«Alikhan Bokeikhan University» БМ

ОӘЖ 338 Қолжазба құқығында

**ИСКАКОВА МАРАЛ СЕРИКОВНА**

**Аймақ экономикасының инновациялық дамуына шағын кәсіпкерліктің әсерін бағалау (Шығыс Қазақстан облысы мысалында)**

6D050600 –Экономика

Философия докторы (PhD)

дәрежесін алу үшін дайындалған диссертация

Ғылыми кеңесшілер

PhD докторы

Аманбаева А.А.

PhD докторы

Кадри Гокхан Иылмаз

(Анкара)

Қазақстан Республикасы,

Семей, 2022

**МАЗМҰНЫ**

|  |  |
| --- | --- |
| **АНЫҚТАМАЛАР**…………………………………………………………….. | 3 |
| **БЕЛГІЛЕУЛЕР МЕН ҚЫСҚАРТУЛАР**....................................................... | 4 |
| **КІРІСПЕ**.............................................................................................................. | 5 |
| **1АЙМАҚ ЭКОНОМИКАСЫНЫҢ ИННОВАЦИЯЛЫҚ ДАМУЫНЫҢ ТЕОРИЯЛЫҚ ЖӘНЕ ӘДІСТЕМЕЛІК НЕГІЗДЕРІ**...................................................................................................... | 10 |
| 1.1Шағын кәсіпкерліктің қалыптасуы және инновациялық дамуы............... | 10 |
| 1.2 Аймақ экономикасының дамуына шағын кәсіпкерліктің әсерін бағалаудың әдістемесі........................................................................................ | 25 |
| 1.3Шетелде инновациялық қызметті ұйымдастыру және ынталандыру ерекшеліктері........................................................................................................ | 34 |
| **2 ШЫҒЫС ҚАЗАҚСТАН ОБЛЫСЫНДА ШАҒЫН КӘСІПКЕРЛІКТІ ДАМЫТУ: ҚАЗІРГІ ЖАҒДАЙЫ ЖӘНЕ ИННОВАЦИЯЛЫҚ ДАМУҒА ӘСЕРІН БАҒАЛАУ**......................................................................... | 45 |
| 2.1 Аймақтың инновациялық-бағдарлы экономикасын қалыптастыру жағдайында шағын кәсіпкерлікті мемлекеттік қолдау шараларын талдау..................................................................................................................... | 45 |
| 2.2 Шығыс Қазақстан облысындағы шағын кәсіпкерліктің дамуын талдау | 63 |
| 2.3Шағын кәсіпкерліктің тиімділігі және оның аймақтың әлеуметтік-экономикалық және инновациялық дамуына әсері.......................................... | 85 |
| **3 ШАҒЫН КӘСІПКЕРЛІКТІҢ АЙМАҚ ЭКОНОМИКАСЫНЫҢ ИННОВАЦИЯЛЫҚ ДАМУЫНА ӘСЕРІН БАҒАЛАУДЫ ДАМЫТУ**............................................................................................................. | 94 |
| 3.1Инновациялық кәсіпкерлікті дамытудың ғылыми-техникалық басымдықтарын айқындау.................................................................................. | 94 |
| 3.2 Аймақтың инновациялық дамуының теңдестірілген моделі.................... | 120 |
| **ҚОРЫТЫНДЫ**................................................................................................... | 131 |
| **ПАЙДАЛАНҒАН ӘДЕБИЕТТЕР ТІЗІМІ**.............................................. | 133 |
| **ҚОСЫМША А**– Шағын кәсіпкерлік ұғымы..................................................  **ҚОСЫМША Ә** - Шағын кәсіпкерлік субъектілері инновациялық қызметінің қаржылық ресурстары қайнар көздерін таңдау алгоритмі......... | 141  143 |
| **ҚОСЫМША Б** – Шағын кәсіпкерліктің инновациялық ортасындағы тәуекелдерді төмендету және қорғау бағыттары.............................................  **ҚОСЫМША В** – Шағын кәсіпкерліктің инновациялық дамуының проблемалары туралы сауалнама...................................................................... | 144  145 |
| **ҚОСЫМША Г**– Аймақтың инновациялық даму картасы ............................. | 146 |
| **ҚОСЫМША Д –** Акт енгізу ............................................................................. | 147 |

**АНЫҚТАМАЛАР**

Диссертациялық жұмыста анықтамаларға сәйкес төмендегідей терминдер қолданылды:

**Шағын кәсіпкерлік субъектілері**– қызметкерлердің орташа жылдық саны 100 адамнан аспайтын және ортажылдық табысы қаржылық жылдың 1 қаңтарында белгіленген айлық есептік көрсеткіштің 300 000 еселенген мөлшерінен аспайтын заңды тұлғалар.

**Инновациялық қызмет –**шағын кәсiпкерлiк ұйымдарының жаңа өнiмді өндiру немесе өндiрiлетiн өнiмнiң сапасын жақсартып, шығынын азайту, оны өндiру әдiстерiн жетiлдiру мақсатымен ғылыми бiлiм мен жаңа технологияларды пайдалануға бағытталған қызметi.

**Кәсіпкерлік** (кәсіпкерлік қызмет) – өнімдерді сатудан, жұмыстарды орындаудан немесе қызмет көрсетуден жүйелі түрде пайда табуға бағытталған, өз тәуекелімен жүзеге асырылатын дербес қызмет.

**Инвестициялықсаясат**– инвестициялардың неғұрлым басым бағыттарын айқындайтын шаралар жүйесі; өндірісті, кәсіпкерлікті дамыту, пайда немесе басқа да түбегейлі нәтиже алу мақсатында шаруашылық жүргізуші субъектінің (кәсіпорынның, фирманың, компанияның, т.б.), аймақтың, елдің ішінде де, сондай-ақ одан тысқары жерлерде де қаражат (инвестиция) салудың көлемін, құрылымы мен бағытын белгілейтін шаруашылық шешімдерінің жүйесі.

**Инновациялық әлеует** (кәсіпорынның, саланың, мемлекеттің) – нновациялық қызметті жүзеге асыруға қатысатын ресурстар түрлерінің жиынтығы.Инновациялық әлеует интеллектуалды, ғылыми-техникалық, өндірістік, материалдық және қаржылық әлеуетке негізделген.

**Субсидия**– мемлекеттік немесе жергілікті бюджет есебінен берілетін төлемдер, сондай-ақ заңды және жеке тұлғаларға арнайы қорлардан, жергілікті билік органдарынан төленетін төлемдер.

**Зияткерлік меншік** –авторлардың зияткерлік қызмет нәтижелеріне немесе дараландыру құралдарына жеке моральдық құқықтарын білдіреді.

**Экономикалық тиімділік**– алынған тиімділікті осы нәтижеге жету үшін қолданылатын шығындармен (шығындар тәсілімен) немесе ресурстармен (ресурстық тәсілмен) өлшейтін салыстырмалы көрсеткіш.

**Инновациялық белсенділік**– инновациялық әлеуетті пайдалану арқылы ұйымның инновациялық қызметін жүзеге асыруға қатысу дәрежесі ретінде анықталады.

**БЕЛГІЛЕУЛЕР МЕН ҚЫСҚАРТУЛАР**

|  |  |
| --- | --- |
|  |  |
| АИЖ АҚ | * аймақтық инновациялық жүйе * Акционерлік қоғам |
| АҚШ  ҒЗТКЖ  ЖАӨ  ЖҰӨ | * Америка құрама штаттары * ғылыми-зерттеу және тәжірибелік-конструкторлық жұмыстар * жалпы аймақтық өнім * жалпы ұлттық өнім |
| ЖІӨ  ЖОО  ЖШС  ЕО  ҚРҰКП ҚР | * жалпы ішкі өнім * жоғары оқу орындары * жауапкершілігі шектеулі серіктестік * Еуроодақ * Қазақстан Республикасы ұлттық кәсіпкерлер палатасы * Қазақстан Республикасы |
| РФ ШИК  ШОБ | * Ресей Федерациясы * шағын инновациялық кәсіпорын * шағын және орта бизнес |
| ШОК | * шағын және орта кәсіпкерлік |
| ШК | * шағын кәсіпкерлік |
| ШҚО | * Шығыс Қазақстан облысы |
| тг  млн  GII SWOT | * теңге * миллион * Global Innovation Index * күшті және әлсіз жақтары, мүмкіндіктерімен қауіп-қатерлері |

**КІРІСПЕ**

**Зерттеу тақырыбының өзектілігі.** Қазақстандық бизнес елдің бәсекеге қабілеттілігінің негізгі факторларының біріне айналуда. Экономиканың бәсекеге қабілеттілігін арттыру мәселелері көбінесе ұлттық-экономикалық жүйенің ұйымдастырушылық-экономикалық тетіктері мен жұмыс істеу нысандарының жетілуіне байланысты. Шағын кәсіпкерліктің қалыптасуы еліміздің экономикалық және инновациялық дамуында маңызды ынталандырушы фактор болып табылады. Шағын кәсіпкерлік субъектілері халықтың өндірістік және қаржылық ресурстарын жұмылдырады, экономика салаларын әртараптандыруға ықпал етеді, әлеуметтік, нарықтық мәселелерін шешеді.

Қазақстан Республикасының 2025 жылға дейінгі стратегиялық даму жоспарында «ҒЗТКЖ-ға және инновацияларға жедел ірі ауқымды инвестициялар тарту, сондай-ақ ішкі бәсекелестікті күшейту Қазақстанға неғұрлым бәсекеге қабілетті тауарлармен және көрсетілетін қызметтермен әлемдік нарыққа шығуға және әлемдік сауда көлеміндегі өз үлесін арттыруға мүмкіндік береді», «Қазақстан 2025 жылға дейін нақты мәнінде 5,4% деңгейінде ЖІӨ-нің орташа жылдық өсу қарқынына қол жеткізуі қажет» [1] екендігі атап көрсетілген.

Соңғы онжылдықта, әсіресе COVID-19 пандемиясы кезінде, жетекші экономикалар мен кластерлердің шектеулі шеңберінен тыс инновациялар таралуының салыстырмалы түрде жаңа және перспективалы тенденциясы пайда болды («Global Innovation Index» есебі, 2020). 2007 жылдан бері жүргізіліп келе жатқан жаһандық инновациялық индекс (GII) рейтингінде Қазақстан Республикасы 2020 ж. 77 орында тұр. Жаңашылдықты ынталандыру - қазіргі заманғы тенденция, ол тек ірі бизнеске ғана емес, сонымен қатар шағын бизнеске де таралуда. Көптеген дамушы елдерде инновацияны дамытуға деген саяси ерік пайда бола бастайды. Сондықтан инновацияларды енгізу, мемлекеттік қолдау, жеке сектордың инвестициялануы бойынша әр түрлі тараптардың өзара әрекеттесу тәсілдерін әзірлеудің шұғыл қажеттілігі туындайды [2].

Қазіргі уақытта шағын кәсіпкерлік ұлттық экономиканың бәсекелестік ортасы мен тиімді құрылымын қалыптастырудың, тауарлар мен қызметтер өндірісінің, халықтың жұмыспен қамтамасыз етудің және маңызды әлеуметтік мәселелерді шешудің негізгі факторына айналып отыр.

Шағын кәсіпкерлік жалпы ішкі өнімге үлес қосып қана қоймай, сонымен қатар, аймақтық және ұлттық экономиканың бәсекеге қабілеттілік деңгейін ұлғайту, инновациялық технологияларды енгізу сияқты маңызды рөл атқаратындығы сөзсіз. ЖІӨ-нің құрамындағы инновациялық өнімдердің үлесі 2020 жылы 2,43% ғана болып отыр. Экономиканың инновациялық дамуы үшін инновациялық өнімдер мен қызметтер көлемінің өсуі маңызды.

Дегенмен, Қазақстанда шағын кәсіпкерліктің инновациялық дамуы толықтырулар мен зерттеулерді қажет етеді. Сондықтан оны дамыту үшін ел аймақтарының ерекшеліктерін ескере отырып, инновациялық кәсіпкерліктің даму тенденцияларын, қайшылықтары мен ішкі экономикалық мүмкіндіктерін, оны қолдау тетіктерін зерттеу қажет.

Бүгінде инновациялар кез-келген кәсіпорынның және жалпы экономика дамуының стратегиялық факторына айналғаны айқын, оны өндіріске енгізу нәтижесінде техникалық деңгейі мен тиімділігін жоғарылатуға, өнімнің сапасы мен бәсекеге қабілеттілігін арттыруға және экономикалық өсімге қол жеткізуге болады. Шағын кәсіпкерліктің инновациялық дамуы нарықтың жаңа сегменттерін ашып, ғылыми идеяларды жаңа технологиялар мен өнімдерге айналдырып, ғылымның қарқындылығын арттырады. Ел экономикасының болашағын әлеуметтік-экономикалық жүйелердің тұрақты дамуын қамтамасыз ететін инновацияларсыз елестету мүмкін емес. Инновация материалдық және зияткерлік капиталды жинақтаумен қатар экономикалық өсудің танылған факторына айналуда.

Соңғы онжылдықтарда отандық ғалымдар жүргізген кәсіпкерлікті дамыту, экономикалық дамудың мәселелерін терең зерттеуге қарамастан, шағын және орта кәсіпкерліктің қазіргі жағдайда Қазақстан экономикасының дамуына қосқан үлесі туралы мәселе өзекті болып қала береді. Бүгінде аймақтағы шағын кәсіпкерлік экономикалық және ғылыми-техникалық үдерістің қозғаушы күші мен экономиканың барлық салаларындағы жұмыс беруші болып саналады. Сондықтан аймақ экономикасының инновациялық дамуына шағын кәсіпкерліктің әсерін бағалау сұрақтары әлі де болса қарастыруды қажет ететін өзекті мәселелердің бірі болып отыр.

**Зерттеу тақырыбының ғылыми зерттелу дәрежесі.** Тақырыптың ғылыми зерттелу дәрежесі шағын кәсіпкерлікті қалыптастыру мен инновациялық дамыту мәселелеріне арналған көптеген басылымдармен анықталады. Қазіргі ғылыми әдебиеттерде инновациялық кәсіпкерлікті дамытуға ерекше назар аударылады және инновациялық кәсіпкерліктің тиімділігін бағалаудың және дамытудың бағыттары; инновациялық әлеуетті арттыру жолдары; шағын кәсіпкерліктің инновациялық дамуын ынталандыру; тұтынушылардың инновациялық өнімге сұранысын зерттеу әдістері; ғылыми-зерттеу және тәжірибелік-конструкторлық жұмыстар жүргізу кезеңіндегі инновациялық басқару ерекшеліктері; инновациялардың өмірлік циклінің теориялық аспектілері, инновациялық әзірлемелерді енгізу әсерін бағалау әдістері жарияланымдарда көрініс тапқан. Ресейлік ғалымдардың: А.Е. Кремин, В.И. Агасарова, А.Г. Гранберг, В.Я. Горфинкель, В.В. Гришин, Г.Н. Цаголов, Б.З. Мильнер және т.б. ғылыми еңбектерінде шағын кәсіпкерліктің қалыптасуы мен дамуының түрлі аспектілері, оның аймақ экономикасына әсері зерттелген. Шетел ғалымдарының арасында бизнестің пайда болуы мен дамуының мәселелері Дж.Шумпетер, А. Гейер, П. Друкер, Ф. Никсон, И. Чао, Ф. Котлер және басқалардың еңбектерінде қарастырылды. Қазақстанда зерттеушілер О. Сабден, Н.К. Нурланова, Г.М. Мутанов, А.Б. Майдырова, Р.А. Байжолова, Б.С. Толысбаев және басқалардың жұмыстары шағын және орта бизнесті, инновациялық кәсіпкерлікті дамыту мәселелеріне арналған.

Шағын кәсіпкерлікті дамыту туралы көптеген ғылыми еңбектер мен елеулі жетістіктер болғанымен, әлі де талқылайтын бірқатар мәселелерді байқаймыз. Олар, атап айтқанда, шағын кәсіпкерліктің аймақ экономикасының инновациялық дамуын бағалау әдістері, инновация тиімділігін талдауға арналған нұсқауларды анықтау болып табылады. Сондай-ақ, тұжырымдаудың айқын болмауына, шағын кәсіпкерліктің инновациялық дамуы бағыттарының жетілмегендігіне байланысты келіспеушіліктер туындайды. Диссертациялық жұмыста аталған мәселелердің шешімі шағын кәсіпкерліктің аймақ экономикасының инновациялық дамуына әсерін бағалауға бағытталған.

**Зерттеудің мақсаты:** Шағын кәсіпкерліктің аймақ экономикасының инновациялық дамуына әсерін бағалау, әдістерін жетілдіру мен даму бағыттарын анықтаудың ұсыныстарын әзірлеу және негіздеу.

Осы мақсатқа жету үшін келесі **міндеттер** қойылды:

1. Шағын кәсіпкерліктің аймақ экономикасының инновациялық дамуындағы мәні мен рөлін ашу;

2. Аймақтың инновациялық-бағдарлы экономикасын қалыптастыру жағдайында шағын кәсіпкерлікті мемлекеттік қолдау шараларын тиімділігін негіздеу;

3. Шығыс Қазақстан облысындағы шағын кәсіпкерлік серпіні мен инновациялық дамуын талдау;

4. Экономикалық – математикалық әдістерді қолдана отырып, шағын кәсіпкерліктің аймақтың әлеуметтік-экономикалық және инновациялық дамуына әсерін бағалаудың моделін жасау;

5. Инновациялық кәсіпкерлікті дамытудың ғылыми-техникалық басымдықтарын айқындап, шағын кәсіпкерлікті инновациялық дамытудың теңдестірілген моделін әзірлеу.

**Зерттеу объектісі** Шығыс Қазақстан облысындағы шағын кәсіпкерлік болып табылады.

**Зерттеудің пәні** Шығыс Қазақстан облысында шағын кәсіпкерліктің қазіргі жағдайы және оның аймақ экономикасының инновациялық дамуына әсерін бағалау әдістері және дамыту бағыттары.Қазақстанда аймақ экономикасындағы шағын кәсіпкерлікті инновациялық дамытудың ғылыми-техникалық басымдықтары.

**Зерттеудің теориялық және әдіснамалық негізі** шағын кәсіпкерлік және инновациялық қызмет теориясы және тәжірибесі саласындағы отандық және шетелдік ғалымдардың зертеулерінің нәтижелері,диссертацияда қарастырылатын мәселелер бойынша нормативтік-құқықтық актілер, сонымен бірге монографиялар, жинақтар мен мерзімдік басылымдардағы мақалалар. Диссертациялық жұмыста заңнамалық-нормативтік құжаттар, ғылыми конференциялар, Қазақстан Республикасы Ұлттық экономика министрлігінің, Қазақстан Республикасы Ұлттық статистика бюросының ресми и талдамалық материалдары қолданылды.

Қойылған міндеттерді шешу үшін логикалық, экономикалық-математикалық, статистикалық және талдамалық әдістер қолданылды. Ғылыми нәтижелерді алу кезінде салыстырмалы және факторлық талдау, топтастыру және саралау, сондай-ақ жүйелік тәсіл қолданылды.

**Зерттеудің ақпараттық базасы.** Ақпараттық база ретінде Қазақстан Республикасы Ұлттық статистика бюросының ресми мәліметтері,отандық және шетелдік ғалымдардың зерттеу тақырыбы аясындағы ғылыми еңбектері,ғылыми-тәжірибелік конференция материалдары,статистикалық есептер мен бюллетеньдер және автормен жинақталған ғылыми ақпараттық материалдар пайдаланылды.

**Зерттеудің ғылыми жаңалығы:**

- Шағын кәсіпкерліктің аймақ экономикасының инновациялық дамуындағы мәні мен рөлін ашатын, «шағын кәсіпкерлік», «инновациялық кәсіпкерлік» анықтамалары нақтыланды;

- Аймақтың инновациялық-бағдарлы экономикасын қалыптастыру жағдайында шағын кәсіпкерлікті мемлекеттік қолдау шараларының тиімділігі мемлекет пен ШОБ арақатынасын басқарудың теңдестірілген сызбасы арқылы негізделді;

- Шығыс Қазақстан облысындағы шағын кәсіпкерлік серпіні мен инновациялық дамуы болжау және бағалау модельдерінің кешені арқылы анықталды;

- Экономикалық – математикалық әдістердің көмегімен экономикадағы инновациялық белсенділіктің концептуалды моделі жасалды;

-Инновациялық кәсіпкерлікті дамытудың ғылыми-техникалық басымдықтарын айқындап, шағын кәсіпкерлікті инновациялық дамытудың теңдестірілген моделі әзірленді.

**Қорғауға ұсынылатын негізгі нәтижелер.** Зерттеу барысында жаңа қағидалар, қорытындылар және ұсыныстар қалыптасты. Ол келесілерден көрінеді:

1. Аймақтық экономикалық жүйелердің инновациялық даму теориясының ұғымдық аппаратын қалыптастыратын «шағын кәсіпкерлік», «инновациялық кәсіпкерлік» анықтамалары нақтыланып, іргелі теориялық негіздері кеңейтілді;

2.Шағын кәсіпкерліктің инновациялық дамуын мемлекеттік қолдау бағдарламаларының тиімділігі, кәсіпкерлік қызметті ынталандыруға бөлінетін қаржылар мен олардың мақсатты пайдаланылуын бағалауға әдістемелік тәсіл негізделді.

3.Аймақтардың әлеуметтік-экономикалық дамуындағы сәйкессіздіктерді жоюға мүмкіндік беретін, шағын кәсіпкерлікті дамыту міндеттерінің теңгерімін қалыптастырудың ғылыми-әдістемелік негіздерінде болжау-талдау модельдерінің кешенін ұйымдастыру сызбасы нақтыланды.

4. Шығыс Қазақстан облысы экономикасындағы инновациялық белсенділіктің даму тенденциясын анықтайтын экономикалық-математикалық модель құрастырылды.

5. Шағын кәсіпкерлікті инновациялық дамытудың теңдестірілген моделі графикалық құрылым әдісін қолдана отырып жасалды. Модель үш тараптың өзара әрекеттесуіне, серіктестігіне негізделген: мемлекет, ғылыми ұйымдар- университеттер мен шағын кәсіпкерлік. Барлық қатысушылар белгілі бір ортада өзара әрекеттеседі.

**Жұмыстың теориялық және тәжірибелік маңызы.** Аймақтағы шағын кәсіпкерліктің даму көрсеткіштері, сондай-ақ шағын кәсіпкерліктің инновациялық дамуға әсерін бағалау әдістерін дамыту мәселелерін тереңірек зерттеуге мүмкіндік береді. Диссертациялық зерттеудің нәтижелерін жергілікті кәсіпкерлікті қолдау қорлары, шағын кәсіпкерлік субъектілері шаруашылық-экономикалық қызметін жақсарту үшін қолдана алады.

Жұмыстың негізгі ережелері кәсіпкерлік негіздері, аймақтық және ұлттық экономика, инновациялық экономика бойынша курстардың негізін құрай алады.

**Зерттеу жұмысының негізгі нәтижелерінің апробациясы.** Диссертациялық жұмыстың негізгі ережелері мен нәтижелері халықаралық ғылыми-тәжірибелік конференцияларда жарық көрді. «Naukowa mysl informacyjnej powieki -2019» (Чехия,Прага);Краснодарда өткен (Ресей) ІІІ Халықаралық ғылыми-тәжірибелік конференцияларда талқыланып, мақұлданды.

Зерттеу нәтижелері «Alikhan Bokeikhan University» Білім мекемесі «Бизнес және басқару» кафедрасының ғылыми-әдістемелік семинарларында қаралды. Шығыс Қазақстан облысы «Атамекен» Кәсіпкерлер Палатасының және Өскемен қаласындағы «Күш-бірлік» ЖШС енгізу акттерімен расталған. Сондай-ақ диссертациялық жұмыстың зерттеу нәтижелері Семей қаласының Шәкәрім атындағы университеті «Экономика және қаржы» кафедрасының оқу үдерісіне енгізілді.

**Зерттеу нәтижелерін жариялау.** Зерттеу жұмысы бойынша автор 12 мақала, оның ішінде 6 мақала ҚР БҒМ білім және ғылым саласын реттеу Комитетімен ұсынылған тізімдегі журналдарда, 1 мақала - Scopus базасы мәліметтерінде және 4 мақала елдегі халықаралық және шетелдік ғылыми конференцияларда, 1 мақала ғылыми журналда жарық көрді.

**Жұмыстың құрылымы мен мазмұны.** Диссертациялық жұмыс анықтамалардан, белгілеу мен қысқартулардан, кіріспеден, негізгі үш бөлімнен, қорытындыдан, пайдаланылған әдебиеттер тізімінен және қосымшалардан тұрады.

**1АЙМАҚ ЭКОНОМИКАСЫНЫҢ ИННОВАЦИЯЛЫҚ ДАМУЫНЫҢ ТЕОРИЯЛЫҚ ЖӘНЕ ӘДІСТЕМЕЛІК НЕГІЗДЕРІ**

**1.1 Шағын кәсіпкерліктің қалыптасуы және инновациялық дамуы**

Шағын кәсіпкерлік - ірі өндірістің ажырамас бөлігі. Ол жергілікті ресурстарды және ірі кәсіпорындардың қалдықтарын тиімді пайдалануға, жаңа қосымша жұмыс орындарын ашуға, өндірістік шығындарды айтарлықтай қысқа инвестициялық циклде қайта бөлуге мүмкіндік береді және мемлекеттік қорлар мен барлық деңгейлердегі бюджеттер үшін қаражаттың сенімді көзі болды. Шағын кәсіпкерлік қазіргі қоғамдағы саяси тұрақтылықтың кепілі ретінде әрекет ететін орта таптың қалыптасуына ықпал етеді.

Шағын кәсіпкерліктің ұтқыр, икемді және қоғамдағы құрылымдық, техникалық өзгерістерге жылдам әрекет ету қабілеті басты артықшылықтарының бірі болып табылады.

«Кәсіпкерлік» ұғымы XVIII-XIX ғасырларда пайда болды. 1767-1832 жылдары Жан Батист Сэй мынадай анықтама берді: «Кәсіпкерлік – барлық ресурстарды тиімді пайдалануға және ең жоғары нәтиже алуға бағытталған факторлардың тұрақты үйлесімі арқылы жүзеге асырылатын экономикалық қызмет» [3].

Қазіргі заманғы экономикалық сөздікте «Кәсіпкерлік – азаматтардың өз атынан немесе заңды тұлға атынан жауапкершілік ала отырып жүзеге асыратын, пайда табуға бағытталған белсенді дербес қызметі» [4].

Шағын кәсіпкерлік экономиканың институционалдық секторы ретінде көптеген жылдар бойы әлемнің жетекші елдерінде өндірістің саны мен көлеміне басымдық беріп келеді. Жұмысшылар саны аз кәсіпорындар аймақтың экономикалық жүйесінің икемділігі мен тұрақтылығын қамтамасыз етеді, оны нақты тұтынушылардың қажеттіліктеріне жақындатып, маңызды әлеуметтік рөл атқарады, халықтың едәуір бөлігін жұмыспен қамтамасыз етуге мүмкіндік береді [5].

Кез келген мемлекеттің экономикалық жүйесіндегі дамудың қазіргі кезеңінде кәсіпкерлік үлкен және кіші екі үлкен топқа бөлінеді. Бірақ шағын кәсіпкерлікті дамытуға ерекше мән беріледі, оның басымдылығы экономикасы дамыған кез келген мемлекеттің экономикалық саясатында атап өтіледі. Дәл осындай пікірді Ю.П.Майданевич өз зерттеулерінде «біріншіден, шағын кәсіпкерліктің дамуы елдегі жұмыспен қамту деңгейінің артуына ықпал етеді; екіншіден, шағын кәсіпкерлік тұтынушылардың алуан түрлі қажеттіліктерін қанағаттандырудағы ең икемді; үшіншіден, шағын кәсіпкерлікті қолдау арқылы мемлекет басымдық санатына жатқызуға болмайтын қызмет салаларын жанама түрде дамыта алады; төртіншіден, шағын кәсіпкерлік ірі кәсіпорындардың шикізат жабдықтаушылары ретінде әрекет ете алады; бесіншіден, шағын кәсіпкерлік нысандарының көп болуы мемлекетте бәсекелестік ортаны жақсартады, бұл қорыта келгенде ұсынылатын тауарлардың сапасына және орташа баға деңгейіне әсер етеді» [6].

Ғалым экономистер шағын кәсіпкерлікке сандық және сапалық анықтамаларды қоса береді. Лапуста М.Г. пікірінше «шағын кәсіпкерлік жұмыскерлер саны мен қызмет көлемі аз, тәуекелге бара отырып, өз қызметіне жауапкершілік алады, пайда табу мақсатында өз бетінше шешімдер қабылдайды» [7].

Шағын кәсіпкерлік динамикалылығы, икемділігі, өндірілетін өнім мен көрсетілетін қызмет түрлерін тез ауыстыру қабілеттілігі, технология саласында, сондай-ақ басқа да салаларда жаңалықтарды енгізу қабілеттілігімен ерекшеленеді. Шағын кәсіпкерлікті жаңа ойлардың, жаңа жұмыс орындарының, табыстар мен өркениеттіліктің көзі ретінде қарастырып, дамуына жағдай жасау керек [8].

Кез келген мемлекеттің экономикасы ірі, орта және шағын кәсіпкерліктің оңтайлы үйлесімінсіз қалыпты дами алмайды. Мұны әлемнің жетекші елдерінің экономикалық дамуының бүкіл тарихы дәлелдейді. Шағын бизнестің рөлі мен маңыздылығын экономикалық, ғылыми, техникалық, әлеуметтік, саяси тұрғыдан қарастырған жөн. Шағын бизнес әлемнің барлық индустриалды дамыған елдерінің әл-ауқаты мен әлеуметтік тұрақтылығының материалдық негізін қалыптастыруға үлкен үлес қосады. Шағын кәсіпкерлікті дамыту ғылыми-техникалық үдерістің жетістіктерін пайдалана отырып, ел экономикасын бәсекеге қабілетті экономикаға айналдыру үшін үлкен маңызға ие. Өркениетті елдер экономикасында шағын кәсіпкерлікке үлкен мән беріледі, олар шағын бизнесті дамытумен қатар мемлекеттің экономикалық дамуына негіз болатын орта буынды қалыптастырады [9].

Шағын кәсіпкерлік бастапқыда шектеулі қаржылық ресурстар және қаржылық тәуекелдер жағдайында құрылады, бұл оның табиғаты, сондықтан жеке аймақтық нарықтардың ерекшеліктерін ескеріп, менеджменттің ғылыми тәсілдеріне негізделуі керек. Шағын кәсіпкерліктің инновациялық қызметі - бұл бизнес-үдерістердің жеке құрылымы, капиталды, қаржылық, еңбек және басқа ресурстарды басқаруды қамтитын басқару объектісі. Жүйелік көзқарассыз басқару тиімсіз болады. Бұл жағдайда инновация шағын кәсіпкерліктің барлық тараптарына (зияткерлік, әлеуметтік, экономикалық, психологиялық) әсер етеді.

Шағын кәсіпкерліктің сәтті жұмыс істеуі келесі факторларға байланысты:

1) тұтынушылардың сұранысын ірі компаниялар үшін экономикалық жағынан тиімсіз тауарлар мен қызметтермен қанағаттандыру;

2) капиталдың жоғары айналымдылығы;

3) аймақтың жедел қажеттіліктеріне бейімделген инновацияларды қолдану.

Шағын кәсіпорындар ірі бизнеске қарағанда нарықтың сұраныстарына икемді жауап беру қабілетіне ие, сәйкесінше, бұл инновациялық дамуға және ресурстарды тиімді пайдалануға үлкен мүмкіндіктер береді.

Нарықтық экономиканың тиімділігі көбінесе әлемнің дамыған елдерінде 40-50%, ал кейбір салаларда жалпы ұлттық өнімнің 70-80% дейін құрайтын шағын кәсіпкерліктің даму деңгейімен анықталатынын ескеру қажет. Шағын кәсіпкерліктің аймақтық аспектісі бар, бәсекелестіктің дамуына, қосымша жұмыс орындарының ашылуына, шикізат ресурстары мен бос өндірістік қуаттарды, сондай-ақ инновациялық әлеуетті тиімді пайдалануға ықпал етеді.

Шағын кәсіпкерліктің дамуының құқықтық және экономикалық негіздеріне мыналарды атап өтуге болады:

– жеке меншіктің сақталу кепілдігі;

–кәсіпкерлік қызметті таңдау және шаруашылық мәселелеріндегі еркіндік;

–әділ бәсекелестік пен кәсіпорындардың монополиялық қызметіне бақылау орнату;

–инвестицияларды тарту, жеңілдетілген қаржы саясатын ұсыну (несиелеу, мемлекеттік қаржыландыру, қорларды құру).

Шағын кәсіпкерлік ел халқының әл-ауқаты мен әлеуметтік тұрақтылығының материалдық негізін қалыптастыруда үлкен маңызы бар. Ішкі және сыртқы нарықтардағы өнімдер мен қызметтердің бәсекеге қабілеттілігіне қол жеткізуде шағын бизнестің рөлі маңызды болып табылады. Сонымен қатар, нарықта озық технологияларды құру, оларды сәтті коммерциялау және тұтынушылар қажет ететін өнімдерге немесе қызметтерге тез айналдыру қабілеті жаңа білім мен технологияларды құру қабілетіне қарағанда әлдеқайда маңызды. Технологияларды ғылымнан өндіріске тиімді ауыстыру үшін барлық инновациялық қызметтің қатысушыларының (ғалымдар, инвесторлар, кәсіпкерлер, билік органдары мен тұтынушылар) белсенді ынтымақтастығы және ғылыммен айналысатын кәсіпорындар есебінен зияткерлік меншік құқықтарын толық іске асыру жағдайына қол жеткізу керек [10].

Шағын кәсіпкерлік – нарықтық экономиканың дербес саласы. Дамыған елдерде экономикалық дамудың негізгі қозғаушы күші болып табылады: Еуропада шағын кәсіпкерлік жұмыс орындарының 67% және экономикадағы қосымша құнның 58% қамтамасыз етеді. Шағын кәсіпкерлік инновациялық жобалардың негізгі бастамашысы болып табылады. Шағын кәсіпкерліктің дамуы экономикадағы бәсекелестіктің өсуіне ықпал етеді (Қосымша А).

Шағын кәсіпкерлік халықты жұмыспен қамтып, салықтар арқылы әртүрлі бюджеттерді толтыруға, әлеуметтік мәселелерді шешуге мүмкіндік береді.

Еліміздің әртүрлі аймақтары бір-бірінен шағын кәсіпкерліктің әлеуметтік-экономикалық дамуына әсер ету дәрежесі мен сипатына қарай ерекшеленеді.

Соңғы 10 жыл ішінде мемлекет кәсіпкерлікті дамытуға үлкен мән берді, кәсіпкерлікті қолдаудың арнайы бағдарламалары жасалып, жүзеге асырылуда. Кластерлік-желілік тәсілге негізделген шағын және орта бизнесті дамытудың экономикалық моделін құру шағын және орта бизнесті мемлекеттік қолдаудың жаңа стратегиясына және мемлекет пен бизнес арасындағы қатынастардың жаңа идеологиясына көшуді білдіреді.

*«Шағын кәсіпкерлік» түсінігінің жоғарыда келтірілген анықтамаларын қорытындылай келе, біздің ойымызша, шағын кәсіпкерлік барлық салаларда тұрғындардың әлеуметттік қажеттіліктерін қанағаттандырып, пайда табуға бағытталған, ұйымдық-құқықтық нысандағы заңды тұлғалардың жүйелі, белсенді, дербес қызметі деп айтуға болады.*

Қазақстан Республикасының Кәсіпкерлік Кодексінде бизнеске көмек көрсетуді реттейтін нормативтік ортаны қалыптастыруға негіз болды. Бүгінгі таңда шағын кәсіпкерлікті дамыту келесі бағыттар бойынша жүргізіледі:

* бизнес өкілдерін дамыту мен оқыту үшін нормативтік-құқықтық база құру;
* шағын кәсіпкерлік мамандарын дайындау үдерісін ұйымдастыру;
* бизнес кеңістігінде әлеуметтік қауіпсіздікті қалыптастыру және қамтамасыз ету;
* ақпараттық, қаржылық және басқа ресурстарды пайдалану үшін кәсіпкерлер үшін жеңілдіктіктер жасау;
* сала өкілдерін сыртқы экономикалық қызметті жүзеге асыру бағдарламаларына қосу.

Еліміздің әлеуметтік-экономикалық даму стратегиясында шағын және орта бизнесті дамыту экономиканың басты басымдықтарының бірі болып табылады [11].

Шағын және орта кәсіпкерлік халық шаруашылығын дамытуға, әлеуметтік проблемаларды шешуге, жұмыспен қамтылған қызметкерлер санын ұлғайтуға айтарлықтай әсер етеді.

Тұтастай алғанда елдің тұрақты экономикалық дамуын қамтамасыз ету шағын кәсіпкерліктің жағдайы мен даму деңгейіне байланысты. Дамымаған бәсекелестік, материалдық және материалдық емес ресурстарды тиімсіз пайдалану, ішкі сұраныстың импортқа тәуелділігі, жұмыссыздық, кедейлік және т.б. сияқты мемлекеттің экономикалық өсуіне әсер ететін көптеген мәселелерді шешудің үлкен мүмкіндігі бар [12].

Қазіргі экономикада инновацияның рөлі едәуір өсті. Бүгінгі таңда инновацияларды қолданбай, ғылыми негізделген, жаңалықты, бәсекеге қабілетті өнім жасау мүмкін емес. Нарықтық экономика жағдайында инновациялар бәсекенің тиімді құралы болып табылады, өйткені олар жаңа қажеттіліктердің пайда болуына, өндіріс шығындарының төмендеуіне, инвестициялар ағынына, жаңа өнім өндірушілердің өсуіне, жаңа нарықтардың ашылуына әкеледі.

Мемлекет үшін бизнес инновациялар саласын дамытуға, бизнес элитасын тәрбиелеуге, бәсекелестікті қалыптастыруға арналған орта. Басқа мүдделі тараптар үшін бизнесті дамыту олардың әл-ауқатын, әлеуметтік мәртебесін, өзін-өзі жүзеге асыру мүмкіндіктерін арттыруға, сондай-ақ өз жинақтарын тиімді пайдалануға көмектеседі. Кәсіпорынның көлемінен оның әкеле алатын табысы, мемлекетке төлейтін салықтары, нарықтағы икемділігі, ішкі және сыртқы ортаның өзгерістеріне тез әрекет ету қабілеті тәуелді болады.

Инновацияларды дамытудың ынталандыру тетігі, ең алдымен, нарықтық бәсекелестік. Нарық жағдайында өнім өндірушілер мен қызмет көрсетушілер үнемі өндірістік шығындарды азайту және сатудың жаңа нарықтарына шығу жолдарын іздеуге мәжбүр. Сондықтан тиімді инновацияларды бірінші болып игерген фирмалар бәсекелестерге қарағанда едәуір басымдыққа ие болады.

Отандық экономиканы дамытудың инновациялық сценарийі - экономикадағы құрылымдық өзгерістердің қажеттілігімен байланысты, серпінді түрде жүргізіледі.

Инновация - зияткерлік меншік объектісі ретінде бейнеленіп, өндірістік салада жүзеге асырылған және тұтынушымен пайдаланылған ғылыми-техникалық қызметтің нәтижесі.

«Инновация» термині латынның «innovato» сөзінен шыққан, жаңаруды немесе жетілдіруді білдіреді. Жалпы алғанда, бұл терминді қазіргі уақытта адамдармен жаңа деп қабылданған материалдық немесе материалдық емес ерекше мәдени құндылық ретінде түсінуге болады. Техникалық инновациялардың үлгілері ХХ ғасырдың басында зерттеле бастады. Кез келген өнертабыстар, жаңа құбылыстар, қызмет түрлері немесе әдістер олар таратуға (коммерциялауға) қабылданған кезде ғана қоғаммен мойындалады және жаңа сападағы инновация ретінде алға шығады.

Джозеф Шумпетер кәсіпкерліктің ажырамас ерекшелігі - шектеулі ресурстарды пайдаланып, жоғары нәтижеге жету үшін, тұрақты шығармашылықты қажет ететін инновация екенін атап өтті. Осы терминді алғаш қолданған Дж.Шумпетер инновацияны кәсіпкерлік рухымен негізделген ресурстардың жаңа жиынтығы ретінде түсіндірді.

Дж.Шумпетер жаңа технологияларды жасайтын кәсіпкерді новатор, ал кәсіпкердің инновациялық қызметін экономикалық дамудың қозғаушысы деп санады. Кәсіпкерлік қызмет, Дж.Шумпетердің пікірінше, тәуекелді бизнес арқылы нарыққа инновацияны тарту қабілеті [13].

Инновация - экономикалық, әлеуметтік, экологиялық және басқа да әсер түрлерін алу үшін жаңалықтарды енгізудің нәтижесі. Өндірістегі инновацияларды құру және енгізу әр түрлі ресурстарды, сәйкесінше күрделі салымдарды қажет етеді. Нарықтық қатынастар жағдайында кез-келген инвестициялар экономикалық нәтиже, пайда алу үшін жасалады. Инновациялар тәуекелі жоғары инвестициялармен байланысты, сондықтан инновациялық қызметпен айналысатын кәсіпорын жоғары табыстарды күтеді.

Ф.Никсонның пікірінше, инновация - нарықта жаңа және жетілдірілген өндірістік үдерістер мен жабдықтардың пайда болуына әкелетін техникалық, өндірістік және коммерциялық шаралардың жиынтығы [14].

Инновациялық қызмет - өнімнің ассортиментін кеңейту және сапасын жақсарту, технологияны жетілдіру мен өндірісті ұйымдастыру мақсатында жаңалықтарды іздеуге және енгізуге бағытталған қызмет. Инновациялық қызмет – зияткерлік және ғылыми-техникалық әлеуетті жұмылдырып, жаңа немесе жетілдірілген өнімдер мен қызметтерді алу үдерісі.

Инновациялық үдерістің негізі жаңа техника мен технологияны құру болып табылады. Техника - адамның жаңа білімдері салынатын еңбек құралдары мен еңбек заттарының жиынтығы. Технологияны жасау мен қолдану және шикізатты өндірістік, тұрмыстық қажеттілікке арналған өнімге айналдыру әдістері мен әдістерінің жиынтығы деп атауға болады.Инновациялық үдеріс үнемі жүргізіліп жатқан зерттеулер саласындағы инновациялық әрекеттерді қамтиды [15].

Ғылым мен техниканың қарқынды дамуына, сондай-ақ қоғамның осы жаңашылдықтарға деген қажеттіліктерінің өсуіне байланысты соңғы жылдары инновациялар кәсіпкерлік қызметтің ажырамас бөлігіне айналуда. Шығармашылық ойлау қабілеті, тәуекелге бару, кәсіпкердің өз қызметінен табыс алу үшін оның ажырамас қасиеттері болып табылатын жаңа шешімдерді табуы кәсіпкерді инновациялық үдерістің қозғалтқышы ретінде көрсетеді.

Инновациялық кәсіпкерлікті дамыту қажеттілігі келесі факторларға байланысты:

– экономикалық қызметтің барлық салаларында ғылыми-техникалық үдерісті қолдануға ықпал ететін өндірісті дамытудың интенсивті факторларын күшейту;

– жаңа технологияны жасау мен енгізудің тиімділігін арттырудағы ғылымның шешуші рөлі;

– жаңа технологияны құру, игеру уақытын едәуір қысқарту, өндірістің техникалық деңгейінің жоғарылауы, өнертапқыштар мен рационализаторлардың жаппай шығармашылығын дамыту қажеттілігі;

– ғылыми-техникалық өндіріс процесінің нәтижелердің белгісіздігімен, көп өзгермелі зерттеулермен, тәуекелдің болуымен және теріс нәтижелер алу мүмкіндігімен көрінетін ерекшеліктері;

– шығындардың өсуі және жаңа өнімді игерудегі кәсіпорындардың экономикалық көрсеткіштерінің нашарлауы; техника мен технологиялардың тез ескіруі; жаңа техника мен технологияны жеделдетіп енгізудің объективті қажеттілігі және т.б.

Қазіргі заманғы инновациялық кәсіпкерлік шағын кәсіпкерлікпен тығыз байланысты.

Ф.Котлердің пікірінше, инновациялық қызмет дегеніміз - өнімнің (тауарлардың, көрсетілетін қызметтердің) ассортиментін кеңейту және жаңарту, сапасын жақсарту, жаңалықтарды енгізу арқылы оларды өндіру технологияларын жетілдіру мақсатында ғылыми-зерттеу және тәжірибелік-конструкторлық жұмыстардың нәтижелерін пайдалануға және коммерцияландыруға бағытталған қызмет [16].

Кәсіпорынның инновациялық қызметі өз кезегінде кәсіпорынның даму стратегиясынан туындайтын инновациялық саясат негізінде құрылады. Инновациялық саясат - бәсекелік артықшылықтарды қалыптастыру, кәсіпорынның стратегиялық мақсаттарына қол жеткізу үшін инновацияларды әзірлеуді, құруды, енгізуді қамтамасыз ететін басқарушылық, технологиялық, экономикалық шаралардың жалпы қағидалары мен жиынтығы.

Инновациялық кәсіпкерлік - үнемі жаңа мүмкіндіктерді іздеуге негізделген бірегей өнімді шығарудың жаңашыл үдерісі. Бұл кәсіпкердің жаңа жобаны іске асыру мен қолданыстағы жобаны жақсартудың барлық тәуекелдерін қабылдауға дайын болуымен, сондай-ақ туындаған қаржылық, моральдық және әлеуметтік жауапкершілікпен байланысты болады [17].

Инновациялық кәсіпкерлік - жаңа өнімдер, қызметтер, технологиялар арқылы бизнестің жаңа инновациялық мүмкіндіктерін ашу, яғни кәсіпкерлік қызметтің жаңа идеялармен толыққан жаңашыл түрі. Инновациялық кәсіпкерлікті мемлекеттік техникалық-экономикалық үдеріс ретінде қарастыруға болады, бұл инновацияларды тәжірибеде қолдану арқылы озық тауарларды (өнімдерді, қызметтерді) және технологияларды қалыптастыруға әкеледі.

Заманауи экономикалық әдебиеттерде инновациялық саладағы кәсіпкерліктің негізгі үш түрі туралы айтылады:

1) инновациялық өнімдер, кәсіпорын шығаратын өнімдерді сату нарықтарының тұрақты және сапалы жаңаруы, кәсіпорынның үздіксіз қызметін қамтамасыз ету, алынған пайда көлемін ұлғайту, нарық сегментін кеңейту, клиенттермен тиімді ынтымақтастық, кәсіпорынның тәуелсіздігі мен беделін нығайту, жаңа жұмыс орындарын қалыптастыру үшін шығарылады;

2) еңбек өнімділігі мен энергияны тиімді пайдалану, шикізат пен басқа ресурстарды үнемдеуге бағытталған, кәсіпорынның өндірістік әлеуетін үнемі жаңартып отыруды қажет ететін инновациялық технологиялар. Инновациялық технологияларды қолдану кәсіпорынның кірісін ұлғайтуға, жұмысшыларының қауіпсіздік техникасын жетілдіруге, қоршаған ортаны қорғауға, ішкі ақпараттық жүйелерді тиімді пайдалануға мүмкіндік береді;

3) ұйымның әлеуметін жүйелі түрде жетілдіруді көздейтін әлеуметтік инновация. Әлеуметтік инновацияларды қолдану нарықта жұмыс күшін тиімді іздестіруге, компания ұжымын алға қойылған міндеттерді шешуге бағыттауға, қызметкерлер мен компания басшылығы арасындағы сенімді қатынастарды нығайтуға мүмкіндік береді [18].

# Көптеген дамыған елдердің экономикалық өсуі мен өркендеуі қарқынды жұмыс жасайтын шағын бизнеске негізделген.Шағын кәсіпкерлік инновациялық қызметтің маңызды субъектісі болып табылады және өндірісті дамытуға айтарлықтай үлес қосады. Ол инновацияның негізгі көзі, жаңа идеялардың генераторы ретінде жалпы ел экономикасының инновациялық дамуына әсер етеді.Шағын кәсiпкерлiк өз табиғатында жаңашылдыққа әуес және бірнеше жағымды сипатқа ие:

# – көлеміне байланысты тез өзгеретін ортадағы икемділік, ұтқырлық және бейімділік;

# – экономикалық және экономикалық емес факторлардың әсерінен инновациялық белсенділіктің жоғарылауы;

# – қызметке шығармашылық мамандану;

# – саны аз болса да, жоғары білікті кадрлар;

# – мүмкін болатын жоғары нәтижеге қол жеткізуге бағытталу;

# – тәуекелге бару мүмкіндігі;

# – жоғары еңбек өнімділігі және аз өндірістік шығындар;

# –ҒЗТКЖ-ға қаржы инвестициясының бірлігіне жоғары қайтымдылық.

Шағын кәсіпкерлік, оның ішінде инновациялық, айқын аймақтық бағытқа ие, өйткені ол жергілікті қоғамдастықтың қажеттіліктері мен сұраныстың құрылымына бағытталған. Ұлттық экономикадағы аймақтардың рөлін көтеру жағдайында, дәл осы шағын бизнес аймақтық экономиканың құрылымын оңтайландырудың және еліміздің экспорттық әлеуетін арттырудың негізгі факторына айналуы мүмкін.

*Жоғарыдағы зерттеуші ғалымдардың пікірлерін ескере отырып, инновациялық кәсіпкерлік – кәсіпкерлік қызметтің қарқынды дамуын, инновациялық экономиканың қалыптасуын қамтамасыз ететін маңызды фактор,әсіресе, шағын кәсіпкерліктің инновациялық белсенді бөлігінің қызметі жаңа өнімді жасауға, оларды табысты коммерциализациялауға бағытталған деп тұжырымдауға болады. Шағын кәсіпорындардың инновациялық қызметі нарықтың жаңа сегменттерін ашуы, жаңа өнімдер мен технологияларды игеруі және енгізуі, сол арқылы өндірістің ғылыми сыйымдылығы мен бәсекеге қабілеттілігін арттыруымен түсіндіріледі.*

Кәсіпорындардың инновациялық қабілетін сипаттау үшін ҒЗТКЖ шығындарының кәсіпорынның жылдық сатылымына қатынасы қолданылады. Әлемдік тәжірибеде инновациялық коэффициенті 4,5%-дан асатын компаниялар ғылыми кәсіпорындар қатарына жатқызылады. Алайда бұл көрсеткіште инновацияның компания рентабельділігінің өсуіне қосқан үлесі туралы ақпарат жоқ. Толығырақ ақпарат алу үшін кәсіпорындағы инновациялық үдерісті динамикада қарастыру қажет. Кәсіпорындардың инновациялық қабілеттілігі сонымен қатар әзірлемелердің санымен немесе инновацияларды енгізуімен, кәсіпорында ҒЗТКЖ-мен айналысатын персоналдың саны, персоналдың кәсіби және білім деңгейімен сипатталады Инновациялық әлеует заңнамалық базамен, халықтың менталитетімен, кәсіпкерді инновациямен қамтамасыз ететін инфрақұрылыммен анықталады [19].

Шағын кәсіпкерліктің артықшылығы - инновацияларды құруға және іске асыруға ықпал ететін айқын шығармашылық бастама, тез өзгертулер енгізу мүмкіндігі, маңызды шешімдер қабылдаудағы тәуелсіздік. Ірі компанияларға қарағанда, шағын кәсіпкерлік жеңіл, жоғары жылдамдықпен және тиімділікпен дамиды. Шағын кәсіпкерліктің инновациялық дамудағы рөлі әртүрлі: бір жағынан ол өндіріс пен басқаруды жетілдіру арқылы экономикадағы инновациялық үдерістерді белсендіреді, екінші жағынан, жоғары технологиялық өнімдерді (қызметтерді) өндіруге тікелей қатысу арқылы жаңа әзірлемелер мен зерттеулерге сұранысты қалыптастырады.

Қазіргі мемлекеттің экономикалық, әлеуметтік және саяси күшінің кілті жоғары технологияларда болып отыр. Мәселе технологияларды нарыққа енгізу, тұтынушыларға сапалы өнімдер мен қызметтерді тез өткізу қабілетінде. Ішкі және сыртқы нарықтардағы өнімдер мен қызметтердің бәсекеге қабілеттілігіне қол жеткізуде шағын бизнестің рөлі ерекше.

Әлемдік және отандық экономиканың қазіргі даму жағдайларында шағын кәсіпорындарға ерекше назар аударылады, өйткені дәл осы кәсіпкерлік құрылымдар инновациялық әлеуетінің негізінде шектеулі өндірістік ресурстарды ұтымды қолдана отырып, экономикалық өсімнің тұрақтылығын қамтамасыз ете алады [20].

Шағын кәсіпкерліктің инновациялық дамуының өзіне тән ерекшеліктері бар, онда шағын кәсіпкерліктің (бизнестің) және инновацияның ерекшеліктері қатар білінеді.

Инновациялық кәсіпкерліктің ең тиімді субъектісі - шағын инновациялық кәсіпорын. Ол ел экономикасының дамуы үшін де, жаңа технология мен инновация әзірлеушілердің жеке қажеттіліктерін қанағаттандыру үшін де қажет инновациялық қызметтің нақты ұйымдастырушылық нысаны болып табылады.

Шағын бизнес инновацияның маңызды субъектісі бола отырып, техникалық дамыған салаларда өндірісті дамытуға айтарлықтай үлес қоса алады. Шағын ұйымдардың инновациялық қызметі бүкіл экономиканы білім жағынан құрылымдық өзгерістерге әкеледі. Шағын бизнес инновацияның негізгі қайнар көзі, жаңа шешімдердің генераторы болып табылады және оның болуы экономиканың инновациялық дамуының алғышарттарын қалыптастырады.

Инновациялық кәсіпкерлік - сұраныс жаңа қалыптасып жатқан қажеттіліктерді қанағаттандырып, пайда табу үшін түбегейлі жаңа тәсілдерді, шикізаттарды, идеяларды, өнімдерді пайдаланатын бизнес.

Шағын бизнес инновациялық сипатта болуы үшін, оған мынадай ерекшеліктер ықпал етеді:

– тез өзгеретін жағдайларға икемділік, ұтқырлық және бейімделу, сонымен қатар инновациялық көшбасшы;

–экономикалық және экономикалық емес факторлар бойынша инновациялық белсенділікті арттыру;

– қызметтегі шығармашылық мамандандыру;

–көптеген жоғары білікті кадрлар;

– мүмкін болатын максималды нәтижеге жетуге көңіл бөлу;

– тәуекелдерді қабылдау мүмкіндігі;

– жоғары еңбек өнімділігі және өндіріс шығындарының аздығы [21].

Шағын кәсіпкерлік өндіріс пен ғылымның арасындағы байланыстырушы буын рөлін атқарып, жаңа өнімге, материалдар мен технологияларға деген сұранысты ғылыми қоғамдастыққа жеткізуі керек. Шағын инновациялық бизнес ғылымның қолданбалы зерттеулері мен әзірлемелерін пайдаланып, ғылыми ұйымдардың қызметін коммерциялық нәтижеге алып келеді.

Бизнеспен айналысу жеке тұлғаның шығармашылық дамуына, оның мүмкіндіктерінің әлеуетін кеңейтуге ықпал етеді, әлеуметтік психология өзгеріп, ұлттың зияткерлік әлеуеті артады.

Шағын кәсіпорындар нарықтың жаңа инновациялық сегменттерін ашып, кәсіпорындардың бәсекеге қабілеттілігі мен ғылыми қарқындылығын арттыруы, нарықта белгісіз жаңа қажеттіліктерді тудыруы мүмкін.Шағын кәсіпорындар ғылыми идеяларды жаңа технологиялар мен өнімдерге айналдырады,инновацияларды іске асырады.

Шағын кәсіпорындардыңинновациялыққызметінің басым бағыты -жоғары технологиялық өндірістер. Өнеркәсіптің ғылыми қарқындылығы, экспорттың үлкен көлемі, жоғары инновациялық әлеует осы инновациялық кәсіпорынның басты көрсеткіштері.Кәсіпорындардың жаңашылдығы инновацияларды әзірлеу немесе енгізу деңгейімен сипатталады.Шағын кәсіпкерліктің инновациялық дамудағы рөлі әр түрлі: бір жағынан, экономикадағы инновациялық үдерістерді белсендіреді, өндіріс пен басқаруды жетілдіреді, екінші жағынан, жоғары технологиялық өнімдер (қызметтер) өндірісіне тікелей қатысады, жаңа әзірлемелер мен зерттеулерге сұранысты қалыптастырады.

Инновациялық кәсіпкерлік бірнеше кезеңдерді қамтиды:

– инновациялық идеялар кешенін әзірлеу;

– перспективалы идеяны таңдау;

– ұсынылатын жаңашыл бастаманы зерттеу және оның сараптамалық бағасы;

– бизнес-жоспарды жан – жақты зерделеу;

– бизнес-жоспарды сараптау;

– өнім шығару және оларды нарық жағдайында сынау бойынша тәжірибе;

– нарықтық жағдайда өнімді өндіру және сату сызбасына түзетулер енгізу;

– инновациялық өнімдерді жаппай өндіру және оларды нарыққа шығару.

Инновацияларды, жаңа бизнес желісін тәжірибеде іске асыру үшін инновациялық кәсіпкерлік субъектісін құру қажеттілігі бірқатар факторлармен анықталады:

* инновацияның сипаты (жаңалығы) және ауқымы;
* жаңа өндірісті ұйымдастыруға болатын жұмыс істеп тұрған өндіріс орындарының жоқтығы;
* жаңа құрылыс арқылы инвестициялау бағытының экономикалық мақсаттылығы [22].

Инновациялық кәсіпкерліктің дамуы көптеген факторларға байланысты, олардың арасында әсіресе экономикалық өсімді анықтайтын жұмысшылардың саны мен ғылыми деңгейін бөліп көрсету қажет. Инновациялық кәсіпкерліктің қалыптасуы қабілетті халықтың білім деңгейіне, инновациялық идеяларды ұсынып қана қоймай, оларды іс жүзінде қолдана білген ғылыми кадрлардың болуына байланысты. Көптеген елдер жоғары білікті ғылыми кадрларды «еліктірумен» айналысады, бұл инновациялық кәсіпкерлікті қолдау есебінен ғылыми-техникалық үдерісті аз шығындармен және жоғары қарқынмен дамытуға мүмкіндік береді (Қосымша Ә).

Инновациялық кәсіпкерлік қызметтің субъектілері деп заңды тұлға құрмай ғылыми-техникалық салада кәсіпкерлік қызметпен айналысатын жеке тұлғалар, яғни қызметтің осы түрімен айналысуға сертификат алған жеке кәсіпкерлерді айтады. Инновациялық кәсіпкерлік қызметтің бұл түріне өнертапқыштар, дизайнерлер, технологтар және экономиканың әртүрлі салаларында инновацияларды дамытатын және енгізетін басқа шығармашылық тұлғалар кіреді. Американдық ғалым П.Друкердің пікірінше, қызметтің барлық саласындағы инновациялар кәсіпкерліктің құралы болып табылады, олардың табиғаты кәсіпкерлік субъектілеріне, кәсіпкерлік ұйымдардың мақсаттары мен мүмкіндіктеріне байланысты [23]. Елімізде инновациялық қызмет субъектілерінің жіктемесі ұйымдастырушылық сипаттамаларына, орындалатын жұмыстың белгілері және мамандануына сәйкес қабылданған (1-кесте).

Кесте 1 – Инновациялық қызметпен айналысатын ұйымдар

|  |  |
| --- | --- |
| Сектор | Құрылымдар |
| Инновациямен айналысатын мемлекеттік ұйымдар | -инновациялық үдерістерді басқаруды және жалпы қоғам қажеттіліктерін қанағаттандыруды қамтамасыз ететін министрлік ұйымдары;  -үкімет толығымен немесе негізінен қаржыландыратын және бақылайтын коммерциялық емес ұйымдар. |
| Инновациялық қызметі бар кәсіпкерлік ұйымдары | -негізгі қызметі өнім шығарумен немесе қызмет көрсетумен байланысты барлық ұйымдар мен кәсіпорындар;  -жеке коммерциялық емес (табыссыз) ұйымдар. |
| Инновациялық жобалармен айналысатын жоғарғы оқу орындары | -қаржыландыру көздеріне немесе заңды мәртебесіне тәуелсіз университеттер мен басқа жоғары оқу орындары  - жоғары оқу орындарымен байланысты ғылыми-зерттеу институттары  -жоғары білімге тікелей қызмет көрсететін ұйымдар |
| Басқа да жеке ұйымдар | -пайда табуды мақсат етпейтін жеке ұйымдар. |
| Ескерту- Автор құрастырған | |

Инновациялық кәсіпкерліктің жетекші субъектілері - инновациялық идеяларды нақты жобаларда жүзеге асыратын және қаржылық нәтиже көретінзаңды тұлғалар. Сондықтан, инновациялық кәсіпкерлік қызметтің субъектілеріне меншік нысанынан тәуелсіз ғылыми-зерттеу және жобалау институттары, экономиканың әр түрлі салаларының кәсіпорындары мен ұйымдары, жоғары оқу орындары кіреді.

Азаматтық заңнамаға сәйкес инновациялық қызметтің ұйымдастырушылық-құқықтық нысандары мемлекеттік және унитарлық кәсіпорындар, мекемелер болып табылады. Инновациялық кәсіпкерлікті дамытудың негізгі факторларын толығырақ қарастырайық.

Инновациялық кәсіпкерлікті әлеуетті іске асыру қарқыны үш факторға тәуелді: институционалды ортаның сапасына, әлеуметтік байланыстарға және жеке ерекшеліктерге байланысты екендігі жалпыға бірдей танылған.

Бұл үштікте мемлекет әсер ететін шешуші фактор – бұл институционалды орта. Шағын инновациялық бизнес үшін қазір мыналар тән: заманауи заңнамалық базаның болмауы; маңызды әкімшілік және «нарықтық» кедергілер; инвестициялық ресурстарға қол жетімділіктің болмауы; жетілдірілмеген салық әкімшілігі; жылжымайтын мүлікке қол жетімділіктің болмауы; өткізу нарықтарының жетімсіздігі; инновациялық кәсіпкерлердің мүдделері мен құқықтарын қоғамдық қорғаудың жеткіліксіздігі; инновациялық кәсіпкерлік қызмет беделінің төмендігі.


«Шағын және орта бизнес үшін әкімшілік кедергілерді жою және іскерлік ахуалды жақсарту жөніндегі комиссия құру туралы» Қазақстан Республикасы Үкіметінің 2010 жылғы 14 сәуірдегі №308 қаулысы кәсіпкерліктегі кедергілерді жоюға бағытталған [24].

Инновацияларды басқару - ғылыми, ұйымдастырушылық, еңбек, материалдық және қаржылық ресурстарды ұтымды пайдалануға, экономикалық басқару механизмінің қағидаларын, функциялары мен әдістерін қолдануға негізделген компанияның инновациялық мақсаттарына жетуге бағытталған кәсіби қызметінің ерекше түрі.

Инновацияларды басқару функцияларына мыналар кіреді:

* инновациялық мақсаттар мен бағдарламаларды қалыптастыру және түзету;
* инновациялық қызметтің соңғы нәтижесін болжау және жоспарлау;
* инновациялық стратегияларды қалыптастыру және инновациялар маркетингі;
* инновациялық жобаларды басқару;
* инновациялық жобаларды іске асыру жағдайында кәсіпорындағы өзгерістерді басқару
* инновациялық өзгерістерді стратегиялық бақылау;
* кәсіпорынның инновациялық әлеуетін қалыптастыру.

Инновациялық үдеріс жаңа идеяны қалыптастырудан бастап, оны жариялауға дейін бірнеше кезеңдерді қамтиды (1-сурет).



Сурет 1 – Инновациялық үдеріс кезеңдері

Ескерту – Автор құрастырған

Инновацияларды стратегиялық басқару кәсіпкерлікте, өндірісте немесе кәсіпорынның әлеуметтік ортасында айтарлықтай сапалы секіріс үшін жасалған инновациялық жобаларды жоспарлау мен іске асыруды шешеді. Инновацияларды стратегиялық басқару экономикалық ахуалдың жаһандық өзгеруін болжау, табыстың болашақ факторлары есебінен оның өміршеңдігі мен тұрақты дамуын қамтамасыз ететін ауқымды шешімдерді табу және енгізу мәселелерімен айналысады. Инновация саласындағы кәсіпкерлік көбінесе инновациялық өнімге сұраныс пен ұсыныстың құбылмалылығына, инновациялық ортаға инвестиция салуды таңдауға арналған әр түрлі критерийлерден және инновациялық өнім туралы шектеулі білімдерден туындайтын белгісіз ортаға байланысты.

Әкімшілік реформаның мақсаттарының бірі - әкімшілік кедергілерді еңсеру үшін шағын инновациялық бизнестің шығындарын компаниялар айналымының 10%-дан 3%-ға дейін төмендету. Бұл, сарапшылардың пікірінше, жыл сайын 30 миллион теңге инвестицияларды үнемдеуге мүмкіндік береді. Салыстырмалы түрде, Германиядағы әкімшілік кедергілерден туындаған шағын инновациялық бизнес шығындарының деңгейі шағын инновациялық компаниялар пайдасының 3,5% құрайды. Инновациялық бизнеске шығындарды азайту үшін 400 әкімшілік регламенттер мен мемлекеттік қызмет стандарттарын қабылдау қажет болады.

Әкімшілік кедергілерден басқа, инновациялық кәсіпкерлік «нарықтық» кедергілермен шектеледі. Инновациялық кәсіпкерлердің инвестициялық ресурстарға шектеулі қол жетімділігі осындай нарықтық кедергілердің бірі болып табылады.

Дүниежүзілік банктің мәліметтері бойынша, шағын инновациялық бизнесті несиелеу бойынша Қазақстан әлемде 94-ші орында. Жаңашыл кәсіпкерлерге арналған банктік несиелер олардың қаржыландыру көздерінің тек 30% құрайды.

Инновациялық кәсіпкерлікті несиелеу көлемінің өсуіне жол бермейтін негізгі себептер: жоғары тәуекелдер;сенімді қарыз алушының болмауы; жеткіліксіз ресурстық база.


Аймақ экономикасының инновациялық дамуы үшін мемлекет қазіргі кезде қоғамда инновациялық кәсіпкерге деген жағымды қатынасты қалыптастыруға барынша белсенді әсер етуі керек[25].

Инновациялық кәсіпкерлер қауымдастығының қарқынды дамуын келесі жолдармен қамтамасыз етуге болады:

– мемлекеттік және жергілікті өзін-өзі басқару органдарының инновациялық кәсіпкерлер мүдделерін қозғайтын шешімдер қабылдағанға дейін қауымдастықтарымен міндетті кеңестерінің механизмдерін құру;

– инновациялық кәсіпкерлер қауымдастығы жүзеге асыратын шағын кәсіпкерлікті қолдау бағдарламаларын конкурстық негізде өзін-өзі қаржыландыру;

– өзін-өзі реттеу жүйесін дамыту мақсатында инновациялық бизнесті дамыту жөніндегі функциялардың бір бөлігін мемлекеттік және муниципалдық органдардан инновациялық кәсіпкерлер бірлестіктеріне беру. Кәсіпкерлік қызмет инновациялық үдеріспен тығыз байланысты (2-сурет).



Сурет 2– Кәсіпкерлік қызметтің инновациялық үдеріспен байланысы

Ескерту–Әдебиет негізінде құрастырылған [26]

Инновациялық кәсіпкерлік көбінесе әр түрлі факторлық тәуекелдерге душар болатындықтан, олардың әсерін кәсіпкерлік қызмет нәтижелеріне дәл анықтау мүмкін емес, сондықтан инновациялық кәсіпкерлікте тәуекелдерді минимумға дейін азайту мәселелері өте өткір болып табылады [26, с.63].

Инновация саласындағы кәсіпкерлік, кәсіпкерлік қызметтің басқа салаларына қарағанда, көп дәрежеде қауіптің жоғары деңгейімен байланысты, өйткені инновациялық салада сәтті нәтижеге жетудің толық кепілдіктері жиі болмайды. Ірі ұйымдарда мұндай тәуекел, әрине, төмен, өйткені ол жалпы белгіленген және әртараптандырылған экономикалық қызметтің негізгі түрінің ауқымымен реттеледі. Инновацияларды енгізуден түсетін есептік пайда кəсіпкерлік қызметтің басқа түрлерін жүзеге асырудан түсетін табыстан әлдеқайда жоғары болмақ. Бұл жағдай инновация саласының болуына ғана емес, жан-жақты және тиімді дамуына мүмкіндік береді. Инновациялық тәуекелдер неғұрлым жоғары болса, инновациялық жоба соғұрлым оқшауланған болады [27].

Инновациялық тәуекелдер өнімнің жаңа түрлерінің, нарықтық сұранысқа ие болмау мүмкіндігі, инвестициялау кезінде кәсіпкердің жаңа технологиялар мен жабдықтарға салған шығындарының тиімсіз болу ықтималдығы ретінде түсіндіріледі.

Инновациялық тәуекелдерді келесідей жіктеуге болады:

1) инновация саласындағы жобаны дұрыс емес таңдаумен байланысты тәуекелдер;

2) инновациялық жобаны тиісті қаржыландырудың болмауымен байланысты тәуекелдер;

3) өз кезегінде ағымдағы ресурстарды ұсынудан туындайтын маркетингтік тәуекелдер:

– инновациялық жобаларды іске асыру нәтижелерінің маркетингтік тәуекелі;

– келісімшарт талаптарын сақтамау тәуекелі;

4) күтілмеген шығыстардың пайда болуы мен кірістің төмендеуінен туындайтын тәуекелдер:

– бәсекелестіктің артуы;

–жүргізілетін кадр саясаты сапасының жеткіліксіздігінің тәуекелі;

– инновациялық жобаға меншік құқығын бермеу тәуекелі.

Инновациялық саладағы тәуекелдердің негізгі себептері:

1) серіктестіктің инновациялық стратегиясының маңызды бағыттарын негізсіз анықтаған кезде инновациялық жобаны дұрыс таңдамау;

2) компанияның ағымдағы қаржылық жағдайын және оның инновациялық нарықта одан әрі даму перспективаларын талдау кезінде сарапшылардың қате есептеулері. Сондықтан инновацияның мақсаты ресурсты және энергияны үнемдейтін технологияларды дамыту болуы керек. Алайда, компания инновациялық жобаның бастапқы мақсатын іске асыру үшін белгілі бір шығындарды талап етеді және егер инновациялық жобаның сипаты өзгерсе, онда бұл шығындар артық болады, сонымен қатар бұрын қарастырылмаған қосымша шығындар пайда болады;

3) инновациялық өнімнің тұтыну нарығын қате талдау және бағалау. Бұл жағдай ғалымдардың жеке әзірлеген авторлық инновациялық жобаларына тән.

Инновациялық кәсіпкерлікте, әдетте, кәсіпкерлік қызметтің кез-келген түріндегі сияқты, тәуекелді толығымен болдырмау мүмкін емес, өйткені инновациялар әрдайым жоғары тәуекел дәрежесімен байланысты. Инновациялық қызмет жоғары дәрежеде белгісіздікке ие. Нарықта қандай нақты инновация сәтті болатынын және қай инновацияға сұраныс болмайтынын болжау өте қиын. Осылайша, инновациялық кәсіпорындар, ең алдымен, жобаны іріктеу кезеңінде қателіктерге жол бермеу үшін инновациялық бизнес жобаларды мұқият талдап, бағалауы керек.

Инновациялық тәуекелді төмендетудің негізгі жолдары:

1) бір-бірімен тікелей байланысы жоқ әр түрлі инновациялық жобаларды іске асыру мақсатында инновациялық кәсіпорынның инновациялық күш-жігері мен инвестицияларының бөлінуінен тұратын инновациялық кәсіпкерлікті әртараптандыру;

2) беру және қабылдаушы тараптар үшін өзара тиімді шарт жасасу арқылы тәуекелді беру;

3) басқарылатын қауіп факторларына тікелей басқарушылық әсер ету (инновациялық жобаны талдау және бағалау; инновациялық жобаның болашақ серіктестерін тексеру; инновациялық қызметті жоспарлау және болжау: инновациялық қызметті жүзеге асыруға тартылған кадрларды таңдау және т.б.);

4) серіктестер туралы ақпаратты жинау және талдаудың жеке жүйесін құру,бұл арқылы алаяқтықтан қорғануға болады;

5) инновациялық кәсіпорынның инновациялық қызметін жоспарлау мен болжаудың тиімділігі;

6) инновациялық кәсіпорынның қызметкерлерін мұқият іріктеу;

7) кәсіпорында коммерциялық құпияны сақтау;

8) инновациялар саласындағы тәуекелдерді сақтандыру[28].

Біздің экономикада шағын кәсіпорындардың инновациялық белсенділігі өте төмен. Мұны көбінесе бірқатар орта және ірі кәсіпорындардың инновацияларды енгізудегі инерциясымен байланыстыруға болады. Шағын бизнес өте мобильді, сондықтан озық технологиялардың жинақталуына мүдделі, бірақ, өкінішке орай, оның зертханасы мен ғылыми-зерттеу базасы, ғылыми кадрлары жоқ, жаңа технологияларды сатып алуға кететін шығындары өте үлкен.

Шағын кәсіпкерлік секторы қарқындылығы, икемділігі, инновациялық белсенділігі, жаңа өндірістерді тез құру және жаңа жұмыс орындарын ашу қабілеттілігімен ерекшеленеді. Аймақ экономикасының дамуында осы шағын кәсіпкерліктің алатын орны ерекше болғандықтан, оның әсерін бағалау әдістемесін қарастыруға негіз болды.

**1.2Аймақ экономикасының дамуына шағын кәсіпкерліктің әсерін бағалаудың әдістемесі**

Аймақ экономикасының тұрақты дамуының негізін оның өндірістік әлеуетінің пропорционалды тұтастығы құрайды. Аймақтың экономикалық өсуіне аймақтағы өндірілетін және тұтынылатын өнімнің сәйкестігі дәлел болады.

Экономиканы аймақтандыру және тауарлар мен қызметтердің әлемдік нарықтарының жаһандануы жағдайында бәсекенің дербес субъектілері ретінде әрекет ететін осы аймақтар болып табылады. Еліміздегі аймақтардың экономикалары жоғары деңгейдегі ашықтығымен сипатталады, экономикалық жүйенің бөліктері болып саналатын аймақтардың өзара байланысы мен өзара тәуелділігі тенденциясы барған сайын айқын көрінеді.

Аймақ экономикасының даму деңгейін бағалау үшін келесі көрсеткіштер қолданылады:

1) жиынтық аймақтық қоғамдық өнім - аймақ экономикасында өндірілген тауарлардың жиынтығы;

2) аймақ экономикасында жаңадан құрылған жиынтық құн;

3) жалпы аймақтық өнім (ЖАӨ).

Аймақтық экономиканың дамуы оның құрылымын құрайтын нарықтардың функционалды жағдайына тікелей байланысты.

Аймақтық нарықтарды дамытудың келесі бағыттары бар:

– тұтыну тауарлары нарығы;

# – өндірістік ресурстар нарығы;

# – капитал нарығы;

# – адами ресурстар нарығы [29].

Қазіргі уақытта ел экономикасын дамудың инновациялық жолына көшіру мәселесі өзекті болып табылады. Инновациялық экономиканың дамуына ықпал ету мақсатында қоғамдық қатынастардың барлық салаларын қайта құруға мүмкіндік беретін тетікті әзірлеу қажет. Білім экономикасына көшу елде және аймақтарда жаңа білімді ұлттық, жаһандық нарықтарда өздерінің нақты тұтынушыларын табатын жаңа технологияларға, өнімдер мен қызметтерге тиімді түрлендіретін тұтас жүйені қалыптастыруды талап етеді. Аймақтар ел экономикасының инновациялық дамуына серпін беруге тиіс.

Бүкіл әлемде аймақтар елдің дамуы мен инновациялық қызметінің қозғаушы күші ретінде қарастырылады. Инновацияларды дамытудың аймақтық аспектісін күшейту қажет.

Аймақтық инновациялық саясаттың мақсаты - аймақ экономикасын тұрақтандыру және көтеру, ғылыми-техникалық әлеуетті дамыту және инновациялық қызмет үшін қолайлы жағдайлар жасау болып табылады. Ол үшін келесі міндеттерді іске асырған дұрыс:

– бәсекеге қабілетті жаңа өнім жасау және шығарылатын өнімнің сапасын әлемдік деңгейдегі көрсеткіштерге дейін арттыру мақсатында инновациялық қызметті жандандыру және осының есебінен аймақтағы өнеркәсіптік кәсіпорындар, агроөнеркәсіптік кешен, тамақ және қайта өңдеу өнеркәсібі және т.б. үшін сыртқы және ішкі нарықтарды кеңейту;

– аймақтық экономика салаларын құрылымдық қайта құруды жүзеге асыруда ғылыми жетістіктерді мүмкіндігінше кеңінен пайдалану;

– облыстың тұрақты әлеуметтік-экономикалық дамуын қамтамасыз етуде аймақтық ғылыми-техникалық және инновациялық бағдарламалар мен жобаларды қалыптастыру;

– ғылыми-техникалық әзірлемелер саласында аймақтық келісім-шарт жүйесін енгізу;

– аймақтық маңызы бар мәселелерді шешу үшін ғылыми, ғылыми-техникалық және инновациялық өнімдерге аймақтық тапсырыстың бағытын арттыру;

– аймақтық маңызы бар ғылыми-техникалық және инновациялық бағдарламалар мен жобаларды іске асыру үшін бюджеттен және бюджеттен тыс көздерден инвестицияларды тарту;

– өнертапқыштық қызметті ынталандыру, өнімдер мен технологияларды патенттік қорғау деңгейін арттыру, облыстың патенттік нарығын шетелдік патенттердің келуінен қорғау;

– барлық деңгейлердегі бюджеттер есебінен жүргізілетін ғылыми зерттеулердің нәтижелері үшін ұлттық басымдылықты қорғауға және өнеркәсіптік меншік авторлары мен патент иелерінің мүдделерін қорғауға көмек;

– инновациялық қызметтің бизнес-жоспарлауын дамыту.

Аймақтың инновациялық дамуы - аймақтық инновациялық жүйені қалыптастыруға негізделген әлеуметтік-экономикалық үдеріс. Аймақтың инновациялық әлеуеті - аймақтың инновациялық дамуға қабілеттілігін сипаттайтын факторлар мен шарттардың жиынтығы.

Аймақтың инновациялық даму көрсеткіштерінің бірі инновациялық қызметті қаржыландырудың аймақтық тетігі болып табылады, оның міндеттеріне: қаржы ресурстарының тұрақты айналымын қамтамасыз ету, қаржы ресурстарын жеке кәсіпкерлік субъектілерінің қажеттіліктеріне сәйкес қайта бөлуді қамтамасыз ету, кәсіпкерлік субъектілерінің қаржылық ресурстарды жоғалту қаупін азайту кіреді.

Инновациялық қызметті қаржыландырудың аймақтық тетігінің негізгі элементтері мыналар: аймақтың инновациялық дамуын болжау, инновациялық үдерістің барлық кезеңдері арасында әр түрлі қаржыландыру көздерінен қаржы ресурстарын ұтымды таратуға негізделген көп арналы қаржыландыру жүйесі, аймақтық инновациялық саладағы қалыптасқан жағдайда қаржы тетігін түзету жүйесі. Әр аймақта инновациялық қызметті тиімді дамыту үшін инновациялық саланың инвестициялық қажеттіліктерін және аймақтың инвестициялық әлеуетін ескеруге қабілетті икемді қаржылық қолдау тетігін ескеру қажет.

Инновациялық даму моделі деп аймақтық экономиканың даму серпінін қамтамасыз ететін тетіктер мен инновациялық жүйе құрамдастарының жиынтығын айтады.

# Аймақтың инновациялық дамуы – аймақтағы инновациялық жүйені (АИЖ) қалыптастыруға бағытталған әлеуметтік-экономикалық сипаттағы үдеріс. АИЖ құрамына өндірістік кәсіпорындар, қаржы ұйымдары, ғылыми - зерттеу мекемелері, арнайы экономикалық аймақтар, консалтингтік, лизингтік инжинирингтік компаниялар, бизнес-инкубаторлар және т.б. кіреді. Мұндай кешен аумақтың ғылыми-техникалық әлеуетін арттыруға және жоғары технологияларды қолдана отырып, ғылымды қажетсінетін өндірістер құру арқылы нығайтуға қабілетті.АИЖ құруда әрбір аймақ өзіндік ерекшеліктерін ескереді. Инновациялық дамудың моделін таңдау аумақтың ғылыми-техникалық, экономикалық және мәдени сипаттамаларымен анықталады[30].

# Бүгінгі күні АИЖ дамуын басқарудың келесі әдістері кеңінен қолданылады:

# инновациялық қызметті қолдауды қамтамасыз ететін заңдар бойынша тікелей қаржыландыруды көздейтін әкімшілік-ведомстволық;

# ғылыми-техникалық жаңаруға ықпал ететін мақсатты бағдарламалар арқылы келісімшарттық әдіспен қаржыландырылатын бағдарламалық-мақсатты;

# нормативті: инновациялық өсуді ынталандыруға және инновацияларды жүзеге асыру үшін оңтайлы әлеуметтік-экономикалық жағдай жасауға бағытталған әр түрлі деңгейдегі нормативтік құқықтық актілерді қабылдау;

# кластерлер құру;

# ірі өндірістік, технологиялық орталықтарды қалыптастыру және қолдау;

# экономиканың басым салаларына инвестиция салатындарға салықтық жеңілдіктер беру.

# Аймақтың инновациялық өсу бағыты мен қарқынын анықтайтын факторларға мыналар жатады:

# аймақтық биліктің инновациялық саясаты;

# зерттеу жүргізу және нәтижелерін енгізуге қатысты кәсіпкерлік субъектілерінің стратегиялары;

# аймақтағы несие-қаржы мекемелерінің саясаты;

# тұтынушының қалауы;

# бәсекелестік қатынастардың ерекшеліктері;

# аумақтың ғылыми-зерттеу инфрақұрылымының қалыптасу деңгейі;

# аймақтың әлеуметтік-экономикалық даму деңгейін арттыру үшін жинақталған білім мен ғылыми-техникалық әзірлемелерді белгілі бір мөлшерде тарту мүмкіндігі.

## Аймақтың экономикасын нығайту мен дамытудың негізі - белсенді индустриалды-инновациялық және құрылымдық саясатты жүргізу, инновациялық институттарды қалыптастыру арқылы инновациялық даму және жаңарту үдерісін қалыптастыру болып табылады.Аймақтың инновациялық даму мәселелерін сәтті шешу үшін бірқатар шараларды өткізу қажет:

## 1)дамудың инновациялық стратегиясымен оңтайлы үйлесетін, аймақтың инновациялық даму тұжырымдамасының теориялық негіздерін қалау;

## 2)қалыптасқан инфрақұрылым негізінде экономикалық өсудің инновациялық түрін ынталандыру;

## 3) кластерлік орталықтар құру;

## 4) қолайлы инвестициялық ахуалды қалыптастыру;

## 5)мемлекеттік инновациялық қор бағалайтын аймақтардың инновациялық даму рейтингінің жоспарланған көрсеткіштеріне қол жеткізу.

## Аймақтарды инновациялық даму деңгейі бойынша бағалау екі негізгі айырмашылықпен анықталады: жекелеген аймақтардың даму деңгейінің айтарлықтай өзгергіштігі және олардың көпшілігінің шамалы саралануы (дифференциалдануы). Бірінші топ инновациялық сезімталдық көрсеткіштерін біріктіреді, ал екінші топ инновациялық белсенділік көрсеткіштерін қамтиды. Қазіргі әлемде кез келген инновация экономикаға құндық өсім берген кезде ғана қабылданады. Қаржы тұрғысынан инновацияны бастапқы құнның сапалы өсуін қамтамасыз ететін жаңашылдық ретінде анықтауға болады.

## Аймақ экономикасын дамытудың инновациялық моделі қандай да бір жобаларды іске асыру нәтижесінде өзінің нысаналы бағыттылығымен құнның өсуін көздеуі тиіс. Отандық экономика "технологиялық пирамиданың"шыңына қарай жылжи отырып, озық елдердің жетістіктерін игеруге және дамудың тиімді түрлерін пайдалануға мүмкіндігі бар [31].

## Қазіргі уақытта аумақтың инновациялық даму тұжырымдамасы үшін аймақтық экономиканың заманауи құрылымын көрсетіп қана қоймай, сонымен қатар аймақаралық еңбек бөлінісінің мүмкіндіктерін іске асыруға мүмкіндік беретін адекватты негіз қалыптастыру қажеттілігі туындап отыр. Елдің инновациялық даму стратегиясын іске асырудың сәттілігі көбіне аймақтар таңдап алған инновациялық даму тұжырымдамасымен анықталады.

Шағын кәсіпкерліктің аймақтың әлеуметтік-экономикалық дамуына қосқан үлесін анықтау үшін Е.А. Мазилов пен А.Е. Кремин [32] ұсынған әдістерді қолдануға болады. Ұлттық статистикалық бюро деректерін қолданып анықтайды.

Осы әдістемеге сәйкес шағын кәсіпкерлік субъектілерінің аймақтың әлеуметтік-экономикалық дамуына қосқан үлесі үш көрсеткіш бойынша бағаланады:

–шағын кәсіпорындарда жұмыспен қамтылғандар санының субъект экономикасында жұмыспен қамтылғандар санындағы үлесі (әлеуметтік дамуға қосқан үлесі);

–жалпы аймақтық өнімдегі шағын кәсіпорындар айналымының үлесі (экономикалық дамуға қосқан үлесі);

–шағын кәсіпорындардың негізгі капиталына салынған инвестициялардың субъект инвестициясының жалпы көлеміндегі үлесі (инвестицияның дамуына үлесі).

## Шағын кәсіпкерліктің табысты жұмыс істеуі келесі факторларға байланысты:

## 1) тауарлар мен қызметтерге тұтынушылардың сұранысын ірі компаниялардың орындауы экономикалық жағынан тиімсіз;

## 2) капиталдың жоғары айналымдылығы;

## 3) аймақтың қажеттіліктеріне бейімделген инновацияларды қолдану.

## Шағын кәсіпорындар ірі бизнеске қарағанда нарықтың сұраныстарына икемді жауап беру қабілетіне ие, сәйкесінше, бұл инновациялық дамуға, ресурстарды тиімді пайдалануға үлкен мүмкіндіктер береді.

# Шағын кәсіпкерліктің нәтижелі қызметі келесі көрсеткіштермен сипатталады:

# 1) нарықтық экономика субъектілерінің жалпы санындағы шағын кәсіпкерліктің үлесі;

# 2) жалпы ішкі өнімнің құрамындағы шағын кәсіпкерлік өнімінің үлесі;

# 3) шағын кәсiпкерлiк субъектiлерiнiң есебiнен бюджеттерге салықтық түсiмдердің мөлшерi;

# 4) халықты жұмыс орындарымен қамтамасыз ету.

Е.В. Романенко [33] шағын кәсіпкерлік субъектілерінің аймақтың дамуына қосқан үлесін келесі көрсеткіштер арқылы анықтайды.

- жалпы аймақтық өнімдегі шағын кәсіпкерліктің үлесі;

-жалпы сандағы шағын кәсіпорындардың үлессаны;

-аймақтағы барлық кәсіпорындардағы қызметкерлер санынан шағын кәсіпкерліктегі жұмысшылар санының үлесі.

Шағын кәсіпкерліктің белсенділік коэффициенті келесі формула көмегімен бағаланады:

(1)

Мұндағы, Ка – аймақ бойынша шағын кәсіпкерліктің белсенділік коэффициенті, 0 < Ка ≤ 1, мұнда0 < Kp < 0,4 – облыста шағын кәсіпкерлік белсенді дамымай отыр, бұл мемлекеттік қолдаудың жеткіліксіздігін көрсетеді; 0,4 ≤ Kp ≤ 0,6 - аймақта шағын кәсіпкерліктің тұрақты даму дәрежесін көрсетеді,мемлекеттік қолдау тиімді; 0,6 < Кр ≤ 1 – шағын кәсіпкерлік белсенді дамыған, бұл мемлекеттік қолдаудың жоғары тиімділігін көрсетеді.

АӨБҮ– жалпы аймақтық өнімдегі бизнес үлесі;

ШҮ – жалпы сандағы шағын кәсіпорындардың үлесі;

СТ - жалпы көлемдегі шағын кәсіпкерлерден салықтық түсімдердің үлесі;

ҚС – жалпы сандағы шағын кәсіпорындардағы жұмыспен қамтылғандар саны;

n – есептеулер үшін қолданылатын көрсеткіштер саны

Қазіргі заманғы инновациялық кәсіпкерлік шағын бизнеспен тығыз байланысты. Бүгінгі таңда қызметтің барлық салаларында мақсаттарға жетудің жаңа, кейде дәстүрлі емес тәсілдерін қолданумен, дамып келе жатқан нарықтық мәселелерді шешуге шығармашылық көзқараспен ерекшеленеді. Оның ерекшелігі - нәтиже алу кезінде жоғары тәуекел дәрежесі бар инновациялардың болуы. Бүгінде шағын кәсіпкерлік ғылыми-техникалық әзірлемелерді коммерцияландырудың ең тиімді түрі болып табылады. Өндірісті модернизациялаусыз және ауқымды шығындарсыз жаңа перспективалық жобаларға серпінді ене алатын шағын бизнес.

О.С.Москвина [34] аймақтың инновациялық дамуына экстенсивті және интенсивті факторлардың әсерін бағалау үшін Эйлер-Лагранж интегралына негізделген әдісті қарастырады. Мұнда факторлық белгілер мен функциялардың дамуы арасындағы байланыс, есептеу қорытындылары алмастыру реті мен факторлық әсер есептемелерінен тәуелді емес.

, (2)

, (3)

, (4)

, (5)

мұндағы, *х1* – базистік кезеңдегі экономикалық қызметтің барлық түрлері бойынша өнім өндірісіне кеткен шығындар, млн.теңге;

*х2* – есептік кезеңдегі экономикалық қызметтің барлық түрлері бойынша өнім өндірісіне кеткен шығындар, млн.теңге;

*у1* – базистік кезеңдегі тауарлы өнімнің 1 теңгесіне кеткен шығындар, млн.теңге/млн.теңге;

*у2* – есептік кезеңдегітауарлы өнімнің 1 теңгесіне кеткен шығындар, млн.теңге/млн.теңге;

*∆f* – инновациялық дамудың нәтижелі векторы немесе базистік кезеңді есептімен салыстырғанда тауарлы өнімнің өзгерісі, млн,теңге;

*Aх* – экстенсивті факторлардың өзгерісі, өндіріске кеткен шығындар сомасының өзгеруі есебінен тауарлық өнімнің өзгеруі, млн.теңге;

*Aу* – интенсивті факторлардың өзгерісі, өндіріске кеткен үлестік шығындардың өзгерісі есебінен тауарлық өнімнің өзгеруі, млн.теңге.

Ю.В.Вертакова [35] инновациялық өндірістің нақты жағдайын бағалау үшін оның ресурстық және өнімділік құрамдастарын бейнелейтін көрсеткіштер жүйесін ұсынады. Олардың көмегімен аймақтың инновациялық қызметін жүзеге асыру мүмкіндігін анықтауға болады. (кесте 2)

Кесте 2-Аймақтағы инновациялық өндірістің интегралды деңгейін анықтау көрсеткіштерінің құрамы

|  |  |
| --- | --- |
| Жеке көрсеткіштердің аты | Шартты белгілер |
| 1 | 2 |
| Нәтижелі: соның ішінде | |
| Жалпы аймақтық өнім | *ү1* |
| Жан басына шаққандағы өнеркәсіп өнімі | *ү2* |
| Өнеркәсіптік ұйым активтерінің қайтарымы | *ү3* |
| Өндірістің экологиялық тазалығы | *ү4* |
| Инновациялық қызметтің жеке құрамдастарын көрсететін факторлық айнымалылар | |
| Инновациялық белсенді ұйымдар саны | *х1* |
| Инновациялық белсенді ұйымдардың үлес салмағы | *х2* |
| Технологиялық инновацияларға шығындар | *х3* |
| Өндірілген өнімнің көлеміне қарай технологиялық инновацияларға шығындар | *х4* |
| Инновациялық жұмысты орындаған 1 жұмысшыға ішкі шығындар | *х5* |
| Технологиялық инновацияларға шығындардың 1 теңгесіне инновациялық өнім көлемі | *х6* |
| Алдыңғы қатарлы өндірістік технологияларды қолданғандар саны | *х7* |
| Алдыңғы қатарлы өндірістік технологияларды сатып алған ұйымдардың саны | *х8* |
| Ғылыми жұмыстарға ішкі шығындар | *х9* |
| Инновациялық жұмыстарды орындағандар саны | *х10* |
| Инновациялық жұмыстармен айналасатын адамдар саны | *х11* |
| Жан басына шаққандағы негізгі капиталға инвестициялар | *х12* |
| Өндірістің жалпы көлеміндегі инновациялық өнімнің үлесі | *х13* |
| Экономикадағы барлық жұмысшылардың инновациялық жұмыспен айналысатындар саны | *х14* |
| Жоғары технологиялы өндірістің үлес салмағы | *х15* |

2-кестенің жалғасы

|  |  |
| --- | --- |
| 1 | *2* |
| Инновациялық өндіріске қамтылғандардың саны | *х16* |
| Негізгі капиталға инвестиция көлеміндегі шетелдік инвестиция үлесі | *х17* |
| Негізгі капитал инвестициясының 1 теңгесіне ұйымның технологиялық инновациясына шығындар | *х18* |
| ҒЗТКЖ ішкі шығындарды қаржыландыру көлеміндегі меншікті қаражаттар үлесі | *х19* |
| ҒЗТКЖ-ға ішкі шығыстарды қаржыландыру көлеміндегі бюджет қаражатының үлесі | *х20* |

Кестеде аймақтағы инновациялық өндірістің интегралды деңгейін анықтау көрсеткіштері шартты белгілермен көрсетілген. Осы көрсеткіштерді нақты тарату арқылы даму деңгейін білуге болады.

Интегралдық бағалаудың мақсаты дамудың экономикалық көрсеткіштеріне әсер ететін факторларды анықтау, аймақтық деңгейде инновациялық өндірісті интенсификациялауды модельдеу және талдау, сондай-ақ басқа да аймақтардағы ұқсас көрсеткіштермен салыстыру болып табылады.

Корреляциялық-регрессиялық талдау көмегімен дамудың нәтижелі сипаттамалары бойынша әсер ету бағытын ескере отырып, факторлардың рейтингін жүргізуге болады.

Дәрежелер корреляция коэффициентінің мәніне байланысты тағайындалады,корреляция коэффициентінің мәні неғұрлым үлкен болса, дәреже соғұрлым жоғары болады (Кесте 3).

Кесте 3-Аймақ дамуының экономикалық көрсеткіштеріне әсер ететін факторларды тарату

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ранг | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| *у1* | + | + | + | + | - | - | + | - | + | + | + | + | + | + | - | - |
| *х5* | *х9* | *х7* | *х12* | *х18* | *х4* | *х20* | *х15* | *х11* | *х14* | *х2* | *х10* | *х6* | *х16* | *х8* | *х17* |
| *у2* | + | - | - | + | + | + | + | + | + | - | + | + | + | + | + | - |
| *х19* | *х4* | *х3* | *х6* | *х11* | *х9* | *х10* | *х14* | *х5* | *х18* | *х2* | *х7* | *х13* | *х1* | *х12* | *х15* |
| *у3* | *+* | *+* | *-* | *+* | *+* | *-* | *+* | *-* | *+* | *+* | *+* | *+* | *+* | *+* | *-* | *-* |
| *х7* | *х9* | *х18* | *х9* | *х12* | *х4* | *х17* | *х15* | *х11* | *х14* | *х6* | *х10* | *х2* | *х16* | *х8* | *х20* |
| *у4* | *+* | *+* | *+* | *+* | *-* | *-* | *+* | *-* | *+* | *+* | *+* | *+* | *+* | *+* | *-* | *-* |
| *х18* | *х5* | *х7* | *х12* | *х9* | *х4* | *х20* | *х15* | *х11* | *х14* | *х2* | *х10* | *х6* | *х16* | *х8* | *х17* |

Жалпы алғанда, экономикалық даму экстенсивті және интенсивті факторлардың өсуінің (төмендеуінің) әртүрлі комбинациялары арқылы анықталуы мүмкін. Сапалық және сандық көрсеткіштер бойынша ең жақсысы өсу секторлары болып табылады. Экстенсивті және интенсивті факторлардың (тепе-теңдік күй) тең өсімдері аралық болады деп болжанады.Үнемдеу дағдарысқа дейінгі жағдайларды, ал экстенсивті және интенсивті құлдырау мен регресс аймақтары – дағдарысты сипаттайды [36].

Кесте 4-Шағын кәсіпкерліктің аймақтың әлеуметтік-экономикалық дамуына үлесінің көрсеткіштері

|  |  |
| --- | --- |
| Көрсеткіштер тобы | Көрсеткіштің сипаты |
| Аймақ экономикасының дамуына шағын кәсіпкерліктің әлеуметтік үлесі | Аймақ экономикасында жұмыспен қамтылғандардың жалпы санындағы шағын кәсіпкерліктегі жұмыспен қамтылғандардың үлесі, % |
| Аймақ экономикасының дамуына шағын кәсіпкерліктің экономикалық үлесі | Жалпы аймақтық өнімдегі шағын кәсіпорындар айналымының үлесі, % |
| Аймақ экономикасының дамуына шағын кәсіпкерліктің инновациялық үлесі | Аймақ инвестицияларының жалпы санындағы шағын кәсіпорындардың негізгі капиталына инвестициялардың үлес салмағы, % |
| Ескерту – Әдебиет негізінде құрастырылған [32, б. 8] | |

Кестеде шағын кәсіпкерліктің аймақ экономикасына қосқан үлесін бағалау көрсеткіштер берілген. Олардың нәтижелері экономиканың зерттелетін секторының негізгі мәселелері мен артықшылықтарын сипаттауға арналған.

## Қазіргі кезде әр аймақтың басты міндеті - оның бәсекеге қабілеттілігін арттыру. Бүгінде Қазақстан Республикасында 14 аймақ бар, олардың арасында жетекші аймақтар, өндіруші аймақтар, делдал аймақтар, қаржы орталық- аймақтар бар. Жетекші аймақтар елдің инновациялық даму орталықтарына айналуда. Осы аймақтардың бірі - Шығыс Қазақстан облысы айқын өндірістік сипатқа ие. Шығыс Қазақстан облысының жетекші салалары: түсті металлургия өндірісі, жеңіл өнеркәсіп, машина құрастыру кешені,құрылыс материалдары өндірісі, тау-кен өндірісі. Шығыс Қазақстан инвестициялық тартымдылығымен экономикалық қызметтің көптеген салаларында өзара ынтымақтастыққа деген қызығушылық тудыратын аймақ.

*Шағын кәсіпкерліктің аймақ экономикасының инновациялық дамуына әсерін бағалаудың бірнеше әдістерін қарастыра отырып, бағалаудың тұжырымдамасын жасадық: аймақ экономикасының құрылымдық элементтері ретіндегі инновациялық ресурстардың әлеуметтік-экономикалық жүйелерге әсер ету дәрежесі.*

Шығыс Қазақстан облысы экономикасындағы инновациялық белсенділік көрсеткіші екі фактордан – облыстың жалпы ішкі өніміндегі инновациялық дамуға жұмсалған шығындардың үлесінен және шағын және орта бизнестің белсенді кәсіпорындарының санынан тәуелді. Осы тәуелділікті келесі формуламен анықтаған жөн.

*INact =dZin\*Nsb\* t,*  (6)

Мұндағы,INact – ШҚО кәсіпорындардың инновациялық белсенділігі, %;

dZin – ШҚО жалпы аймақтық өніміндегі инновациялық қызметке жұмсалған шығыстардың үлесі, %;

Nsb – ШОБ белсенді кәсіпорындар саны, мың бірлік;

t – негізгі факторлардың ықтимал автокорреляциясын болдырмау үшін қолданылатын уақыт факторы.

Біздің ойымызша, ұсынылған әдіс шағын кәсіпкерліктің инновациялық дамуына бірнеше факторлардың әсерін көрсетеді, аймақтың инновациялық дамуын әртараптандыру деңгейімен анықталады. Аймақтың инновациялық даму проблемалары бірқатар қарама-қайшылықтардың болуына байланысты туындайды. Олар: инновацияның қайнар көзі болып табылатын ғылымның маңыздылығы мен оны жеткілікті түрде мемлекеттік және аймақтық деңгейде қаржыландырумен қамтамасыз етілмейтіндігі; экономиканы дамытудың инновациялық тәсіліне көшіру қажеттілігі артып келеді, бірақ аймақтарда бұл трансферттің мемлекеттік-жекеменшік тетіктері жеткілікті түрде дамымағандығы.

Инновациялық қызметті реттеу әр түрлі деңгейде жүзеге асырылады: тұтастай мемлекеттік деңгейде, аймақтық деңгейде, жеке кәсіпорын, ұйым, мекеме деңгейінде. Инновациялық жобаларды басқарудың негізі инновациялық қызметті мемлекеттік реттеу болып табылады. Мемлекет инновациялық қызметті реттеудің барлық түрлерін - ұйымдастырушылық, экономикалық, қаржылық, нормативтік-құқықтық түрлерін жүзеге асырады. Бұл реттеу инновациялық болжамдар мен стратегиялар негізінде іске асады.

Қорыта айтқанда, қарастырылған әртүрлі әдістер шағын кәсіпкерліктің аймақ экономикасының әлеуметтік – экономикалық және инновациялық дамуына әсерін анықтайтын болғандықтан, осы зерттеудің 2.3 бөлімінде талдау жасалып, сәйкес қорытындылар беріледі.

Аймақ экономикасы және оған шағын кәсіпкерліктің әсері, инновациялық кәсіпкерліктің қалыптасуы мен қазіргі уақыттағы дамуы қарастырылғанымен, оны шет мемлекеттердегі инновациялық қызмет тәжірибелерімен салыстыра қарау, шетелдердегі инновациялық қызметті ұйымдастыру мен ынталандырудың ерекшеліктерін қарастыру маңызды болып табылады.

**1.3 Шетелде инновациялық қызметті ұйымдастыру және ынталандыру ерекшеліктері**

Қазіргі заманғы жаһандық инновациялық тенденция интенсивті инновациямен және іскерлік шығармашылықпен анықталады. Бүгінгі таңда әлемнің жетекші елдерінің ұлттық даму стратегияларында экономикаларының бәсекеге қабілеттілігін және тұрақты дамуын арттыру бағыттары мен механизмдерінің бірлігі айқын көрінеді.

Әлемдік тәжірибе тиімді және бәсекеге қабілетті заманауи экономиканы құру үшін ерекше маңызды ғылыми-техникалық және технологиялық бизнестің арнайы мемлекеттік қолдауды қажет ететіндігін айтады. Инновациялық технологиялар негізінде жасалған тауарлар мен қызметтер «экономикасы тез өсіп келе жатқан» елдерге жан басына шаққандағы кірісте жақын болашақта дамыған елдерге жақындауға мүмкіндік береді.Дамыған елдерде инновациялық қызметті мемлекеттік реттеу мемлекеттің ғылыми-техникалық саясаты негізінде жүзеге асырылады. Ол мемлекеттің ғылыми-техникалық қызметке қатынасын білдіреді және дамыған елдердегі мемлекеттің қызметтің салыстырмалы жаңа бағыты болып табылады.

Жаһандық экономика инновацияға негізделген өзгеру қарсаңында тұр. Жаңа технологияларға жаппай көшу жағдайында шағын бизнестің жандануы басталды.Бірқатар жетекші мемлекеттердің экономикалық жағдайын талдау кез-келген елдің стратегиялық дамудың негізін құрайтын және экономикалық өсуді қамтамасыз ететін сала ретінде шағын және орта бизнестің маңыздылығының тұрақты түрде артып келе жатқанын көрсетеді. Қазіргі экономикалық жағдайда шағын кәсіпкерліктің дамуы өндірісті әртараптандыруға, инновациялық үдерістерді дамытуға, жаңа жұмыс орындарын құруға, нарық конъюнктурасын жақсартуға ықпал етеді[37].

Кез-келген мемлекет өзінің дамуында инновациялық өсу жолына түседі, бірақ әрқайсысыныңтаңдаған жолдары әртүрлі. Инновациялық дамуда айтарлықтай жетістіктерге жеткен мемлекеттер бар. Бірақ жүйелі, біртіндеп инновациялық өсу жолын таңдап, жаңа кезеңдерден өткен елдер туралы көптеген мысалдар келтіруге болады. Әдетте, бұған инновация саласындағы заңнамалық базаны жетілдіруді, ұлттық экономиканың басым бағыттарындағы инновациялық жобаларды мақсатты қаржыландыруды, сондай-ақ инновациялық даму мен коммерцияландыру орталықтарының құрылуы мен дамуын көздейтін тиімді мемлекеттік саясат ықпал етті.Экономиканы мемлекеттік реттеудің масштабы, нысандары мен тетіктері көбіне ұлттық сипаттамаларға, дәстүрлерге, елдің экономикалық даму деңгейіне, оның әлемдік жүйеде алатын орнына және басқа да факторларға байланысты.

Қазіргі кезде инновация нәтижесінде алынған зияткерлік өнімсіз ғылыми қарқынды, жаңалықты, бәсекеге қабілетті өнімді құру іс жүзінде мүмкін емес. Жоғары технологиялар нарығының 39%–АҚШ-қа, 30%–Жапонияға, 16%–Германияға тиесілі.

Соңғы ширек ғасырдағы технологияның дамуы біздің өмір салтымыз бен қарым-қатынасымызды айтарлықтай өзгертті.

Инновациялық үдерістерді ұйымдастырудағы шетелдік тәжірибе дамыған елдердің мемлекеттік ғылыми-техникалық саясатының екі негізгі міндеті бар екенін көрсетеді: нақты өңірлердің мүдделеріне сәйкес аймақтық ғылымды сақтау және қайта құру және қолданбалы зерттеулерді қаржыландыру. Бұл елдердің мемлекеттік саясатындағы ең бастысы - елде «инновациялық ахуал» құру мен оны қолдауға бағытталған заңнамалық және ұйымдастырушылық шаралардың кешенін жүзеге асыру. Өңірлік деңгейде инновациялық дамуды қолдайтын инфрақұрылым құрудың ерекшелігі, ең алдымен, оны аймақтың тиісті секторларына бағыттау, оның даму басымдықтары, бір-бірін толықтыруы және аймақтың әртүрлі артықшылықтарын барынша зерттеу болып табылады [38].

Шетелде шағын бизнестің инновациялық дамуы екі негізгі бағыт арқылы жүзеге асырылады: инновациялық қызметпен тікелей айналысатын шағын кәсіпорындарға көмек беружәне жалпы инновациялық қызметке ықпал ету.Шетелде кәсіпкерлікті мемлекеттік қолдау туралы айтылса, көбінесе шағын және орта кәсіпкерлікке баса назар аударылады. Шын мәнінде, көмек кәсіпорынның көлеміне емес, оның ел экономикасындағы рөліне байланысты беріледі.Мемлекет ғылыми-техникалық үдерістің қарқынды дамуы жағдайында оны игере алмағандәстүрлі өндірістерді қолдай отырып, ел экономикасы үшін маңызды болып табылатын салаларды дамытуға қолайлы жағдай жасайды.

Инновациялық қызметтің жетістігі елдегі жалпы экономикалық жағдайға және мемлекеттің ғылыми- техникалық стратегиясына, мамандардың кәсібилігі мен тиімді басқаруға байланысты. Инновациялық инфрақұрылым технологиялық инкубаторлар, технопарктер, ақпараттық желілер, сараптамалық және кеңес беру орталықтары, патенттік қызметтер, қаржылық қолдау институттары, дамыған қор нарығы, тәуекелдерді сақтандыру жүйесі және басқа да мамандандырылған ұйымдар кіретін ғылыми-техникалық қызметке жан-жақты қолдау көрсетеді. Әлемдік тәжірибеде мұндай құрылымдар ұлттық және халықаралық инновациялық желілерге біріктірілген, мысалы, Еуропалық Одақ (ЕО) елдерінде инновациялық қызметпен айналысатын шағын және орта бизнес ұйымдарынқолдайтын «Іскерлік инновациялық орталықтардың Еуропалық жүйесі» (The European Business & Innovation Centers Network – EBN).

Батыс Еуропадағы инновациялық үдерісті ұйымдастырудың ерекшеліктеріне бірқатаржағдайлар әсер етті. Ірі еуропалық фирмалар салыстырмалы түрде шағын ұлттық нарыққа ие болды, ал ғылыми – зерттеу жұмыстарына салынған инвестициялар, олардың нәтижелерін тиімді іске асыру үшін кең көлемді өндіріс, сондай-ақ жан-жақты өткізу нарықтары қажет[39].

Осы жағдайларда интеграция арқылы нарықты кеңейтуге мүмкіндік беретін еуропалық компаниялардың халықаралық ынтымақтастығы өндіріс тиімділігі мен өнімнің бәсекеге қабілеттілігін арттырудың табиғи тәсілі болып саналды. Содан кейін ғылыми-техникалық үдерістің маңызды бағыттары бойынша фирмалардың бірлескен халықаралық жобалары ұсынылды.

Батыс Еуропа ғылымы мен технологиясының басты белгілерінің бірі халықаралық деңгейдегі ауқымды бағдарламаларды мемлекеттік реттеу болды. Еуроодақ Кеңесі ЕО елдерінің ғылыми-технологиялық дамуын үйлестіруде маңызды рөл атқара бастады. Батыс еуропалық инновациялық саясаттың жалпы еуропалық деңгейге өтуінің негізгі үш себебі бар:

1. Ұлттық ғылыми және қаржылық әлеует айтарлықтай сарқылуы қосымша ресурстарды жұмылдыру және ноу-хауды алу үшін халықаралық ынтымақтастықты дамыту қажет болды.

2. Ұлттық деңгейде қабылданған бағдарламалар нарықтың аздығына байланысты тиімсіз болды.

3. Еуропа индустриясының бәсекелестік жағдайы (әсіресе микроэлектроника саласында) одан да нашарлады.

Еуропалық Одақ құрамындағы елдер жүргізетін инновациялық саясаттың негізгі бағыттары:

* білімге негізделген шағын бизнесті ынталандыру;
* бірыңғай монополияға қарсы заңнама;
* ең жаңа технологияларды сатып алу;
* жабдықтардың жедел тозуы жүйесі;
* ғылыми-зерттеу жұмыстарына жеңілдетілген салық салу;
* соңғы технологиялар саласындағы инновациялық жобаларды іске асыратын кәсіпорындарды тікелей қаржыландыру.

Еуропалық Одақ экономиканы инновация арқылы ең дамыған деңгейге шығару міндетін қойды. Бұған кәсіпкерлікті ынталандыру, инновацияларды ілгерілету, алдыңғы қатарлы технологияларды енгізу, салалық бағдарламаларды әзірлеу нәтижелерін алу арқылы қол жеткізу керек. Еуропалық Комиссия ЕО елдеріндегі инновациялық саясаттың өзара іс-қимылын жақсартуға, солтүстік және оңтүстік өңірлер арасындағы әлеуметтік-экономикалық даму деңгейіндегі алшақтықты азайтуға, инновацияларды ілгерілету саласындағы нормативтік базаны біріктіруге, жаңа компаниялар құру үдерісін оңайлатуға, жаңадан құрылған фирмалар мен венчурлық капитал үшін оң фискалдық саясатты қамтамасыз етуге бағытталған[40].

Соңғы онжылдықтарда Батыс елдері инновациялық үдерістерді ынталандырудың күрделі жүйелерін құрды, оған зерттеулерден бастап жаңа технологиялар, тауарлар мен қызметтерді нарыққа енгізуге дейін көптеген тура және жанама әсер ету құралдары кіреді.Еуропадағы шағын бизнестің Еуропалық хартиясы жасалды. Бұл құжатта еуропалық үкіметтер шағын кәсіпорындардың маңызды әлеуетін мойындады және кәсіпкердің бұрынғы әрекеттері онша сәтті болмаса да, бірнеше рет өз ісін ашуға тырысу үшін қолайлы жағдай жасаудың маңыздылығын атап өтті. Еуропалық хартияның ережелері көп жылдық бағдарламада ескеріліп, бірінші жылы оларды жүзеге асыруға арналған 11 жоба іске қосылды.

Еуропадағы шағын бизнесті дамыту саясаты мемлекеттердің қызметі және Еуропалық Одақтың қолдауымен жүзеге асырылатын арнайы бағдарламалар арқылы жүзеге асырылады. Шағын кәсіпкерлікті дамыту шаралары Еуропалық Одақтың Өңірлік даму қоры және Әлеуметтік қор сияқты құрылымдық қорларынан қаржыландырылады. Еуропадағы шағын бизнес дағдарыс жағдайларына барынша бейімделіп, нарықта икемді өзгерістер жасай алады.

Шағын кәсіпкерлікті қаржылық және ұйымдастырушылық қолдау ЕО елдеріндегі дағдарысқа қарсы шаралардың қажетті шарттарының бірі болып табылады.

Еуропадағы шағын бизнесті мемлекеттік реттеу заңнамалық, қаржылық, технологиялық, ақпараттық және кадрлық көмектің мақсатты бағдарламаларын әзірлеу және іске асыру арқылы жүзеге асырылады. Шағын бизнестің дамуын ынталандыру үшін жаңа құқықтық модельдер (Еуропалық акционерлік қоғам, экономикалық мүдделердің еуропалық үлесі) жасалды, бұл іскерлік қатынастарға кіретін әр түрлі елдердің шағын кәсіпорындарына әртүрлі мемлекеттердің құқықтық жүйелерінің айырмашылықтарын тиімді шешуге мүмкіндік береді.

Шет елдердегі шағын бизнес экономикалық өсудің маңызды факторы болып табылады, өндіріс көлеміне, ішкі жалпы өнім мөлшеріне және жұмыспен қамтуға айтарлықтай үлес қосады. Шағын бизнеске мемлекеттік және жеке коммерциялық, қаржылық институттар тарапынан атаулы қолдау көрсетіледі. Атап айтқанда, бизнес-тренингтер мен үздіксіз білім беру бағдарламалары шағын кәсіпорындардың нақты қажеттіліктеріне сәйкес келеді. Көрсетілген қолдаудың тиімділігі үнемі бағаланады, алайда бизнес-қоғамдастықтың пікірінше, мемлекеттік қолдаудың тиімділігі одан да жоғары болуы мүмкін [41].

Шағын кәсіпорындардың инновациялық бағыттылығы көп жағдайда елдің инновациялық даму моделіне байланысты.

Экономикалық дамыған елдердің инновациялық дамуының негізгі модельдері:

1. Ғылым мен инновациялық даму саласындағы көшбасшы елдер, іргелі және қолданбалы зерттеулерге қомақты қаржы ресурстарын бөлуге, ауқымды мақсатты кешенді бағдарламалар мен жобаларды іске асыруға белсене қатысады (АҚШ, Ұлыбритания, Франция).

2. Экономиканың барлық саласында қолайлы инновациялық ортаны қалыптастыратын инновацияларды біркелкі түрде таратады (Германия, Швеция, Швейцария).

3. Әлемдік ғылыми-техникалық үдерістің жетістіктеріне өте сезімтал, инновация саласындағы жаңалықтарды әртүрлі секторларға белсенді үйлестіретін елдер (Қытай, Жапония, Оңтүстік Корея).

Үкімет шағын және орта бизнесті қаржылық және технологиялық жағынан қолдайды. Ғылыммен айналысатын шағын бизнесті дамыту үшін арнайы жасалған бағдарламалар бар.ЕО мемлекеттері үкіметі келесі нысандар үшін шағын бизнесті дамыту үшін несие алуға ынталандырады:

– ғылыми-зерттеу және тәжірибелік-конструкторлық жұмыстармен айналысатын шағын және орта бизнес кәсіпорындары;

– экологиялық жағдайды сақтау және жақсарту бойынша жобаларды жасайтын және елдегі экологиялық жағдайды ескеретін кәсіпорындар;

– елдің экономикалық дамымаған аймақтарының дамуын жақсартуға қатысатын шағын кәсіпорындар;

– құрылыс және тұрғын үй саласымен айналысатын кәсіпкерлер;

– өндіріс жағдайын жақсарту саласындағы жобаларды дамытатын шағын кәсіпорындар. ЕО мемлекеттері шағын бизнес белгілі бір ерекшеліктерімен және даму тарихымен ерекшеленеді. Капитализмнің пайда болу дәуірінен бастап, елде алғашқы ірі сауда кәсіпорындары мен сауда-өнеркәсіп палаталары пайда болды, олар сауда мен өндірісті дамытуда алғашқы серіктестік қалыптастырды. Қазіргі уақытта сауда-өнеркәсіп палаталары барлық шағын кәсіпкерлікті палатаның мүшесі болуға міндеттейтін мемлекеттік ұйымдар деңгейінде жұмыс істейді. Шағын кәсіпкерлікті реттеумен байланысты барлық заңнамалық актілер сауда-өнеркәсіп палаталарымен келісіліп, бекітілуі керек.

Шетелде бизнестің дамуы тез қарқынмен жүреді, өйткені ұлттық билік шағын бизнеске үлкен мән береді және оларды федералды деңгейде қолдайды. Дамыған елдердегі шағын бизнес қазіргі уақытта экономиканың тұрақты дамуына негіз болатын орта тапты білдіреді. Түркиядағы шағын бизнес елдің әлеуметтік-экономикалық дамуының негізін құрайды.Түркия елінде жалпы айналым мен қосылған құнның жартысынан көбін құрайтын шағын және орта кәсіпорындар бар. Түркияда шағын бизнесте жұмыспен қамтылған адамдардың саны шамамен 70% құрайды. Сауда, құрылыс және тамақ өнеркәсібінде құрылған шағын кәсіпорындардың саны ең көп.

Түркиядағы шағын бизнес бәсекенің дамуын ынталандырады, ірі компанияларды жаңа технологияларды енгізуге және өндіріс тиімділігін арттыруға «мәжбүрлейді», бүкіл ел экономикасының тиімділігі шағын және орта бизнестің табысты қызметіне тікелей байланысты. Сондықтан, шағын бизнесті дамыту саясаты жүзеге асырылуда, оның негізгі мақсаты мемлекет пен бизнестің мүдделерін теңестіру, кәсіпкерлікке оңтайлы жағдай жасау және шағын бизнестің бәсекеге қабілеттілігін арттыру болып табылады [42].

Шағын бизнесті қолдау Заңы азаматтардың бизнес жүргізу үшін өздерінің қабілеттері мен мүлкін еркін пайдалануға конституциялық құқықтарын іске асыруға бағытталған. Заң бизнеске көмек көрсетуді реттейтін нормативтік ортаны реттеу үшін негіз болды.

Ресей Федерациясында (РФ) шағын кәсіпкерлікті мемлекеттік қолдау келесі жүйемен іске асады. Мемлекет кәсіпкерлерге әр түрлі көмек көрсетеді:

1.Қаржылық - шағын бизнесті қолдау бағдарламалары сомасы 60 мыңнан 25 миллион рубльге дейін субсидия бөлуді көздейді.

2.Мүліктік - кәсіпкерлер мемлекеттік мүлікті ақысыз немесе жеңілдікті шарттармен (үй, жерді жалға беру) пайдалану мүмкіндігін алады.

3. Ақпараттық - федералды және аймақтық ақпараттық жүйелерді, ресми сайттарды құру арқылы шаруашылық жүргізуші субъектілерді тиісті ақпаратпен қамтамасыз ету.

4.Консалтингтік - шағын бизнесті қолдау кәсіби кеңес түрінде көмек көрсетуді қамтиды.

5.Білім беру - мамандарды даярлау, персоналды дамыту бағдарламаларын әзірлеу[44].

Мемлекет шағын бизнеске арнайы құрылған инфрақұрылым арқылы көмектеседі. Оның құрамына түрлі саладағы коммерциялық емес және коммерциялық ұйымдар кіреді: банктер, қорлар, ғылыми-техникалық орталықтар, мемлекеттік және муниципалды органдар, ұйымдар мен мекемелер, мамандандырылған фирмалар және бизнесті қолдау орталықтары.

Төмендегі 5-кестеде әр ел тәжірибесіндегі инновациялық қызметті дамытудың бағыттары мен шаралары көрсетілген.

Кесте 5 - Әлемнің әртүрлі елдерінде инновациялық қызметті дамыту бағыттары

|  |  |
| --- | --- |
| Шаралар | Елдер |
| Инновациялық кәсіпорындарды тікелей қаржыландыру(гранттар, жеңілдіктер бойынша несиелер, басқа қаржыландыру бағдарламалары) | Еуроодақ елдері, АҚШ, Түркия, Қытай, Ресей Федерациясы |
| Инновациялық саладағы венчурлық кәсіпорындарды қаржылық қолдау | Еуроодақ елдері |
| Инновациялық кәсіпорындарға салықтық жеңілдіктер | Қытай, Англия, Түркия, Австралия, Еуроодақ елдері |
| Инновациялық қызметпен айналысатын ұйымдарды ақпараттық және әдістемелік қолдау | Қытай, Англия, Еуроодақ елдері, Ресей Федерациясы |
| Технопарктер мен технологиялық инкубаторларды пайдалану | Қытай, Германия, Оңтүстік Корея |
| Патент алуды ынталандыру | АҚШ, Германия, Франция, Түркия |
| Ғылыми институттар мен бизнес құрылымдардың бірлескен кәсіпорындар құруын ынталандыру | Англия, АҚШ, Қытай, Дания, Жапония, Швеция, Ресей Федерациясы |
| Шағын кәсіпорындарда инновациялық технологияларды пайдалану | Англия, АҚШ, Түркия, Қытай, Ресей Федерациясы |
| Инновациялық идея берушілерді материалдық тұрғыда ынталандыру | Қытай, Еуроодақ елдері, Ресей Федерациясы,Оңтүстік Корея |
| Ескерту - Әдебиет негізінде құралған [43] | |

Көмек түрлерін пайдалану салауатты бәсекелестікті қалыптастыруға, сонымен бірге халықтың жалпы өмір сүру деңгейін жақсартуға бағытталған.

Кәсіпкерлерге көмек федералды бағдарламалар арқылы көрсетіледі. Аймақтық жобалар да бар. Федералды бағдарламалар аясында өткізілетін іс-шаралар, сондай-ақ оларға қатысу талаптары Ресей Федерациясының Экономикалық даму министрлігінің бұйрығымен белгіленеді.Экономикалық даму министрлігінің бағдарламасында тауарларды өндіретін, инновациялық өнімдер шығаратын және енгізетін, халықтық қолөнерге маманданған, қолөнермен айналысатын, ауыл мен экотуризмді насихаттайтын және әлеуметтік кәсіпкерлікті дамыта алатын адамдарға тікелей және жанама қолдау шаралары қарастырылған.

Федералды бюджетті ұсынбас бұрын, Ресей Федерациясының Үкіметі жыл сайын Федералды жиналысына шағын бизнесті мемлекеттік қолдаудың федералды бағдарламасының жобасын ұсынады.Бағдарламаларға қаржылай қолдау жыл сайын әр түрлі деңгейдегі бюджеттер, сондай-ақ басқа да көздер есебінен жүзеге асырылады. Жыл сайынғы міндетті бөлінетін қаражаттың мөлшері Ресей Федерациясы Үкіметінің ұсынысы бойынша федералдық бюджеттің шығыстарында бөлек жолмен көрсетілген.

Бүгінгі таңда мемлекеттік қолдау келесі бағыттар бойынша көрсетіледі:

* + бизнес секторының өкілдері үшін көмек пен дамудың нормативтік базасын құру;
  + шағын бизнес үшін оқу үдерісін ұйымдастыру;
  + бизнес кеңістігінде әлеуметтік қауіпсіздікті қалыптастыру және қамтамасыз ету;
  + ақпараттық, қаржылық және басқа ресурстарды пайдалану үшін кәсіпкерлікке жеңілдік жағдайларын жасау;
  + сала өкілдерін сыртқы экономикалық қызметті жүзеге асыру бағдарламаларына қосу.

Мемлекет өз кәсібін бастағысы келетіндерге көмектесуге тырысады. Көмек келесі бағдарламаларға сәйкес көрсетіледі:федералды;аймақтық;салалық және салааралық;муниципалды.Мемлекет тарапынан берілетін материалдық көмектің ең танымал түрлерінің бірі - субсидия. Субсидиябизнесті бастау; техникалық базаны жаңарту; әрекет етіп тұрған субъектіні дамыту үшін төленеді. Субсидиядан бөлек, шағын кәсіпкерлікті дамытуға гранттар беріледі [45].

Инновацияның жетістігі елдегі жалпы экономикалық жағдайға және мемлекеттік ғылыми-техникалық стратегияға, ресурстарды толыққанды қамтамасыз етуге, нарықтық жағдайларға, мамандардың кәсібилігі мен тиімді басқаруға байланысты.Әлемдік тәжірибе тиімді және бәсекеге қабілетті заманауи экономиканы құру үшін ерекше маңызды ғылыми-техникалық және технологиялық бизнестің арнайы мемлекеттік қолдауды қажет ететіндігін көрсетті.Ұлттық экономикалық жүйелердің жаһандануын, сондай-ақ еліміздің басқа экономикасы дамыған елдермен белсенді өзара іс-қимылын ескере отырып, экономиканың қарқынды дамып келе жатқан секторына мемлекеттік қолдау жасау үшін Батыста енгізілген тәжірибе ғана емес, сонымен бірге Қазақстанның ұлттық және аймақтық ерекшеліктерін ескере отырып қолданылуы керек. Инновациялық бизнесті қолдау елімізге қысқа мерзімде экономиканы әртараптандыруға және бәсекеге қабілетті жаһандық позицияны сақтауға мүмкіндік беретін жаңа постиндустриалды деңгейге жетуге мүмкіндік береді [46].

Қазақстан экономикасы әлемдік экономикалық жүйенің жаһандану үдерістеріне белсене араласуда. Бұл қазақстандық компаниялардың шетелдік серіктестермен тығыз сауда қатынастарынан, шағын және орта бизнестің белсенді инвестициялық қызметінен, елге шетелдік инвестициялардың динамикалық ағынынан көрінеді. Мұндай үдерістерге қатысу ішкі нарықтың дамуына әсер етеді, жаңа технологияларды, қызметтерді және өнімдерді енгізуді ынталандырады.

Әлемнің дамыған елдерінің көпшілігі үшін өндірісте инновациялық технологияларды игеру мәселелері шешуші болып табылады. Осы елдердің ұлттық ғылыми-техникалық және инновациялық саясатты жүзеге асыру бойынша қабылданған шешімдері экономикалық қауіпсіздікті қамтамасыз етуге, жоғары технологиялық өндірістердің бәсекеге қабілеттілігін арттыруға, алдыңғы қатарлы ғылыми-техникалық жетістіктер туралы ақпаратқа шетелдік бәсекелестердің қол жетімділігін реттеуге бағытталған.

Мемлекеттің рөлі іргелі ғылым мен мақсатты зерттеулерді қолдаудың дәстүрлі шеңберімен шектеліп қалмай, тікелей экономикалық өсу мен ұлттық экономиканың бәсекеге қабілеттілігін қамтамасыз етуге бағытталған.

Әлемдік экономиканың ғылыми-зерттеу және өндірістік - технологиялық дамуы жоғары технологиялық саланың ажырамас элементі ретінде өзінің мазмұны бойынша жаһандық сипатқа ие болуда. Жоғары технологияларды дамыту, жоғары технологиялық тауарлар мен қызметтерді өндіру, оларды әлемдік нарықтарға шығару, халықаралық интеграцияны кеңейту Батыс Еуропаның, АҚШ-тың, Жапонияның және Оңтүстік-Шығыс Азияның өнеркәсіптік дамыған елдері үшін маңызды стратегиялық модель және экономикалық өсудің локомотиві болды.

Дамыған елдердің тәжірибесі көрсеткендей, ғылыми-техникалық саясаттан инновациялық саясатты жүзеге асырудың айырмашылығы ең алдымен осы мақсаттарға бағытталуы қажет ресурстар көлемінде. Егер орта есеппен іргелі зерттеулерге шығындар бірлік ретінде қабылданса, онда қолданбалы ҒЗТКЖ-ға кететін шығындар олардан он есе асып түседі. Өнеркәсіптің жаңа технологияларды игеру, инновациялық өнімдер шығару және өткізу нарықтарын жаулап алуыбірнеше есе көп инвестицияларды қажет етеді.

Инновациялық дамыған елдерде жоғары технологиялық өнім өндірісі тек 50-55 макро технологиялармен қамтамасыз етілген. 46 макро технологиялары бар дамыған жеті ел осы нарықтың 80% иеленеді. Жоғары технологиялық өнімнің экспортынан жыл сайын шамамен АҚШ 700 млрд. доллар, Германия – 530 млрд. доллар, Жапония - 400 млрд.доллар табыс алады.

Шетелде ғылыми басым бағыттарға мемлекеттік кепілдіктер бере отырып, ұзақ мерзімді несиелер арқылы зерттеулер мен әзірлемелерді ынталандыру қабылданған. Америка Құрама Штаттарында ресми мемлекеттік құжаттарда ғылыми-техникалық саладағы инвестицияларды «болашаққа инвестициялар» деп атайды, ал зерттеулер мен әзірлемелер саласы ұлттық стратегиялық мақсаттарға жетудің тиімді тетіктерінің бірі ретінде қарастырылады [47].

Нарықтық экономикасы жоғары дамыған шет елдер келесі қағидаларға негізделген тиімді инновациялық әкімшілік-экономикалық механизмдерді әзірледі:

–мемлекет тарапынан инновацияларды заңнамалық тұрғыда бекітілген экономикалық және саяси қолдау;

– ресми негізде және мемлекеттік шенеуніктерден тәуелсізтүрде инновацияларды мемлекеттік қолдау шараларын автоматты түрде енгізу.

Инновациялық қызметті экономикалық реттеудің тікелей және жанама әдістері бар. Тікелей әдістерге: мемлекеттік мақсатты бағытталған қаржыландыру, несиелеу, лизинг, қор операциялары; жоспарлау және бағдарламалау, мемлекеттік кәсіпкерлік.

Шетелде инновациялық қызметті реттеудің жанама әдістері негізінен инновациялық үдерістерді ынталандыруға және ғылыми-техникалық даму үшін қолайлы экономикалық жағдайлар мен қоғамдық-саяси ахуал жасауға бағытталған.

Олардың ішінде корпорациялар қызметін ынталандыру үшін қолданылатын ғылыми-техникалық үдерісті, инновациялық бизнестің экспорты мен іскерлік белсенділігін арттыруға бағытталған салықтық жеңілдіктер маңызды рөл атқарады. Маңызды салық жеңілдіктеріне мыналар жатады: жаңа жабдық пен құрылысқа салынған күрделі салымдар мөлшеріндегі пайдаға жеңілдіктер; ғылыми-зерттеу және тәжірибелік-конструкторлық жұмыстарға шығындар мөлшерінде табыс салығы бойынша жеңілдіктер; шағын инновациялық кәсіпорындар үшін төмендетілген ставкалар бойынша пайдаға салық салу. Жалпы алғанда, шаруашылық жүйелердің инновациялық қызметін реттеудегі шетелдік тәжірибе мақсатты ғылыми – техникалық бағдарламалар мен әлеуметтік мәні бар зерттеулер саласындағы ғылыми қызметті бюджеттік қаражаттар есебінен және гранттық негізде ынталандыруды көздейді.

Соңғы жиырма жыл ішінде инновациялық экономиканы дамытуда сапалы секіріс жасаған бірқатар елдердің жетістігі көбіне инновацияларды қолдау жөніндегі мамандандырылған мемлекеттік және жартылай мемлекеттік институттардың - қорлардың, орталықтардың, агенттіктердің тиімді қызмет етуімен байланысты.

Әр елдердегі шағын кәсіпкерліктің инновациялық дамуын, әр түрлі модельдерді қарастыра отырып, біздің еліміз үшін инновациялық дамудың тиімді жолы ретінде инновациялық идея берушілерді материалдық тұрғыда ынталандыру,ғылыми институттар мен бизнес құрылымдардың бірлескен кәсіпорындар құруын ынталандыру,шағын кәсіпорындарда инновациялық технологияларды пайдалану сияқты шараларды іске асыратын Оңтүстік Корея, Түркия елдерінің тәжірибесі тиімді деп саналады.

Инновациялық кәсіпкерлікті дамытудың шетелдік тәжірибесі, әр түрлі елдердегі ерекшеліктері жан-жақты қарастырылып, еліміздегі шағын кәсіпкерліктің инновациялық дамуын қарастыруға негіз болды.

**1.4 Бөлім бойынша қорытынды**

1.Шағын кәсіпкерліктің теориялық негіздерін зерттеу, әртүрлі көзқарастарды талдау қазіргі уақыттағы олардың инновациялық дамуын анықтау үшін қажет деп қорытынды жасауға негіз болды. Зерттеу барысында анықталған шағын кәсіпкерліктің қалыптасуы мен инновациялық дамуы, оның экономикадағы алатын орны, барлық салаларда тұрғындардың әлеуметттік қажеттіліктерін қанағаттандырып, пайда табуға бағытталған, ұйымдық-құқықтық нысандағы заңды тұлғалардың жүйелі, белсенді, дербес қызметі деп айтуға болады.

2.Аймақ экономикасының дамуына шағын кәсіпкерліктің әсерін бағалаудың әдістемелерін анықтау аймақтың инновациялық дамуын болжауға, инновациялық үдерістің барлық кезеңдері арасында әр түрлі қаржыландыру көздерінен қаржы ресурстарын ұтымды пайдалануға, аймақтың инвестициялық әлеуетін ескеруге мүмкіндік берді. Шағын кәсіпкерліктің аймақ экономикасының инновациялық дамуына әсерін бағалаудың тұжырымдамасы: аймақ экономикасының құрылымдық элементтері ретіндегі инновациялық ресурстардың әлеуметтік-экономикалық жүйелерге әсер ету дәрежесі.

3.Халықаралық тәжірибеде шағын кәсіпкерлікті инновациялық дамытуды ынталандыру мен қолдаудың әдістерін саралап, озық технолоияларды пайдалану шағын кәсіпорындарда әртүрлі инновациялық даму жүйелерінің айырмашылықтарын тиімді шешуге мүмкіндік берді.

**2 ШЫҒЫС ҚАЗАҚСТАН ОБЛЫСЫНДА ШАҒЫН КӘСІПКЕРЛІКТІ ДАМЫТУ: ҚАЗІРГІ ЖАҒДАЙЫ ЖӘНЕ ИННОВАЦИЯЛЫҚ ДАМУҒА ӘСЕРІН БАҒАЛАУ**

**2.1Аймақтың инновациялық-бағдарлы экономикасын қалыптастыру жағдайында шағын кәсіпкерлікті мемлекеттік қолдау шараларын талдау**

Мемлекет басшысының Қазақстан Халқына жыл сайынғы Жолдауында азаматтардың әл-ауқатын жақсартуға, елдегі тұрақты экономикалық өсуді қамтамасыз етуге, шағын кәсіпкерлікті қолдау мен дамытуға көп көңіл бөлінеді. Сонымен, Елбасы Н.Ә.Назарбаевтың «Қазақстан-2050» Стратегиясы –қалыптасқан мемлекеттің жаңа саяси бағыты» Жолдауында кәсіпкерлікті ұлттық экономиканың жетекші күші ретінде жан-жақты қолдау көрсетілген және дамудың басым бағыттарының бірі атап көрсетілген. Отандық кәсіпкерлік жаңа экономикалық бағыттың қозғаушы күші болып табылады. Шағын және орта бизнестің экономикадағы үлесі 2030 жылға қарай кем дегенде екі есеге өсуі керек» [48].

Осылайша, стратегиялық маңызды бағдарламалық құжаттарда инновациялық дамыған және бәсекеге қабілетті экономиканы құрудың маңызды тірегі ретінде шағын кәсіпкерлікті дамыту қажеттілігі көрсетілген. Бұл ретте, мемлекеттік секторды дамытудағы мүдделер тепе-теңдігін ескере отырып, мемлекет тарапынан жеке кәсіпкерлікке қатысты қабылданып жатқан шаралардың барлығы осы өзекті міндетті шешуге қаншалықты сәйкес келетінін түсіну маңызды.

Мемлекеттік сектормен салыстырғанда жеке сектордың белгілі бір артықшылықтары бар, олардың ішінде маңыздыларын бөліп көрсетуге болады, атап айтқанда:

- нарықтардағы сұраныс пен ұсыныстың тұрақсыз тепе-теңдігі жағдайларына бейімделу деңгейі;

- ықтимал тәуекелдердің жоғары деңгейі жағдайында инновациялық үдерістер серпінінің сипаты;

- тәуекелдер мен шығындарды азайту мақсатында шаруашылық үдерістерді оңтайландырудың әлеуеті;

- іскерлік белсенділік мотивациясының деңгейі және т.б.

Тұтастай алғанда, мемлекет тарапынан қатаң реттеу жағдайында жұмыс істейтін мемлекеттік сектордан айырмашылығы, жеке сектор экономикалық қатынастарды барынша ырықтандыру жағдайында жұмыс істеуге бейім.

Сондықтан да мемлекеттік реттеу шаралары жалпы елдің және аймақтың әлеуметтік-экономикалық дамуында бірлескен тиімділігіне қол жеткізу үшін осы екі тең сектордың дамуын теңгеруге бағытталуы керек.

Осыған байланысты экономиканың бәсекеге қабілеттілігі үшін аса маңызды болып табылатын қызметтің инновациялық саласындағы мемлекет пен кәсіпкерліктің өзара байланысының талдауы мен тенденциялары қызығушылық тудырады.

Шағын кәсіпорындар жан-жақты мемлекеттік қолдауды қажет етеді, өйткені олар нарықтың ауытқуына қатты тәуелді тұрақсыз құрылымдар болып табылады. Елімізде мемлекеттік қолдаудың және осы саладағы кәсіпорындардың мүдделерін қорғаудың түрлі ұйымдық нысандары бар.

Қазақстан Республикасында шағын кәсіпкерлікті мемлекеттік қолдау келесі бағыттар бойынша жүзеге асырылады:

* шағын кәсіпкерлікті мемлекеттік тіркеудің, олардың қызметіне лицензия берудің жеңілдетілген тәртібін белгілеу;
* жеңілдетілген салық режимі мен кедендік баждарды төлеуді қамтитын шағын кәсіпкерлік үшін қолайлы құқықтық режимді құру;
* шағын кәсіпкерлікті қолдау және дамыту үшін инвестицияларды, оның ішінде шетелдік инвестицияларды тарту және пайдалану жүйесін құру;
* шағын кәсіпкерліктің сыртқы экономикалық қызметін қолдау, оның ішінде шетелдік серіктестермен сауда, ғылыми, техникалық, өндірістік және басқа да байланыстарды дамыту;
* қаржы көздерін анықтай отырып, шағын кәсіпкерлікті несиелеудің арнайы бағдарламаларын қабылдау;
* тауарлар өндіруге, жұмыстарды орындауға, қызметтерге мемлекеттік сатып алуды орналастыру кезінде шағын кәсіпкерлікке преференциялар беру;
* Қазақстан Республикасының Үкіметі жанындағы шағын кәсіпкерлікті дамыту жөніндегі комиссиялардың және жергілікті атқарушы органдардың қызметін ұйымдастыру;
* мемлекеттік органдар өз құзыреті шегінде Қазақстан Республикасының Үкіметі белгілеген тәртіппен шағын кәсіпкерлік субъектілерінің қызметіне тексеру жүргізеді [49].

Қазақстан Республикасындағы шағын кәсіпкерлікті мемлекеттік қолдау көптеген шараларды қамтиды. Жалпы алғанда, бұл шағын кәсіпкерлік саласындағы мемлекеттік саясатты қалыптастыруға, оны қаржылық, материалдық-техникалық қамтамасыз етуге, ақпараттық-талдамалық көмек пен кәсіпкерлерді оқытуға бағытталған.

Қазіргі кезде шағын және орта бизнестің тиімді жұмыс істеуін қамтамасыз ету механизмін, ең алдымен, шағын және орта бизнесті мемлекеттік қолдауды күшейту керек. Ол үшін ең алдымен:

* тұжырымдаманы қалыптастыру, басымдықтарды таңдау және экономикадағы шағын бизнестің рөлін негіздеу;
* экономикадағы шағын және орта бизнесті қолдау мен дамытудың мемлекеттік саясатын әзірлеу;
* шағын кәсіпкерлікті реттеуді және дамытуды жетілдіру;
* инвестициялар саласындағы заңнаманы жетілдіру және елде қолайлы инвестициялық ахуалды қалыптастыру;
* шағын бизнеске салық салуды жетілдіру;
* несиелік-қаржылық тетіктерді дамыту және шағын бизнесті дамытуға бағытталған жаңа қаржылық технологияларды енгізу;
* мемлекеттің шағын бизнесті дамытуды қаржыландыруға тікелей және жанама қатысуын жандандыру.

Мемлекеттен басқа, мемлекеттік компаниялар да шағын бизнесті қолдаумен айналысады. Олар қаржылық қолдау, ақпараттық және сараптамалық көмек көрсетеді, мемлекеттік саясатты қалыптастыруға ықпал етеді, кәсіпкерлерді оқытады [50].

Шағын кәсіпкерлікті қолдайтын мемлекеттік компаниялар кәсіпкерлік саласындағы мемлекеттік саясатты қалыптастыру және іске асыру міндеттерінен басқа, кәсіпкерлікті қаржылық, ақпараттық, талдамалық және материалдық-техникалық қамтамасыз ету функцияларын орындайды. Барлық қолдау нысандарын мемлекеттік атқарушы органдар арқылы жергілікті және аумақтық деңгейлерде қабылданған түрлі бағдарламалардың көмегімен, сондай-ақ мемлекет қаржысының қатысуымен арнайы құрылған ұйымдардың қатысуымен жүзеге асырады:

1. «Инжиринг және технология трансферті орталығы» акционерлік қоғамы (АҚ). Орталықтың негізгі мақсаты - мемлекеттің инновациялық дамуының ажырамас бөлігі ретінде Қазақстан Республикасындағы бәсекеге қабілетті технологиялық нарықты қалыптастыру және жүйелеу.

2. «Kaznex» экспортты дамыту және жылжыту корпорациясы»АҚ Үкіметке мемлекеттік саясатты қалыптастыру, оның ішінде кәсіпкерлікті дамыту саласында ақпараттық-талдамалық қолдау көрсетеді.

3. «Даму» кәсіпкерлікті дамыту қоры АҚ - шағын және орта бизнестің, сонымен қатар қаржылық және консалтингтік қызметтердің интеграторы және операторы ретінде Қазақстанның микроқаржы ұйымдарының сапалы дамуына ықпал ету.

4. «Ұлттық инновациялық қор» АҚ инвестицияларды тарту және жобаларды қаржыландыру жолымен инновациялық кәсіпкерлік бастамаларға қаржылық қолдау көрсетеді.

5. - «Қазақстанның инвестициялық қоры» АҚ - заманауи және алдыңғы қатарлы технологияларды қолдана отырып, шикізатты терең өңдейтін кәсіпорындардың жарғылық капиталын инвестициялау арқылы қаржылық қолдау.

6. «Қазақстанның Даму Банкі» АҚ - қаржылық қолдау.

Технопарктер, бизнес-инкубаторлар, өндірістік аймақтар - кәсіпкерліктің қалыптасуы мен даму сатысында материалдық-техникалық қамтамасыз етіп, қызмет көрсету [51].

Шағын кәсіпкерлікті қолдау қорлары шағын бизнесті қаржыландыру бойынша келесі іс – шараларды жүзеге асырады:

- шағын бизнеске жеңілдетілген несиелер, пайызсыз несиелер, банктік лицензиясыз қысқа мерзімді несиелер беру;

- қолданыстағы заңнамаға сәйкес бәсекелестікті дамыту және тауар нарығын толтыру мақсатында монополиясыздандыру, өндірісті қайта құру бағдарламаларын іске асырған кезде өтеуге болатын және ақысыз негізде қаржылық көмек көрсету;

- шағын кәсіпорындардың міндеттемелері бойынша кепіл беруші, кепілгер, функцияларын орындау;

- нарықтық инфрақұрылымның, мамандандырылған консалтингтік ұйымдардың және шағын бизнесті қолдау мен бәсекелестікті дамытудың, тұтынушылық сараптама жүйелерінің және тауарлар мен қызметтер сертификациясының дамуын қамтамасыз ететін кәсіпкерлік субъектілерді құру және олардың қызметіне қатысу;

- тұтынушылардың құқығын қорғайтын, жаңа экономикалық құрылымдарды қолдайтын, шағын кәсіпорындар үшін кадрларды даярлау, қайта даярлау және олардың біліктілігін арттыру жөніндегі шараларды қаржыландыру;

-ғылыми зерттеулерді, ғылыми-тәжірибелік конференцияларды, симпозиумдарды, кездесулерді, соның ішінде қорлардың қызметіне қатысты халықаралық конференцияларды қаржыландыру [52].

«Жеке кәсіпкерлік туралы» Заңның 18-бабының 3-тармағына сәйкес қазіргі уақытта Қазақстан Республикасында шағын кәсіпкерлікті мемлекеттік қолдау келесі бағыттар бойынша жүргізіледі:

1) шағын кәсіпкерлік субъектілеріне мемлекеттік қаржылық, статистикалық, материалдық-техникалық және ақпараттық ресурстарды, сондай-ақ ғылыми-техникалық әзірлемелер мен технологияларды пайдалануға жағдай жасау;

2) шағын, кәсiпкерлiктi дамытудың мемлекеттiк, салалық және өңiрлiк бағдарламаларын әзiрлеу;

3) шағын кәсіпкерлікті мемлекеттік тіркеудің және таратудың оңайлатылған тәртібін белгілеу;

4) оңтайлы салық режимін бекіту;

5) шағын кәсіпкерлікті несиелеу бағдарламаларын қабылдау;

6) шағын бизнесті қолдау және дамыту үшін инвестицияларды, оның ішінде шетелдік инвестицияларды тарту және пайдалану жүйесін құру;

7) тауарларды (жұмыстарды, қызметтерді) мемлекет мұқтажы үшін сатып алудың кепілдендірілген көлемін қамтамасыз ету;

8) жұмыс істеп тұрған және жаңа оқу орталықтарын, консалтингтік ұйымдар мен шағын бизнесті қолдау мен дамытудың ақпараттық жүйелерін құру жолымен кадрларды даярлауды, қайта даярлауды және олардың біліктілігін арттыруды ұйымдастыру;

9) ұлттық даму институттарын құру.

Қазіргі кезде мемлекеттің инновациялық саясаты инновациялық кәсіпкерлікті қаржыландыру саласындағы әр түрлі деңгейдегі бюджеттер есебінен тікелей қаржыландырудан бас тартып, мемлекеттік мүдделердің келесі бағыттарына ауысуда:

1. Мемлекеттік кепілдіктер механизмін дамыту.

2. Тиімді жұмыс істейтін микрокредиттеу механизмін құру.

3. Субсидияланған пайыздық мөлшерлемені пайдаланып,қаржыландыру тетіктерін жасау және дамыту.

4. Банк секторына сенімділікті дамыту.

5. Біріккен механизмдерді әзірлеу және тәжірибеге енгізу.

*Зерттеліп отырған категорияның анықтамаларын талдау негізінде, біздің ойымызша, инновациялық кәсіпкерлікті мемлекеттік реттеу дегеніміз - нарық позицияларын қалыптастыру, шоғырландыру үшін қолайлы жағдайлар жасауға бағытталған әлеуметтік, экономикалық, нормативтік, құқықтық, ұйымдастырушылық және ақпараттық сипаттағы жалпы және арнайы шаралар кешені.*

Мемлекеттік реттеу мен мемлекеттік қолдау өзара байланысты, сәйкесінше жалпы және жеке, үздіксіз және дискретті. Сонымен бірге, инновациялық кәсіпкерлікті мемлекеттік қолдау ұлттық экономиканы мемлекеттік реттеудің нақты нысаны болып табылады. Толыққанды инновациялық кәсіпкерлік қызмет оны мемлекеттік реттеу мен қолдау механизмінің тиімді жұмыс жасауымен қалыптасады.

Экономиканың тұрақты дамуы жағдайында мемлекет пен инновациялық кәсіпкерлік серіктестік негізінде өзара іс-қимыл жасап, инновациялық кәсіпкерліктің жоғары деңгейдегі даму мен еркіндігіне қол жеткізеді [53].

Әлемдік тәжірибе көрсеткендей, мемлекеттің экономиканы дамытудағы рөлі тек экономикалық саясатты әзірлеумен, макроэкономикалық тұрақтылықты қамтамасыз етумен және кәсіпкерлік субъектілерінің қызметін реттеумен ғана шектелмейді. Ол сондай-ақ экономикалық үдерістерде стратегиялық және үйлестіру функцияларын қабылдауы керек.

Мемлекеттік қолдаудың қазіргі әлемдік тәжірибесі тиісті көмек көрсетудің тиімділігін бағалау қажеттілігін айтып отыр.Бұл тиісті бағдарламаларға түзетулер енгізуге және қойылған мақсаттарға барынша қол жеткізуде олардың параметрлерін өзгертуге мүмкіндік береді.

Шағын инновациялық кәсіпкерлікті қолдаудың белгілі бір бағдарламасының тиімділігін анықтау кезінде зерттеу нәтижелерін және әзірлемелердің нарықтық сұранысын бағалауға баса назар аударылады [54].

Ол үшін көбінесе келесі көрсеткіштер қолданылады: қолданылған инновациялар саны; іске асырылған әзірлемелер мен инновацияларды ашық пайдалануға рұқсаттар саны; басқа көздерден қосымша инвестициялар; табысты іске асырылған немесе нарыққа енгізу сатысындағы өнертабыстар саны;инновацияларды коммерцияландыру куәліктерінің жалпы саны; ҒЗТКЖ нәтижелерін іске асырудан түсетін түсім.

Сондай-ақ, кәсіпкерлік сектор тұрғысынан шағын кәсіпкерлікті қолдау бағдарламаларының тиімділігіне көп көңіл бөлінеді: осы мақсатта қолдау алған кәсіпорынның қаржы-шаруашылық қызметіндегі өзгерістер,бағдарламаға қанағаттануы бағаланады.

Мемлекеттік қолдау аларда инновациялық ұсыныстың өзіндік ерекшелігі және оның өнеркәсіптік артықшылықтары ескеріледі.

Шағын кәсіпкерлікті дамытудың мемлекеттік саясаты кәсіпкерлікті қолдау инфрақұрылымының ұйымдары арқылы жүзеге асырылады:

- кәсіпкерлік палаталарының желісі:

- кәсіпкерлікті қолдаудың аймақтық қорлар жүйесі;

- шағын және орта бизнесті дамыту жөніндегі агенттіктер желісі;

- үнемі дамып келе жатқан аймақаралық маркетинг жүйесі.

Мемлекеттік қолдау мен даму бағдарламаларын іске сыру шеңберінде Қазақстан Республикасының Ұлттық қорын басқару жөніндегі кеңес бағдарлама агенттері ретінде «Бәйтерек» Ұлттық басқарушы Холдингі пен коммерциялық банктер үшін және қаражатты түпкілікті алушылар үшін сыйақы мөлшерлемелері, қаржыландыру мерзімдері және ілеспелі талаптар түрінде қаржыландыру шарттарын белгілейді. Үкімет Холдингтің акционері ретінде осы бағдарламалардан тікелей экономикалық пайданың түсуін күтпейді, өйткені жеңілдіктерді түпкілікті алушылар бағдарламамен белгіленген субъектілер болып табылады [55].

Инновациялық кәсіпкерліктің дамуына мемлекеттік қолдауды Индустрия және жаңа технологиялар министрлігі мен «Бәйтерек» ұлттық басқарушы холдингі АҚ көрсетеді.Холдингтің еншілес ұйымы – «Даму» Кәсіпкерлікті дамыту қоры» АҚ шағын және орта бизнесті дамыту бағдарламаларының негізгі операторы болып табылады.Қор ұлттық даму институты болып табылады, оның мақсаты – қаржылық қолдау көрсету арқылы Қазақстан Республикасында жеке кәсіпкерлікті сапалы дамытуға жәрдемдесу.

Қор микро, шағын және орта бизнесті мемлекеттік қолдауды қамтамасыз ететін негізгі ұлттық даму институты болып табылады. Қор негізгі 4 құралды ұсынады:

1) жеңілдетілген несиелеу;

2) сыйақы мөлшерлемесін субсидиялау;

3) несиелерге кепілдік беру;

4) онлайн режимінде оқыту және клиенттерге қолдау көрсету.

Тізімдегі қаржы құралдарын қолдана отырып, Қор 5,3 триллион теңгенің 85 мың жобасын қолдады.

Мемлекеттік қолдау шараларын алатын кәсіпкерлер Қазақстанның әлеуметтік-экономикалық дамуына өз үлестерін қосады.

Нарықтық экономиканың барлық кезеңінде шағын бизнес үшін ең маңызды мәселелер: әкімшілік кедергілер және меншікті қаражаттың жетіспеушілігі.

Инновациялық кәсіпкерліктің түпкі мақсаты - қазіргі нарықтық жағдайға тез жауап бере алатын және жаңа буынның бәсекеге қабілетті жоғары технологиялық өнімдердің сериялы өндірісін құру және әлемдік стандарттар деңгейінде сұраныстың артуына мүмкіндік беретін кәсіпорындарды дамыту. Инновациялық кәсіпкерліктің дамуына қолдау көрсету мемлекет деңгейінде жүргізіледі [56].

Қолдау бағдарламалары үш бағыттағы міндеттерді іске асыруға бағытталған: жаңа бизнес бастамаларды қолдау, бизнес секторын жетілдіру, экспортқа бағытталған өндірістерді қолдау. Барлық бағыттар экономиканың шикізаттық емес секторларында аймақтық кәсіпкерліктің тұрақты және теңгерімді өсуін қамтамасыз ету, қолда бар және жаңа жұмыс орындарын құрудың кешенді міндеттерін шешеді. Инновациялық экономикаға көшу кадрларды даярлау, ғылыми және қолданбалы зерттеулер саласындағы жүйелік реформаларды, стартаптарды қолдауды, озық технологиялардың трансфертін, венчурлық экожүйені құруды қажет етеді. Мемлекеттің индустриялық-инновациялық саясаты бизнеспен серіктестікте жүзеге асырылады. Қолдау шаралары олардың өзара міндеттемелерінің орындалуымен қамтамасыз етіледі.

Мемлекеттік ынталандыру тетігі кәсіпорындардың экспортқа бағдарланған даму моделіне көшуін ынталандыратындай етіп жасалады. Бұл механизм сыртқы инвестицияларды тартуға және ұстап тұруға бағытталған. Өңдеуші өнеркәсіптегі технологиялар мен инновацияларды дамыту жөніндегі шаралар қазақстандық тауарлар мен қызметтердің стратегиялық бәсекелестік артықшылықтарын дамытудың негізгі факторына айналады.

Кәсіпорындардың инновациялық қызметін қаржыландыру ішкі және сыртқы көздер есебінен жүзеге асырылады. Ішкі қаржыландыруға кәсіпорын пайдасының бір бөлігін инновациялық мақсаттарға пайдалану кіреді. Қаржыландырудың бұл түрі меншікті ресурстардың шектеулі болуына байланысты шағын және орта бизнес үшін қолайлы емес. Қазақстандағы кәсіпорындарды қаржыландырудың ең көп таралған сыртқы көздері - бұл несиелік ресурстар, инновациялық жобаларды жүзеге асыру үшін мемлекеттік бюджеттен тікелей бөлінетін қаржылар.

Ғылыми-технологиялық көшбасшылыққа қол жеткізу және жоғары технологиялық инновацияларды тиімді пайдалану елдің әлемнің экономикалық және саяси ареналарында лайықты орнын қалыптастыруға ықпал етеді. Мемлекет тарапынан инновацияларды қолдау халықаралық бәсекеге қабілеттілікке қол жеткізуге бағытталған негізгі элемент және қоғамды инновациялық дамудың моделіне айналдырудың қажетті шарты болып табылады. Инновациялық салаға әсер етуді ынталандырудың қазіргі заманғы жүйесі инновациялық дамудың жетекші бағыттарын басымдықпен қолдауға, ғылымның техникалық жетістіктерін бастапқы өндірісте белсенді пайдалануға, инновациялық объектілерге меншік құқығын нормативтік және заңнамалық тұрғыдан қорғауға қаражат тартуға қызығушылықты арттыруға бағытталған шаралар кешенін қамтуы, елде қолайлы экономикалық климат құруы керек [57].

Экономикалық жүйеде кәсіпкерлік қызмет бірқатар функцияларды орындайды, солардың бірі - ынталандырушылық болып табылады. Кәсіпкерлік қызметелдегі экономикалық және әлеуметтік жағдайдың жақсаруына, белгілі бір аймақтағы орта таптың дамуына, демек, кәсіпкерлік қызметтің тиімділігінің артуына ықпал етеді. Аймақтық деңгейде шағын және орта кәсіпкерлікті мемлекеттік қолдау құралдарын жетілдіру бойынша ұсыныстарды әзірлеу арқылы жергілікті кәсіпкерлікті дамытуға болады.

Елімізде инновациялық кәсіпкерлікті ғылыми, техникалық, экономикалық, ұйымдастырушылық, ақпараттық және кеңестік қолдауға бағытталған мемлекеттік реттеудің негізгі бағыттары қарастырылған.

Мемлекеттік экономикалық (қаржылық) қолдау тұрғысынан қаржылық-несиелік және инвестициялық тетіктерді жетілдіру, салық жүйесін, инновациялық бизнес құрылымдарға жеңілдіктер мен субсидиялар жүйесін жетілдіру қажеттілігі негізделеді.

Мемлекеттік ұйымдастырушылық қолдау тұрғысынан инновациялық инфрақұрылымды жетілдіру, монополияға қарсы саясатты жетілдіру және жосықсыз бәсекелестікті азайту, халықаралық талаптарға сәйкес стандарттау және сертификаттау жүйесін дамыту қажеттілігі негізделеді.

Ақпараттық және консалтингтік қолдау тұрғысынан нормативтік базаны дамыту, консалтингтік қызметтер үшін бірыңғай ақпараттық өрісті құру, зияткерлік меншікті қорғаудың нысандары мен әдістерін жетілдіру, ғылыми кадрлардың көбею қажеттілігі негізделеді [58].

Экономиканы түрлендірудің барлық шаралары жоғары технологиялық өнімдер шығаруға, ғылыми зерттеулерді қолдауға және ғылыми зерттеулер мен технологиялар трансфертін тиімді жүзеге асыруға мүмкіндік беретін тұрақты жүйені құруға және дамытуға әкелуі керек. Шағын кәсіпкерлікті инновациялық дамытуды ынталандыру шараларын талдай отырып, басты мәселелердің бірі мемлекеттің кәсіпкерлік субъектілерінің жұмыс істеуінің нақты және нормативтік-құқықтық базасын қамтамасыз ету болып табылады.

Қазақстанның таңдаған стратегиялық позициясы аясында мемлекет кәсіпкерлік субъектілерін жан-жақты қолдау мен ынталандыру шараларын әзірлеу және іске асыру бойынша белсенді саясат жүргізуде. Кәсіпорындардың инновациялық қызметін қаржыландыру ішкі және сыртқы көздер есебінен жүзеге асырылады. Ішкі қаржыландыруға кәсіпорын пайдасының бір бөлігін инновациялық мақсаттарға пайдалану кіреді. Қаржыландырудың бұл түрі меншікті ресурстардың шектеулі болуына байланысты шағын және орта бизнес үшін қолайлы емес. Қазақстандағы кәсіпорындарды қаржыландырудың ең көп таралған сыртқы көздері - бұл несиелік ресурстар, инновациялық жобаларды жүзеге асыру үшін мемлекеттік бюджеттен тікелей бөлінетін қаржылар [59].

Экономикалық дамудың іргелі факторлары - адами ресурстар, бәсекеге қабілетті шағын және орта бизнес, инфрақұрылым және тиімді институционалды орта, осылар біріге келе технологиялар мен инновациялар саласында айтарлықтай нәтижелерге қол жеткізуге мүмкіндік береді.

Қазақстанда инновациялық кәсіпкерлік мәдениетін қалыптастыру үшін білім берудің үздік әлемдік форматтарын біріктіру, технологиялар трансферті жүйесін дамыту, әзірлемелер мен технологияларды коммерциализациялау, инновациялық іс-әрекеттерді және өнертабыстарды танымал ету, идеяларды ынталандыру қажет.

Үкімет алдына қойылған үлкен міндет - 2050 жылға қарай шағын және орта бизнес (ШОБ) үлесін ішкі жалпы өнімнің 50%-на дейін жеткізу. Қазір бұл көрсеткіш 28%-дан асты. Осы мақсатқа жету құралдарының бірі - түрлі мемлекеттік бағдарламалар арқылы бизнеске қол жетімді етуге тырысатын несиелеу [60].

Кесте 6 –Кәсіпкерлікті мемлекеттік қолдау бағдарламалары

|  |  |  |  |
| --- | --- | --- | --- |
| Шарттары | "Бизнестің жол картасы 2025" бағдарламасы | «Еңбек» нәтижелі жұмыспен қамтуды және жаппай кәсіпкерлікті дамыту бағдарламасы | «Даму оптима» бағдарламасы |
| Бағдар  лама мақсаты | Аймақтық кәсіпкерліктің тұрақты және баланстандырылған өсуін қамту, іске қосылған жұмыс орындарын қолдау және жаңа жұмыс орындарын ашу | Халықты нәтижелі жұмыспен қамтуға жәрдемдесу және азаматтарды кәсіпкерлікке тарту | Шағын және орта бизнестегі кәсіпкерлерді жеңілдікпен қаржыландыру және кепілдікпен субсидия түрінде қосымша мемлекеттік қолдау |
| Бағдарлама-ның бағытталуы: | Шағын кәсіпкерлік субъектілерін микронесиелеу арқылы моноқалалар, шағын қалалар, ауылдық елді мекендердегі кәсіпкерлердің жаңа бизнес-бастамаларын қолдау | Еңбек нарығының қажеттілігін есепке ала отырып техникалық және кәсіптік білімі бар кадрларды даярлау,еңбек нарығында сұранысқа ие кәсіптер мен дағдылар бойын ша қысқа мерзімді кәсіптік оқу | Айналым капиталын толықтыру, жаңа және негізгі құралдарды жаңғырту, сатып алу |
| **Бір қарыз алушыға қарыздың сомасы** | Бір кәсіпкер үшін 750,0 млн. теңгеден аспауы керек | Микронесиеның ең жоғары сомасы – 8 мың айлық есептік көрсеткішке дейін | 500 млн. теңгеге дейін, несиенің мерзімі 84 айға дейін |
| Сыйақы үстемесі: | Қазақстан Республикасының Ұлттық Банкі белгілейтін базалық пайыздық мөлшерлеме 5%-дан аспайды | Жылдық тиімді сыйақы мөлшерлемесі – жылдық 6 %-дан аспайды; | Нарықтағы жағдайды ескере отырып, серіктес банк өзі шешеді |
| Несиелеу мерзімі: | 1. инвестиция үшін - 5 (бес) жыл, субсидиялау мерзімін ұзартуға құқығы жоқ;  2. айналым қаражатын толықтыру үшін, субсидиялау мерзімін ұзартуға құқығы жоқ 3 (үш) жыл | Несие беру мерзімі – 7 жылдан аспайды. | Серіктес банк борышкерге жеңілдікті кезең ұсына алады: - сыйақыны төлеу бойынша - 1 (бір) жылдан көп емес мерзімге; - негізгі қарызды төлеу бойынша - 3 (үш) жылдан көп емес мерзімге |
| Ескерту – Әдебиет негізінде құрастырылған [61] | | | |

6-кестеде "Бизнестің жол картасы 2025" бағдарламасы, «Еңбек» нәтижелі жұмыспен қамтуды және жаппай кәсіпкерлікті дамыту бағдарламасы, «Даму Оптима» бағдарламасы арқылы қаржыландырудың тәртібі мен ерекшеліктері көрсетілген.Мемлекеттік бағдарламаны іске асырудың он жылында пайыздық мөлшерлемені субсидиялау туралы жалпы сомасы 2 645 млрд.теңге болатын 15 147 жобаның келісімдеріне қол қойылды, 243,9 млрд.теңге көлемінде субсидия төленді.

Қазақстанда инновациялық дамудың жаңа стратегиясын іске асыру технологиялық болжауды, мақсатты технологиялық бағдарламаларды, халықаралық сарапшылардың мәліметтер базасын, халықаралық технологиялар трансферті орталықтарын, инновациялық технопаркті, салалық дизайн бюроларын, кеңселер мен коммерцияландыру орталықтарын қамтуы керек.

Шағын және орта бизнес ұйымдарын мемлекеттік қолдау аясында олардың қызметін қаржыландыру мен несиелендірудің бірнеше бағдарламалары бар.

«Бизнестің жол картасы 2025» бағдарламасы аясында кәсіпкерлікке, бизнес жобаларға пайыздық мөлшерлемелер бойынша субсидиялар қарастырылған. Бұл бағдарлама 2010 жылдан бастап жұмыс істейді және осы уақыт ішінде құны 2,2 триллион теңгеден асатын 15 мыңға жуық жобаларға субсидияларды мақұлдады, берілген субсидиялар 250 миллиардтан асады.

«Еңбек» бағдарламасы аясында жаңадан бастаушылар да, жұмыс істеп тұрған кәсіпкерлер де несие ала алады. Бағдарламада салалық шектеулер қарастырылмаған, тек аймаққа байланысты несиенің максималды мөлшеріне шектеу бар. Бұл бюджеттік бағдарлама шағын бизнес нарығын дамытуға, жеке бизнесін ашуға және дамытуға ниет білдіретін өзін-өзі жұмыспен қамтығандарға көмектесуге арналған.

Бағдарламалар бюджеттік қаражаттарды тарту арқылы және «Даму» кәсіпкерлікті дамыту қоры арқылы жүзеге асырылады, ол бюджеттен және халықаралық көздерден қаражат тартады, сондай-ақ оларды қазақстандық банктермен бірге бизнеске беру үшін жеңілдетілген қаржыландыруды қамтамасыз етеді. Қол жетімді мемлекеттік несиелеу бағдарламаларының тізімі неғұрлым кең және мамандандырылған бағыттарды қамтиды.

Орталық мемлекеттік және жергілікті атқарушы органдар, ұлттық компаниялар мемлекеттік және үкіметтік бағдарламалар, аумақтарды дамыту бағдарламалары шеңберінде жобаларды іске асырған кезде халықты жұмыспен қамту орталықтарының жолдамалары бойынша жобаларға жұмысқа орналасу үшін Бағдарламаға қатысушыларға құрылыс және реконструкциялау кезінде – жаңадан құрылатын жұмыс орындарының кемінде 10 %-ын, күрделі, ағымдағы жөндеу және абаттандыру кезінде жаңадан құрылатын жұмыс орындарының кемінде 15 %-ын ұсынуды қамтамасыз етеді [61, б.17].

Қазақстанның экономикалық саясатындағы басымдықтардың бірі шағын және орта бизнесті дамыту болып табылады. Қазақстандағы ШОБ-ты мемлекеттік қолдаудың негізгі бағыттарына қаржылық қолдау, кепілдендірілген несиелер беру, субсидиялау кіреді. Мемлекеттік бағдарламалардың шарттары бойынша 7-10 жылға дейінгі ұзақ мерзімді қаржыландыру маңызды рөл атқарды.

Соңғы жеті жыл ішінде Үкімет «Даму» Қоры арқылы ШОБ қаржыландырумен айналысып келеді. ШОБ-ты қолдау бағдарламаларының бюджеті 7 жылға 652,8 млрд. теңгені құрады:

−204,9 млрд.теңге - «Бизнестің жол картасы 2025» мемлекеттік бағдарламасы (субсидиялар мен кепілдіктер);

−200 млрд.теңге - Қазақстан Республикасының Ұлттық қорынан ШОБ-ты өңдеуші өнеркәсіпті қолдау үшін;

−187,1 млрд.теңге - халықаралық қаржы институттарынан (Азия Даму Банкі, Европа даму мен құрылымдау банкі,Біріккен Ұлттар Ұйымының даму бағдарламасы);

−1,3 млрд.теңге - «Еңбек» мемлекеттік бағдарламасы;

−2,3 млрд.теңге - «Нұрлы жер » мемлекеттік бағдарламасы;

−57,2 млрд.теңге - «Даму» қоры қаражаты.

Бұл шаралар 7 жыл ішінде жалпы сомасы 3,2 трлн. теңгеге 65,6 мың ШОБ жобаларын қаржыландыруға мүмкіндік берді, оның ішінде өңдеу өнеркәсібінде 1,6 трлн. теңгенің 10,2 мың жобасы.

Шағын инновациялық кәсіпкерлік секторы өсуінің негізгі ресурсы несие болып табылады. Сондықтан мемлекеттік бағдарламалар шеңберінде шағын кәсіпкерліктің несиеге қол жетімділігін кеңейтуге басты назар аударылды.

2012-2020 жылдары екінші деңгейлі банктер шағын кәсіпкерлікті мөлшерлемені субсидиялау, несиеге кепілдік беру, қаржыларды шартты орналастырусияқты құралдарды пайдаланып,мемлекеттік қолдау шараларын жүргізді.

Жеті жыл ішінде инвестициялардың бүкіл нарықтық көлемі 104% ұлғайған кезде,шағын бизнеске тартылған инвестициялардың жылдық көлем 131%-ға өсті. Осының арқасында шағын кәсіпкерлікке салынған инвестициялардың жалпы инвестиция көлеміндегі үлесі 33%-дан 38%-ға дейін өсті.

Мемлекеттік бағдарламалар көмегімен өңдеу өнеркәсібінде инвестициялар көлемі жеті жылда 103% өсті, инвестициялардың жалпы көлеміндегі осы саладағы инвестициялардың үлесі 11% деңгейінде қалды.

Кәсіпорындар инвестициялық қызметке көбірек қарыз қаражаттарын тарта алды: жеті жыл ішінде қарыз қаражаты есебінен инвестициялардың жылдық көлемі 30% өсіп, 876 млрд. теңге деңгейіне жетті. Қарыз қаражаты есебінен салынған инвестициялардың үлесі инвестициялардың жалпы көлемінде 8% құрады [61,б.28].

Өңдеуші сектордың тұрақты өсуіне және бәсекеге қабілеттілігіне әлемдік дамыған нарыққа қол жеткізе отырып, орта, жоғары технологиялық өнім шығаруға бағытталған технологиялық дамыған индустрия құру, жұмыс істеп тұрған кәсіпорындардың негізгі қорларын қайта құру және цифрландыру арқылы қол жеткізеді.

Шағын және орта бизнес секторы қарқындылығымен, икемділігімен, инновациялық белсенділігімен, жаңа өндірістерді тез құру және жаңа жұмыс орындарын құру қабілетімен ерекшеленеді.

Шағын кәсіпорындар жоғары экономикалық тиімділікті қамтамасыз етіп қана қоймай, сонымен қатар жоғары технологиялық өнімдер мен технологиялық үдерістерді енгізуге тиімді. Шағын кәсіпорындар ғылым, өндіріс және нарық арасында байланыстырушы рөл атқарады.

Аймақ экономикасының инновациялық дамуына тартылатын қаржылар мемлекеттік деңгейде ұйымдастырылады.

Қазіргі кезде Шығыс Қазақстан облысы шағын инновациялық кәсіпкерлікті дамытудың негізгі көрсеткіштері бойынша Қазақстан аймақтары үшін мақсатты индикаторлардан едәуір артта қалып отыр.Инновациясы бар кәсіпорындардың жалпы ұйым санындағы үлесі 2019 жылы 14,8%-ды ғана құрады. Сондықтан инновациялық қызметті мемлекеттік ынталандыру құралдарын кеңейтуді, оның ішінде шағын және орта кәсіпкерлікті қолдау бағдарламасы аясында, кластерлерлік даму орталықтарын құру, шағын инновациялық кәсіпорындарға арналған арнайы білім беру бағдарламаларын іске асыру қажет. Көрсетілген шараларды іске асырудың нәтижесі экономикалық өсімдегі инновациялық фактор үлесінің күрт артуына ықпал етеді. Мақсатты бағдарламаға сәйкес, зерттелетін ұйымдардың жалпы санындағы технологиялық инновацияларды жүзеге асыратын ұйымдардың үлесі 2023 жылға қарай 28%-ке жету жоспарланып отыр.

Кесте 7- Шығыс Қазақстан облысында шағын және орта кәсіпкерлікті қолдауға жұмсалған қаржылар құрылымы

|  |  |  |  |  |  |  |
| --- | --- | --- | --- | --- | --- | --- |
| Қаржылар,  млн теңге | 2016 жыл | 2017 жыл | 2018 жыл | 2019 жыл | 2020 жыл | 2020 жылы  2016 жылға  қарағанда |
| Несиелеу | 7351 | 7642 | 22135 | 19173 | 14294 | 194,4% |
| Субсидиялау | 1367 | 1587 | 2016 | 1595 | 2496 | 182,5% |
| Кепілдеме | 993 | 1040 | 771 | 1687 | 5644 | 5,5 есе |
| Барлығы | 9 711 | 10 269 | 24 922 | 22 455 | 22 434 | 2,3 есе |
| Ескерту –Әдебиет негізінде құрастырылған [61,б. 42] | | | | | | |

7-кестеден соңғы жылдардағы шағын және орта кәсіпкерлікті қолдауға жұмсалған қаржылар құрылымын көруге болады. Несиелеуге кеткен қаржылар мөлшері 2020 жылы 2016 жылмен салыстырғанда 94,4%-ті өсіп отыр. Субсидиялау мөлшері де жыл сайын артып келеді. 2020 жылы 2016 жылға қарағанда 82,5%-ға көп. Кепілдеме мөлшерінің 5,5 есеге артқанын байқаймыз.

Шағын кәсіпкерліктің несиеге қол жетімділігі оның инвестициялық қызметін белсенді етті. 2012-2020 жылдары шағын бизнестің негізгі капиталына салынған инвестициялар айтарлықтай өсті. Мемлекеттік бағдарламалардың өңдеу өнеркәсібіне баса назар аударуы осы салаға инвестициялардың өсуіне түрткі болды. Кәсіпорындар инвестициялық қызметке көбірек қарыз қаражаттарын тарта алды. Кәсіпкерлердің белсенді инвестициялық қызметі жаңа өндірістік кәсіпорындар санының артуына себеп болды. Жаңа жұмыс орындары ашылып,шағын кәсіпкерліктің жұмыспен қамтуға қосқан үлесі 38,1%-ды құрады.

Инновациялық жобаны іске асыруды, зерттеу немесе жаңа технологияны, эксперименттік үлгіні игеруді күрделі қаржы салу, қолдаусыз мүмкін емес Инновациялық өнім бірнеше сипаттамаларға ие болуы керек: біріншіден, ол зияткерлік меншік объектісі болуы, мемлекеттік қорғау құжаттары (лицензиялар, патенттер) болуы керек, сонымен бірге ол елдің ғылыми, техникалық және технологиялық деңгейін көтеруі керек.

Қазіргі кезде инновациялық кәсіпкерлерді дамытуда мемлекеттік қолдау бағдарламаларының әсерінің тиімділігі төмен деген қорытынды жасауға болады. Мәселе ескірген ғылыми базада ғана емес, сонымен бірге тиімді инновациялық кәсіпкерлердің жетіспеушілігінде. Қазақстан барлық мемлекеттік күшті соларға шоғырландырып, бәсекеге қабілетті өндірістерді ғана қолдауға тырысуы керек. Барлық басқа салаларда инновациялық сатыға жетудің классикалық жолымен, яғни экономикалық дамудың инновациялық кезеңіне жету арқылы өткен дұрыс.

Инновациялық белсенді кәсіпорындардың өсуіне қарамастан, отандық кәсіпорындардың инновация саласындағы кәсіпкерлік белсенділігі әлі де төмен. Қазақстан өзінің өндірістік базасын басқаруға және модернизациялауға кедергі келтіретін шетелдік әзірлемелерге және қазірдің өзінде қолданылып жүрген және қолданылатын технологияларға тәуелді. Жалпы ішкі өнімде инновациялық өнімдердің үлесі төмен. Инновациялық өнімдердің (тауарлар, көрсетілетін қызметтер) 2016-2020 жылдардағы ЖІӨ-дегі үлесін 3-суреттен көруге болады.

Сурет 3 - Инновациялық өнімдердің (тауарлар, көрсетілетін қызметтер)

ЖІӨ-дегі үлесі, %

Ескерту –Әдебиет негізінде құрастырылған [63, б.1]

ЖІӨ-дегі инновациялық өнімдердің үлесі жыл сайын өсіп келе жатқанын байқауға болады. 2020 жылы инновациялық өнімдер барлық өнімдердің 2,43%-ын құрады. Бірақ, еліміздің нарығы үшін бұл өте аз көрсеткіш.

Қазіргі кезде жаңашыл кәсіпкерлерге тәжірибелік көмек өте әлсіз, сондықтан бағдарламалардың көпшілігі жеткіліксіз тиімді деп сипатталуы мүмкін. Инновациялық кәсіпкерлікті дамытуға мемлекеттік қолдау бағдарламаларының әсер ету тиімділігі факторлардың екі тобымен анықталады: а) ҒЗТКЖ-ға инвестициялардың оңтайлы емес деңгейіне әкелетін нарықтық сәтсіздіктер; б) мемлекет инновациялық кәсіпкерлердің қызметін бақылауды өз қолына алғанда жүйелік мәселелердің шешілуі.

Мемлекеттік қолдау бағдарламаларында жаңашыл кәсіпкерлерге баса назар аудару керек, өйткені олар ғылыми-зерттеу жұмыстарының нәтижелерін әлемдік нарықта сұранысқа ие өнімге айналдыру үшін қажетті білімге ие. Инновациялық кәсіпкерлердің дамуын қолдаудағы мемлекеттік-жекеменшік серіктестікті қалыптастыру қағидатын сәтті жүзеге асыру үшін инновациялық кәсіпкерлер қызметінің нәтижелеріне меншік мәселесін тиімді шешу қажет. Өткен жылдар тәжірибесі көрсеткендей, қолдаудың мемлекеттік бағдарламаларына қатысқан жаңашыл кәсіпкерлер нарық инфрақұрылымына кірігіп кете алмады. Азаматтық салалардың басым көпшілігіне қатысты инновациялық кәсіпкерлерді қолдау саласындағы үкіметтік шаралар мемлекеттік инвестициялық саясатқа қосымша ретінде құрылуы керек, бұл өз кезегінде отандық білікті адами ресурстармен үйлесімді, заманауи технологияларды қамтитын инвестицияларды тартуға бағытталады.

Инновациялық кәсіпкерлікті дамытуға мемлекеттік қолдау бағдарламаларының әсер ету жағдайларын анықтайтын ұзақ мерзімді тұжырымдамада Қазақстанға тән негізгі бәсекелестік артықшылықтар дұрыс көрсетілген: ғылыми-техникалық кешен, іргелі ғылым, бірегей технологиялар және жоғары білікті кадрлар, ұлттық масштабтағы мәселелерді шешу тәжірибесі, дамыған көлік-коммуникациялық инфрақұрылым, шикізаттық ресурстар. Инновациялық кәсіпкерлікті дамытуға мемлекеттік қолдау бағдарламаларының әсер етуінің жаһандық мақсаттары дұрыс қойылды: дамудың инновациялық жолына көшу, ЖІӨ мен халықтың әл-ауқатының артуы, өндіріс көлемінің артуы, жоғары технологиялық экспорттың өсуіне байланысты еңбек бөлінісіндегі көрнекті орын [64].

Шағын кәсіпкерлікті қолдаудың мемлекеттік саясаты - бұл мемлекеттің әлеуметтік-экономикалық саясатының дербес жүйелік бағыты. Шағын кәсіпкерліктің дамуына, әсіресе максималды әлеуметтік-экономикалық нәтиже беретін қызмет салаларында қолайлы жағдай жасау қағидаларына негізделген.

Мемлекеттік қолдаудың икемді және тиімді жүйесі қалыптасып келеді, оның ерекшелігі инновациялық компонентті үнемі нығайту болып табылады. Елімізде шағын инновациялық кәсіпкерліктің мәселелерін шешуге ықпал ететін жетілдірілген құқықтық актілер жиынтығы әзірленуде.

Отандық кәсіпорындардың инновациялық белсенділігін арттыру үшін экономикалық ынталандыру тетігін қалыптастыру қажет, онда салықтық жеңілдіктер маңызды рөл атқарады - ғылыми және инновациялық қызмет саласына бөлінген жеке капиталға жеңілдіктер мен преференциялар жасау. Инновациялық қызметті жандандыру үшін бәсекеге қабілетті жаңа өнімдер шығаратын және озық технологияларды қолданатын компанияларға мүлікке жеңілдетілген салық салуды қолдануы керек.

Кәсіпорындардың инновациялық белсенділігінің артуына кедергі болатын негізгі факторлар ретінде мыналарды айтуға болады:инвестициялау және несиелеу шарттары қолайсыз;клиенттердің төлем қабілеттілігінің жеткіліксіздігі;инновацияның жоғары құны;меншікті қаржы ресурстарының жеткіліксіздігі;мемлекет тарапынан төмен қаржылық қолдау.

Инновациялық қызметті мемлекеттік реттеу коммерцияландырудың үлкен деңгейіндегі жеке инновациялық жоғары тиімді жобаларды қолдау түрінде де көрінуі мүмкін. Мемлекеттік қолдау үшін инновациялық жобаларды іріктеудің бәсекеге қабілетті жүйесі үнемі жетілдіріліп отыруы өте маңызды. Жобаның инновациялық өніміне кепілдендірілген нарықтық сұраныс болған кезде бюджеттен басымдықты қаржыландыру негізінде және кәсіпорындардың өз қаражаттары есебінен әзірленетін салыстырмалы түрде шағын және тез өтелетін инновациялық жобалардың үлесін арттыруға баса назар аударылады.

Сурет 4 - Меншік нысандары бойынша инновацияларға жұмсалған шығындар

Ескерту - Әдебиет негізінде құрастырылған [63, б.2]

4-суретте меншік нысандары бойынша инновацияларға жұмсалған шығындардың серпіні көрсетілген. 2020 жылы жеке меншік есебінен инновацияларға жұмсалған шығындар көлемі 590959,4 млн. теңге болды. Мемлекеттік меншік және жеке меншіктің қаржыларынан инновацияларға меншік нысандары бойынша инновацияларға бөлінген қаржылар соңғы жылдары азайғанын еліміздегі пандемия салдарынан деуге болады. Болжам бойынша бөлінетін қаржылар көлемі алдағы жылдары артуы керек. Болжамды экономикалық-математикалық әдістер мен трендтің экспоненциалды моделі арқылы құрастырдық. Экспоненциалды өсу дегеніміз әр кезеңдегі немесе уақыттың әрбір нүктесіндегі көрсеткіштің қарқыны мен деңгейі арасындағы қатынас бірқалыпты болатын өзгерістер. Жылдамдықтың қол жеткізілген деңгейге қатынасы өсу қарқыны деп аталады. Экспоненциалды өсу – тұрақты өсу қарқыны көрсетеді. Бұл график экспоненциалды өсудің зерттелетін құбылыс деңгейінің салыстырмалы түрде тұрақты және жылдам өсуін білдіретінін көрсетеді.

Статистика деректері бойынша кәсіпорындардың 90%-дан астамы инновацияларға мүлдем қатыспайды. Мұның себептері өте көп, бірақ бастысы - инновациялық қызметті жүзеге асыруға жағдайдың жоқтығы, кәсіпорындардағы инновацияларға бейімділіктің төмен деңгейі. Әдістемелік деңгейде кәсіпкерлік пен инновацияның өзара байланысының болмауы инновациялық қызметтің қалыптасуына кедергі келтіреді.

Экономикалық дамыған елдердің тәжірибесі көрсеткендей, нарықтық экономиканың болуы жедел технологиялық өсудің жеткілікті шарты емес. Инновациялық саланың дамуын қамтамасыз ету үшін мемлекеттік органдар тарапынан шаралар қажет. Ғылыми әдебиеттер ғылыми-инновациялық қызметті қолдау нысанына байланысты мемлекеттік стратегияның 3 түрін қолдануға болатындығын көрсетеді:

1. Ғылыми-инновациялық қызметті мемлекет экономикалық өсімнің негізгі және анықтаушы компоненті ретінде тануды көздейтін белсенді араласу стратегиясы. Инновациялық саланы дамытудың басым бағыттарын таңдауда жетекші рөл негізінен мемлекетке тиесілі.

2. Реттеудің орталықтандырылмаған стратегиясы ғылыми-инновациялық салаларға мемлекеттің қатысуының күрделі механизмі ретінде қарастырылады.

Мемлекеттің рөлі - инновациялық саланың жұмыс істеуі үшін қажетті құқықтық және экономикалық жағдайлар жасау. Жалпы, бұл стратегия бойынша мемлекеттің әсері келесі бағыттарда жүзеге асырылады:

- мемлекет инновациялық сала инфрақұрылымын жасаушы ретінде әрекет етеді;

- мемлекет барлық инновациялық үдерістерге қатысушылардың белсенділігі мен қызығушылығының артуына ықпал ете отырып, тиісті инновациялық ахуалды қалыптастырады;

- мемлекет инновацияларға алғашқы сұранысты қалыптастыру үшін ресурстар бөледі, инновацияларды әр түрлі көздерден қаржыландыру тетіктері жасалады;

- инновациялық салада бәсекелестік қатынастар сақталады.

3. Аралас стратегия экономикасының маңызды бөлігі мемлекеттік сектор болып табылатын және мемлекет оның жоғары экспорттық әлеуетін қолдауға мүдделі елдерде қолданылады.

Қазақстандағы шағын және орта бизнестің тұрақты дамуында «Даму» қорына кешенді және тиімді қолдау құралдарын пайдалану арқылы белсенді рөл берілді. Осы мақсатта «Бизнестің жол картасы - 2020», «Еңбек» және «Даму Оптима» сияқты бағдарламалар жасалды. Кәсіпкерлер арасында ең танымалы «Бизнестің жол картасы-2025» бағдарламасы, оған 42,8% қатысты. Екінші орында «Еңбек» бағдарламасы - 35,8% және үшінші орында «Даму Оптима» - 21,5%.

Бизнес саласындағы инновациялық тәсілдерді зерттеу 3,6%-ға өсті. Инновация саласын ескерсек, бұл динамиканың жақсы көрсеткіші. Осылайша, 2020 жылға арналған барлық көрсеткіштер 2019 жылмен салыстырғанда өсті. Бұл «Даму» қорының зерттелген бағыттарының стратегиялық дамуының прогрессивті саясатын көрсетеді. Кәсіпкерлер арасында бизнесті мемлекеттік қолдаудың танымал түрлері мыналар болып табылады: жеңілдетілген несиелер мен гранттар түріндегі қаржылық қолдау - 71,4%, ақпараттық қолдау - 44,6%, кеңес беру 39,3% (заңдық кеңестерді қоса алғанда), білім беру 19,6% (оның ішінде біліктілікті көтеру). Еліміздегі кәсіпкерлікті дамыту үшін мемлекеттік қолдаудың осы түрлерінің қажеттілігін байқауға болады.

Кәсіпкерлер арасында қолдаудың қандай түрлері тиімді болғандығы туралы сауалнама жасалғанда субсидиялар (құрал-жабдық сатып алуға, әлеуметтік жобаларды іске асыруға және т.б.) бірінші орында, жеңілдетілген несиелер екінші орында, өтемақылар (несиелер бойынша пайыздық мөлшерлемелер, лизингтік шығындар және т.б.) үшінші орында, гранттар төртінші орында, басқалары бесінші орында болды. Кәсіпкерлер «Даму» қорына лизингке қаржылық қолдау көрсету аясын кеңейтуді және отандық франчайзинг құруға субсидия беруді ұсынды.

Пандемияға байланысты төтенше жағдайдың енгізілуі әлемнің барлық елдеріндегі, соның ішінде Қазақстандағы бизнеске де кері әсерін тигізді. Еліміздегі кәсіпкерлік секторы күйзеліске ұшырады, ал несиелік демалыстың ұзартылуы жалпы экономиканың тұрақтылығына үлкен көмек болар еді. Қазақстандық өнімді өткізу, сондай-ақ олардың импортқа қарсы күресі қазақстандық өндірушілердің қызметінде маңызды болып табылады. Бұл мәселені тек мемлекеттік қолдау шеше алады.

Қазақстан экономикасының бәсекеге қабілеттілігін арттыру үшін нарықтық экономикалық механизмдерді жетілдіру қажет. Бұл мәселеде маңызды рөлдердің бірін шағын инновациялық кәсіпкерлік секторы алады.

Инновацияларды ынталандыру, өндіріс тиімділігі, қолайлы инвестициялық ахуал, жоғары технологиялық өнімдер шығаруды қаржыландыру және жоғары технологиялардың трансферті баға деңгейімен, банктік пайыз мөлшерімен, инновацияға сұраныстың мөлшері және құрылымымен анықталады, бұл өз кезегінде шағын инновациялық кәсіпорындарды дамыту серпініне әсер етеді [65].

**Аймақ**

Экономикалық мүдделер

Әлеуметтік мүдделер

Әлеуметтік міндеттемелерді орындау

Экономиканың инновациялылығын күшейтуге негізделген бәсекелестік артықшылықтардың өсуі

Экономикалық өсімге үлес

Тауарлар мен қызметтер нарығын қанықтыру

Еңбек нарығындағы шиеленісті төмендету

Өндірістік, ұйымдастырушылық және басқарушылық жаңашылдықты енгізу

Өндірісті дамыту, тауарлардың (қызметтердің) өзіндік құнын төмендету

Сұранысқа бағдар, импортты алмастыруға бағыт

Салық төлеу, жұмысшыларға әлеуметтік жағдай жасау

Жаңа жұмыс орындары, кадрларды дайындау

Шағын және орта бизнестен қайтарым қайиарымққайтарым

**Шағын және орта бизнес**

Шағын кәсіпкерлікке қажетті қолдаудың бағыттары

Қосалқы мердігерлік жүйені дамыту үшін жағдайларды қалыптастыру

Орта таптың қалыптасуына жағдай жасау

Әкімшілік кедергілерді жою

Кәсіпкерлікті дамытудың мемлекеттік бағдарламалары

Қаржы-несие жүйесінің ресурстарына қолжетімділікті кеңейту

Қолайлы инвестициялық ахуалды қалыптастыру

**Мемлекет**

Сурет 5–Мемлекет пен ШОБ арақатынасын басқарудың теңдестірілген сызбасы

Ескерту: автор құрастырған

Әрине, бұл жағдай мемлекет пен ШОБ мүдделерін теңгеру қағидалары бойынша мемлекеттік қолдау шараларын жетілдіру қажеттілігін туғызады. Біздің ойымызша, бұл 5-суретте көрсетілген сызба сияқты болуы мүмкін.

Мемлекет қолдау шараларын жүзеге асырып, кәсіпкерлікті дамыту үшін қолайлы жағдай жасағанда, бизнес-қауымдастықтар, оның ішінде шағын бизнес өкілдері де биліктің бастамаларына мемлекет пен қоғамның маңызды мәселелерін шешуде үлес қосқуы керек. Осы мәселелер шағын кәсіпкерліктің дамуы мен қазіргі жағдайын талдауға негіз болды.

**2.2** **Шығыс Қазақстан облысындағы шағын кәсіпкерлік дамуын талдау мен стратегиялық міндеттеріне жүйелі көзқарас**

Инновациялық қызметті дамытуда шағын кәсіпорындар үлкен рөл атқарады. Ірі компаниялар тауарларды өндірумен және өткізумен айналысады, олар бір уақытта жобалардың тұтас кешенімен айналысып, жаңа идеяны жүзеге асырудың үлкен шығындары мен жоғары тәуекел дәрежесіне әкеледі. Ал, шағын кәсіпорындар инновациялық идеялар шеңберін дамытуға мамандандырылған. Шағын кәсіпорында байланыс құралдары әдетте өте жақсы орнатылған, сондықтан үдерісті басқару, ақпарат беру, бақылау және есепке алу қызметін жүргізу қиын емес. Қызметкерлер тек бір-бірімен ғана емес, сонымен бірге басшылықпен де үнемі байланыста болады, сондықтан қиындықтар туындаса, олар тез арада ортақ шешімге келуге мүмкіндік алады. Шағын кәсіпорындар көбінесе үлкен инвестицияларды және көп еңбек және материалдық ресурстарды қажет етпейтін инновацияларды жүзеге асырады.

Инновациялық дамуда шағын кәсіпкерліктің қызметін шектейтін бірнеше факторлар бар:

1. Қазақстан Республикасында инновациялық қызметін реттейтін нақты заңның болмауы.

2. Жоғары экономикалық тәуекел.

3. Жоғары білікті кадрлардың жетіспеушілігі.

4. Мемлекет тарапынан қаржылық қолдаудың жеткіліксіздігі.

Жаһандану жағдайында инновациялық дамудың тұрақтылығы елдің бәсекеге қабілеттілігін, оның экономикалық, технологиялық, экологиялық қауіпсіздігі мен тұрақты дамуын қамтамасыз етудің шешуші факторларының бірі болып табылады. Инновациялық экономикалық модель елдің қазіргі және болашақтағы тұрақты әл-ауқатын қамтамасыз етеді. Осыған байланысты мемлекет ұлттық инновациялық кәсіпкерлікті дамытуға ерекше назар аударуы керек.

Шағын кәсіпкерлік инновациялық қызметтің маңызды субъектісі бола отырып, жаңа идеялардың генераторы ретінде инновациялық экономиканың дамуына айтарлықтай үлес қосады.

Қазақстан Республикасындағы шағын кәсіпкерліктегі өнім шығарылымы 2016-2020 жылдары келесідей көрсеткіштермен берілген (Сурет 6).

Сурет 6 – Шағын кәсіпкерліктегі өнім шығарылымы

Ескерту - Әдебиет негізінде құрастырылған [63, б.3]

Шағын кәсіпкерлік субъектілерінің саны жыл сайынөсіпкеледі. Сәйкесінше өнім шығарылымының көлемі де артып отыр. 2020 жылы 23 401 108 млн. теңгенің өнімі өндірілді. Өсу қарқыны алдыңғы жылмен салыстырғанда 2,0% артып отыр.

Бұл шағын кәсіпкерліктің ел экономикасы үшін маңызды екенін көрсетеді.

Шығыс Қазақстан облысындағы жалпы экономиканың және салалардың инновациялық дамуының жоғарыда келтірілген талдауы мемлекет, бизнес және қоғам мүдделерінің теңгеріміне қол жеткізу жағдайында шағын кәсіпкерлікке мемлекеттік көзқарастың негізгі қағидаттарын белгілеуге мүмкіндік берді. Шағын кәсіпкерліктің инновациялық даму жағдайын толықтыратын талдау дамудың проблемалары мен міндеттеріне жүйелі стратегиялық көзқарас тұрғысынан қарауға мүмкіндік береді.

Қазіргі кезде Қазақстанда инновациялық даму қалыптасу кезеңінде. Шағын кәсіпкерлік іргелі және қолданбалы зерттеулерді біріктіріп, кейіннен экономикалық қызметте соңғы өнімді енгізуге ықпал етеді. Шағын кәсіпкерлік ұйымдарында өндірісті жаңа технологиялық желілер мен өндірістік үдерістерге жылдам қайта бағыттау, ғылыми ұйымдардың инновациялық жобаларын өндірісте сынау және енгізу үшін тарту мүмкіндігі мол. Шағын кәсіпорындарда кадрлық әлеует айтарлықтай икемді, басқару шығындары төмен [66].

Ресурстарға бағытталған экономикада экономикалық, ғылыми-техникалық, құқықтық, әлеуметтік-мәдени жағдайлар инновациялық кәсіпкерлік қызметті экономикаға қажетті белгілі бір деңгейде ынталандырады, бірақ оның сапалы экономикалық өсу үшін жеткіліксіз екені белгілі.

Аймақтардағы шағын кәсіпкерліктің дамуы ел экономикасының тұрақты өсімін сипаттайтын стратегиялық бағыт болып табылады. Инновациялық даму үшін нарықта белгісіз, жаңа қажеттіліктерді қанағаттандыру шағын кәсіпкерлік ұйымдары үшін ыңғайлы.

Кесте 8- Жалпы аймақтық өнімді талдау

|  |  |  |  |  |  |  |
| --- | --- | --- | --- | --- | --- | --- |
| Өнім көлемі | 2016  жыл | 2017  жыл | 2018  жыл | 2019  жыл | 2020  жыл | Өсу қарқыны, % |
| Қазақстан Республикасы, млн.теңге | 46971150 | 52666804 | 61819536 | 69532627 | 70649032 | 166,4 |
| Шығыс Қазақстан облысы, млн.теңге | 2793896 | 3174813 | 3589333 | 4024968 | 4605532 | 160,6 |
| Үлесі,% | 5,94 | 6,02 | 5,80 | 5,78 | 6,51 | 109,6 |
| Ескерту - Әдебиет негізінде құралған [63, б.10] | | | | | | |

8-кестеде соңғы жылдардағы жалпы аймақтық өнімнің шығарылымы көрсетілген. 2020 жылы 2016 жылмен салыстырғанда 66,4% өсу қарқыны байқалады. Шығыс Қазақстан облысы бойынша өсу қарқыны 60,6 %. Аймақтық өнімнің үлесіне келетін болсақ, Шығыс Қазақстан облысы барлық өнімнің 6,51% құрап отыр.

Шағын кәсіпкерлік экономикалық жүйенің ең маңызды құрамдас бөлігі бола отырып, ел экономикасының инновациялық дамуына айтарлықтай әсер етеді. Шағын кәсіпкерлік ғылыми-техникалық үдеріс пен бағаны қалыптастыруға үлес қосады. Шағын кәсіпкерліктің даму дәрежесі мемлекеттің экономикалық ашықтығы мен демократияландыру деңгейін анықтайды. Дамыған елдер жұмыссыздық мәселелерін осы шағын кәсіпкерлік есебінен шешеді. Шағын кәсіпкерлік ұсынатын жұмыс орындарының пайызы 50-ден 90%-ке дейін өзгеріп тұрады. Осылайша, шағын бизнесті дамыта отырып, мемлекет нарықтық экономиканың өсуі мен дамуын қамтамасыз етеді. Шағын кәсіпкерлік аймақтың және елдің әлеуметтік-экономикалық дамуы үшін маңызды рөл атқарады. Барлық аймақтардағы шағын кәсіпорындар қызметінің нәтижелері жұмыс орындарының көбейіп, бюджет кірістерінің ұлғаюымен анықталады.

Шағын кәсіпкерліктің мәні мен айрықша ерекшелігі - өндірісті ұйымдастырудың басқа нысандары қол жеткізе алмайтын нәтижеге жету мүмкіндігі. Ішкі артықшылықтарының арқасында шағын кәсіпкерлік сандық қана емес, сапалық тұрғыда да анықталған кәсіпкерлік қызметтің түрі ретінде құрылады.Шағын кәсіпкерлік қатаң бәсекелестік ортада күрес жүргізе отырып, үнемі дамып, қазіргі нарықтық жағдайларға бейімделуге мәжбүр, өйткені басқалардан жақсырақ болу көбірек пайда табуға мүмкіндік беретіні белгілі.Елдің тұрақты экономикалық дамуын қамтамасыз ету шағын кәсіпкерліктің жағдайы мен даму деңгейіне байланысты.

Сурет 7 - Шығыс Қазақстан облысындағы шағын кәсіпорындардың құрылымы (қызмет түрлері бойынша 2020 жылға)

Ескерту - Әдебиет негізінде құрастырылған [63,б.11]

7-суретте Шығыс Қазақстан облысы бойынша шағын кәсіпкерлік субъектілерінің қызмет саласына қарай үлесі көрсетілген. Шағын кәсіпкерлік экономиканың барлық салаларын қамтыған. Тамақ өнімдерінің саласы 2020 жылы 26,9% құрап отыр. Ең аз үлес білім беру саласында 1,4%. Белсенді шағын кәсіпорындар саны жыл сайын өсіп келеді. Бірнеше саланы қамтитын шағын кәсіпкерлік субъектілері ел экономикасының дамуына айтарлықтай әсер етеді, экономикалық жүйенің маңызды құрамдас бөлігі болып табылады.

Кесте 9– Шығыс Қазақстан облысындағы шағын кәсіпкерліктің серпіні

|  |  |  |  |  |  |  |
| --- | --- | --- | --- | --- | --- | --- |
| Көрсеткіштер | 2016 жыл | 2017 жыл | 2018 жыл | 2019 жыл | 2020 жыл | 2020 жылы  2016 жылмен  салыстыр-ғанда |
| Шағын кәсіпорын дар саны, бірлік | 8 542 | 9 895 | 10 818 | 11 676 | 12 296 | 1,44 |
| Жұмысшылардың орта тізімдік саны, адам | 68 292 | 73 823 | 72 101 | 73 787 | 74 540 | 1,09 |
| Айналым, млн. теңге | 440 045 | 471644 | 535 985 | 682 738 | 697 153 | 1,58 |
| Ескерту– Әдебиет негізінде құрастырылған [63, б.16] | | | | | | |

9-кестеде Шығыс Қазақстан облысы бойынша шағын кәсіпкерліктің серпіні берілген. Белсенді шағын кәсіпорындар саны 2020 жылы 2016 жылмен салыстырғанда 40,7%-ға артқан. Шағын кәсіпкерліктегі жұмыспен қамтылғандар саны 2016 жылмен салыстырғанда 2020 жылы 9,1%-ке артты. Айналым мөлшері 58,4%-ға көбейгенін байқауға болады.

Тұтастай алғанда, Шығыс Қазақстан облысында өнеркәсіптік өндірістің ұлғаюы, сондай-ақ шетелдік инвестициялардың құйылуы байқалады, бірақ инновациялық белсенділіктің көрсеткіштері тұрақсыз, олардың динамикасының заңдылықтарын шығару қиын, бұл осы бағыттағы төмен тиімділікті білдіреді.

Қазіргі уақытта инновацияларды әзірлеу және енгізу әлеуметтік-экономикалық дамудың шешуші факторы, экономикалық қауіпсіздіктің кепілі болып табылады.Кәсіпкерлік құрылымдардың қызметкерлері инновацияларды қолдануға қызығушылық танытып, оларды техникалық, экономикалық, әлеуметтік және ұйымдастырушылық сипаттағы үздіксіз жаңалықтар тізбегі ретінде қарастыруы керек[67].

Жаңа өнімдердің пайда болуы, жаңа өндірістік үдерістердің енуі және нарықты кеңейту бәсекеге қабілетті ортаға ұмтылған және қалыптасқан кәсіпкерлер үшін сәттіліктің негізгі факторларына айналуда. Мұндай кәсіпкерлік құрылымдар үшін ғылыми-зерттеу және тәжірибелік-конструкторлық жұмыстарға ресурстарды инвестициялау оларға жоғары табыс әкеліп, нарықта жетекші орын алуға мүмкіндік береді (Қосымша Б).

Қазақстанда кәсіпорындардың 4-5%-ы ғана өз қызметінде инновациялық әзірлемелерді дамытады және енгізеді. АҚШ-та бұл көрсеткіш 40%-дан асады.

Шағын кәсіпкерліктің жағдайы мен даму динамикасы елдің экономикалық дамуының маңызды факторлары болып табылады, өйткені шағын бизнес өте маңызды әлеуметтік функцияларды орындайды: әлеуметтік шиеленістің алдын алу және төмендету, жеке ресурстарды белсендіру; экономиканың инновациялық өсуіне ықпал ету, өйткені шағын кәсіпкерлік субъектілері инновациялық қайта құрылымдаудың ең белсенді қатысушылары болып табылады.

Шығыс Қазақстан облысында инновациялық қызметті дамыту әлеуметтік дамудың жоғары көрсеткіштеріне қол жеткізудің және дағдарыстың салдарын еңсерудің негізгі кепілі болып табылады. Инновациялық қызмет кез-келген аймақ жұмысының маңызды аспектілерінің бірі болып табылады, өйткені ол мемлекеттің экономикалық бағытын инновациялық типтегі экономиканы қалыптастыруға өзгертуді қажет етеді. Шығыс Қазақстан облысында инновациялық қызмет айтарлықтай әлсіз дамыған, бұл, ең алдымен, елдегі мемлекеттік инновациялық саясаттың толық жүзеге асырылмағандығынан және аймақтық деңгейдегі инновациялық субъектілерді қолдаудың өте әлсіздігімен байланысты.

Шағын кәсіпкерлік ел экономикасындағы өте перспективалы сала. Онсыз экономикалық өсу стратегиясын жүзеге асыру мүмкін емес. Бағдарламалық-мақсатты әдісті қолдана отырып, Шығыс Қазақстан облысында шағын кәсіпкерлікті дамыту мәселелерін кешенді түрде шешу тиімді нәтижеге алып келеді.

Сурет 8 - Жалпы ішкі өнімдегі шағын кәсіпкерліктің үлесі

Ескерту - Әдебиет негізінде құрастырылған [63, б.17]

8-суретте көрсетілгендей жалпы ішкі өнімдегі шағын кәсіпкерліктің үлесі жыл сайын артып келеді. 2020 жылы еліміз бойынша жалпы ішкі өнімдегі шағын кәсіпкерлік үлесі 26,3% болса, Шығыс Қазақстан облысы бойынша ЖІӨ шағын кәсіпкерлік үлесі 15,8% құрады. Өсу қарқыны 2020 жылы өткен жылмен салыстырғанда 3,9% болды.

Зерттеулер көрсеткендей, Шығыс Қазақстан облысында инновациялық қызметпен айналысатын кәсіпорындардың инновациялық белсенділігінің деңгейі төмен болып тұр.

Шағын кәсіпкерліктің артықшылықтарын сақтаудың маңызды себебі өндірісті үздіксіз жаңғырту. Кәсіпкерлікті үнемі дамытып, серпінді технологияларға, стратегиялық инновацияларға, еңбекті, маркетингті, өндірісті ұйымдастырудың жаңа тәсілдеріне көшу керек. Шағын кәсіпкерліктің бәсекеге қабілеттілігі инновацияларды енгізу жылдамдығына, нарықты болжау мүмкіндіктеріне байланысты. Кәсіпкерлікте тәуекелден қашпайтын, бәсекелестік артықшылықтарды орынды пайдаланатын ұйымдар жетістікке жетеді.

Шағын кәсіпкерлік экономикалық өсу қарқынын, халықтың жұмыспен қамтылу жағдайын, жалпы аймақтық өнімнің құрылымы мен сапасын анықтайды. Шағын кәсіпорындардың нарықтық конъюнктураға икемділігі пен жоғары бейімділігі аймақтардағы экономикалық үдерістерді тұрақтандыруға ықпал етеді. Сонымен қатар, шағын кәсіпкерлік секторы салыстырмалы түрде төмен рентабельділікпен, жоғары еңбек сыйымдылығымен, жаңа технологияларды енгізудегі қиындықтармен, меншікті ресурстардың шектеулілігімен және бәсекелестікте тәуекелдің жоғарылауымен сипатталады.Шағын бизнес кәсіпорындары инновациялық мобильді деп саналады және жоғары дәрежеде экономикалық тартымдылыққа ие, бұл елдің инновациялық белсенділігіне оң әсер етеді. Шағын кәсіпорындардың басымдылықтары:

1. Жоғары инновациялық әлеует.

2. Ұйымдастырушылық және технологиялық инновацияларға бейімділік.

3. Жаңалықтарды енгізуде жылдам бейімделу мүмкіндігі.

4. Қызметтің бір түріне байланып қалмау.

Шағын бизнес кәсіпорындары экономиканы тұрақтандыру тетігінің ажырамас бөлігі болып табылады, сонымен қатар елдің инновациялық әлеуетін дамытуға ықпал етеді. Шағын бизнес әртүрлі инновация түрлерін тиімді енгізіп қана қоймай, мемлекеттік және жергілікті органдардыңжаңа әзірлемелерді қаржыландыруға деген үлкен қызығушылығын тудырады.

Әлемдік жаһандану және білім экономикасының қалыптасуы жағдайында инновациялық даму аймақтық және әлемдік нарықтарда кәсіпорындардың бәсекеге қабілеттілігін арттыратын инновациялық стратегияларды сауатты таңдауға негізделуі керек.

Нарық шарттарының динамикалық өзгеруі қызметінің тиімділігін арттыруға бағытталған кәсіпорын басшыларының жедел реакциясын болжайды.Шағын инновациялық кәсіпорындардың тиімді қызметі әлеуметтік-экономикалық ахуалда оң өзгерістерге қол жеткізуге, әлеуметтік шиеленісті азайтуға және құрылымдық өзгерістердің жағымсыз әлеуметтік салдарын төмендетуге мүмкіндік береді [68].

Шағын инновациялық кәсіпорындардың тиімді қызметі әртүрлі факторлармен шектеледі.

Соңғы бірнеше онжылдықтардағы әлемнің дамыған елдерінің тәжірибесі экономиканың барлық салаларында ғылыми-техникалық үдерісті жеделдетуге, оның тиімділігін арттыруға негізінен инновациялық қызметті белсендіру арқылы қол жеткізілетіндігін сенімді түрде дәлелдейді. Бұл қызметтің түпкі мақсаты мен нәтижесі - инновацияны жүзеге асыру.

Қалыптасқан шарттарда аймақтардың жергілікті жағдайларға және олардың дамуының ұзақ мерзімді алғышарттарына сәйкес келетін өзіндік инновациялық саясатты жүргізудегі рөлі артып келеді.

Шығыс Қазақстан облысында Қазақстандағы алғашқылардың бірі болып инновациялық қызметтің негізі қалыптасты.

Қабылданған нормативтік - құқықтық құжаттардың мазмұны аймақтық саясаттың басымдылығы ретінде инновациялық даму моделі таңдалғанын, оның басты мақсаты тиімді, бәсекеге қабілетті экономиканы құру және осы негізде - халықтың өмір сүру сапасын жақсарту болып табылатынын көрсетеді.

Мысалы, облыстың даму стратегиясында аймақтық ғылым мен технологияны дамытудың бірқатар басым бағыттары анықталған, онда инновацияларды өндіру мен енгізу бойынша жұмыстардың қарқындылығын арттырудың нақты алғышарттары бар: биотехнология, баламалы энергетика, энергияны үнемдейтін құрылыс, ауыл шаруашылығы, өңдеу өнеркәсібі. Технологиялық жаңалықтарды жүзеге асыратын кәсіпорындардың үлесі 2030 жылға қарай 40-50% дейін, ал өнеркәсіптік өндірістің жалпы көлеміндегі инновациялық өнімнің үлесі – 20-25% дейін өсуі керек.

Сурет 9 - Инновацияның барлық түрлері бойынша кәсіпорындардың инновациялық белсенділігінің негізгі көрсеткіштер

Ескерту - Әдебиет негізінде құрастырылған [63, б.18]

9-суретте еліміз бойынша инновацияның барлық түрлері бойынша кәсіпорындардың инновациялық белсенділігінің негізгі көрсеткіштері берілген. Ұйымдардың инновациялық белсенділік деңгейі жыл сайын артып келеді. Бірақ, инновациялық қызметпен айналысатын ұйымдар саны аз. 2020 жылы Қазақстан Республикасы бойынша инновациясы бар кәсіпорындар 3236 болса, Шығыс Қазақстан облысы бойынша инновациясы бар кәсіпорындар саны 236 болып отыр. Қызметінде инновацияларды қолданатын кәсіпорындар санын арттыру керек.

Қызмет барысында жаңашыл идеяларды пайдаланып, нарыққа өтімді өнімдер шығару үшін ғылым мен технологияның үндестігінен туған жаңалықтарды қолану арқылы инновациялық белсенділікті арттыра аламыз.

Тікелей шетелдік инвестиция тартылған субъектілердің 2020 жылғы рейтингінде Шығыс Қазақстан облысы 3 орында тұр. ШҚО – 2,39 млрд.$ (9,8%)

2021 жылдан 2025 жылға дейін жалпы инвестиция көлемі 555,0 млрд.теңге және 8,4 мың жаңа жұмыс орындарын құрумен 18 жобаны іске асыру жоспарлануда.Шығыс Қазақстан облысында жалпы ауданы 141,7 га болатын 3 индустриялық аймақ бар. Семей қаласының "Өндіріс" индустриялық аймағының аумағында 1,7 млрд.теңгеге 5 жоба іске асырылды, 110 жұмыс орны құрылды. Шетелдік инвесторлардың қатысуымен ет өңдеу комбинатының құрылысы бойынша жобасы іске асыру сатысында. Өскемен қаласында «Машиностроителей көшесі бойынша» индустриялық аймағында 2,0 млрд.теңгеге 140 жұмыс орнын құрумен 3 жобаны орналастыру бойынша жұмыстар жүргізілуде.

Кез-келген аймақтың инновациялық әлеуетінің маңызды құрамдас бөлігі оның ғылыми-техникалық әлеуеті болып табылады. Шығыс Қазақстан облысы Қазақстан үшін тиісті көрсеткіштен жалпы аймақтық өнімдегі ғылыми-зерттеу және тәжірибелік-конструкторлық жұмыстарға арналған ішкі шығындар үлесінің едәуір артта қалуымен сипатталады [69].

Көрсетілген барлық қолдау шараларына қарамастан, облыстың ғылыми-техникалық әлеуеті мен инновациялық қызметтің көрсеткіштері, бюджеттік салымдардың қайтымы төмен. Кәсіпкерлік субъектілерінің төмен инновациялық белсенділігі көптеген факторлардың болуымен байланысты. Іріктелген статистикалық зерттеулерге сәйкес, сауалнамаға қатысқан әрбір үшінші ұйым меншікті қаражаттың жетіспеушілігін инновацияға кедергі болатын негізгі фактор ретінде атап өтті. Ұйымдардың инновациялық белсенділігін бәсеңдеткен факторлардың қатарында инновациялардың жоғары құны да атап өтілді - зерттелген ұйымдардың 30,2%, мемлекет тарапынан қаржылық қолдаудың жоқтығы –18,4, ал жоғары экономикалық тәуекел –25,1%.

Зерттеу барысында аймақтағы инновациялық қызметтің дамуына тікелей немесе жанама түрде кері әсер ететін келесі факторлар да анықталды:

1) экономиканың жалпы ресурстық бағыты (ЖІӨ құрылымындағы шамамен 40% - бұл тау-кен өндірісінің үлесі, қайта өңдеу салаларының үлесі 12% деңгейінде өзгереді);

2) негізгі құралдардың тозуы (2020 жылы шамамен 60%);

3) халықтың өмір сүру деңгейінің салыстырмалы түрде төмен деңгейі (халықтың жан басына шаққандағы орташа табысы 2020 жылы Қазақстан деңгейінің 75% құрады);

4) инноваторлар үшін салықтық және басқа жеңілдіктердің болмауы;

5) жоғары білікті кадрлардың экономикалық қызметтің басқа салаларына кетуіне байланысты өнеркәсіптік кәсіпорындардың зияткерлік әлеуетінің төмендеуі.

Соңғы кезде бірқатар оң факторларды байқауға болады:

1) инновациялық қызметті дамытудың институционалдық негіздері қалыптасты;

2) аймақтағы инновациялық қызметті дамытудың стратегиялық нұсқаулары анықталды (Стратегия, Мемлекеттік бағдарлама);

3) облыс басқармасының қаулысымен ғылымды, технологияны және техниканы дамытудың басым бағыттарының тізбесі бекітілді;

4)жас ғалымдарға (студенттерге, зерттеушілерге, ғылыми топтарға) аймақ үшін басым бағыттар болатын ғылыми-зерттеу және тәжірибелік-конструкторлық жұмыстар жүргізу үшін аймақтық гранттар беру тәжірибесі пысықталды.

Инновациялық кәсіпкерлікті дамытуда көп жұмыстар жасалды, алайда инновациялық саладағы теріс динамиканы жою үшін қосымша шаралар қабылдау қажет, мысалы:

1) инновацияның институционалдық базасын дамыту және жетілдіру;

2) инновацияларды дамытуға инвестицияларды тарту мақсатында мемлекет және жеке құрылымдармен өзара әрекеттесуді жандандыру;

3) орта және шағын бизнеспен мемлекеттік-жекеменшік серіктестік сызбаларын әзірлеу;

4) инновациялық кәсіпорындарды жеңілдетілген несиелеу тетіктерін құру;

5) салық жеңілдіктерін кеңейту немесе жаңашыл кәсіпкерлерге салық демалысын беру.

Әлемдік тәжірибе көрсеткендей, шағын инновациялық кәсіпкерліктің белсенділігіинновациялық үдерісті жеделдетуге,өнімнің бәсекеге қабілеттілігін арттыруға, ұлттық экономикадағы тұрақсыздандырушы факторларының әсерін тегістеуге және жұмыссыздықты азайтуға мүмкіндік береді.

Шағын кәсіпкерлік арқылы инновациялық технологияларды енгізу мен дамытудың тиімділігі оның келесі ерекшеліктерімен дәлелденеді: шағын бизнес

прогрессивті технологиялардың тұрақты және ұзақ мерзімді тұтынушысы; ол өте мобильді, сондықтан жаңа технологияларға көшуден туындаған шығындар қаупі салыстырмалы түрде аз; шағын өндірістің жеке өндірістік бөлімшелерінде енгізілген инновациялар үлкен қаржылық инвестицияларды қажет етпейді; шағын бизнес құрылымдарын басқарудың тиімділігі технологияларды тез жетілдіруге және енгізуге көмектеседі [70].

Инновациялық кәсіпкерліктің негізі жаңа идеяларды туғызатын, инновацияларды қалыптастыратын, білім мен технологияларды өндіріске енгізетін шағын бизнес болып табылады.

Шағын инновациялық кәсіпкерлікті дамыту көп жағдайда мемлекет тарапынан кәсіпкерлерге арналған экономикалық реттеудің күрделі, тұрақсыз және түсініксіз жүйесімен шектеледі. Қазақстандағы шағын кәсіпкерлікті қолдау бағдарламаларын сәтті жүзеге асырғанның өзінде, мемлекеттік инновациялық бағдарламалардың қалыптасқан тетігінің тиімділігі жеткіліксіз деп қорытынды жасауға болады. Шағын инновациялық кәсіпкерлік ғылым мен өндіріс секторының арасындағы дәнекер болып табылады және ұлттық экономиканың инновациялық өсуіне ықпал етеді.

Шығыс Қазақстан облысында шағын инновациялық кәсіпорындарды ынталандырудың келесідей нысандары қалыптасқан.

* жаңа өнімдер мен технологияларды құру шығындарының 50%-ына жететін тікелей қаржыландыру (субсидиялар, несиелер);
* инновациялық салада жұмыс істейтін кәсіпорындар үшін салық жеңілдіктері, соның ішінде ҒЗТКЖ-ғашығындардың салық салынатын мөлшерінен босату;
* зияткерлік меншік пен авторлық құқықты қорғауды заңнамалық қамтамасыз ету;
* несие беру, оның ішінде пайыздық төлемсіз;
* ғылыми-зерттеу жұмыстарына арналған мақсатты гранттар;
* ықтимал коммерциялық тәуекелді ескере отырып, инновацияларды енгізу үшін қор құру;
* инновацияларды енгізу шығындарының 50%-ына жететін қайтарымсыз несиелер;
* жеке өнертапқыштар үшін мемлекеттік баж салығын төмендету және салықтық жеңілдіктер беру, сондай-ақ оларды қолдау және экономикалық сақтандыру үшін арнайы инфрақұрылым құру;
* жеке өнертапқыштардың өтініштері бойынша ақпараттарды тегін жүргізу;
* тәуекелдерді азайту және шығындарды өтеу бойынша мемлекеттік бағдарламалар.

Мемлекеттің, аймақтың, кәсіпорынның инновациялық дамуының тиімділігін бағалау әдістемесіне ғылыми-зерттеу жұмыстарының нәтижелерін, олардың нарықтағы сұранысының деңгейін, сондай-ақ инновациялық өнімді өткізуден нақты нәтижелерді бағалауға мүмкіндік беретін өзара байланысты көрсеткіштер жүйесі кіреді [71].

Іске асырылған инновациялық жобалардың тиімділік деңгейін бағалау үшін бір кезеңде іске асырылған инновациялық жобалардан алынған инновациялық өнім көлемі мен технологиялық инновация шығындарының арақатынасын көрсететін индикаторды анықтайды. Бұл көрсеткіш инновациялық жобалардың өтелу деңгейін білдіреді:

(7)

мұнда Iж–іске асырылған инновациялық жобалардың көрсеткіші;

Iө - Инновациялық өнімдер (тауарлар, көрсетілетін қызметтер) көлемі;

Тш - Технологиялық инновацияларға шығындар.

Кесте 10 - 2016-2020 ж. аралығында Қазақстандағы инновациялық қызметтің тиімділік көрсеткіштері

|  |  |  |  |  |  |
| --- | --- | --- | --- | --- | --- |
| Көрсеткіштер | 2016 жыл | 2017 жыл | 2018 жыл | 2019 жыл | 2020 жыл |
| Инновациялық өнімдер (тауарлар, көрсетілетін қызметтер) көлемі,млн. теңге | 445775,7 | 844734,9 | 1064067,4 | 1113566,5 | 1715500,1 |
| Технологиялық инновацияларға шығындар, млн.теңге | 1197059,4 | 614873,2 | 610862,3 | 247148,9 | 302933,4 |
| Iж | 0,37 | 1,37 | 1,74 | 4,5 | 5,6 |
| Ескерту - Әдебиет негізінде құрастырылған [63, б.20] | | | | | |

10-кестеде есептелген көрсеткіш экономиканың барлық салалары үшін әмбебап болып табылады. Салалар мен аймақтардың арасында артта қалған немесе жетекші секторларды анықтауға және оларды іске асырылатын стратегиялық басымдықтарға сәйкес бағыттауға мүмкіндік береді. Макродеңгейде елдің қаржы ресурстарын пайдалану тиімділігін әлемдік қауымдастық жағдайында көрсетеді. Іске асырылған инновациялық жобалардың көрсеткіші жыл сайын өсіп отырғанын байқаймыз. 2020 жылы оның мөлшері 5,6 өлшемін көрсетіп, инновациялық жобалардың өтелу деңгейінің артқанын білдіреді. Инновациялық қызмет - инновациялық жобаларды іске асырып, инновациялық инфрақұрылымның жұмысын қамтамасыз етуге бағытталған ғылыми, технологиялық, ұйымдастырушылық, қаржылық және коммерциялық қызмет.

Іске асырылған инновациялық жобалардың көрсеткіші әмбебап болып табылады, өйткені әр түрлі аймақтардағы, салалардағы және елдердегі ұқсас көрсеткіштермен салыстырып қана емес, сонымен бірге оларды іске асырудың белгілі бір кезеңінде қаржыландырылатын инновациялардың нақты қайтарымын көрсетеді. Бұл көрсеткіштің төмен мәндері әрқашанда енгізілген инновациялардың тиімсіздігін білдірмейді, өйткені көбінесе инновациялық жобалар ұзақ мерзімді болып табылады. Алайда, динамикада бұл көрсеткіштің өсіп келе жатқан мәні инновациялық үдерістердің оң тенденцияларын анықтауға мүмкіндік береді.

Кесте 11 - Инновацияның барлық түрлері бойынша кәсіпорындардың құрылымын талдау

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Аймақтар | Кәсіпорындардың саны барлығы, бірлік (жылдар) | | | | | Инновациясы бар кәсіпорындар, бірлік (жылдар) | | | | |
| 2016 | 2017 | 2018 | 2019 | 2020 | 2016 | 2017 | 2018 | 2019 | 2020 |
| Қазақстан  Республикасы | 31077 | 30854 | 30501 | 28411 | 28087 | 2879 | 2974 | 3230 | 3206 | 3236 |
| Шығыс Қазақстан облысы | 1985 | 2010 | 2050 | 1836 | 1831 | 296 | 303 | 317 | 273 | 236 |
| Үлесі, % | 6,4 | 6,5 | 6,7 | 6,4 | 6,5 | 10,2 | 10,5 | 9,8 | 8,5 | 7,3 |
| Әдебиет негізінде құрастырылған [63, б.22] | | | | | | | | | | |

11-кесте мәліметтерінен Қазақстан Республикасы бойынша барлық кәсіпорындар саны 2020 жылы 28 087 бірлікті құрады, оның тек 3236 ғана инновацияларды өндірісінде пайдаланады. Қызметінде инновацияларды қолданатын кәсіпорындардың 2020 жылы 236 бірлігі Шығыс Қазақстан облысының иелігінде. Бұл барлық инновациялық кәсіпорындардың 7,3% құрайды.

Шағын кәсіпорындардың инновациялық қызметін ынталандыру мен қолдаудың басым бағыттары:

- шағын кәсіпкерлік нысандарына олардың инновациялық қызметінің басым бағыттары бойынша конкурстық негізде гранттар беру;

- жаңа өнімді сынақтан өткізіп, сертификаттауға қолдау көрсету;

-кәсіпорындардың инновациялық қызметін салықтық ынталандыру құралдарын жетілдіру;

-мамандандырылған банктер мен қаржылық даму институттарының инновациялық бағытын күшейту;

- экономикада таратудың жоғары әлеуетімен сипатталатын белгілі бір озық шетелдік технологиялардың импортын қолдау тетіктерін анықтау.

Сурет 10 – Инновация саласындағы белсенділік деңгейі

Ескерту - Әдебиет негізінде құрастырылған [63, б.25]

10-суретте кәсіпорындардың барлық саны, оның ішінде инновациясы барлары және белсенділік деңгейі көрсетілген. Инновациялық кәсіпорындар саны аз екенін байқауға болады.

Еліміздегі шағын кәсіпкерлікте маңызды емес қосымша құн құратын сауда, қоғамдық тамақтану және т.б.нысандары басым болып отыр. Бір жағынан шағын кәсіпкерліктің осындай салалық құрылымы салалардың табыстылық деңгейін анықтайды. Қосылған құнның жоғары деңгейі бар жоғары технологиялық өнімдерге сұраныс төмен.

Бүгінде инновациялар кез-келген кәсіпорынның және жалпы экономика дамуының стратегиялық факторына айналғаны айқын, оны енгізу өндірістің техникалық деңгейі мен тиімділігін арттыруға, өнімнің сапасы мен бәсекеге қабілеттілігін арттыруға айтарлықтай әсер етеді, нәтижесінде тұрақты экономикалық өсуге, елдің қауіпсіздігін қамтамасыз етуге қол жеткізуге болады.Көптеген дамыған елдердің экономикалық дамуы мен өркендеуі шағын кәсіпкерліктің қарқынды жұмыс жасауына негізделген[72].

Экономикалық қызметте ұйымдар үшін жаңа технологияларды сатып алу мен таратудың кең тараған мүмкіндіктерінің бірі - өнертабыстарды пайдалану құқығына лицензиялар, зияткерлік меншік объектілерін сатып алу, патенттерге, ғылыми модельдерге құқықтар.

Технологиялық инновациялар құрамындағы жаңадан машиналар мен құрал жабдықтар сатып алу шығындары келесідей анықталады.

Технологиялар сатып алуға шығындар үлесі:

Т (8)

Ғылыми-техникалық әлеуеттің қаржылық ресурстардан тәуелділігі технологиялық инновацияның жалпы құнындағы зерттеу шығындарының үлесінің көрсеткішін көрсетеді:

ӘП (9)

Еліміз бойынша инновациялық әлеуетті бірнеше көрсеткіштер арқылы анықтауға болады.

Кесте 12 - Инновациялық әлеует көрсеткіштерін талдау

|  |  |  |  |  |  |
| --- | --- | --- | --- | --- | --- |
| Көрсеткіштер | 2016 ж. | 2017 ж. | 2018 ж. | 2019 ж. | 2020 ж. |
| Технологиялық инно-вацияларға жұмсалған шығындар, млн.теңге | 1090851 | 485573 | 465591 | 114110 | 122726 |
| Машиналар мен құрал – жабдықтар сатып алу шығындары,млн.теңге | 880583 | 375725 | 567676 | 291487 | 495057 |
| Ғылыми – зерттеу, тәжірибе конструк-торлық жұмыстарға шығындар,млн.теңге | 32266 | 36259 | 35167 | 28004 | 44534 |
| Машиналар мен құрал – жабдықтарды сатып алуға шығындардың үлесі,% | 80,7 | 77,3 | 121,9 | 2,5 есе | 4 есе |
| Технологиялық инно-вациялардағы ғылыми - зерттеу шығындарының үлесі, % | 2,9 | 7,4 | 7,5 | 24 | 36 |
| Ескерту Әдебиет негізінде құрастырылған [63, б.26] | | | | | |

12-кесте ҚР технологиялық инновацияларға, машиналар мен құрал жабдықтар сатып алуға, ғылыми – зерттеу, тәжірибе конструкторлық жұмыстарғабөлінген қаржылар көлемі көрсетілген. Деректер негізінде әлеуетті сипаттайтын көрсеткіштер талданды. Машиналар мен құрал – жабдықтарды сатып алуға шығындарының жалпы технологиялық инновацияларға жұмсалған шығындардағы үлесікөрсетілді. Бұл көрсеткіш бойынша шығындардың 2020 жылы 4 есеге дейін артқанын байқауға болады.Технологиялық инновациялардағы ғылыми-зерттеу шығындарының үлесі2,9%-дан 36%-ға дейін өскенін аңғаруға болады.

Шығыс Қазақстан облысындағы аудандардың техникалық және ғылыми әлеуетіне қарай олардың реттілігі анықталып, картаға түсірілді (Қосымша Г ).

Шығыс Қазақстан облысы бойынша 32 шағын кәсіпорындардан инновациялық қызметпен айналысу үшін кедергі болатын мәселелер туралы сауалнама жүргізілді. Шағын кәсіпорындар өз қызметінде инновацияларды пайдалауда туындайтын қиындықтарды және кедергілерді атап өтті. Олардың жауаптары бойынша шағын кәсіпорындардың инновациялық қызметпен айналысудағы мәселелері 1-5 аралығында (1-ең төмен, 5-ең жоғары) бағаланды (13-кесте). (Қосымша В )

Кесте 13 - Шағын кәсіпкерлік инновациялық дамуының проблемалары

|  |  |
| --- | --- |
| Проблемалары | Бағалау (1-5 аралығы) |
| Инновациялық өнімге төмен сұраныс | 4,5 |
| Зияткерлік меншікті тіркеу және қорғау мәселелері | 3,2 |
| Инвестиция тарту (инвесторлар мен тапсырыс берушілерді іздеу, несиелік ресурстарды, басқа қаражат көздерін тарту) | 3,8 |
| Жұмысқа қажетті ғылыми-технологиялық жабдық пен шығын материалдарына қол жетімділіктің қиындықтары | 3,5 |
| Маркетинг саласындағы қиындықтар, инновациялық өнімді ел нарығына шығару | 3,7 |
| Ескерту – Автор құрастырған | |

Саудадағы және қоғамдық тамақтандырудағы табыстылық кәсіпкерлердің өзін-өзі бағалауы бойынша салалық табыстылықтың орташа мәнінен шамамен үш есе асып түседі. Яғни, күштер мен капиталды салалық қолданудың салыстырмалы «қарапайымдылығы» шағын кәсіпкерліктің табыстылығының кепілі болып табылады.

Шағын кәсіпкерліктің қызметі негізінен аймақтық деңгейде қарастырылады, өйткені шағын бизнес көбінесе жергілікті нарықтың ресурстарын пайдаланады және өз өнімдерін негізінен орналасқан жерінде сатады. Шағын кәсіпкерліктің жергілікті еңбек нарығына бағытталғандығы оны аймақтағы әлеуметтік-экономикалық жағдайлармен тығыз байланыстырады [73].

Кәсіпкерліктің ғылыми-техникалық қабілеттері тиісті нарықтық инфрақұрылым, тиімді меншік құқығы жағдайында ғана көрінеді. Нарықтық экономикада инновация - тұтынушылардың сұранысын қалыптастырып, өнімнің өзіндік құнын төмендетуге ықпал ететін, нақты экономикалық және әлеуметтік пайда әкелетін, инвестициялар ағынын қажет ететін бәсекелестік құралы. Шағын кәсіпкерліктің инновациялық қызметпен айналысуының өз артықшылықтары мен кемшіліктері бар.

Кесте 14 – Инновациялық қызметпен айналысудағы артықшылықтар мен кемшіліктер

|  |  |
| --- | --- |
| Артықшылықтары | Кемшіліктері |
| Басқарудағы икемділік және тез шешім шығару мүмкіндігі | Қаржыландыру мен несие алудың күрделілігі |
| Нарықтық талаптарға тез бейімделу | Тәуекелдің жоғары деңгейі |
| Алғашқы капиталдағы талаптардың және үстеме шығындардың төмен деңгейі | Ірі фирмалар тарапынан нарықтық бәсекелестіктің жоғары деңгейі |
| Тұтынушымен тікелей байланыс мүмкіндігі | Жаңа өнімдер мен технологияларды коммерциялаудың қиындығы |
| Нарыққа шығу жеңілдігі | Еңбек бөлінісінің төмен деңгейі |
| Капиталдың салыстырмалы түрдегі жоғары айналымдылығы | Ақпараттың жетіспеушілігі |
| Шығармашылық әлеуетті жүзеге асыру мүмкіндігі және өндірісте технологиялық ноу-хауды қолдану еркіндігі | Кәсіпорынды басқарудағы менеджерлердің кәсіби деңгейінің төмендігі. |
| Нарықтық сұраныс деңгейі туралы көбірек хабардар болу | Тұтынушылардың шағын топтарына инновацияныбағыттау |
| Бөлімдердің жеңілдетілген иерархиясына байланысты қызметкерлердің өзара алмасуы | - |
| Жаңа жұмыс орындарын құру көзі | - |
| Ескерту – Автор құрастырған | |

14-кестеден еліміздің шығыс аймағында бәсекеге қабілетті экономика құрудың басты кедергісі оның инновациясының төмен деңгейінде екенін байқаймыз. Аймақтың инновациялық дамуын тежейтін келесі негізгі проблемаларды айтуға болады.

- аймақтардың инновациялық дамуының ұзақ мерзімді стратегиясының болмауы;

- бүкіл ел бойынша инновациялық әлеуеттің біркелкі бөлінбеуі;

- инновациялық қызмет инфрақұрылымының әлсіз дамуы;

-аймақтағы инновацияларды ынталандыру тетіктерінің ажырамас жүйесінің болмауы, аймақтық билік және ғылыми-зерттеу институттары, университеттер және меншіктің барлық нысандарындағы кәсіпкерлік субъектілері арасындағы ынтымақтастықтың жеткіліксіз дамуы;

- инвестицияларды тартуды және аймақ экономикасының әр түрлі салаларына инновациялық әзірлемелерді енгізуді қамтамасыз ететін ақпараттық базаның әлсіздігі.

Аймақтардың инновациялық дамуын тежейтін проблемалардың болуы елдің әр аймағында ақпараттық, инвестициялық, кадрлық, нормативтік-құқықтық және ұйымдастырушылық қолдауды қамтамасыз ететін инновациялық саясатты және оны жүзеге асыру тетіктерін әзірлеуді талап етеді.

Экономикалық дағдарыс шағын кәсіпкерліктің дамуына үлкен әсер етті. Шағын кәсіпорындар белсенділігі айтарлықтай төмендеп, қаражаттың жетіспеушілігінен қызмет ауқымын төмендетуге мәжбүр. Дағдарыстың салдарынан көптеген инновациялық жобаларды тоқтатуға тура келді.

Кесте 15 - Шағын кәсіпкерліктің аймақтың инновациялық дамуына әсерінің негізгі бағыттары

|  |  |
| --- | --- |
| Фактор | Сипаты |
| Аймақтағы экономикалық өсім | Қоғамның және ұлттық экономиканың әл-ауқатын немесе өркендеуін арттыру |
| Аймақтық бюджеттің кіріс бөлігі | Бюджет табыстарының көбеюі |
| Аймақтағы еңбек нарығы | Жұмыспен қамтылғандар санының өсуі |
| Тұрғындардың өмір сүру деңгейі | Жан басына шаққандағы ақшалай табыстар |
| Бюджет түсімдері | Қолданыстағы заңнамаға сәйкес өтеусіз және қайтарымсыз түрде алынған ақшалай қаржылар |
| Аймақтағы инвестициялық ахуал | Негізгі капиталға инвестициялар көлемі |
| Аймақтың экономикалық жүйесінің тиімділігі | Нарықтағы жаңа өнімдер мен технологиялар |
| Ескерту – Автор құрастырған | |

15-кестеде әр бағыттың көрсеткіштері статистикалық ақпаратқа негізделген, барлығы экономикалық өсу индикаторынан басқа арнайы түсініктемелерді қажет етпейді.

Инновациялық белсенділікті арттыру мақсатында мемлекет алдында тұрған басты міндет - жоғары технологияларды дамыту мүддесінде мемлекет, бизнес және ғылым арасындағы қатынастарды үйлестіру; өз кезегінде ұлттық экономиканың бәсекеге қабілеттілігін арттыруды қамтамасыз ететін тетіктер құру.

Шағын кәсіпорындардағы тауар айналымының ұлғаюы және өндірістің өсімі инновацияға тәуелді. Жаңа және жетілдірілген өнімдер мен қызметтер ұйымдардың нарықта өмір сүруінің алғышарты болып табылады. Инновация кез-келген кәсіпорынды және жалпы экономиканы дамытудың негізгі стратегиялық параметріне айналуда. Инновация құрылымдық өзгерістерді жүргізуге және нарықты әртүрлі бәсекеге қабілетті өнімдермен қанықтыруға арналған күшті тетік. Барлық инновациялар кәсіпорындарға жағымды әсер етпейді, олар шығын әкелуі де мүмкін [74].

Шағын кәсіпкерліктің инновацияны алға жылжытудағы белсенді қызметі кездейсоқ анықталмайды, өйткені оның инновацияны дамытуға қолайлы бірқатар ерекшеліктері бар: ғылыми-зерттеу және тәжірибелік-конструкторлық жұмыстардың нәтижелерін коммерцияландыруға тез ықпал ететін икемділік, ұтқырлық; күтпеген идеяларды дамытуға көмектесетін шығармашылықты арттыру; кәсіпорындағы жұмысшылар санының аздығына және мотивацияның реттелетін жүйесіне байланысты жоғары тиімділік.

Жұмыстың осы және алдыңғы бөлімшелерінде жүргізілген талдау Шығыс Қазақстан облысының индустриялық-инновациялық даму әлеуеті зор аймақ екеніне көз жеткізді. Расында да, облыста минералды-шикізат ресурстарының қомақты қоры, дамыған ғылыми-техникалық және білім беру әлеуеті, еліміздің ірі кәсіпорындары ұсынатын өндірістегі жоғары кәсіби кадрлар бар.

Мұнымен қоса бай табиғи-рекреациялық ресурстар ішкі және сыртқы туризмді дамыту үшін негіз болады.Сонымен қатар, аймақ экономикасында шикізат пен жартылай фабрикаттарға экспорттық бағалардың тұрақсыздығы, негізгі қорлардың тозуы, экологиялық жағдайдың нашарлауы және өндірістегі еңбек шарттарының қолайсыздығына байланысты жұмыс күшінің тапшылығы жағдайында қызмет ететін ірі ұлттық өндірістік компаниялардың жұмысынан тәуелді мәселелер де бар.

Осы және басқа да көптеген мәселелердің шешімін таппауы, әрине, облыстың әлеуметтік-экономикалық дамуына айтарлықтай қауіп төндіреді. Осыған байланысты жалпы кәсіпкерлікті, оның ішінде шағын кәсіпкерлікті қолдау бойынша жұмыстарды жандандыру міндеттері маңызды, өйткені әлемдік тәжірибе шағын кәсіпкерлік субъектілерінің экономиканы индустриалды-инновациялық негізде әртараптандырудың (ірі кәсіпорындарға қарағанда инновациялық белсенділігінің жоғарылығын ескере отырып) және жергілікті тұтыну нарықтары мен еңбек нарықтарындағы мәселелерді шешудің маңызды факторы екенін көрсетті.

Осы ғылыми зерттеу үшін орта және ұзақ мерзімді уақытқа ШҚО ШОБ дамыту перспективаларының жүйелі стратегиялық көрінісін айқындау қажеттілігі туды. Стратегиялық жоспарлау әдісі арқылы шағын кәсіпкерліктің дамуына әсер ететін ішкі және сыртқы факторларды бағалап, мүмкіндіктер мен қауіп-қатерлерді саралау болашақтағы қызметті тиімді жоспарлауға әсерін тигізеді. Ол үшін SWOT талдау сияқты белгілі сараптамалық-талдамалық құралды пайдаланған жөн, нәтижелері бойынша ШОБ дамытуды қолдау шараларының мақсаттары мен міндеттерін, шағын кәсіпкерліктің табысты болуына әсер ететін ішкі және сыртқы факторларды анықтауға болады (Кесте 16).

Кесте 16- Шығыс Қазақстан облысында ШОБ дамуы SWOT –талдауының сызбасы

|  |  |
| --- | --- |
| **Күшті жақтары** | **Әлсіз жақтары** |
| 1 | 2 |
| * ШОБ дамуы үшін табиғи ресурстар:   -пайдалы қазбалардың маңызды әлеуеті – өндірісті дамыту үшін;  -рекреациялық әлеует – туристік қызмет көрсетуді дамыту үшін.   * Облыстың ЖАӨ-ге қосқан үлесі мен белсенділігі бойынша ШОБ-тың даму көрсеткіштері, жұмыспен қамту бойынша – республикалық орташа деңгейден жоғары * Дамыған инфрақұрылымдық орта:   - урбанизацияның жоғары деңгейі ішкі сауданың дамуына жағдай жасайды;  -облыстың аумақтық орналасуы сыртқы сауданың дамуына жағдай жасайды;  - білім беру ұйымдарының жеткілікті түрде дамыған желісі жоғары техникалық және кәсіптік білімі бар кадрларды даярлауға және ШОБ қызметкерлері үшін біліктілігін арттыруға жағдай жасайды;  -бизнес-жобалардың тиімділігін күшейту үшін ғылыми-зерттеу және жобалау ұйымдарының жеткілікті маңызды әлеуеті;  -«УК ТМК» АҚ, «ҮМЗ» АҚ, «Казцинк» АҚ және т.б. сияқты күшті және ірі өңдеуші кәсіпорындардың болуы – ШОБ-ты дамытуға кооперация және қосалқы мердігерлік қағидаларға сәйкес негіз болады;  - «Алтай» аймақтық технопаркінің, «Ертіс» ӘКК-нің болуы, ШОБ-тың инновациялық дамуына жағдай жасайды. | * Тау-кен өнеркәсібін дамытудағы дәстүрлі басымдықтар және инвестициялық ресурстарды түсті металлургияға шоғырландыру, тиісінше облыс экономикасының басқа салаларына және секторларына инвестицияның жеткіліксіз түсуі ШОБ мүмкіндіктерінің әлеуетін төмендетеді. * Соның ішінде ірі кәсіпорындар мен ШОБ арасындағы қосалқы мердігерлік қатынастар сияқты тиімді құралды енгізу тұрғысынан. * Шығыс Қазақстан облысында ғылыми зерттеу, тәжірибелік-конструкторлық жұмыстарға жұмсалатын қаражаттың жеткіліксіз деңгейі, ғылыми-техникалық нәтижелерді коммерцияландыруда ілгерілетудің жоқтығы облыс экономикасының және соның салдарынан ШОБ-тың инновациялық дамуын тежейді. * Шағын кәсіпкерліктің қаржы-несие жүйесінің ресурстарына, әсіресе венчурлық қаржыландыруға қол жеткізудегі кедергілері, екінші деңгейлі банктер тарапынан ШОБ-ты несиелеу кезіндегі қызығушылықтың болмауы. * Шағын кәсіпкерліктің инновациялық әлеуетін толық іске асыруға мүмкіндік бермейтін мемлекеттік басқару жүйесіндегі инновациялық-бағдарлы менеджменттің жеткіліксіз деңгейі. |

16-кесте жалғасы

|  |  |
| --- | --- |
| **Мүмкіндіктер** | **Қауіп-қатерлер** |
| 1 | 2 |
| * Шағын кәсіпкерліктің жедел және тұрақты дамуын қолдауға бағытталған мемлекеттік және жергілікті бағдарламалық шаралар:   -дамудың теңдестірілген салалық басымдықтары бар әртарап-тандырылған экономиканы құру;  -шетелдік және жергілікті инвестицияларды тарту көлемінің өсуін және инвестициялық ахуалды одан әрі жетілдіру;  -импортты алмастыру саясатын күшейту үшін нормативтік құқықтық базаны қалыптастыру:  1) шағын кәсiпкерлiктi iрi кәсiпорындардың қосымша құнының технологиялық тізбегіне енгiзу арқылы;  2) «Қарапайым заттар экономикасы» бағдарламасының тиімділігін арттыру негізінде;  - ауылдық жерлердегі рекреациялық қызметтердің толық ашылмаған әлеуетін қамтитын ішкі және сыртқы туризмді жедел дамыту;  - шағын кәсіпкерлікті несиелендіруде екінші деңгейлі банктердің мүдделерін ынталандыру үшін жағдай жасау.   * Баламалы энергетиканың дамуы, «жасыл» технологияларға, өндірістік қызметтің табиғи-экологиялық қағидаларына көшуі, таза технологиялар саласында шағын кәсіпкерлікті дамытуға қосымша серпін тудырады. * Көліктік-логистикалық инфрақұрылымды дамыту Ресей Федерациясы және Қытаймен шекаралық сауданы және «Бір белдеу – Бір жол» жаһандық тұжырымдамасы аясында трансшекаралық сауданы дамыту үшін қосымша жағдайлар жасайды. | * Аймақ экономикасының төмен сатылы өнім өндіретін (кенді өндіру және өңдеу, металлургия, металл өңдеу және т.б.) экспортқа бағытталған салалардың тізімінен шектен тыс тәуелділігін сақтау * Экономика дамуының шикізаттық сипатымен анықталатын негізгі экспорттық позицияларға әлемдік баға конъюнктурасының тұрақсыздығы ірі кәсіпорындар мен шағын кәсіпкерлік арасындағы кооперативтік және шарттық қатынастардың қысқаруына әкелуі мүмкін. * Негізгі қорлардың одан әрі тозуы, өңдеу өнеркәсібіне инвестициялардың жетіспеушілігі және кәсіпорындардың инновациялық белсенділігінің төмендеуі аймақтық өнімнің бәсекеге қабілеттілік деңгейіне теріс әсер етуі мүмкін, бұл сөзсіз импорттың өсуіне және жергілікті нарықтарда ШОБ позицияларын қысымға әкеледі. * Экологиялық жағдайдың нашарлауы шағын кәсіпкерлік субъектілері өндіретін өнімдердің сапасына кері әсерін тигізуі мүмкін, бұл олардың тек жергілікті ғана емес, сонымен қатар сыртқы нарықтағы бәсекелестік артықшылықтарын да төмендетеді. * Ғылыми-зерттеу ұйымдарының материалдық-техникалық базасының тозуына және жоғары білікті ғылыми-техникалық кадрлардың кетуіне байланысты қолда бар аймақтық ғылыми әлеуетті жоғалту шағын кәсіпкерлік субъектілерінің аймақтық инновациялық жүйеге кірігуінің төмендеуіне әкелуі мүмкін. |
| Ескерту – Автор құрастырған | |

Күшті жақтары тұрғысынан алғанда, облыстың ЖАӨ-не қосқан үлесі мен белсенділігі, жұмыспен қамтуы бойынша ШОБ-тың даму көрсеткіштері орташа республикалық деңгейден жоғары деңгейде екенін атап өтуге болады. Мәселен, Қазақстан Республикасы Стратегиялық жоспарлау және реформалар агенттігі Ұлттық статистика бюросының деректері бойынша 2020 жылы тіркелген шағын кәсіпкерлік субъектілерінің үлесі тіркелген кәсіпкерлердің жалпы санының 96%-ын, ал жұмыс істеп тұрғандарының үлесі 96,3%-ды құрады.

Шағын кәсіпкерлікте жұмыспен қамтылғандардың үлесі 2020 жылы Шығыс Қазақстан облысының экономикалық белсенді халқының 33,7 пайызын құрады.

Шағын кәсіпкерлік субъектілерінің облыстың ЖАӨ-дегі үлесі өсуде: 2017 жылы бұл көрсеткіш – 15,7%, 2018 жылы – 18%, 2019 жылы – 19,5% және 2020 жылы – 20% болды.

Мүмкіндіктер тұрғысынан шағын және орта кәсіпорындарды өндіріс тізбегіне тарту үшін өнеркәсіптік кәсіпорындар арасында кооперативтік байланыстарды құру тетігін ескере отырып, кооперация және қосалқы мердігерлік жүйенің әлеуетін бөліп көрсетуге болады.

Бұл ретте өнеркәсіптік кооперация және қосалқы мердігерлік жүйенің негізгі міндеті өнеркәсіптік кәсіпорындардың өнімдерді әзірлеуге, өндіруге және оларға қызмет көрсетуге тапсырыстар алу, сондай-ақ бизнес -ортада белгілі бір технологиялық үдерістерді енгізу арқылы өндірістің неғұрлым тиімді құрылымын ұйымдастыруға және өндірістік қуаттарды оңтайлы жүктеуге мүмкіндік береді. Мұндай жүйені қалыптастыру ШОБ-ты қолдаудың тиімді шарасы болары анық. Осы шараның маңыздылығын түсіну негізінде 2022 жылғы ақпанның ортасында Қазақстан Республикасының Үкіметі Индустрия және инфрақұрылымдық даму министрлігіне тау-кен металлургия кешені (ТМК) кәсіпорындарымен бірлесіп, өз салаларында шағын және орта кәсіпкерлік белдеуін құруға қатысты кешенді шаралар әзірлеуді тапсырды [75].

Сонымен қатар, Мемлекет басшысының «Атамекен» Ұлттық кәсіпкерлер палатасының VIII съезінде берген тапсырмасын орындау мақсатында Ұлттық экономика министрлігі өткен жылдың соңында 2030 жылға дейін Қазақстан Республикасындағы шағын және орта кәсіпкерлікті дамыту тұжырымдамасының жобасын әзірлеген болатын. Тұжырымдамада әлеуметтік-кәсіпкерлік корпорацияларды аймақтық даму институттарына айналдыру арқылы кәсіпкерлікті дамыту үшін жағдай жасау, сондай-ақ мердігерлік орталықтардың жұмысын қамтамасыз ету арқылы ірі компаниялар мен ШОБ арасындағы тікелей байланыстарды нығайту және кеңейту көзделген [76].

Біздің ойымызша, шағын кәсіпкерлік үшін тағы бір мүмкіндік ауылдық жерлердегі рекреациялық қызметтердің толық ашылмаған әлеуетін қамтитын ішкі және сыртқы туризмді жедел дамыту болып табылады.

Осы ғылыми зерттеудің авторы ғылыми басылымдарда ауылдық туризм туралы өз көзқарасын білдірген. Ауылдық туризм–бұл:

* шағын кәсіпкерлікті дамыту;
* ауылдағы жұмыссыздықтың азаюы;
* жолдарды салу, клуб үйлерін салу;
* ауыл тұрғындарының табыстарының қосымша өсуі;
* ауыл шаруашылығы шикізатын өндіру мен өңдеудің жаңа инновациялық технологияларын әзірлеу;
* мамандандырылған агротуристік ауылдарды құру;
* ауылдық жерлерде табиғи және басқа ресурстарды одан әрі дамыту және ұтымды пайдалану және т.б.

Шығыс Қазақстан облысында қалалық туризм жағдайындағы мәдени демалысқа қарағанда ауылдық туризм басымдықты сала болып табылады. Пандемияда оқшауланудың санитарлық-эпидемиологиялық стандарттарын ескере отырып, әсіресе интернетте жұмыс істейтін адамдар үшін, тіпті халықтың вирустық инфекциясы шарықтаған кезде де ауылдық туризм өзін-өзі оқшаулаудың ең сауықтыратын шарасы болады. Бұрынғы тәжірибе көрсеткендей, аурушаңдық пен өлім-жітімнің көп бөлігі Қазақстанның ірі қалаларында болған, демек, туристер үшін ауылдық оқшауланған саятшылыққа қоныс аудару пандемиядан қорғаудың қуатты шарасы болады. Қазақ халқының менталитеті мен дәстүрлерін ескере отырып, ауылдық туризмді дамыту тек мемлекеттің қаржылық қолдауымен ғана емес, сонымен бірге, ең алдымен, инфрақұрылымды құрудың арқасында мүмкін болады, өйткені заманауи автомобиль жолдары арқылы саяхатшы туристік жерге жету керек.

Туристік әлеует, тарих пен мәдениеттің бірегей ескерткіштерінің болуы, аймақтың және оның маңайының жоғары табиғи және рекреациялық әлеуеті, күшті мәдени дәстүрлері болып саналады. Біздің ойымызша, төл мәдениет пен табиғи-тарихи мұраға ұқыптылықпен қарау негізінде отандастарымыздың патриоттық сезімін тәрбиелеу сияқты еліміздің рухани жаңғыруының маңызды құрамдас бөлігі белгіленуімен ерекше маңызды [77].

Жалпы SWOT әдісі негізінде жүргізілген жүйелік талдау Шығыс Қазақстан облысындағы шағын кәсіпкерлікті дамыту перспективаларына стратегиялық көзқарас тұрғысынан маңызды болып көрінетін кезек күттірмейтін міндеттер ауқымын неғұрлым орынды бөліп көрсетуге мүмкіндік береді. Осы зерттеу авторының пікірінше, өзара байланысты міндеттер кешенін және оларды жүзеге асыру шараларын әзірлеуге негіз болатын екі стратегиялық бағытты анықтауға болады.

*1-стратегиялық бағыт* – Өнеркәсіп пен ауыл шаруашылығындағы ірі өндірістік кәсіпорындар мен шағын және орта кәсіпкерлік субъектілері арасындағы соңғыларын қосылған құнды құрудың өндіріс тізбегіне енгізу қағидаттары бойынша кооперациялық байланыстарды кепілдендірілген дамытуды көздейтін қосалқы мердігерліктің тиімді жүйесін қалыптастыру.

*2-стратегиялық бағыт* – туристік қызмет көрсетуді кешенді дамыту, оның ішінде ауылдық туризмді жедел дамыту арқылы Шығыс Қазақстан облысының рекреациялық әлеуетін толық пайдалану.

Стратегиялық, сондай-ақ дамудың сабақтас бағыттары бойынша нақты мақсаттарға қол жеткізуге бағытталған бағдарламалық шаралар кешенін әзірлеу, біздің ойымызша, болжамды -талдамалық зерттеулердің моделдері мен заманауи әдістері бар ғылыми-әдістемелік негіздемеге сүйенуі тиіс.

Біздің ойымызша, облыстың әлеуметтік-экономикалық даму мақсаттары мен шағын кәсіпкерлікті дамыту міндеттерінің теңгерімін қалыптастырудың ғылыми-әдістемелік негіздерінде болжау-талдау моделдерінің кешенін ұйымдастыру сызбасы болады (сурет 11).

Шығыс Қазақстан облысы экономикасының дамуын болжау моделі: ЖАӨ, инновациялық өнім көлемі, инновациялық белсенділік көрсеткіші және т.б.

Шығыс Қазақстан облысы экономикасының инновациялық дамуында шағын кәсіпкерлік үлесін бағалау

Шығыс Қазақстан облысы әлеуметтік дамуында шағын кәсіпкерлік үлесін бағалау

Мемлекеттік қолдаудың жүйелі шараларын ескере отырып, ШОБ дамуын болжау моделі

Шығыс Қазақстан облысы экономикалық дамуында шағын кәсіпкерлік үлесін бағалау

Сурет 11 - Болжау және бағалау модельдерінің кешенін ұйымдастыру схемасы

Ескерту – Автор құрастырған

Экономикалық-математикалық модельдер кешенінің құрылымы және ШОБ дамуының тиімділігінің болжамды бағаларын шығару, оның ШҚО экономикасының инновациялық дамуына ықпалы, сондай-ақ әлеуметтік-экономикалық дамуды бағалау осы ғылыми жұмыстың келесі бөлімшесінің зерттеу пәні болып табылады.

**2.3 Шағын кәсіпкерліктің тиімділігі және оның аймақтың әлеуметтік-экономикалық және инновациялық дамуына әсері**

Дағдарыс кезінде тұрақты мемлекетті ұстап тұру үшін жеткілікті әлеуетке ие болу қажет. Бұл күрделі әлеуметтік-экономикалық жағдайларда бизнестің қауіпсіздігіне кепілдік беретін «қауіпсіздік жастығы» болуы керек. Сондықтан неғұрлым тұрақты кезеңдерде оны құруға күш салу маңызды (оқыту, серіктестікті арттыру, қосымша қаржы көздерін тарту, жаңа технологиялар мен инновацияларды қолдану). Өндіріс пен басқару үдерістеріне инновацияларды енгізу әлеуетті арттыруға, шағын кәсіпорынның тұрақтылығын сақтауға және бәсекеге қабілеттілікті арттыруға мүмкіндік береді.

Инновациялық жобаларды әзірлеу және іске асыру үшін мемлекеттің инновациялық қызмет үшін ұйымдастырушылық, экономикалық және құқықтық жағдайлар жасауы өте маңызды.

Инновацияларды құруға, дамытуға және таратуға ықпал ететін мемлекеттік реттеудің экономикалық факторлары нарықтық қатынастарды дамыту, кәсіпкерлікті жандандыру, жосықсыз бәсекелестіктің жолын кесу, инновациялық нарықта ұсыныстың өсуіне ықпал ететін салық және баға саясатын жүзеге асыру, табысты құру болып табылады.

Инновациялық қызметті мемлекеттік реттеу тек аймақтық және жергілікті инновациялық бағдарламаларға енгізілген жобаларды қолдауда ғана емес, сонымен қатар инновациялық инфрақұрылымды дамытуға үкіметтік көмек көрсетуде, инновациялық қызметті кадрлық қолдауда, кадрларды даярлауда көмек көрсетуде көрінеді. Мемлекет сонымен қатар инновациялық қызметті моральдық тұрғыдан ынталандырады.

Инновациялық саланы мемлекеттік реттеу жүйесі ғылыми-зерттеу немесе тәжірибелік-конструкторлық жұмыстардың аяқталған нәтижелері мен ғылыми-техникалық жетістіктерді нарықта, технологиялық үдерісте қолдануды қарастырады.Инновациялық сала - ғылыми салада алынған нәтижелерді қолдану орталығы.

Инновациялық саланы мемлекеттік реттеу жүйесінде келесі әдістер қолданылады: бағдарламалық-мақсаттық, әкімшілік-шаруашылық, кооперативтік-мақсаттық, бастамашылық, тапсырыстық.

Инновациялық қызметті ұйымдастырудың бағдарламалық-мақсатты әдісі мемлекеттік, аймақтық мемлекеттік органдармен немесе ірі кәсіпорындармен реттелетін ауқымды инновациялық міндеттерді шешуге бағытталған. Мұнда қабылданған мемлекеттік басым бағыттарды, сындарлы технологияларды, жергілікті немесе корпоративті мақсатты бағдарламаларды бөліп көрсетуге болады. Бағдарламалық-мақсаттық әдіс бұрын жоспарлы экономикада кеңінен қолданылған және нарықтық қатынастар жағдайында өзінің маңызын жоғалтқан емес.

Әкімшілік-экономикалық әдіс кәсіпорынның өндірістік-технологиялық профилі шеңберінде қолданылады. Бұл әдіс инновациялық ұдайы өндірістің үздіксіз үдерісін және соның негізінде белгілі бір өндіріс орнында жоғары бәсекеге қабілеттілік пен үстемдікті қамтамасыз етеді. Әдіс негізінен ірі фирмалар мен корпорациялардың бөлімшелерінде жүзеге асырылады.

Бастамашылық әдіс инновациялық идеяларды тасымалдаушылардың (ғалым, инженер, өнертапқыш, жаңа ғылыми-техникалық шешімдердің, өнертабыстардың, ноу-хаудың иелері) инновациялық қызметті ұйымдастыруға белсенді қатысуымен байланысты.

Тапсырыстық әдісте тапсырыс беруші компания мердігерге жаңа өнімді әзірлеу мен өндіруге тапсырысты орындауға нұсқау берген кезде қолданылады. Орындаушы ретінде мамандандырылған заңды тұлғалар да болуы мүмкін - университеттер, ғылыми-зерттеу институттары, орталықтар және т.б.

Инновациялық саланы мемлекеттік реттеу жүйесінің маңызды теориялық аспектісі оның қызмет ету механизмі болып табылады.

Инновациялық механизм - инновациялық қызметті жүзеге асырудың жәнеоған ықпал етудің, инновациялық шешімдер іздеудің ұйымдастырушылық-экономикалық нысаны, сондай-ақ осы қызметті ынталандыру және реттеу тетігі [78].

Шағын кәсіпкерлік әлеуетінің Шығыс Қазақстан облысының инновациялық және әлеуметтік-экономикалық дамуына әсер ету дәрежесін анықтау арқылы бағалау мүмкін, оны экономикалық-математикалық әдістер мен күрделі процестерді талдау және болжау моделдері арқылы іске асыруға болады.

*1. Шағын кәсіпкерліктің аймақ экономикасының инновациялық дамуына және оның бәсекеге қабілеттілігінің өсуіне әсерін бағалау.*

Мұндай бағалауларды шығару үшін **INact** ШҚО экономикасындағы инновациялық белсенділік көрсеткішінің екі фактордан – **dZin** облыстың жалпы ішкі өніміндегі инновациялық дамуға жұмсалған шығындардың үлесінен және **Nsb** шағын және орта бизнестің белсенді кәсіпорындарының санынан эконометриялық тәуелділік түріндегі экономикалық-математикалық модельді іздеген жөн.

Кесте 17 – Инновацияларға шығындар, белсенді шағын және орта бизнес субъектілерінің саны және инновациялық даму көрсеткіштерінің динамикасы

|  |  |  |  |
| --- | --- | --- | --- |
| Жылдар | INact, % | dZin, % | Nsb, мың бірлік |
| 2010 | 6,4 | 11,4 | 59,4 |
| 2011 | 8,1 | 2 | 75,7 |
| 2012 | 6,2 | 1,8 | 72,8 |
| 2013 | 5,6 | 1,6 | 78 |
| 2014 | 7,6 | 1,9 | 79,9 |
| 2015 | 11,5 | 1 | 98,6 |
| 2016 | 14,9 | 5,5 | 87 |
| 2017 | 15,1 | 3,2 | 80 |
| 2018 | 15,5 | 2,2 | 87,7 |
| 2019 | 14,9 | 1,5 | 88,9 |
| 2020 | 12,9 | 2,4 | 90,5 |

Ескерту: ҚР Ұлттық статистика бюросының СЖРА және Шығыс Қазақстан облысының кәсіпкерлік және индустриалды-инновациялық даму басқармасының мәліметтері негізінде зерттеу авторымен құрастырылған.

17-кестедегі деректер негізінде жүргізілген есептеулер эконометриялық тәуелділіктердің параметрлерін бағалаудың арнайы бағдарламасын пайдалана отырып, келесі экономикалық-математикалық модельді шығаруға, Шығыс Қазақстан облысы экономикасындағы инновациялық белсенділіктің даму тенденциясының аппроксимациясын табуға мүмкіндік береді.

**INact = 6,915dZin0,355 Nsb1,931 t0,265,** (10)

Мұндағы,INact – ШҚО кәсіпорындардың инновациялық белсенділігі, %;

dZin – ШҚО жалпы аймақтық өніміндегі инновациялық қызметке жұмсалған шығыстардың үлесі, %;

Nsb – ШОБ белсенді кәсіпорындар саны, мың бірлік;

t – негізгі факторлардың ықтимал автокорреляциясын болдырмау үшін қолданылатын уақыт факторы.

Көпшілік корреляция коэффициенті R = 0,876 болжамдық-талдамалық есептеулер үшін модельдің қолайлылығын көрсетеді. 12-суретте туындаған модельдің аппроксимациялық қасиеттерінің графикалық иллюстрациясы көрсетілген.



Сурет 12 – ШҚО инновациялық белсенділіктің бастапқы және есептік көрсеткіштерінің динамикасы

Ескерту: автормен құрастырылған

Модельдің параметрлерін талдау инновациялық шығындар үлесінің факторлары мен ШОБ белсенді субъектілерінің саны ШҚО экономикасының инновациялық дамуына әр түрлі әсер ететінін көрсетеді. Атап айтқанда, икемділік коэффициенттерінің мәндеріне сәйкес бірінші фактордың 1%-ға артуы инновациялық белсенділіктің 0,36%-ға өсуін қамтамасыз ете алады, ал екінші фактор бойынша біріншіге қарағанда ол 1,91%-ға немесе 5,4 есе жоғары болады. Бірінші фактор әсерінің төмен көрсеткішін Шығыс Қазақстан облысында инновациялық дамуға жұмсалған қаражаттың жеткіліксіз деңгейімен түсіндіруге болады.

Біздің ойымызша, ШОБ субъектілерінің қатысуымен аймақтың инновациялық дамуы индустриалды-инновациялық негізде ШҚО экономикасын әртараптандыру деңгейінің жоғарылауынан көрінуі тиіс, бұл өз кезегінде өңдеуші өнеркәсіптегі бәсекеге қабілеттіліктің өсуін қамтамасыз етеді.

Өңдеуші сектордың сыртқы бәсекелестік артықшылықтарын экономикалық теорияда белгілі Баласса индикаторымен бағалауға болады:

RSA = (expOP/expVKO)/(EXPWOP/EXPW), (11)

Мұндағы, expOP – ШҚО өңдеуші өнеркәсіп экспортының көлемі;

expVKO – ШҚО экспортының жалпы көлемі;

EXPWOP – өңдеуші өнеркәсіптің әлемдік экспорты;

EXPW – әлемдік экспорттың жалпы көлемі.

2019 жылғы деректер негізінде (11) формуласы бойынша есептеулер индикатор мәні мынаны көрсетті:

RSA = (0, 00146 / 0,00296) / (13,92 / 17,59) = 0,62 ˂ 1,

бұл Шығыс Қазақстан облысы өңдеу өнеркәсібінің әлемдік саудада айтарлықтай бәсекелестік артықшылығы жоқ дегенді білдіреді.

Есептеулер негізінде ШОБ белсенді кәсіпорындар санына көмекші болжам жасау үшін трендтік моделді аламыз:

dZin = 4,143 t0,158 (12)

Бұл модель 2025 жылы белсенді ШОБ субъектілерінің саны 97,65 мың кәсіпорынға жетуі немесе 2020 жылмен салыстырғанда 7,9%-ға артуы мүмкін екенін көрсетеді. Серпінді өсудің жоғарыда келтірілген бағалауын ескере отырып, ШҚО экономикасындағы инновациялық белсенділіктің өсуінің болжамды бағасы 15,1%-ға көрсеткішін 14,8%-ға жеткізе отырып аламыз. Болашақта 2030 жылға дейін өсім 24,3%-ға бағалануы мүмкін, инновациялық белсенділік көрсеткіші 16%-ға дейін көтеріледі. Бір шартпен: инновациялық шығыстардың үлесі 2020 жылға дейінгі жалпы төмендеу тенденциясына қарағанда өсу трендіне ие болуы керек.

Сәйкесінше, мұның барлығы Шығыс Қазақстан облысы экономикасының бәсекелестік артықшылықтарының өсуіне оң әсерін тигізуі мүмкін.

*2. ШОБ-тың Шығыс Қазақстан облысының әлеуметтік-экономикалық дамуына әсерін бағалау*

Кесте 18 – ШҚО экономикалық және әлеуметтік дамуының негізгі көрсеткіштерінің серпіні

|  |  |  |  |  |
| --- | --- | --- | --- | --- |
| Жылдар | VRP, млрд.тг | PTsb, млн.тг/адам | UB, % | SDD, мың.тг |
| 2010 | 1244,1 | 1,44 | 5,7 | 33,1 |
| 2011 | 1620,9 | 1,97 | 5,2 | 39 |
| 2012 | 1811,2 | 2,17 | 5 | 45,1 |
| 2013 | 2063,0 | 2,33 | 5,1 | 49,8 |
| 2014 | 2282,7 | 2,45 | 4,8 | 53,5 |
| 2015 | 2311,4 | 2,60 | 4,9 | 55,4 |
| 2016 | 2793,9 | 3,52 | 4,9 | 64,6 |
| 2017 | 3174,8 | 3,96 | 4,8 | 74,6 |
| 2018 | 3589,3 | 4,48 | 4,8 | 85,6 |
| 2019 | 4025,0 | 5,39 | 4,8 | 97,8 |
| 2020 | 4729,0 | 6,07 | 4,9 | 109,6 |

Ескерту: ҚР Ұлттық статистика бюросының СЖРА және Шығыс Қазақстан облысының кәсіпкерлік және индустриалды-инновациялық даму басқармасының мәліметтері негізінде зерттеу авторымен құрастырылған.

18-кесте деректері Шығыс Қазақстан облысы бойынша шағын кәсіпкерліктің әлеуметтік-экономикалық тиімділігін бағалауға мүмкіндік беретін нақты экономикалық-математикалық моделдерді шығаруға мүмкіндік береді.

*2.1 Модель және экономикалық тиімділікті бағалау.*

Белсенді жұмыс істейтін ШОБ субъектілеріндегі еңбек өнімділігі факторынан облыстың жалпы аймақтық өнімі сияқты макрокөрсеткіштің формальды тәуелділігі түріндегі экономикалық-математикалық моделді іздестіру өте орынды:

VRP = 322,89 + 717,8PTsb, (13)

Мұндағы, VRP – жалпы аймақтық өнім көлемі, млрд. теңге;

PTsb – ШОБ белсенді кәсіпорындарындағы еңбек өнімділігі.

Корреляция коэффициентінің жоғары мәні R = 0,994 алынған модельдің дерлік функционалдық сипатын көрсетеді.

Модельдің (13) параметрлерін талдау еңбек өнімділігінің 1%-ға артуы облыстағы ЖАӨ-нің 718 млн.теңгеге өсуіне әкелетінін айтуға мүмкіндік береді.

2030 жылға дейінгі кезеңге болжамды бағалау жүргізу үшін біз еңбек өнімділігінің келесі кескіндегі тренд моделін аламыз:

PTsb = 0,689 + 0,436t (14)

Осы модель бойынша (14) есептеулерге сәйкес ШОБ-тағы кәсіпорындардың еңбек өнімділігі 2025 жылы 7,67 млн ​​теңгені және 2030 жылы 9,85 млн теңгені құрайды. ұл Шығыс Қазақстан облысының жалпы аймақтық өнімінің жыл сайынғы өсімін 2025 жылы 18,9 млрд теңге, 2030 жылы 48 млрд теңге көлемінде қамтамасыз ете алады.

*2.2Модель және ШҚО әлеуметтік дамуына ШОБ әсерін бағалау*

18-кестедегі көрсеткіштердің серпінді қатарын пайдалана отырып, ШОБ даму көрсеткіштерінен жұмыссыздық деңгейінің UB және ШҚО орташа жан басына шаққандағы ақшалай табысы көрсеткіштерінің SDD тәуелділік моделдерін шығарамыз:

2.2.1. *Жұмыссыздық деңгейінің моделі*:

UB = 3,029Nsb-0,323 , (15)

Мұндағы, UB - ШҚО жұмыссыздық деңгейі, %;

Nsb – ШОБ белсенді кәсіпорындар саны, мың бірлік

(R = 0,86)

Модельді талдау ШОБ белсенді субъектілер санының 1%-ға артуы жұмыссыздық деңгейін 0,323%-ға төмендету әлеуетімен байланысты екенін көрсетеді. ШОБ белсенді субъектілері санының 2025 жылы 97,6 мың бірлікке және 2030 жылы 101,9 мың бірлікке дейін өсу болжамын ескере отырып, жұмыссыздық деңгейінің тиісінше 2,52%-ға және 4,07%-ға төмендеуін бағалауға болады. Нәтижесінде, ШОБ прогрессивті дамуының негізінде Шығыс Қазақстан облысында жұмыссыздық деңгейі 2025 жылы 2,38%-ға, 2030 жылы 0,83%-ға дейін төмендеуі мүмкін.

2.2.2. *Тұрғындар табысының моделі*

SDD = 2,921Nsb0,061 PTsb0,824, (16)

Мұндағы, SDD **–** ШҚО халқының орташа жан басына шаққандағы

ақшалай табысының көрсеткіші, мың теңге;

Nsb – ШОБ белсенді кәсіпорындар саны, мың бірлік;

PTsb – ШОБ белсенді кәсіпорындарында еңбек өнімділігінің көрсеткіші,

млн. теңге.

R = 0,996 мәні және 13-суреттегі графикалық иллюстрация туынды модельдің болжамдық және талдамалық зерттеулерде қолдану сенімділігінің жоғары деңгейін көрсетеді.



Сурет 13 – ШҚО тұрғындарының жан басына шаққандағы табысының бастапқы және есептелген шамаларының серпіні

Ескерту: автормен құрастырылған

Атап айтқанда, факторлар бойынша икемділік коэффициенттерін талдау тұрғындар табыстарының өсуіне кәсіпорындар санының факторы емес, олардағы еңбек өнімділігінің өсу факторы көбірек әсер ететінін көрсетеді. Осылайша, еңбек өнімділігінің 1%-ға артуы ШҚО тұрғындарының жан басына шаққандағы орташа табысының 0,824%-ға артуына ықпал етеді. Жалпы алғанда, ШОБ субъектілеріндегі еңбек өнімділігі факторының ғана әсер етуінің нәтижесінде, тұрғындардың орташа жан басына шаққандағы ақшалай табысының өсуі 2025 жылы 21,8 мың теңгені және 2030 жылы 51,3 мың теңгені құрайды. Осылайша, шағын және орта бизнестің ықпалы аймақ экономикасы дамуының инновациялық сипатына және оның бәсекелестік артықшылықтарының күшеюіне, Шығыс Қазақстан облысының әлеуметтік-экономикалық дамуына да айтарлықтай әсер етуі мүмкін деп айтуға болады. Осыған байланысты ШОБ-ті дамытуды мемлекеттік қолдау шараларын дәйекті түрде жүзеге асыру аса маңызды.

**2.4 Бөлім бойынша қорытынды**

1. Аймақтың инновациялық дамуын қамтамасыз етудегі бағдарламалық-мақсаттық әдістің рөлі анықталды, ол зерттеудің проблемалық саласын кеңейту негізінде мемлекет пен бизнестің өзара әрекеттесуінің логикасын негіздеуден тұрады; шағын кәсiпкерлiк секторын мемлекеттiк қолдау жүйесiнiң ерекшелiктерi мен оның тиiмдiлiгiн айқындайтын негiзгi құрылымдық деңгейлер мен қағидалардың сипаттамасы берiлдi. Мемлекет пен шағын кәсіпкерлік мүдделерін теңгерудің сызбасы жасалды.

2. Шағын кәсіпкерліктің серпіні, жалпы аймақтық өнім және инновациялық өнімдер көлемі талданып, стратегиялық болжамдар ұсынылды. Шағын кәсіпкерлікті қолдау бойынша жұмыстарды жандандыруда орта және ұзақ мерзімді уақытқа ШҚО ШОБ дамыту перспективаларының жүйелі стратегиялық көрінісін айқындау үшін SWOT талдауы жасалды. Аймақтың әлеуметтік-экономикалық даму мақсаттары мен шағын кәсіпкерлікті дамыту міндеттерінің теңгерімін қалыптастырудың ғылыми-әдістемелік негіздерінде болжау-талдау моделдерінің кешенін ұйымдастыру сызбасы нақтыланды.

3. Инновациялық қызметті қолданыстағы әдістермен салыстырмалы талдау негізінде инновациялық дамудың интегралды көрсеткіштерін пайдалана отырып, аймақтың инновациялық даму нәтижелерін кешенді бағалау әдістемесі ұсынылады. Эконометриялық тәуелділіктердің параметрлерін бағалаудың арнайы бағдарламасы негізінде, Шығыс Қазақстан облысы экономикасындағы инновациялық белсенділіктің даму тенденциясын анықтайтын экономикалық-математикалық модель құрастырылды.

**3 ШАҒЫН КӘСІПКЕРЛІКТІҢ АЙМАҚТЫҢ ИННОВАЦИЯЛЫҚ ДАМУЫНА ӘСЕРІН БАҒАЛАУ ӘДІСТЕРІН ДАМЫТУ**

**3.1 Инновациялық кәсіпкерлікті дамытудың ғылыми-техникалық басымдықтарын айқындау**

Инновациялық кәсіпкерліктің дамуын ұйымдастыру мен басқарудың ғылыми-әдістемелік негіздемесі мен заңнамалық-құқықтық базасын қалыптастыру арқылы, елдегі инновациялық кәсіпкерліктің дамуын ұйымдастырудың және басқарудың тиімді механизмін құру 2020-2025 жылдарда ғылыми-техникалық серпінді іске асыруға мүмкіндік берері сөзсіз [79].

Инновациялық кәсіпкерліктің дамуы технологиялық жетістіктер мен ілгерілеуге байланысты. Әлеуметтік және ғылыми үдеріс инновациялық кәсіпкерлерді дамыту арқылы, ал технологиялық үдеріс - адамның дамуы үшін қолайлы жағдайлар жасау арқылы - жалпыға бірдей білім беру, мәдениет, медицина, тұрғын үй және әлеуметтік қамсыздандырудың барлық түрлеріне қол жетімділік арқылы жүзеге асырылады. Сондықтан әлеуметтік инвестициялар бірінші кезекте кадрларды жан-жақты даярлау және олардың біліктілігін арттыру жүйесіне, инновациялық саладағы, ғылым мен білімдегі жұмыскерлердің материалдық қауіпсіздігіне бағытталуы керек. Адамдардың әл-ауқатының өсуіне технологиялық жаңару негізінде өндіріс көлемін ұлғайта отырып, бір уақытта инновациялық кәсіпкерлікті дамыту арқылы қол жеткізуге болады. Адам әлеуеті мен инновациялық кәсіпкерліктің бірлесіп дамуы - өсудің бірден-бір жолы [80].

Әлемде СOVID 19 пандемиясының таралуымен көп нәрсе өзгерді. Экономиканың көптеген секторлары, соның ішіндешағын кәсіпкерлік зардап шекті. Кәсіпкерлер дағдарыс жағдайына тап болып, жұмыс уақытын өзгертуге немесе белгісіз мерзімге бизнесін толығымен жабуға мәжбүр болды. Инновациялық кәсіпкерліктің дамуын тиімді ұйымдастыру мен басқарудың қажеттілігі, олардың ұлттық маңыздылығымен ғана емес, экономикалық мазмұнымен де түсіндіріледі. Бір жағынан, қазіргі кезде инновациялық кәсіпкерлердің қызметі бәсекелестермен салыстырғанда өндіріс шығындарын төмендетіп, нарықтың сұранысын жақсы қанағаттандыру арқылы экономикалық субъектілердің кірісін арттырудың негізгі құралына айналуда. Екінші жағынан, классикалық нарықтық механизмдер жағдайында ғылыми-техникалық нәтижелерді алу айтарлықтай қиынға соғар еді, көптеген жаңалықтар шаруашылық тәжірибеге енгізілмеген.

Аймақтарда кәсіпкерлікті дамытудың ғылыми-техникалық басымдықтарын айқындаудың әдістемесін құру үшін барлық деңгейлерде мемлекеттік реттеу мен инновациялық қолдаудың біртұтастығын көздейтін жүйелік тәсілді: тұтастай мемлекеттік деңгейде, аймақтық деңгейде, жеке инновациялық кәсіпкер деңгейіндеқолдану қажет.

Инновацияларды енгізу үлкен шығындарды талап етеді. Бұл өндірісті техникалық қайта жарақтандыруға, ғылыми-техникалық ақпараттарды іздеу мен алуға, жағдайды болжауға, кадрларды даярлауға, ұйымдастырушылық шараларға жұмсалатын күрделі салымдар. Сараптама, патенттеу, жаңа өнімді сертификаттау және т.б. қомақты шығындарды талап етеді [81].

Инновациялық кәсіпкерліктің дамуын ұйымдастыру және басқару үдерісі, егер іске асыру ауқымы белгілі бір минимумнан асып кеткенде және жеткілікті сыйымды нарық болғанда ғана экономикалық жағынан тиімді болады. ҒЗТКЖ-ға және инновацияларды енгізуге жұмсалатын шығындардың абсолюттік масштабы өсетіндіктен, өндірістік базасы мен өткізу нарығы шектеулі жеке экономикалық субъектінің өндірістік шығындарындағы шартты тұрақты шығындардың үлесі де артады; инновациялық инвестициялардың тиімділігі жеткіліксіз болуы мүмкін, өйткені өндіріс ауқымы айтарлықтай үнемделмейді. Бұл жағдай әсіресе капитал айналымының қарқыны төмен салаларға тән.

Инновациялық кәсіпкерлердің оқшауланып әрекет етуі, олардың дамуын ұйымдастыру мен басқарудың тиімсіздігінен туындайды, бұл жекелеген фирмалар үшін де, жалпы экономика үшін де айтарлықтай шығындарға алып келеді.

Коммерциаландыруға болмайтын инновациялық үдерістер бар. Оларға іргелі ғылыми зерттеулер жатады, олардың нәтижелері, әдетте, коммерциализацияланбайды. Бұған қоғамның қажеттіліктерін қанағаттандыруға бағытталған (қорғаныс, денсаулық сақтау, білім беру және т.б.) іс-шаралардағы инновациялар кіреді. Инновациялық кәсіпкерліктің осы құрамдастарының шығындары сөзсіз бүкіл қоғамның мойнына түседі.

Инновациялық жобалар көп жағдайда нәтиже мен қайтарым ұзақтығы бойынша айтарлықтай белгісіздік дәрежесімен сипатталады. Инновацияға қаржы салу арқылы инновациялық кәсіпкер бірнеше элементтерден болатын инновациялық тәуекелге барады. Технологиялық тәуекел жобаның техникалық жағынан мүмкін болатын сәтсіздігімен байланысты; шаруашылық тәуекел - қажет ресурстардың мөлшері инновациялық кәсіпкердіңиелігіндегі ресурстардан асып түсу мүмкіндігімен; коммерциялық тәуекел - нарық конъюнктурасының белгісіздігімен; динамикалық тәуекел - жобаны іске асыру кезінде жалпы экономикалық ортада айтарлықтай өзгерістер болу мүмкіндігімен байланысты. Инновациялық кәсіпкерге капиталды инвестициялаудың баламалы, қауіпті әдістерінен гөрі инновациялық жобаны таңдауы үшін белгілі бір сыртқы ынталандыру және шығындарды толық немесе ішінара өтеу кепілдіктері қажет. Дәл осындай нәтижеге қол жеткізуде Қазақстанда қазіргі заманғы инновациялық кәсіпкерліктің дамуын ұйымдастыру мен басқару ерекшеліктері анықталады.

Аймақтардың ғылыми әлеуеті әр түрлі. Бұл аймақтық ғылыми-техникалық саясатты дамытуда сараланған тәсілді қолдануды қажет етеді. Аймақтардың кейбіреулері донор, ал басқалары тұтынушылар болып келеді [82].

Біздің елде ғылымға ұлттық байлық ретінде және әлеуметтік-экономикалық дамудың маңызды қоры ретінде көзқарасты қалпына келтіру қажет. Осыған байланысты отандық өндірушілердің тауарлары мен қызметтерінің бәсекеге қабілеттілігін арттыруды қамтамасыз ететін ғылыми-техникалық ақпарат пен технологиялармен алмасудың маңызы өте зор. Еліміздің ғылыми әлеуетін тиімді пайдаланып, мемлекеттік және аймақтық билік жаңа технологиялардың қозғалысын ұтымды түрде ұйымдастырып, өндіріске енгізуді жеделдетуі керек. Өндірісті заманауи технологиялар негізінде техникалық қайта жарақтандыру үшін инвестицияларға деген қажеттілік едәуір үлкен және нақты қаржыландыру көздерімен қамтамасыз етілмейді. Сонымен қатар, инновацияның нақты әсері кейде жеткіліксіз және жоғары тәуекел дәрежесімен байланысты. Сондықтан мемлекеттік және аймақтық ресурстарды тиімді басымдылықтарды әзірлеуге жұмылдыру және бақылау мен нақты нәтижені қамтамасыз ете отырып мақсатты пайдалану маңызды болып табылады. Бұл мәселелерді шешу инновациялық әлеуеті жоғары және төмен аймақтар үшін үлкен маңызға ие. Ғылыми-техникалық саясат негізінен ғылым мен техниканың жетістіктерін аймақтық билік органдарының бастамасымен және қолдауымен аймақтық өндіріске тартудан тұруы керек.Өндірістің технологиялық даму тиімділігінің төмен болу себептеріне мыналар жатады: ғылымды қаржыландырудың жеткіліксіздігі, өндірістің технологиялық дамуына коммерциялық құрылымдардың қызығушылығының болмауы, сондай-ақ ҒЗТКЖ-ны бюджеттік қаржыландыру әдістерінің жетілмегендігі. Аймақта ғылыми-техникалық саясаттың болмауы, қаржылық ресурстарды басым бағыттарға шоғырландыруға мүмкіндік бермейді.Облыстық билік тарапынан ғылымды қаржыландыру туралы жүйелі ақпарат жоқ. Өзін-өзі қаржыландыру технологиялық және басқа инновациялар шығындарын жабудың негізгі көзі болып қала береді. Осындай тенденция Шығыс Қазақстан облысында да байқалады. Инновациялық қызметті қолдау инфрақұрылымы әлсіз дамыған.

Ғылыми-техникалық және инновациялық саланы дамытудың стратегиялық мақсаты - жоғары тиімді инновациялық өндірісті, басқарушылық кешенді дамыту және озық технологиялар негізінде бәсекеге қабілетті өнім шығару, ғылыми әлеуетті тұрақты экономикалық өсудің негізгі ресурсына айналдыру.Аймақтың ғылыми-техникалық әлеуеті ғылыми-техникалық және инновациялық секторды толық көлемде дамыту үшін жеткіліксіз. Алайда, өндіріс пен жұмыспен қамтудың жоғары тиімділігін қамтамасыз ететін ұйымдарды қолдап, жоғары технологиялы өндірістер құру керек [83].

Ғылыми-техникалық және инновациялық кешенді дамыту келесі бағыттардың негізінде жүзеге асырылады:

* ғылыми-техникалық және инновациялық саланы аймақтың өндірістік күштерінің даму деңгейін анықтайтын, сондай-ақ инновациялық типтегі экономиканың қалыптасуын анықтайтын экономикалық және әлеуметтік маңызы бар сала ретінде тану;
* аймақтағы ғылыми-техникалық және инновациялық қызмет инфрақұрылымының тиімді жұмыс істеуін ынталандыру;
* аймақаралық және халықаралық ғылыми-техникалық ынтымақтастықты ынталандыру;
* оқу, ғылыми және өндірістік үдерістердің бірлігі және олардың экономикалық, әлеуметтік және рухани дамуға бағытталуы;
* Шығыс Қазақстан облысының бәсекеге қабілеттілігін арттыруға және жаңа технологиялық құрылымға көшуді қамтамасыз етуге қабілетті өнеркәсіптік жүйенің құрылымдық кең ауқымды өзгерістерімен байланысты зерттеулер мен әзірлемелер, инновациялар мен технологияларды енгізу;
* нарықтық құрылымдарды мемлекеттік реттеу мен ұйымдастырудың оңтайлы үйлесімі;
* аймақтың ғылыми-инновациялық қызметін дамытуға толық көлемде ақпараттық қолдау көрсету.

Аймақтың инновациялық дамуының негізі - облыста шағын ғылыми-өндірістік инновациялық кәсіпорындарды құру және қолдау.

Инновациялық өндірістік кешенді белсенді дамытуды іске асырудың негізгі бағыттары:

–жаңа технологияларды экономиканың нақты секторының кәсіпорындары мен ұйымдарына жеткізуді қамтамасыз ететін ғылыми-техникалық және инновациялық инфрақұрылымдар құру және кері байланыс-өндіруші мен инвестордың нарық үшін қызықты және коммерцияланатын ғылыми зерттеулер мен әзірлемелерге сұранысы туралы ақпаратын алу;

–ғылыми-зерттеу секторын дамытуда және экономика салаларын технологиялық жаңартуда мемлекеттік-жекеменшік серіктестікті кеңейту;

–ақпараттық қолдау жүйелерін, ғылыми-техникалық және инновациялық жобалардың мемлекеттік сараптамасын, инновациялық өнімді сертификаттауды, инновациялық қызметке кадрларды даярлауды қамтитын инновациялық қызметтің инфрақұрылымын құру;

–аймақтың ғылыми-техникалық бағдарламалары мен инновациялық жобаларын қаржылық-өндірістік топтар арқылы үлестік қаржыландырудың жаңа көздерін пайдалану;

–көршілес облыстар және Ресейдің аймақтарымен инновациялық кәсіпкерліктің бірыңғай инфрақұрылымы бар арнайы бірлескен ғылыми-инновациялық аймақ құру. Бұл қызығушылық тудыратын ғылыми-инновациялық жобаларды іске асыруға республикалық орталықтардан инвестициялардың түсуін қамтамасыз етеді, Ресей мен көршілес облыстардың ғылыми идеяларын біріктіреді, осы саладағы мемлекетаралық және аймақаралық ынтымақтастықтың деңгейін арттырады.

Инновациялық экономиканы құру сыртқы және ішкі нарықта аймақ пен елге ойдағыдай бәсекелесуге мүмкіндік береді. Инновациялық жобаларды қаржыландыру және қор құру негізгі ресурс тұтқасы болуы керек. Стратегияны іске асырудың алғашқы кезеңінде қорды толтыру және қаржыландыру бюджеттік қаражат есебінен немесе мемлекеттік-жекеменшік серіктестік негізінде жүзеге асырылуы керек [84].

Шығыс Қазақстан облысында инновациялық кәсіпкерлерді аймақтық билік органдары мен олардың қатысуымен құрылған инновациялық кәсіпкерлікті қолдау инфрақұрылымының аймақтық қаражаты есебінен аймақтың экономикалық әлеуетін дамыту, кәсіпкерлік субъектілерін қолдау мақсатында жүргізетін ұйымдастырушылық, қаржылық және әдістемелік шаралар арқылы ынталандырады.

*Шығыс Қазақстанда облыстың қаражаттары мен ресурстарының есебінен инновациялық кәсіпкерлік субъектілерінің қызметін дамытуды жүзеге асырудың келесі мақсаттары жүйеленген:*

* аймақ экономикасының тұрақты дамуы үшін жағдайлар жасау;
* аймақтық бюджетті қалыптастыру үшін қаржылық базаны кеңейту, жұмыспен қамту деңгейі мен халықтың өмір сүру сапасын арттыру;
* аймақтың зияткерлік әлеуетінің өсуі, жеке бастамалардың дамуы;
* аймақтың экономикалық, технологиялық және ақпараттық қауіпсіздігін қамтамасыз етуге көмек;
* өнеркәсіптің, ғылымның және жоғары технологиялардың орталығы ретінде аймақтың мәртебесін қолдау;
* ғылымды қажет ететін (оның ішінде импортты алмастыратын) әзірлемелер мен технологияларды қолдану арқылы аймақтық экономиканы көтеру және қызмет көрсету шығындарын азайту.

Қазіргі заманғы нарықтық жүйеде жаңа технологиялар, инновациялық өнімдер мен жобаларды коммерцияландырудың нәтижелерін болжай алмау қаупі бар.Инновациялық нарыққа шығуда шағын кәсіпкерліктіңинновациялық дамуы үшін қолдау тетіктері қажет.

Шағын кәсіпорындардың инновациялық қызметі экономиканың тиімділігін арттырудың факторы ғана емес, сонымен қатар әлемдік нарықта отандық кәсіпорындардың бәсекеге қабілеттілігін арттыру тетігі болып табылады. Кез-келген кәсіпорын стратегиялық жоспарларын инновациялар арқылы орындайды. Алайда, инновацияларды әзірлеу мен енгізудің табысы көбіне үдерістерді ұйымдастырудың ұтымдылығына және олар әкелетін пайдаға байланысты.

Аймақтық деңгейде инновациялық кәсіпкерлікті дамытудың негізгі бағыттарын қарастырайық. Аймақтық инновациялық кәсіпкерлердің қызметі – нарыққа жаңа идеяларды енгізу,зияткерлік өнімді құрау және пайдалануарқылы, дайын өнім шығаратын қызмет. Бұл қызмет, Шығыс Қазақстан облысында ғылыми-техникалық және делдалдық жұмыстардың келесі бағыттарының жиынтығын қамтиды:

- ғылым мен технология саласындағы зияткерлік меншікке байланысты халықаралық танылған құқықтарға жататын өнертабыстарды, «ноу-хауды», ғылыми-техникалық әзірлемелерді, ғылыми жұмыстарды, жаңалықтарды, өнеркәсіптік үлгілерді, тауарлық белгілерді, коммерциялық белгілеулерді және басқа жұмыстарды енгізу және көбейту;

- тәжірибелік үлгілерді құру, тәжірибелік сынақтарды өткізу, жабдықтардың, технологиялардың және ғылыми-техникалық құжаттаманың жаңа модельдерін құру және беру, өндірісті дайындау;

-жаңа техника мен технологиялардың үлгілерін құру мақсатында зерттеу, эксперименттік жобалау, маркетингтік зерттеулер жүргізу;

- сараптамаларды ұйымдастыру, патенттік және лицензиялық қызмет.

Шығыс Қазақстан облысында инновациялық кәсіпкерлікті дамытудың басым бағыттарына келесі шараларды қосу керек:

* ғылым мен өндіріс саласында жұмыс жасайтын инновациялық кәсіпкерлерді дамытуға және тиімді қызмет етуге кедергі болатын мәселелерді шешу;
* ішкі және сыртқы нарықта өңірдің инновациялық бизнесі өнімдері мен қызметтерінің бәсекеге қабілеттілігін арттыру;
* бюджеттің инвестицияларының «кумулятивтік» тиімділігін қамтамасыз ете отырып, облыстың ғылыми сыйымды инновациялық кәсіпкерлік саласына жеке инвестицияларды тарту;
* инновациялық кәсіпкерлік, ғылым мен техника саласындағы аймақаралық және халықаралық ынтымақтастықты дамыту;
* инновациялық кәсіпкерлік субъектілерімен қосалқы мердігерлік және ынтымақтастық қатынастарын дамыту арқылы ірі ғылыми және өндірістік кәсіпорындардың қызметін оңтайландыру және қайта құру.

*Шығыс Қазақстан облысында инновациялық кәсіпкерлік субъектілерінің қызметін мемлекеттік және басқа да қолдау түрлерін жүзеге асырудың келесі негізгі жолдары қарастырылуы керек:*

* инновациялық кәсіпкерлік субъектілеріне салықтық жеңілдіктер ұсыну;
* инновациялық кәсіпкердің ҒЗТКЖ-ны ынталандыру үшін жағдай жасау;
* жаңа кәсіпкерлерге ғылыми және өндірістік кооперацияны дамытуда, ғылыми сыйымды өнімді өндіру мен жеткізу саласындағы ақпараттық технология, жоғары технологиялық нарыққа шығу, зияткерлік меншікті коммерцияландыруда ұйымдастырушылық және қаржылық көмек көрсету;
* аймақ экономикасының әлеуметтік-экономикалық дамуының басым міндеттерін, аймақтық экономика мен ғылыми-өндірістік инфрақұрылымның қажеттіліктерін, инновациялық кәсіпкерлердің ғылыми-технологиялық зерттеулерін қаржыландырып,оның ішінде патент пен лицензияға кеткен шығындарды өтеп беру;
* ұйымдастырушылық көмек және облыстың кәсіпкерлері құрған жоғары технологиялық өнімді, жаңа технологияларды, «ноу-хауды» патенттеу, лицензиялау және сертификаттау шығындарын өтеу;
* жаңа кәсіпкерлердің жобалары мен бағдарламаларын мемлекеттік инвестициялар немесе бюджеттік несиелер түрінде қаржыландыру.

Аймақтардың экономикалық даму стратегиясы - аймақтардың рационалды үлесін ескере отырып, мемлекеттің әлеуметтік-экономикалық дамуының ұзақ мерзімді міндеттерін іске асыруға бағытталған шаралар жүйесі. Аймақтардың экономикалық даму стратегиясы дамудың белгілі бір кезеңіндегі мемлекеттің әлеуметтік-экономикалық және саяси бағытына байланысты өзгеріп отырады [85].

Соңғы жылдары аймақтардың дербестігі экономикалық даму нәтижелеріне жауапты болған сайын өсіп келеді. Аймақтардың әлеуметтік-экономикалық жағдайы объективті (макроэкономикалық жағдайлар, әлеуметтік еңбек бөлінісіндегі аймақ жағдайы, салалық құрылым, географиялық орналасуы, табиғи ресурстар), субъективті факторлармен және аймақтық басқару әдістерімен анықталады.

Инновациялық кәсіпкерлікті дамыту мен басқарудың ерекшеліктері оларды аймақтың инновациялық инфрақұрылымына интеграциялау болып табылады. Инновациялық орталықтарды, инкубаторларды, технопарктерді, технополистерді, консалтингтік және оқыту фирмаларын құру арқылы инновациялық кәсіпкерлер өңір экономикасына тартылады.

Шағын кәсіпкерліктің инновациялық дамудағы рөлі әртүрлі: бір жағынан өндіріс пен басқаруды жетілдіре отырып, экономикадағы инновациялық үдерістерді белсендіреді, екінші жағынан жаңа әзірлемелер мен зерттеулерге сұранысты қалыптастыра отырып, ғылымды қажет ететін өнімдерді (қызметтерді) шығарады. Шағын кәсіпкерліктің ел халқының әл-ауқаты мен әлеуметтік тұрақтылығының материалдық негіздерін қалыптастыруда маңызы зор. Шағын бизнес ішкі және сыртқы нарықтарда өнімдер мен қызметтердің бәсекеге қабілеттілігіне қол жеткізуде маңызды рөл атқарады. Сонымен қатар, білім мен технологияларды жаңа өнім жасауға бағыттау, оны нарыққа шығару, табысты коммерциялау және тұтынушыларға қажет өнімге немесе қызметке тез айналдыру мүмкіндігі маңызды. Технологияларды ғылымнан өндіріске тиімді беру үшін инновациялық қызметтің барлық субъектілерінің (ғалымдар, инвесторлар, кәсіпкерлер, билік органдары мен тұтынушылар) белсенді ынтымақтастығы мен шағын кәсіпкерлік есебінен зияткерлік меншік құқығын толық жүзеге асыру шартына қол жеткізу керек [86].

Ғылыми зерттеу нәтижелерін әзірлеу мен эксперименттік енгізудегі жоғары тәуекелдерге қарамастан, шағын кәсіпорындар икемділігі, өзгеретін жағдайларға бейімділігі арқасында инновациялық үдерістің бастапқы кезеңдерін сәтті жүзеге асырады. Болашақта олар айтарлықтай қаржылық және өндірістік мүмкіндіктері бар ірі бизнестің индустриалды дамуы үшін инновацияларды бере алады. Шағын кәсіпкерлік өндіріс пен ғылымның өзара байланысының буыны бола отырып, ғылыми қауымдастыққа жаңа өнімдерге, материалдарға, технологияларға сұраныс туралы ақпарат жіберуі керек.

Инновация әрдайым тек жоғары технологиялардан туа бермейді. Олар төмен технологиялық әзірлемелерден және аймақтық тәжірибеден өсе алады. Инновация әлеуметтік үдеріс болып табылатындықтан, кәсіпкерлердің тиімділігі инновацияларды қоғамның қабылдауына байланысты болады.

Егер аймақта жұмыссыздықтың өсуі байқалса, технологиялық кәсіпкерліктің төмендеуіне әкеледі. Алайда, адами ресурстарды үздіксіз оқыту, кадрлық әлеуетті арттыру экономиканың жоғары технологиялық секторларында бизнесті дамытуға мүмкіндік береді. Қосымша білім (тренингтер, семинарлар) алатын кәсіпкер өзінің кәсіби өсуіне ықпал етіп, нарықта өз орнын табуға деген қызығушылығы мен ықыласын арттырады. Кәсіпкерлік капитал жергілікті ресурстармен шектелуі мүмкін, жергілікті мәдениетпен анықталатын ерекше құбылыс [87].

Шағын кәсіпкерлік мемлекет экономикасын тұрақтылық пен экономикалық өсіммен қамтамасыз етуге қабілетті. Ол үшін шағын кәсіпкерліктің прогрессивті дамуына жағдай жасау қажет. Шағын кәсіпкерліктің көбеюі макроэкономикалық көрсеткіштердің өсуіне әсер етеді. Кәсіпорындар құрылады, кәсіпкерлер жаңа идеялар мен жобаларды іске асыруға қызығушылық танытады. Мұндай кәсіпорындардың жоғары ұтқырлығына қарамастан, кәсіпкер бизнесін тастап кететін жағдайлар кездеседі.Бірақ бизнесте тәжірибе жинап, ерекше атмосфераны сезініп, көбісі жаңа жобалармен бизнеске оралуға асығады. Осыған орай, кәсіптік апробация кәсіпкерлікті дамытудың жақсы стимулына айналады. Технологиялық жаңалықтарды шебер қолдана отырып, жаңа идеяларды тудыру арқылы кәсіпкерліктің жаңа белестерін игеруге болады. Бұл аймақтың ерекшеліктері және оның ресурстарымен анықталатын құбылыс.

Инновациялық дамудың моделін таңдау аймақтың ғылыми-техникалық, экономикалық және мәдени ерекшеліктерімен анықталады. Бүгінгі күні аймақтың инновациялық дамуын басқарудың келесі әдістері кеңінен қолданылады:

– инновациялық қызметті тікелей қолдауды қамтамасыз ететін заңдар бойынша қаржыландыруды көздейтін әкімшілік-ведомстволық;

– ғылыми-техникалық жаңартуға бағытталған мақсатты бағдарламалар арқылы келісімшарттық әдіспен қаржыландырылатын бағдарламалық-мақсатты;

– нормативті: инновациялық өсуді ынталандыруға және инновацияны жүзеге асыру үшін оңтайлы әлеуметтік-экономикалық жағдай жасауға бағытталған әр түрлі деңгейдегі нормативтік құқықтық актілерді қабылдау;

– кластерлер құру;

– ірі өндірістік және технологиялық орталықтарды қалыптастыру және қолдау;

– экономиканың басым салаларына инвестиция салатындарға салықтық жеңілдіктер беру.

Аймақтағы инновациялық өсу бағыты мен қарқынын анықтайтын факторларға мыналар жатады: аймақтық билік органдарының инновация саласындағы саясаты; олардың нәтижелерін зерттеуге және енгізуге қатысты кәсіпкерлік субъектілерінің стратегиялары; аймақтағы несие-қаржы институттарының саясаты; тұтынушылар қалауы; бәсекелестік қатынастардың ерекшеліктері; аумақтың ғылыми-зерттеу инфрақұрылымының қалыптасу деңгейі; аймақтың әлеуметтік-экономикалық даму деңгейін арттыру үшін жинақталған білім мен ғылыми-техникалық әзірлемелерді белгілі бір мөлшерде тарту мүмкіндігі [88].

Аймақтың инновациялық әлеуеті-инновациялық қызметті жүзеге асыруға қажетті кадрлық, материалдық, қаржылық, зияткерлік, ғылыми-техникалық және басқа ресурстар. Аймақтың инновациялық әлеуетінің салалық құрылымдарын дамыту (өнеркәсіпте, ауыл шаруашылығында және аймақтық экономиканың басқа салаларында) аймақтың инновациялық даму моделін тиімді жүзеге асыруды ғана емес, экономиканың бәсекеге қабілеттілігінің өсуін де қамтамасыз етеді. Белсенді инновациялық әлеуеті бар аймақта инновацияларды әзірлеу және енгізу жүзеге асырылып, инновациялық өнімдер шығарылады, бизнес саласында заманауи ақпараттық технологияларды қолдану деңгейі жоғары болады[89].

Аймақтың инновацияларға бейімділігінің маңызды сипаттамалары ретінде төмендегілерді айтуға болады:инновациялық өнімге сұраныстың маңызды факторы ретінде халықтың табысының деңгейі; жеке және корпоративті инновациялық мәдениетті сипаттайтын білім деңгейі, қоғамды ақпараттандыру дәрежесі, ақпараттың қол жетімділігі (бірінші кезекте, инновацияның қайнар көзі ретіндегі ғылыми-техникалық ақпарат, сонымен қатар жаңа технологиялар мен инновациялық өнімді өткізу нарықтары туралы ақпарат); аймақтық нарықтың белсенділігі және бәсекелестік ортаның жағдайы; инновациялық қызметті мемлекеттік қолдау сипаты.

Аймақтағы пайдаланылмаған ғылыми-техникалық ресурстарды іске қосу арқылы инновациялық даму аумақтағы экономикалық өсуді ғана емес, тұтастай алғанда ұлттық экономиканың дамуын қамтамасыз етеді.

Аймақтық инновациялық жүйе құрамына инновациялық кластерлер кіреді. Аймақтық кластерлер ұлттық-аймақтық экономиканың салалық құрылымында жетекші рөл атқаратыны белгілі. Аймақтық кластерлер деңгейінде ғылым, білім беру жүйесі және аймақтық өндіріс интеграциясы қалыптасады.

Ғылым, бизнес және биліктің өзара әрекеттесуі мына мақсаттар үшін жүзеге асырылады:

-аймақтық экономиканың өндірістік циклын маркетингтік, ғылыми, инженерлік, кадрлық және инновациялық-технологиялық дайындау;

-тиімді бизнес үдерістерді ұйымдастыру және толық өндірістік тізбектерді құру мақсатында аумақтық оқшаулау және өндірісті шоғырландыру;

-аймақтық кластердің бәсекеге қабілетті өнімін өткізу (брендинг, тиімді логистика, жылдам сату).

Инновациялық даму инновациялық қызметті белсендіріп, технологияларды дамытуды және бірегей инновацияларды қалыптастыруды, сондай-ақ оларды коммерцияландыру мен таратуды көздейді. Микродеңгейде бұл кәсіпкерлік субъектісінің инновациялық әлеуетін қалыптастыруға және оның негізінде жүретін инновациялық үдерістерді, зерттеулер мен әзірлемелерді белсендіруге негізделген [90].

Инновациялық қызметті дамыту және жетілдірудің бағыттарын анықтау, инновациялық кәсіпкерлікті дамытудың ғылыми – техникалық басымдықтарын айқындау үшін маңызды болары сөзсіз.

Ғылыми-технологиялық басымдылық деп еңбек өнімділігі мен пайданың өсуін, өндіріс шығындары мен ресурстармен жабдықтаудың төмендеуін қамтамасыз ететін жаңа әзірлемелерді айтады. Ғылыми-техникалық басымдылықтарды қамтамасыз ету өндіргіш күштердің белгілі бір жиынтығын және олардың жұмыс істеуі барысында ұйымдастырушылық-экономикалық қатынастардың өзгеруімен ғана емес, сонымен қатар ұдайы өндірістік қатынастардың өзгеруімен, экономиканың барлық салаларын қайта құрумен байланысты.

Ғылыми-техникалық басымдылықтарға деген көзқарас ғылым саласында, өндірісте, нарықта болатын өзара байланысты ғылыми-техникалық және инновациялық үдерістер жиынтығы ретінде көрінеді.

Ғылыми-технологиялық басымдықтарды инновациялық бағыттардан ажырату мүмкін емес. Инновациялық, ғылыми-технологиялық басымдықтардың жүйесі бірыңғай «ғылым - ұдайы өндіріс» циклінде жедел мақсатты түрде дамуы керек.

Белгілі бір шарттар орындалған жағдайда ғылыми-технологиялық басымдықтарды таңдау әдістемесінің тұтастығына кепілдік беріледі. Ғылыми-техникалық революцияның қазіргі кезеңінің әсерінен өндірісте қалыптасатын ұйымдық-технологиялық және техникалық-технологиялық жүйелер мен кешендердің күрделене түсуін ескере отырып:

* ғылымның әр түрлі салаларының жетістіктерін кешенді пайдалануға бағытталған пәнаралық сипаттағы жүйелік зерттеулерді қолдану;
* басымдықтардың өзара әрекеттесу нәтижелерінің көпөлшемділігін, көп варианттылығын және кейбір белгісіздігін ескеру;
* қоғамның, ұжымның әлеуметтік-экономикалық қажеттіліктеріне кез-келген басымдықтардың түпкілікті бағытын ескеру.

Инновациялық кәсіпкерлікті дамытудың ғылыми-техникалық басымдықтарын анықтау әдістемесін құру ұлттық экономиканы тиімді дамыту стратегияларын қалыптастыру үшін әлеуметтік-экономикалық және ұйымдастырушылық шарттардың алуан түрлілігінің адекватты көрінісін болжайды. Жаңашыл кәсіпкерлердің едәуір бөлігі үшін құрылымдық өзгерістер керек. Инфрақұрылымның инновациялық кәсіпкерлердің даму динамикасына, технологиялар трансферті мен инновацияларды коммерцияландыруға әсер ету тиімділігі де әр түрлі. Сонымен, инновациялық кәсіпкерлікті дамытудың ғылыми-техникалық басымдықтарын анықтау әдістемесін әзірлеу мен пайдаланудың негізгі нәтижесі ғылыми-өндірістік альянсты нығайту болып табылады [91].

Инфрақұрылымдық фактор инновациялық сараптама және технологиялар трансферті инфрақұрылымы сияқты өзара байланысты элементтердің кешені ретінде қарастырылуы керек. Инновацияларға сараптама жасау инфрақұрылымында инновациялар перспективаларының орташа және ұзақ мерзімді бағасы, олардың ауқымды даму тиімділігінің талдауы, аймақтың ішкі және сыртқы нарықтарындағы бәсекеге қабілеттілік болжамы ұсынылған. Технология трансфертінің инфрақұрылымы ғылымның әсерін күшейтудің маңызды факторына айналуда, оның негізгі байланыстарын өндіріспен біріктіреді, экономикалық жүйелерді өзгертудің объективті қиындықтарына қарамастан, ғылыми-инновация мен технологияға бағытталған кәсіпкерлердің дамуына қолайлы жағдай жасайды.

Инфрақұрылымдық қамтамасыз етудің бағыты төменде қарастырылған ғылыми-техникалық басымдықтарды анықтайтын қолданыстағы өндірістік кластерлерден тәуелді. Өндірістік кластер туралы түсінігімізді нақтылайық.

Өндірістік кластерлерді анықтау келесі сипаттамалармен бейнеленеді:

- кәсіпорындардың кеңістіктегі шоғырлануы;

- біртекті ережелер мен қағидаларды қалыптастыратын экономикалық агенттердің әлеуметтік-мәдени жақындығы;

- нарықтық (формальды) және нарықтық емес (формальды емес) бағаларға негізделген тауарлармен, қызметтермен, құнды ақпаратпен және адами капиталмен айырбас жасаудың тік және көлденең экономикалық байланыстары;

- инновациялық кәсіпкерлерді қолдайтын мемлекеттік және жеке жергілікті мекемелер желісі.

Қолданыстағы индустриялық, инновациялық кластер негізін жоғары технологиялар саласындағы әзірлемелермен айналысатын өнеркәсіптік кәсіпорындар құрайды. Инновациялық кәсіпкерлікті дамытудың ғылыми-техникалық басымдықтарын анықтай отырып, өндірістік кластерлердің қалыптасуы ғылыми зерттеулердің нәтижелерін мемлекеттік өнеркәсіптік саясатқа енгізуге ықпал етеді. Жаңа өндірістік кластерлердің қалыптасуы көбінесе эндогендік экономикалық өсудің негізі ретінде қарастырылады. Сонымен бірге инновациялық кластерлер тек ҒЗТКЖ және жоғары технологиялар саласында ғана шектеліп қоймайды, олардың қатарына инновациялық кәсіпкерлерді қолдайтын институттар желісі, сонымен қатар университеттер – ғылым иелері кіреді. Осы мәселелердің барлығы біз зерттеп отырған әдістемені құру кезінде ескеріледі [92].

Инновацияларды инфрақұрылымдық қамтамасыз етуді қолдау саясатының жоқтығы аймақ жағдайына тән. Инновациялық кәсіпкерлікті ғылыми тұрғыдан зерттеуге арналған барлық алуан түрлі тұжырымдамалармен инновациялық компоненті туралы мәселе әлі толық зерттелмеген. Осы инновациялық компонентті іске асыруға мүмкіндік беретін ғылыми-техникалық басымдықтар жүйесі туралы ғылыми тұжырым жоқ, басымдықтардың құрылымы анықталмаған.


Макродеңгейде үш негізгі міндет шешіледі: мемлекеттік инновациялық стратегия тұжырымдалады, жалпы экономика үшін қолайлы инновациялық климат құрылады және инновациялық кәсіпкерлікті қолдаудың мемлекеттік бағдарламалары іске асырылуда. Мезодеңгейде осыған ұқсас міндеттер, бірақ олар белгілі бір аймақтардың сипаттамаларына байланысты. Макро және мезо деңгей де инновациялық кәсіпкерлік құрылымдар деңгейінде инновациялық үдерістердің қарқынды жүруіне жағдай жасайды. Бұл ынталандыру аймақтық инновациялық стратегиялардың микро деңгейде жүзеге асырылуын қамтамасыз етуге, инновациялық кәсіпкерлік бастаманы белгілі бір ғылыми-техникалық басымдықтарға сәйкес бағыттауға арналған.

Аймақтардағы инновациялық кәсіпкерлікті дамытудың ғылыми-техникалық басымдықтарын айқындаудың әдістемесін қалыптастыру үшін барлық деңгейлерде: жалпы мемлекеттік деңгейде, аймақтық деңгейде, жеке инновациялық кәсіпкер деңгейінде инновациялық қызметті реттеудің жүйелі тәсілін қолдану қажет.

Жалпы, инновациялық кәсіпкерлікті дамытудың ғылыми-техникалық басымдықтарын анықтау әдістемесі - бұл инновациялық қызметті жүзеге асырудың және оны жүзеге асыруға жағдай жасаудың, инновациялық шешімдер іздеудің ұйымдастырушылық-экономикалық нысаны, сонымен қатар осы қызметті ынталандыру мен реттеу тетігі. Әдістеме инновациялық кәсіпкерлікті дамытудың нақты функцияларын орындайтын экономикалық ынталандыру жүйесіне негізделген [93].

Ұйымның тиімділігін арттырудың экономикалық ынталары инновациялық сезімталдық деңгейін арттыру үшін инновациялық кәсіпкерлерді қалыптастыру мен қайта құруға бағытталған. Мұндай қалыптасу әр түрлі нысанда жүруі мүмкін, олардың негізгілері: құру, сіңіру, нарықтық инновациялық интеграция, таңдау. Осылай экономикалық ынталандыру жүйесін құруға болады және оны инновациялық кәсіпкерлікті дамытудың ғылыми-техникалық басымдықтарын айқындауды қамтамасыз ететін топтарға бөледі.

Кәсіпкерлік саласындағы инновациялар ұйымнан мемлекетке дейін үш деңгейді қамтиды (14-сурет).



Сурет 14 – Кәсіпкерлік инновация деңгейлері

Ескерту- Автормен құрастырылған

Инновациялық шешімдер мен инвестицияларды құру мәселелерін шешу тиісті қаржыландыру көздерінсіз жүзеге асырыла алмайды. Инновациялық кәсіпкерлік құрылымның сатысына байланысты экономикалық ынталандырудың әр түрлі болатындығы арнайы түсіндірулерді қажет етпейді. Функционалды қолдау элементтерін инновациялық кәсіпкерлік құрылымдардың даму кезеңдерімен байланыстыру қажет. Дамып жатқан жаһандану үдерістері аясында аймақтық шаруашылық кешендердің инновациялық бейімділігі олардың жұмыс істеу тиімділігі мен бәсекеге қабілеттілігінің негізгі факторы болады. Сондықтан қазіргі уақытта Қазақстандағы аймақтардың әлеуметтік-экономикалық жүйелерінде инновацияларды құру және қолдау маңызды орында болып тұр.

Кесте 19- Инновациялық кәсіпкерлік құрылымдардың даму сатысы мен ынталандыру арасындағы байланыс сипаттамалары

|  |  |  |  |  |
| --- | --- | --- | --- | --- |
| Сипаттамалары | Инновациялық кәсіпкерлік құрылымның даму этаптары | | | |
| қалыптасу | даму | толысу | құлдырау |
| 1 | 2 | 3 | 4 | 5 |
| Инновация-лық | Ғылыми-техникалық инновация-лық шешімдерді іздеу, зияткерлік меншікті қорғау | Ғылыми – техникалық шешімдерді жасау және дамыту | Псевдоинова-цияны - өнімдерді, технологиялық инновациялар-ды жасау, технология трансфертін дамыту | Ескірген үдерістерді ауыстыру үшін ғылы-ми-техника-лық шешім-дерді іздеу, лицензиялар мен патент-терді сатып алу |
| Инвестиция-лық | Ақша қара-жаттарын бастапқы инвестиция-лау бағыт-тарын анық-тау, жаңа жұмыс орындарын құру және қызмет ба-ғыттарын дамыту үшін инвестиция-лық ынта-ландыру | Өнеркәсіптік инвестиция-лардың бағыттарын анықтау, қолайлы инвестиция-лық климатты қалыптасты-ру | Басқа кәсіпорындар-дың капиталына қатысуға ұзақ мерзімді инвестициялар | Инновация-лық кәсіпкерлік қызметті қайта бағыттаудың бағыттары мен модельдерін анықтау |

19-кесте жалғасы

|  |  |  |  |  |
| --- | --- | --- | --- | --- |
| 1 | 2 | 3 | 4 | 5 |
| Қаржылық | Бастапқы қаржылан-дыру, инку-баторлық бағдарлама-лар арқылы гранттар алу | Нарықты қамту мен кеңейту, меншік иелерінің құрамын қалыптасты-ру, қаржы-лық өсу нарықтарына шығу кезеңін дамыту және қаржылан-дыру | Өндірістік қуаттарды дамытуды қаржыландыру, несиелік ресурстарға қол жетімділік | Ескірген өндірісті қаржыланды-руды қысқарту |
| Ескерту – Әдебиет негізінде құрастырылған [95, б. 119] | | | | |

18-кестеде инновациялық кәсіпкерлік құрылымдарда инновациялық үдерісті бастауға,белсендіруге мүмкіндік беретін экономикалық ынталандыру жүйелі түрде сипатталған.

Қазіргі уақытта Қазақстан экономикасы үшін дамудың инновациялық тәсілі маңызды болмақ. Қазақстанның инновациялық даму стратегиясын іске асырудың негізгі мәселесі елдің зияткерлік және технологиялық ресурстарын біріктіруге, ішкі және әлемдік нарықтарда инновацияларды коммерциализациялауды қамтамасыз етуге қабілетті инновациялық қызмет үшін кадрлар тапшылығы болып қала береді. Әлемдік тәжірибе көрсетіп отырғандай, инновациялық қызметке арнайы дайындық пен білімді өзара үйлестіруге негізделген инновациялық үдерістің тиімділігін қамтамасыз ететін нақты білімі, біліктілігі мен дағдылары бар мамандар қажет.

Инновациялық жобаларды таңдау аймақтың инновациялық саясатының басым бағыттарына негізделуі керек. Басымдықтарды оңтайлы таңдау инновациялық саясаттың негізгі мәселесі, өйткені қажетті ресурстарды перспективалы бағыттарға шоғырландыру айтарлықтай пайда әкеледі [94].

Сонымен, инновациялық - инвестициялық саясат келесі негізгі бағыттар бойынша жүргізілуі керек: ғылыми-техникалық дамудың басымдықтарын анықтау және қолда бар ресурстарды олардың арасында бөлу; аймақтағы қолайлы инвестициялық және инновациялық ахуалды қалыптастыру, инновациялар мен жаңа өнімдерге сұраныс; өңірде шағын инновациялық кәсіпкерлікті дамыту үшін арнайы жағдайлар жасау; инвестициялық тартымдылықты қалыптастыру.

Аймақтағы инновациялық - инвестициялық қызметті ынталандыру үшін, оның инфрақұрылымын қамтамасыз ететін аудиторлық, консалтингтік қызмет түрлерін дамыту керек.

Кәсіпорын қабылдаған кез-келген стратегиялық іс-шаралар мәні бойынша инновациялық сипатта болады, өйткені олар белгілі бір жолмен оның экономикалық, өндірістік немесе сату әлеуетіндегі жаңалықтарға негізделген. Инновациялық стратегия техникалық саясат пен инвестициялық саясаттың мақсаттарын біріздендіруді болжайды және жаңа технологиялар мен өнімнің түрлерін енгізуге бағытталған, белгілі бір зерттеу объектілерін таңдауды көздейді, олардың көмегімен кәсіпорын ең алдымен жаңа технологиялық мүмкіндіктерді жүйелі түрде іздейді. Инновацияларды стратегиялық басқару кәсіпорынның стратегиялық дамуының тұжырымдамалық және кәсіпкерлік, сондай-ақ ұйымдастырушылық аспектілеріне әсер етеді, сондықтан оның функциясын жалпы және функционалды басқарудың ішкі жүйелері арқылы жүзеге асырады [95].

Экономиканың кез-келген саласындағы инновация қаржылық инвестицияларды қажет етеді. Қосымша пайда табу, ұйым қызметінің тиімділігін арттыру, әлеуметтік-экономикалық нәтиже алу үшін қаржылық инвестицияларды іске асыру қажет.

Инновациялық қызметті қаржыландыру көзі болып кәсіпорындар, қаржылық және өндірістік топтар, шағын инновациялық кәсіпкерлік, инновациялық қорлар, жергілікті өзін-өзі басқару органдары, жеке тұлғалар және басқалары бола алады. Олардың барлығы экономикалық үдеріске қатысады және инновациялық қызметті дамытуға әр түрлі жолмен үлес қосады.

Қаржыландыруды ұйымдастыру қағидалары қаржыландыру көздерінің көптігіне бағытталуы және оларды коммерцияландырумен бірге инновацияларды жылдам және тиімді жүзеге асыруды көздеуі керек, бұл инновациядан қаржылық кірістің өсуін қамтамасыз етеді.

Инновациялық үдерісті қаржыландыру бірқатар ерекшеліктерге ие. Біріншіден, кез-келген инновацияны дамыту керек, ол қомақты инвестицияларды қажет етеді. Егер жаңа технология жасалынса, оны өндірісте қолдану үлкен шығындарға әкеледі және басқаша айтқанда,қолданыстағы өндірістің қаржылық қамтамасыз етілуінен гөрі, инновацияны қаржыландыру әлдеқайда жоғары. Екіншіден, инновациялық қызметке, әсіресе инновациялық өнімнің алғашқы үлгілерін құруға салынған инвестициялар «тәуекел капиталы» санатына жатқызылады, өйткені инновация жасалып, сыналмайынша, ақшаның босқа кетпеуіне толық сенімділік пен кепілдік болмайды. Осыған қарамастан, инновациялар саласына капитал жұмсау керек. Инвесторды мүмкін болатын (егер бизнес сәтті болса) жоғары пайда қызықтырады. Үшіншіден, барлық дамыған елдерде қаржыландырудың мөлшері мен әдістері инновацияны қолдау мен ынталандыру құралы ретінде қолданылады [96].

Инновациялардың тиімділігі жасалған өнімнің, техникалық жүйелердің, құрылымдардың барлық қажетті және күтілетін пайдалы әсерлерінің бірлігіне тиісті еңбек, уақыт, ресурстар мен ақшаны үнемдеу қабілетімен тікелей анықталады.

Инновацияларды енгізу нәтижесінің мөлшері келесі құндылықтардан тікелей көрінеді:

1) азық-түлік өнімдері (өнімнің сапасын жақсарту және ассортиментін арттыру);

2) технологиялық (еңбек өнімділігінің өсуі және оның жағдайының жақсаруы);

3) функционалды (басқару тиімділігін арттыру);

4) әлеуметтік (инновацияларды қолдану арқылы өмір сапасын жақсарту).

Өндірістегі инновациялардың мақсаты - оны қарқынды дамыту, ресурстарды пайдалану тиімділігін арттыру, сонымен қатар бизнестің бәсекеге қабілеттілігін қамтамасыз ету.Инновацияның әсері әлеуметтік салада да көрінеді, мұнда кірісті арттыру арқылы әлеуметтік қажеттіліктер толығымен қанағаттандырылып, өмір қауіпсіздігі жақсарады.

Сонымен, инновацияның әсері көп қырлы болады. Инновациялық жобаның тиімділігі әр түрлі болуы мүмкін: ғылыми-техникалық, технологиялық, экологиялық, әлеуметтік, ұйымдастырушылық тиімділік.Өндірістегі инновациялардың мақсаты - оны қарқынды дамыту, ресурстарды пайдалану тиімділігін арттыру, сонымен қатар бизнестің бәсекеге қабілеттілігін қамтамасыз ету.

Инновацияның әсері әлеуметтік салада да көрінеді, мұнда кірісті арттыру арқылы әлеуметтік қажеттіліктер толығымен қанағаттандырылып, өмір қауіпсіздігі жақсарады.

Ғылыми-техникалық тиімділік ғылыми еңбек нәтижесінде ғылыми-техникалық өнімді құруда көрініс табады.

Тек ғылыми ақпарат өскен жағдайда ғана бұл тиімділік ғылыми бола алады. Ғылыми тиімділік - бұл іргелі және қолданбалы зерттеулердің нәтижесі. Егер ғылыми-зерттеу және тәжірибелік-конструкторлық жұмыстардың нәтижелері ғылыми-техникалық ақпараттың көбеюіне әкелсе, бұл ғылыми-техникалық әсерге айналады. Өндірісте ҒЗТКЖ дамуы нәтижесінде техникалық ақпараттың артуы байқалады, бұл техникалық әсер. Ғылыми-техникалық тиімділіктің әр түрін экономикалық тиімділікпен бағалауға болады (ғылыми тиімділік - потенциалды экономикалық тиімділік, ғылыми-техникалық - күтілетін экономикалық тиімділік және техникалық - нақты экономикалық тиімділік) [97].

Инновацияның әлеуметтік тиімділігін бағалау ең қиын.

Әлеуметтік тиімділік - бұл, әдетте, құндылық бағасын ала алмайтын адам мен қоғамның қажеттіліктерін қанағаттандыруға ықпал ететін нәтиже (денсаулықты жақсарту, эстетикалық қажеттіліктерді қанағаттандыру және т.б.).Әлеуметтік әсердің көптеген көріністерін тек сапалы көрсеткіштермен шектей отырып, тікелей немесе жанама түрде өлшеуге болмайды. Әдетте, әлеуметтік жетістік қаншалықты маңызды болса, оған интегралдық сандық баға беру соғұрлым қиын болады.

Инновацияның экономикалық тиімділігі ресурстарды (ақша, материал, ақпарат, еңбек) жаңа өнімге немесе операцияға (технологияға) инвестициялау барысында алынған нәтиженің белгілі бір пайдалы әсер (пайда) беруін білдіреді.Бұл нәтиже жұмыс күшін, материалдық немесе табиғи ресурстарды үнемдеуге әкеледі немесе өндіріс құралдары, тұтынылатын тауарлар мен көрсетілетін қызметтердің өндірісін ұлғайтуға мүмкіндік береді.

Пайда түрінде экономикалық тиімділік алу нәтижесінде инновациялық ұйым жан-жақты дамуды және қызметкерлерінің әл-ауқатын арттыруды жүзеге асырады. Әсердің басқа түрлері әлеуетті экономикалық нәтижеге ие.

Инновацияны таңдаудың техникалық критерийлерімен қатар, инвесторлар инновациялық үдерістерге экономикалық шектеулер қояды, инвестициялардың қайтарымдылығына ғана емес, кірістерге де кепілдік беруге тырысады. Инновацияны қаржыландыру туралы шешім қабылдаған кезде инвесторлар ескеретін маңызды фактор, шығындар өтелетін кезең, сондай-ақ болжамды пайда алу үшін қажет кезең болып табылады.

Инновациялық шығындарды басқару кезінде келесі іс-шаралар жүзеге асырылады:

1. Жоспарланған мақсаттарға жету үшін қажетті шығындардың мөлшері олардың пайда болу орындары, өнім түрлері, жобалар бойынша анықталады, бұл мәндер жоспарлы және нормативті көрсеткіштерде бекітілген.

2.Инновациялық үдерістің бір кезеңінен екінші кезеңіне өту кезінде, сондай-ақ фазалар шеңберінде«бақылау нүктелері» құрылады. Бұл нүктелерде нақты шығындар ескеріліп, олардың жоспарланған, нормативтерден ауытқулары анықталады. Кезеңдер шеңберінде инновациялық жұмыстар бойынша бақылау есептерін құру жиілігі белгілі бір алдын ала белгіленген мәннен аспауы керек (жоба бойынша жоспарланған жұмыс уақытының 1/10 бөлігі ұсынылады) және кез келген жағдайда бір айдан аспауы керек. Сонда бақылау анықталған ауытқуларға жедел жауап беруге және жұмыс барысын жақсарту үшін шаралар қабылдауға мүмкіндік береді. Ағымдағы қаржылық есеп үшін шығындар бойынша ағымдағы сметаны қамтитын есептер жасалады.

3. Ауытқуларды бағалау және талдау негізінде тиісті басқару шешімдері қабылданады. Инновацияда дәстүрліден айырмашылығы тек нақты шығындарды ғана емес, сонымен бірге нормативтерді да өзгерту қажет екенін ескеру қажет. Мұны шығындарды алдын-ала бағалау және бөлу кезінде дәлсіздіктердіңкөбею немесе азаю мүмкіндігімен түсіндіруге болады. Сондай-ақ, ауытқуларды бағалау және талдау негізінде жобаны мерзімінен бұрын жабу туралы шешімдер қабылдануы мүмкін екенін ескеру қажет [98].

Шығындарды бақылау жобаларға (жұмыстарға), құрылымдық бөлімшелерге (жауапкершілік орталықтарына) жүргізіледі. Шығындарды бақылауға мыналар кіреді:

1) жоспарланған жұмыстардың атаулары, жұмыстардың, кезеңдер мен бөлімдердің көлемдері мен жоспарлы шығындарын қамтитын шығындарды бақылау кестесін дайындау;

2) жұмыс барысы мен шығындар мөлшерін есепке алу деректері бойынша тұрақты бақылау;

3) жоспарланған нәтижелік көрсеткіштер мен қабылданған нормативтерге қатысты шығындар мөлшерінен ауытқуларды анықтау;

4) ауытқуларды жедел талдау және бағалау;

5) туындаған ауытқулар туралы жұмыстың тиісті бағыттары үшін жауапты менеджерлерді хабардар ету (айына кемінде бір рет, жұмыстың барысын жақсарту үшін жедел шаралар қабылдау үшін).

Бәсекелестік ортада кез-келген ұйым инновациялық қызметпен айналысуға мәжбүр және міндетті. Бәсекелестіктің 1%-ға өсуі инновациялық қызметтің 3%-ға артуын білдіреді.Бәсекелестік инновацияны олардың локомотивіне ұқсап, алдыға жылжытады.

Бүгінде Қазақстан шын мәнінде қол жеткізуге болатын стратегиялық даму мақсаттарын айқындап отыр. Олардың негізгілері - халықтың әл-ауқатының жоғары деңгейі. Мақсаттарға жетудің бірден-бір мүмкіндігі –ел экономикасының инновацияның әлеуметтік-бағдарланған даму моделіне көшуі.Ішкі мәселелер мен сыртқы тәуекелдердің болуы реттеу тетіктерін құруды талап етеді.

Елімізде бүгінде жақсы жалпы білімі бар еңбек ресурстары және жоғары білімді көптеген мамандар бар. Халықаралық біліктілік деңгейі бар мамандардың көпшілігі инновациялық кәсіпкерлердің жобаларын іске асыруда пайдаланылмайды, білікті кадрлардың эмиграциясы байқалады. Бұл ресурстар инновациялық кәсіпкерлер үшін тартымды күшке айналуы керек.

Сурет 15– Ғылыми-зерттеу, тәжірибе конструкторлық жұмыстардың серпіні

Ескерту - Әдебиет негізінде құрастырылған [63, б.24]

15-суретте еліміз бойынша соңғы жылдардағы ҒЗТКЖ ішкі шығындар, ҒЗТКЖ айналысатын қызметкерлер саны, ұйымдар саны көрсетілген.Жыл өткен сайын ҒЗТКЖ ішкі шығындар өсіп отырғанын байқаймыз.Болжамды трендтің полиномиальді моделі арқылы жасадық. Полиномиальді модель зерттелетін үдерістің сызықтық өсу тенденциясын адекватты түрде көрсете алады.R2=0,9367 шамасы 1 – ге өте жақын болуы болжамның максималды сенімділігін көрсетеді.

ҒЗТКЖ бөлінетін қаржылар алдағы уақытта арту тенденциясын көруге болады. Ғылыми-зерттеу, тәжірибе-конструкторлық жұмыстарға ішкі жалпы өнімнен бөлінетін қаржылар инновациялық әлеуетті көтеруге оң әсер етіп, ҒЗТКЖ айналысатын ұйымдар санының артуына да мүмкіндік туғызады.

Қазір елімізде әртүрлі қайнар көздерден: бюджеттік, жеке меншік, шетелдік гранттар есебінен қаржылық ресурстарды тарту арқылы қорлар құрып, кәсіпкерлікті қолдау үрдісі қалыптасып келеді. Мемлекет үшін бұл ресурстарды тиімді пайдалану болса, жеке компаниялар үшін өз қызығушылықтары бар бизнес. Болашақта мемлекет мүдделерін жеке капиталдың қатысуымен тиімді іске асыру өзекті болмақ. Мемлекет пен жеке капиталдың серіктестігінде шағын инновациялық кәсіпкерліктің мүдделерін олардың біріккен одақтары мен бірлестіктері қорғайды. Еліміздің барлық аймақтарында мұндай бірлестіктер құрылған. Бірақ, шағын инновациялық кәсіпкерліктің мәселелерін шешуде олардың рөлі аздық етеді. ҒЗТКЖ нәтижелерін өндіріске енгізу, жаңа өнімдерді нарыққа шығару үшін жан – жақты қолдау қажет [99].

Қазақстан Республикасының 2025 жылға дейінгі Стратегиялық даму жоспары ел экономикасы мен әлеуметтік жағдайын нығайтуға арналған.Стратегия аймақтық және өңірлік инновациялық жүйелердің элементтерін құруды, дамытуды және жетілдіруді, өмірлік циклдің барлық кезеңдерінде шағын және орта инновациялық кәсіпорындарды қолдауды қамтамасыз ету үшін олардың өзара әрекеттесуін оңтайландыруды көздейді. Аймақтық және өңірлік инновациялық жүйелердің негізгі элементтеріне инновациялық аймақтық кластерлер кіреді.

Инновациялық және кластерлік дамуды мемлекеттік басқару мен бағдарламалау тәжірибесінде ғылыми, білім беру мекемелері, басқа да заңды және жеке тұлғалар жасаған инновациялық өнімдерді шығару мен серпінді технологияларды игеруде ірі кәсіпорындардың тәуекелдерін төмендету мақсатында шағын инновациялық кәсіпорындарқұрылады.

Макроэкономикалық тұрақсыздықтың қазіргі жағдайлары елдегі шағын кәсіпкерліктің инновациялық белсенділігін едәуір шектейді.

Елімізде инновациялық серпіліс мақсатында құрылған инновациялық кластерлер бірқатар мәселелерді шешеді. Олар жоғары білікті ғылыми кадрларды даярлауға және шағын кәсіпорындардың инновациялық өнімдерін өткізу нарықтарын дамытуға жағдай жасайды, тұтастай алғанда шағын кәсіпкерлікті мемлекеттік қолдаудың тиімділігін арттыруға ықпал етеді. Сонымен бірге несиелік ресурстардың құнын төмендетпей, бизнес жүргізу жағдайларын жақсартпай және институционалдық ортаны дамытпай, елдегі шағын инновациялық кәсіпкерлікті дамытудың стратегиялық параметрлеріне қол жеткізу мүмкін емес.

Сарапшылардың пікірінше, шағын кәсіпкерліктің инновациялық дамуындағы маңызды кедергі:

- инновацияға бағытталған кәсіпорынның алғашқы даму кезеңдерінде қолдаудың болмауы;

- ғылыми жетістіктердің, инновациялар мен стартаптардың сыртқы нарыққа кетуіне түрткі болатын инновациялық жүйенің «ашық» моделі;

- қолдау бағдарламаларының мақсатсыз бағытталуы, қаржылық қолдау мен жеңілдетілген несиелеудің негізсіз көлемі мен шарттары [100].

Шағын кәсіпкерліктің инновациялық даму жолында жоғары оқу орындарының интеллектуалды қызметінің нәтижесі болып табылатын ғылыми технологиялар мен өнімдерді әзірлейді және өндіріске енгізеді.

Бірқатар инновациялық критерийлер: ҒЗТКЖ-ға шығындардың көрсеткіштері, инновациялық кәсіпорындар саны, патенттік белсенділік төмен. Сонымен бірге инновациялық өнімге деген сұраныстың артуы, ғылыми-зерттеу жұмыстарына бюджеттік шығыстардың өсуі, сондай-ақ ғылым-өндіріс үйлесімі көрсеткіштері байқалады. Қазақстанда инновациялық өнімнің үлесі жоғары емес және ЖІӨ-нің 1,9% құрайды (жетекші елдерде ~ 15%), соңғы 3 жылда өсу динамикасы болған жоқ. Шағын кәсіпкерліктің 10-11%-ын инновациялық деп санауға болады.

Өндірістік игерудің алғашқы сатысындағы инновациялық өнімдерге мемлекеттік тапсырыстар беру арқылы шағын инновациялық кәсіпкерлікті қолдауға болады. Мемлекеттің ғылыми – техникалық саясатына сәйкес ғылыми - техникалық әзірлемелердің дайындалуы шағын инновациялық кәсіпорындарға тапсырыстар арқылы жүзеге асуы мүмкін. Шағын кәсіпкерлік мемлекеттік реттеу объектісі ретінде экономиканың екі құрамдас бөлігінің «қиылысында» тұр: шағын кәсіпкерлік және инновациялық сала. Сондықтан, әр түрлі бөлімдер әзірлейтін мемлекеттік бағдарламаларда шағын кәсіпкерліктің инновациялық даму ерекшеліктері ескерілмей, тиімділігі төмен болып тұр [101].

Мемлекет аймақтардың экономикалық тәуелсіздігіне мүмкіндіктер береді.Сонымен қатар, ғылыми - инновациялық саясат экономиканы дамытуға, инновациялық бағыттар мен нақты өндірістерді мемлекеттік қолдауға, жеке бастамаларды ынталандыруға бағытталуы керек.

Энергетикалық ресурстар мен коммуналдық қызметтерге жоғары бағалар, кәсіпкерлік қызметтің дамуына кедергі келтіреді.

Сондықтан, мемлекеттің басым міндеттерінің бірі - бәсекелестікті қолдау мақсатында инновациялық секторды және шағын инновациялық кәсіпкерлікті ынталандыру.

Шағын кәсіпкерлікті дамытудың бірнеше бағыттары қарастырылған (16-сурет).



Сурет 16 – Шағын кәсіпкерлікті инновациялық дамытудың бағыттары


Ескерту- Автормен құрастырылған

Шет елдерде шағын бизнес инновацияларды мейлінше жақсы қабылдайды, ал Қазақстанда ірі және шағын кәсіпорындар арасында инновациялық белсенділерінің үлесі өте аз. Шағын кәсіпкерліктің инновациялық әлеуетін іске асыру - ел экономикасының бәсеке қабілеттілігіне қол жеткізу шарттарының бірі. Кейбір зерттеушілер жалпы шағын кәсіпорындардың технологиялық жағынан дамымағандығын және сәйкесінше өнім мен өндірістің инновацияларға бейімделмегендігін атап өткенімен, шағын бизнес - инновациялық ортаның таптырмас элементі және теориялық әзірлемелер мен жаңа өнім өндірісі арасындағы дәнекер рөлін атқаратынын әлемдік тәжірибе көрсетіп отыр. Шағын бизнес білім мен технологияның трансфертін, нарыққа жаңа өнімдерді енгізуді қамтамасыз етеді.

Шағын кәсіпкерліктің инновациялық қызметі-заңнамалық негіздемелердің жетілмеуіне, кадрлық мәселелерге, инновациялық қызметті ынталандырудың қаржылық тетіктерінің төмендігіне, инновациялық кәсіпорындар туралы нақты статистикалық ақпараттың жоқтығына байланысты қазақстандық бизнестің ең осал бөлігі болып саналады.

Шағын кәсiпорындардың инновациялық қызметінің жетiстiгi тек олардың инновациялық әлеуетіне ғана емес, қолдаудың инновациялық инфрақұрылымының тетіктерінің қалыптасу дәрежесіне де байланысты.

Шағын кәсіпкерліктің табысты болуыныі бірнеше себептері бар (17-сурет).



Сурет 17 – Шағын кәсіпкерліктің инновациялық қызметінің табысты болу себептері

Ескерту- Автор құрастырған

Қазақстандағы шағын кәсіпорындардың инновациялық қызметінің даму деңгейінің төмендігі бірнеше факторларға байланысты:

- шағын кәсіпкерлікті қолдаудың инновациялық инфрақұрылымының дамымауы;

- мемлекеттік және аймақтық деңгейдегі стратегиялық-тактикалық жоспарлардың сәйкес келмеуі;

- инновациялық қызметке мемлекеттік және жергілікті тапсырыстарды алудың қиындығы;

- елдегі инновациялық тауарлар мен қызметтерге сұраныстың төмендігі;

- инновациялық өнімдер мен қызметтердің әзірленген стандарттарының болмауы, бұл оларды нарыққа шығаруды қиындатады;

- инновациялық болжау деңгейінің жеткіліксіздігі;

- мемлекеттік қаржыландыру деңгейінің төмендігі;

- зияткерлік меншікті қорғау және реттеу жүйесінің дамымауы;

- бюрократиялық кедергілердің болуы;

- қолданыстағы мемлекеттік қолдау бағдарламалары, мемлекеттік және аймақтық деңгейде инновациялық қолдау тетіктері туралы кәсіпкерлердің төмен хабардарлығы;

-сыртқы экономикалық инновацияны жүзеге асырудағы кедергілер инновациялық идеялар, өнімдер мен технологиялар экспортының деңгейін төмендетеді;

-өзара байланыстардың болмауы, шағын инновациялық кәсіпкерліктіңжұмысын жеке тұлғаға ғана бағыттайды;

-инновациялық технологиялар саласындағы білікті кадрлардың жетіспеушілігі.

Инновациялық инфрақұрылым келесі міндеттерді шешуге арналған:

- экономиканың инновациялық салаларын дамыту;

-шағын кәсіпкерліктің инновациялық қызметін дамытуға инвестицияларды тарту және қаржыландыру;

- жеке инвесторлардың тәуекелдерін азайту және бөлу;

- инновациялық салаға тартылған инвестициялардың тиімділігін арттыру;

- шағын кәсіпкерлік қызметі үшін кеңестік және сараптамалық қолдау;

- инновациялық идеялар мен технологияларды коммерциализациялау кезінде сараптамалық қызмет көрсету;

- инновациялық саладағы жобаларды іске асыру үшін кадрларды қайта даярлау;

- мемлекеттік және аймақтық деңгейде тапсырыстарды орындауға шағын кәсіпкерлікті тарту [102].

Әлемдік тәжірибе көрсеткендей, кәсіпкерлікті қолдау инфрақұрылымын қалыптастырудың шешуші кезеңі шағын кәсіпкерлік орталықтарының (инновациялық, өндірістік, ғылыми-техникалық, инвестициялық, оқу-әдістемелік) желілерін құру болып табылады. Нарықтық экономикасы дамыған елдерде соңғы онжылдықта шағын кәсіпкерлікті қолдау қауымдастықтарының қарқынды дамуы байқалды. Шағын кәсіпкерліктің инновациялық қызметін инфрақұрылымдық қолдаудың нысандары төмендегі 19 -кестеде көрсетілген.

Кесте 20 - Инфрақұрылымдық қолдау нысандары

|  |  |
| --- | --- |
| Нысаны | Мазмұны |
| 1 | 2 |
| Инкубаторлар | Шағын инновациялық кәсіпорындардың құрылу, қалыптасу кезеңдеріндегі жаңа инновациялық нысандарға әртүрлі қызметтер көрсететін көпфункционалды кешендер |
| Бизнес - инкубаторлар | Тиімді жобалар базасында жеке кәсіпкерліктің дамуына ықпал ету, іскерлік кеңсе қызметтерін көрсету және қажетті кеңестер беру |
| Технологиялық «жылыжайлар» | Коммерциялық мақсаттағы өндірістік үдерістер, жаңа өнеркәсіптік бұйымдар жасауға қатысатын ғылыми жұмысшылар ұжымын шоғырландыру |
| Виртуалды инкубаторлар | Ғимараттарды жалға бермей-ақ инновациялық жобаларды іске асыруға арналған функциялар жиынтығы |
| 20-кестенің жалғасы | |
| 1 | 2 |
| Инновациялық орталықтар | Жоғары технологиялық, инновациялық өнімдер жасау және оларды өнеркәсіпке беру, шағын инновациялық кәсіпорындардың қажеттіліктеріне бастапқы капиталды ұсыну |
| Инженерлік орталықтар | Ірі университеттер базасында ғылыми әзірлемелер мен зерттеулерді дайындау мақсатындағы ұйымдастырушылық құрылымдар. |
| Өндірістік аумақтар | Бір ғимараттың ішінде орналасқан, бас компаниямен басқарылатын шағын және орта кәсіпорындардың аумақтық қауымдастығы |
| Ғылыми парктер | Университеттер мен өнеркәсіпті байланыстырушы буын ретіндегі ғылыми орталықтар қызметі |
| Зерттеу парктері | Тек техникалық прототип үшін инновацияны әзірлеу |
| Университеттің өнеркәсіптік орталықтары | Өндірістік фирмалардың қаржылық ресурстарын және университеттердің ғылыми әлеуетін қосу үшін университеттерде құрылады |
| Жаңалықтар орталығы | Университеттерде фирмалармен бірлескен зерттеулер жүргізу, студенттерге инновация негіздерін үйрету мақсатында құрылады |
| Өнеркәсіптік технологиялар орталығы | Сериялық өндірістерге инновацияларды енгізу мақсатында университеттерде құрылады (ғылыми зерттеулерге сараптама, өндірістік фирмаларға кеңес беру және т.б.) |
| Технологиялық парктер | Жаңа технологиялар саласындағы іргелі зерттеулерді жүзеге асыратын ғылыми мекемелер мен қолданбалы ғылыми-зерттеу жұмыстарын біріктіруге негізделген ғылыми-технологиялық кәсіпкерліктің аймақтық жүйелері |
| Технополистер | Алдыңғы қатарлы салалардың ірі кәсіпорындары; университеттер, ғылыми-зерттеу институттары, зертханалар; дамыған инфрақұрылымды заманауи үйлері бар тұрғын аумақтар, осы үш негізгі компоненттен тұратын өндіріс пен ғылым және техниканың интеграциялану тұжырымдамасы |
| Инновациялық кластер | Инновациялық өнімдер мен қызметтерді құрастыру және өткізумен айналысатын ұйымдардың өзара байланысқан интеграцияланған құрылымыИнновациялық өнімдер мен қызметтерді құрастыру және өткізумен айналысатын ұйымдардың өзара байланысқан интеграцияланған құрылымы |
| Ескерту – Әдебиет негізінде құрастырылған[103] | |

Болашақта инновация ел экономикасын дамытудың шешуші факторына айналады. Олардың көмегімен қоғамның өсіп келе жатқан қажеттіліктерін қанағаттандырып, өнім мен қызметке жаңа сапа, жаңашыл леп қосуға болады. Инновациялар ішкі және әлемдік нарықтарда өнімнің бәсекеге қабілеттілігін қамтамасыз ете алады. Әлемдік экономикада шағын инновациялық кәсіпорындар инновациялық экономиканың драйверлері ретінде қабылданады.

Аймақтық инновациялық инфрақұрылымды құру мен жетілдірудің негізгі шараларына мыналар жатады:

- аймақтық инновациялық жүйенің жетіспейтін немесе әлсіз элементтерін анықтау;

- аймақтық инновациялық инфрақұрылым элементтерінің қызметін үйлестіру орталығы;

- қаржылық ресурстарды тартуға инновациялық компанияларға көмек;

- конкурстық құжаттаманы дайындау мен жобаларды іске асыруда кеңестік қолдау [104].

Шағын кәсіпкерлікті инновациялық дамыту құрылымының көп таралған бағыттары:

- кәсіпкерлерді және инновациялық үдерістің басқа қатысушыларын оқыту, қайта даярлау және олардың біліктілігін арттыру;

- қолайлы кәсіпкерлік және инвестициялық ахуал құру (заңдар, салықтар, жеңілдіктер және т.б.);

-ғылыми-техникалық және инновациялық қызметті ақпараттық қамтамасыз ету;

-мемлекеттік, инновациялық, ғылыми-техникалық, қаржылық-экономикалық, экологиялық және басқа жобаларға, ұсыныстарға, өтінімдерге сараптама жасау;

- ғылыми-техникалық және инновациялық қызметті әр түрлі бюджеттік және бюджеттен тыс қаражат көздері арқылы қаржылық-экономикалық қолдау;

- жаңа бәсекеге қабілетті ғылымды қажет ететін өнімдер мен жоғары технологияларды құру және өндіріске енгізу үшін өндірістік - технологиялық қолдау;

- жаңа өнімді сертификаттау және сапа бақылауынан өткізу;

- инновациялық жобаларды, ғылыми-техникалық әзірлемелерді және жоғары технологиялық өнімдерді аймақтық, аймақаралық, шетелдік нарыққа шығару, маркетингтік, жарнамалық, көрме қызметін, патенттік және лицензиялық жұмыстарды жүргізу; зияткерлік меншікті қорғау;

- инновациялық үдерісті кеңестік қолдау (кеңестер, жобаларға сараптама жасау және бағалау, патенттік және лицензиялық қорғау және т.б.).

Инновациялық қызметтің жетістігі оны ұйымдастыру нысандарымен және қаржылық қолдау әдістерімен анықталады.Инновациялық қызметті қаржыландыру көздері кәсіпорындар, қаржылық және өндірістік топтар, шағын инновациялық кәсіпкерлік, инвестициялық және инновациялық қорлар, жергілікті өзін-өзі басқару органдары, жеке тұлғалар және т.б. Олардың барлығы шаруашылық қызметке қатысады және қандай-да бір түрде инновациялық қызметті дамытуға ықпал етеді [105].

Сурет 18– Жалпы аймақтық өнім серпіні

Ескерту-Әдебиет негізінде құрастырылған [63, б.27]

18-суретте жалпы аймақтық өнімнің соңғы жылдардағы серпіні көрсетілген. Жалпы аймақтар бойынша өнім көлемінің өскенін байқауға болады. Шығыс Қазақстан облысында жалпы аймақтық өнім 2020 жылы өткен 2019 жылмен салыстырғанда 114,4% өсу қарқынын көрсетті. Өндіріс көлемінің артуы аймақтық өнімнің өсуіне әсерін тигізеді.

Аймақтың инновациялық жүйесін құруда технопарктер мен бизнес-инкубаторлар маңызды рөл атқарады.

Шығыс Қазақстан облысының инновациялық жүйесін инфрақұрылымдық қолдаудың негізгі элементтері қазіргі уақытта Өскемен технопаркі, Семей қаласының аумақтық инновациялық кластері, университеттердің бизнес-инкубаторлары, инновациялық кластерлер, технологиялық платформалар болып табылады.

Аймақтағы инновациялық үдерістің маңызды сипаттамасы - инновациялық жүйе субъектілерінің мүдделерін қорғай отырып, өзара іс-қимылын жетілдіру. Инновациялық қызметтің жедел дамуына ықпал ететін тиімді жұмыс істейтін инфрақұрылымды құру инновациялық кәсіпорындар қызметін нәтижелі етіп, аймақтың инновациялық саласын жақсартады. Инновациялық кәсіпкерлікті дамытудың ғылыми-техникалық басымдықтарын айқындау, аймақтың инновациялық дамуының теңдестірілген моделін жасауға негіз болды.


**3.2** **Аймақтың инновациялық дамуының теңдестірілген моделі**

Шағын кәсіпкерліктің инновациялық дамуы Қазақстан Республикасының ұлттық экономикасы үшін стратегиялық маңызға ие. Шағын кәсіпкерлік экономиканың бір саласы ретінде үкіметтің қамқорлығына, қолдауына мұқтаж. Ірі кәсіпкерлік секторында түрлі дағдарыстық жағдайларға төтеп беру үшін резервтері бар. Алшағын кәсіпкерлік анағұрлым осал болып келеді. Инновацияларды қолдану шағын кәсіпкерлік секторының берік негізін және тұрақты резервтерін құрайтын болғандықтан өзекті деп табылады [106].

Әлемдік нарықтың жаһандануы жағдайында Еуропа, Азия мен АҚШ -тың дамыған елдерінің алдыңғы қатарлы шетелдік тәжірибесі инновациялар ел экономикасының өңдеуші секторын өзгертуге, экономиканы интеллектуализациялауға және халықтың өмір сүру сапасын жақсартуға негіз болатынын растады. Дамыған елдердегі шағын кәсіпорындар қызметінің негізгі айырмашылығы - орта және ірі кәсіпорындарға қарағанда барлық инновациялардың жартысын қамтамасыз ету. Мысалы, АҚШ-та шағын инновациялық фирмалар ірі фирмаларға қарағанда 24 есе көп инновация жасайды. Ұлыбританияда шағын және орта кәсіпкерліктің мемлекеттік инновациялық бағдарламаларын іске асыру тәжірибесі белсенді түрде дамып келеді. Ал Жапонияда жеңілдетілген несиелендірудің көмегімен шағын инновациялық кәсіпорындарды қаржылық қолдау тетіктері арнайы әзірленген. Осылайша, мұнда тұрақты несиені 4-8%мөлшерінде алуға болады, ал шағын инновациялық кәсіпорындар үшін жеңілдік белгіленген пайыздық мөлшерлеменің жартысын құрайды [107].

Модельдердің графикалық құрылымы әдісін қолдана отырып, инновациялық шағын кәсіпкерліктің теңдестірілген моделі жасалды. Модель үш тараптың өзара әрекеттесуіне, серіктестігіне негізделген: мемлекет, ғылыми ұйымдар, университеттер мен шағын кәсіпкерлік. Барлық қатысушылар белгілі бір ортада өзара әрекеттеседі. Ал мұндай өзара әрекеттестіктің тиімділігін арттыру міндеті-барлық қатысушылардың құзыреттілігін арттыра отырып, ақпарат алмасуға тамаша жағдай туғызатын осындай әлеуметтік-мәдени ортаны құру. Жоғары дамыған әлеуметтік-мәдени орта- инновацияларды құруға, табысты инновациялық тәжірибені басқа салаларға қолдануға, қаржылық инвестицияларды іздеуге және қолдау көрсетуге күшті ынталандыру болып табылады.

Теңдестірілген модель шағын кәсіпкерліктің инновациялық қызметін ілгерілету мен дамытудың болжамды нұсқауы болып табылады, оны экономиканы жаңғыртудың ұлттық және аймақтық стратегиясында қолдануға болады (19-сурет).



Сурет 19 – Аймақтың инновациялық дамуының теңдестірілген моделі

Ескерту – Автор құрастырған

Шағын кәсіпкерлік субъектілері, ғылыми ұйымдар мен мекемелер, жоғары оқу орындары және мемлекет бірігіп, инновациялық кәсіпкерлікті дамытуға біріге атсалысады.

Инновациялық дамудың моделін инновациялық жүйенің құрамдастары мен инновациялық қызмет тиімділігін, аймақ экономикасының даму динамикасын қамтамасыз ететін тетіктердің жиынтығы деп түсіну керек. Ғылыми таным мен зерттеу әдістерін дамытудың, сондай-ақ ғылымды ақпараттандырудың арқасында инновациялық дамуды модельдеуге мүмкіндік туды.Аймақ экономикасының инновациялық даму моделінде облыстың мамандануы мен барлық ерекшеліктері ескерілуі керек.

COVID-19 дағдарысы кезінде көптеген адамдар өзекті мәселелерді шешуде серіктестіктің маңыздылығын мойындады. Өткір мәселелерді шешуде ынтымақтастық туралы ұлттық және халықаралық деңгейлерде жедел келіссөздер жүргізу, қаржы табу қажет болды. Ғылыми ұйымдар (әсіресе денсаулық сақтау саласына, фармацевтикаға бағытталған) мемлекеттік органдармен және бизнес өкілдерімен бірлесіп шешімдер қабылдады және әрекет ету бағыттарын әзірледі. Әрине, Қазақстан Республикасындағы жаһандық мәселелерді шешуде шағын кәсіпкерлік әлі де жетекші рөл атқарғанмен, экономикалық жағынан ең көп зардап шеккен осы шағын кәсіпкерлік болды.

Осындай тәжірибеден өткеннен кейін, инновациялық кәсіпкерлік инфрақұрылымын құру мен дамытудың шұғыл қажеттілігі бар деп қорытынды жасауға болады. Оның үстіне мұндай инфрақұрылым ірі қалаларда ғана емес, іс жүзінде барлық жерде құрылуы керек. Құзыреттілікті жетілдірудегі жетекші рөл жоғарғы оқу орындарына тиесілі. Оларда инновацияларды құру, қаржыландыруды табу және енгізу үшін прогрессивті және заманауи көпжақты ынтымақтастық орталықтарын құруға болады. Шағын кәсіпкерлік - университеттер - мемлекеттік - ғылыми ұйымдар арасындағы өзара әрекеттестікті күшейту стратегиясы аймақтық немесе ұлттық инновациялық және ғылыми саясаттың құрылымына енгізілуі тиіс. Инновациялық бастамаларды қолдау мен ынталандыру институттарын, дағдарысқа қарсы басқару мен инновациялық жобаларды сақтау орталықтарын құруға назар аудару қажет (оның ішінде әлеуметтік-экономикалық дағдарыстың өткір кезеңінде, пандемия).

Дамыған елдердің тәжірибесі инновацияларды енгізу арқылы кәсіпорындардың үнемі және тұрақты өсуіне, жаһандық сынақтар мен тәуекелдер жағдайында олардың тұрақтылығына қол жеткізуге болатынын бірнеше рет растады. Ұлттық экономика мен әлеуметтік жүйенің дамуының негізгі факторлары - адами капитал, бәсекеге қабілетті бизнес, инфрақұрылым, тиімді институционалды орта. Барлық салада шағын кәсіпорындар неғұрлым тиімді жұмыс жасаса, елдің ЖІӨ-ге шағын бизнес секторының үлесі соғұрлым жоғары болады және экономикалық өсу қарқыны да өседі. Сондықтан мемлекеттің экономикалық және инновациялық әлеуетін нығайтуды өңірлерден бастау қисынды [108].

Шағын кәсіпкерліктің инновациялық саласын дамытуда бірқатар мәселелер бар. Олар: инновацияларды жаңғыртудың жетілмеген үдерісі, әсіресе қаржыландыру тұрғысынан (ҒЗТКЖ қаржыландыру жүйесінің бұзылғанына байланысты); кәсіпорындардың көпшілігін тұтынушылармен кері байланысы жоқ ескі жұмыс әдістеріне бағдарлау; негізгі құралдардың айтарлықтай тозу дәрежесіне байланысты олардың әлеуетін іске асыру мүмкін емес; өндірушілер мен инвесторлардың инновацияларды әзірлеуге және енгізуге қатысуы үшін тиімді ынталандырудың болмауы; инновация саласындағы кәсіпкерлердің құзыреттілігін арттыру үшін ұйымдастырылған құрылымның болмауы; Қазақстан Республикасы кәсіпорындарының тұтастай алғанда қазіргі нарық жағдайына нашар бейімделуі (техникалық және технологиялық жеткіліксіздік, өнімнің бәсекеге қабілеттілігінің төмендігі); бәсекеге қабілеттілікті арттырудың және инвестициялауды күшейтудің ең тиімді құралы ретінде кластерлік тәсілдің жеткіліксіз қолданылуы [109].

Кәсіпорындардың 2013-2020 жылдардағы инновациялық белсенділігін сипаттайтын уақыттық қатарларды талдау келесі тенденцияларды көрсетті (18 -сурет). Біріншіден, кәсіпорындардың жалпы саны 20070-ден 28087-ге дейін өсті, ең көп мөлшері 2015 жылы - 31 784 кәсіпорын болды. 8 жыл ішінде кәсіпорындардың жалпы санының өсуі шамалы болды. Бірақ инновациясы бар кәсіпорындар санының өсуі көрсетілген уақыт ішінде екі есеге жуық өсті. 2013 жылы 1774 кәсіпорыннан 2020 жылы 3236-ға дейін артты. Қарастырылып отырған барлық кезең ішінде өсу динамикасы тұрақты. Бұл үрдіс Қазақстан Республикасы үшін жалпы алғанда оң болғанымен, әлі де шамасы бойынша жеткіліксіз

Сурет 20 - Инновациялардың барлық түрлері бойынша кәсіпорындардың инновациялық белсенділігі

Ескерту ~~-~~Әдебиет негізінде құрастырылған [63, б.28]

Қазақстан Республикасындағы инновациялық дамуды неғұрлым толық сипаттау үшін ЖІӨ-ге қатысты инновациялық өнімдердің (тауарлардың, қызметтердің) үлесі талданды (20-сурет). Деректер 2004 жылдан 2020 жылға дейін соңғы 17 жылда таңдалған. Графикте инновациялық өнім үлесінің циклдік өсуі мен төмендеуі көрсетілген. Қазақстан Республикасындағы көптеген әлеуметтік-экономикалық үдерістерге әсер еткенең үлкен құлдырау 2009 жылы болды - 0,49%. Осы кезеңде әлемдік экономикалық дағдарыс басталды (дағдарыстың шыңы 2009 жылы болған). Бірақ, барлық қиындықтарға қарамастан, 2016 жылдан бастап біз бұл көрсеткіштің тұрақты өсуін көріп отырмыз, ол 2020 жылы шыңына жетті. Сонымен қатар, 2020 жылы инновациялық өнімдердің үлесі алдыңғы 2019 жылмен салыстырғанда 66%-ға өсті.

Табиғи парадокс - 2020 жылы COVID-19 пандемиясынан туындаған дағдарыс кезінде инновацияларды жедел әзірлеу мен енгізудің өмірлік қажеттілігі туындады (негізінен денсаулық сақтау мен фармацевтика секторларына әсер етті). Бұл кезде қаржылық та, басқа да ресурстар табылды, тетіктер жасалды. Енді осы дағдарыстық жағдайдан оң тәжірибе алып, оны басқа салаларға қолдану қажет.

Қазақстан Республикасының ЖІӨ -ге қатысты инновациялық өнімдердің (тауарлардың, қызметтердің) үлесі келесі суретте көрсетілген.

Сурет 21 - Қазақстан Республикасының ЖІӨ -ге қатысты инновациялық өнімдердің (тауарлардың, қызметтердің) үлесі,%

Ескерту - Әдебиет негізінде құрастырылған [63, б.30]

Суреттен ЖІӨ-нің құрамындағы инновациялық өнімдердің үлесі аз екенін байқаймыз. 2020 жылы оның үлесі 2,43% ғана болып отыр. Экономиканың инновациялық дамуы үшін инновациялық өнімдер мен қызметтер көлемінің өсуі маңызды.

Мемлекеттік деңгейдегі шағын инновациялық кәсіпкерліктің бірқатар мәселелері бар - мемлекеттік органдар инновацияларды ілгерілету кезінде кездесетін мәселелер: тиімді заңнамалық тетіктің болмауы және инновацияны ынталандыру үшін нормативтік құқықтық базадағы олқылықтар; даму факторларының басым болуына байланысты инновациялық өнімдерге сұраныстың төмендігі (2020 жылы пандемиялық жағдай орын алып, медициналық бұйымдар мен қызметтердің кейбір түрлеріне сұраныс тым жоғары болды және сұраныстартолық қанағаттандырылмады, сондықтан резервтер әрқашан болуы керек); менеджмент және инновация саласындағы жоғары білікті кадрлардың жетіспеушілігі мен кетуі; мемлекеттік тапсырыс жүйесінде шағын инновациялық кәсіпорындар үшін заңнамалық тұрғыдан бекітілген преференциялардың жеткіліксіз әзірленуі; инновацияларды коммерцияландыру тетігінің болмауы [110].

Қазақстан Республикасындағы инновациялық шағын кәсіпкерліктің ағымдағы жағдайы мен даму перспективаларын бағалаған кезде, ел экономикасы мен басқа да дамыған елдерде оның рөлінің трансформациясын талдау басым бағыт болып табылады. Шағын кәсіптің рөлі қалай өзгерді, оның келешегі қандай - бұл сұрақтарға жауаптар шағын кәсіпкерлік саласына қатысты аймақтық әлеуметтік-экономикалық саясатты түзетудің негізгі векторын анықтайды. Экономистер арасындағы кәсіпкерлер рөлінің маңыздылығы туралы пікірлер 20 ғасырдың бірінші жартысында пайда бола бастады. Дж.Шумпетер (2007) кәсіпкерлерді инновацияларды жасаушылар деп атады. Ол инновация: жаңа өнім жасау, өнімді жетілдіру және жақсарту, жаңа өндіріс әдістерін құру мен енгізу, жаңа нарықтарға шығу және т.б. деп түсінді.Дәл осы қызмет түрлері белгілі бір кәсіпкер-инноваторға шығындарды үнемдеуге және пайданы ұлғайтуға мүмкіндік береді, осылайша нарықта бәсекелестік артықшылыққа ие болады. Инновация факторларының өзара байланысын ескеру қажеттілігі және тек экономикалық дамудың инновациялық үдерісініңнысаны ретінде қарастырған «техникалық прогресс» тұжырымдамасы туралы анықтама қалдырды.

АҚШ, Жапония және басқа да дамыған елдердің тәжірибесін зерттеу негізінде М.Кастельс (1996) мен Д.Кортен (1995) әлемдік экономиканың қожайындары қазіргі заманғы корпорациялар деген дәлелді қорытындыға келді. Ірі 500 корпорация әлемдік өндірістің 25%-ын құрайды. Сондықтан бұл зерттеушілер өзгерістер мен жаңа технологияларды енгізуге бейімделген шағын бизнес туралы көптеген аргументтерді қате деп санайды [111].

Г.Н. Цаголов өз еңбектерінде шағын және орта бизнестің нарыққа әсер ету мүмкіндіктері мен ресурстары жоқ екенін атап көрсетеді. Бұл қазіргі экономикалық өмірде ірі корпорациялардың үстемдігіне байланысты. Сондықтан шағын және орта кәсіпкерлер өздерінің арасындағы үлкен бәсекелестікте және үлкен бизнестің қамытымен өмір сүре алмайды [112].

А.А. Пороховскийдің алдыңғы авторларға ұқсас көзқарасы бар. Ол АҚШ экономикасы «жұмыс істеу мен дамудың негізгі әлеуетін акционерлік капитал мен меншіктен алатынын айтады. Жеке меншік иелеріне тиесілі кәсіпорындарға келетін болсақ, олардың экономикалық салмағы шамалы, бірақ олардың көптігіне байланысты жалпы алғанда шағын бизнес үшін және әр түрлі нарықтағы жеке қажеттіліктерді ескеру үшін жалпы қолайлы жағдай жасайды» [113].

Қазірдің өзінде көптеген елдер, соның ішінде Қазақстан Республикасы, әлеуметтік-экономикалық дағдарыстың жаңа құбылыстарымен бетпе-бет келді (COVID-19 пандемиясына байланысты), шағын кәсіпкерлік секторы мемлекеттік қолдауды аса қажет ете бастады. Табысты әлемдік тәжірибе нәтижелері бойынша шағын кәсіпкерлікті ынталандырудың тиімді институционалдық негізін қалыптастыру шағын кәсіпкерлікті қолдаудың мемлекеттік бағдарламаларының тиімділігін бағалау институтын құруға негізделген. Сондықтан әлемдік тәжірибеде сыналған инновациялық қызметпен айналысатын шағын кәсіпорындарды реттеу мен қолдаудың барлық құралдары, табысты әлемдік тәжірибе Қазақстан Республикасында ескерілуі тиіс. Жаһандық дағдарыстың жаңа жағдайларына, сынақтар мен тәуекелдерге байланысты инновациялық шағын кәсіпкерлік саласына қолдау табысты әлемдік тәжірибені ескере отырып, жаңа қазақстандық менеджмент парадигмасы негізінде көрінеді. Жаңа парадигма атқарушы және заң шығарушы биліктің, ғалымдардың, кәсіпкерлердің, маркетологтар мен менеджерлердің күш -жігеріне негізделген. Бұл мәселелер мен міндеттердің бар жиынтығын шағын кәсіпорындардың бір тобы шеше алмайтындығымен түсіндіреді. Шешім инновациялық және ғылыми -техникалық, кәсіпкерлік субъектілерін басқарудың нарықтық тетігін жетілдіру, нарықтық ортаның мінез -құлқын реттеу, несиелік-қаржылық, салықтық және құқықтық тетіктердің түйісуінде жатыр [114].

Сурет 22 - Инновациялық өнімдер (тауарлар, көрсетілетін қызметтер) көлемі

Ескерту - Әдебиет негізінде құрастырылған [63, б.31]

Жоғарыдағы суретте еліміз бойынша инновациялық өнімдер (тауарлар, көрсетілген қызметтер) көлемі көрсетілген. 2020 жылы еліміз бойынша 1 71550 млн.теңгенің инновациялық өнімдері (тауарлар, көрсетілген қызметтер) шығарылған болса, Шығыс Қазақстан облысы бойынша 116747 млн.теңгенің инновациялық өнімдері өндірілді. Аймақтағы инновациялық өнімдер көлемінің соңғы жылғы азаюына COVID-19 пандемиясы да әсер етпей қоймады. Алдағы жылдарға трендтің полиноминальді моделі арқылы болжам жасайтын болсақ, өндірісте жаңа технологияларды пайдалану арқылы инновациялық өнімдер көлемін арттыруға болатын жағымды тенденцияларды байқауға болады.

Қазақстан Республикасында инновациялық шағын кәсіпкерлік саласының дамуына бірқатар кедергілер мен шектеулер бар. Бұл өндірістік активтердің өндірілу мүмкіндігінің төмен деңгейі және олардың жоғары тозуы; шағын кәсіпкерлік саласындағы кәсіпкерлер мен қызметкерлердің біліктілік деңгейінің төмендігі; өткізу нарығының шектеулігі және халықтың тығыздығының төмендігі нәтижесінде шағын кәсіпкерлік субъектілерінің өнімдеріне төмен сұранысты тудырады; қаржылық мәселелер мен ресурстардың жетіспеушілігі (халықтың төлем қабілеттілігінің төмендігі, айналым қаражатының жетіспеушілігі); заңнамалық саладағы олқылықтар мен құқықтық мәселелер (заң көмегінің жоқтығы, кәсіпкерлердің құқықтарын қорғаудағы қиындықтар, заңнамадағы қайшылықтар); шағын өнеркәсіптік кәсіпорындарда инновациялық белсенділіктің төмендігі; инновацияның әр түрлі секторларындағы істердің жағдайы туралы толық және сенімді ақпараттың болмауы. Ғылым мен шағын бизнес арасындағы кедергілерді жою инновациялардың дамуы мен санын көбейтудің маңызды векторы болып табылады. Инновациялар, дамыған елдердің тәжірибесі бойынша, тек осы тараптардың белсенді және табысты өзара әрекеттесуімен табысты жүзеге асады. Байланыс орнату (симпозиумдар, көрмелер және т.б.) мен олардың арасындағы серіктестік инновациялық дамудың алғышарттарын жасайды [115].

Жаһандық дағдарыс, сынақтар мен тәуекелдер жағдайында инновацияның рөлі тез өзгеруде - ол көптеген салаларда артып келеді. 2020 жылы бүкіл әлем бойынша адамдар тез дамып келе жатқан COVID-19 пандемиясын және көптеген салаларда ауыр әлеуметтік-экономикалық салдардың пайда болуын бақылады. Осыған байланысты, бәсекеге қабілеттілік пен тұрақтылықты сақтау, дағдарыстың салдарын барынша азайту, сондай-ақ серпінді даму үшін кәсіпкерлік саласындағы инновациялардың (оның ішінде ұсақ түрлерінің) рөлінің айтарлықтай артуы туралы ғылыми гипотеза ұсынылды.

Қазақстан Республикасының индустриялық -инновациялық даму жолына көшу қажеттілігі ұлттық бағдарламалар мен жобаларда бірнеше рет айтылған («Цифрлық Қазақстан» мемлекеттік бағдарламасы, 2017 ж.). Экономиканың инновациялық жаңғыруын қамтамасыз ету кәсіпкерліктің шағын түрлерінің белсенді дамуымен қатар жүруі тиіс.Егер даму жүзеге аспаса, онда Қазақстанда мемлекеттік ықпалдың үлкен үлесі бар экономикалық құрылымның пайда болуы мүмкін. Бұл жағдай орта таптың қоғамдағы үлесінің төмендеуіне және әлеуметтік қақтығыстардың туындауына әкелуі мүмкін. Дамыған елдерде, мысалы АҚШ-та, Германияда және Жапонияда шағын бизнестің үлесі өте маңызды және 97%-дан 99%-ға дейін және жұмыс істейтін халықтың 50-70% жұмыспен қамтылған, елдің ЖІӨ-нің 55% құрайды.

Қазақстан Республикасында жағдай төмендегідей: елдің ішкі жалпы өніміндегі шағын және орта бизнестің үлесі-27%, жұмыспен қамтылғандардың жалпы санындағы жұмысшылардың үлесі-37,4% (Министрліктің Статистика комитеті, 2021). Ал инновациялық саладағы шағын кәсіпорындардың үлесі барлық шағын кәсіпорындардың 3-5% ғана құрайды. Қазақстан Республикасындағы инвестициялық белсенділіктің мұндай төмен көрсеткіштері көп жағдайда шағын кәсіпкерлікті жеке тұлғалар негізінен сауда, тұрмыстық қызмет көрсету, қоғамдық тамақтандыру саласында құрады және олардың аз ғана бөлігі өнеркәсіппен айналысады. Ал бұл шағын кәсіпкерліктің инновациялық өнім өндіруді дамыту мен ұйымдастыруға жеткілікті қаржылық ресурстарының жоқтығын көрсетеді.

Дамыған елдермен салыстырғанда осындай төмен көрсеткіштерге байланысты инновацияның рөлі зор екені және тек өсетіні белгілі болады. Шағын бизнестегі инновацияларсыз, ұлттық тауарлар мен қызметтердің тұрақтылығын, өсуін және бәсекеге қабілеттілігін сақтау туралы сөз болуы мүмкін емес. Шағын кәсіпкерлік саласындағы инновациялар үлесінің тұрақты өсуі жалпы елдің серпінді дамуына жағдай жасайды. INSEAD халықаралық бизнес мектебі, Корнелл университеті мен Дүниежүзілік зияткерлік меншік ұйымының (ДЗМҰ) бірлескен жобасы аясында 2007 жылдан бері жүргізіліп келе жатқан жаһандық инновациялық индекс (GII) рейтингінде Қазақстан Республикасы 2020 ж. 77 орында тұр. Салыстыру үшін: 2019 жылы - 79 орында, 2018 жылы - 74 орында, 2017 жылы - 78 орында, 2016 жылы - 75 орында («Global Innovation Index» есебі, 2020) көрсетілген.

Егер соңғы бес жылдағы деректерді талдайтын болсақ, онда Қазақстан Республикасының позициясы нашарлады 2016 жылғы жаһандық инновациялық индекс рейтингісінде 75 орыннан 2020 жылы 77 орынға дейін. Егер 2020 жылдың рейтингін (77 -орын) мен 2019 жылмен (79 -орын) салыстыратын болса, онда жағдай жақсарды. Объективті түрде соңғы бес жылда динамика болмағандығы анық. Мысалы, Филиппин сол бес жылда рейтингте 99 -орыннан 50 -орынға көтерілді [116].

Көптеген зерттеушілер қазіргі уақытта пандемиямен бетпе -бет келгенде, әлемнің ашықтығына және инновация саласындағы халықаралық ынтымақтастыққа нақты қауіптер бар екендігімен келіседі. Бірақ сонымен бірге, пандемия кезінде медициналық мәселелерді шешу үшін бірлескен зерттеулер серіктестіктің қаншалықты перспективалы болатынын көрсетті. Мұндай ынтымақтастықтың жылдамдығы мен тиімділігі халықаралық келісілген ҒЗТКЖ жобалары эксклюзивті саясаттың өсу тенденциясына тиімді түрде қарсы тұра алатынын және бүгінгі және болашақта күрделі әлеуметтік мәселелерді шеше алатынын көрсетеді («Global Innovation Index» есебі, 2020). Сондықтан Қазақстан Республикасы үшін дағдарыстың сабақтарын тез үйрену және осындай күрделі тәжірибені елдің әлеуметтік-экономикалық пайдасына айналдыру өте маңызды. Осыған байланысты, бұл жұмыста ұсынылған шағын кәсіпкерліктің инновациялық дамуының теңдестірілген моделі белгілі дәрежеде өзектілікке ие.

Ынтымақтастық модельдеріне қатысты ұқсас ғылыми ұстанымдар бұрын да болғанын атап өткен жөн. Мысалы, 2009 жылы шетелдік зерттеушілер Е.Г. Караяннис және Д. Кэмпбелл «Төрт бұрандалы спираль тұжырымдамасы» бизнес-үкімет-ғылым-азаматтық қоғамды құрайтын желілік өзара әрекеттестікті құруға және күшейтуге бағытталды. Бұл тұжырымдамада инновацияның негізгі қозғаушы күші мен өзегі тұтынушылар, бірлесіп әзірлеушілер мен бірлескен авторлар функцияларын орындайтын пайдаланушылар (азаматтар) болып табылады. Тұжырымдаманың авторлары оны «жоғарыдан төменге» және «төменнен жоғарыға» динамикалық теңдестірілген тәсілдерді қолдана отырып, төрт секторды бірден жүзеге асыруға болатын ортада инновациялық кесте ретінде қолдануға болады деп есептеді [117].

Сонымен қоса бірқатар ғылыми тәсілдер бар: мемлекеттік-жекеменшік әріптестік, үштік, қос серіктестік, үшжақты әріптестік, әлеуметтік әріптестік және жеке серіктестік. Қазақстан Республикасы өзіне ең тиімді және ыңғайлы бірегей нұсқаны табуға әрекет етеді.

Қазақстан Республикасындағы инновациялық шағын кәсіпкерліктің қолданыстағы жүйесі қазіргі заманғы талаптар мен жаһандық сын -қатерлерге сәйкес келмейді. Шағын кәсіпкерлікті жаңашылдыққа мемлекеттік және институционалдық қолдау заманауи әлемнің тұрақты түрде өсіп келе жатқан міндеттеріне байланысты дереу жаңартылуы тиіс. Көптеген беделді зерттеулер мен авторлық жүйелік – статистикалық талдаулар ұлттық экономиканың бәсекеге қабілеттілігі мен тұрақтылығын сақтауда, дағдарыстың салдарын бейтараптандыруда шағын кәсіпкерлік саласындағы инновациялардың рөлі айтарлықтай артады деген зерттеу гипотезасын растайды. Мемлекет, жоғары оқу орындары, ғылыми ұйымдар мен шағын бизнес арасындағы тиімді өзара әрекеттесуге негізделген теңдестірілген модельді қолдану бағытында көрінеді. Өзара әрекеттесу тиімділігіне құзыреттілік деңгейінің, білімнің, дағдарысқа қарсы дағдылардың жоғарылауы ықпал етеді.

Зерттеу нәтижесінде ұлттық экономиканың бәсекеге қабілеттілігі мен тұрақтылығын сақтау, COVID-19 туындаған дағдарыстың салдарын бейтараптандыру үшін шағын кәсіпкерлік саласындағы инновациялар рөлінің айтарлықтай артуы, сондай-ақ серпінді дамуы расталды. Қазақстан Республикасы үшін шағын инновациялық кәсіпкерліктің теңдестірілген моделі жасалды.

Статистикалық деректерге жасалған талдау, инновациялық шағын кәсіпкерлік саласындағы ағымдағы жағдайдың объективті сипаттамасын алуға мүмкіндік берді. Шағын кәсіпкерлікті дамытудың кемшіліктері, кедергілері мен шектеулері анықталды. Алынған нәтижелердің теориялық және тәжірибелік маңызы бар. Шағын кәсіпкерлікті дамыту саласындағы әлеуметтік-экономикалық саясат COVID-19 пандемиясынан туындаған дағдарыс жағдайында жетілдіруге әсер етеді.

Шағын кәсіпкерлікті инновациялық дамытудың бағыттары мен оның аймақ экономикасына әсері қарастырылды. Қазіргі уақытта аймақтың инновациялық дамуын қамтамасыз етуге шағын кәсіпкерліктің үлесі басым екенін атап айтуға болады.Аймақ экономикасына әсер ететін шағын кәсіпкерлікті инновациялық дамыту үшін ұсынылған теңдестірілген модель қызметті ұтымды ұйымдастырып, инновациялық дамуға өз әсерін тигізеді.

**3.3 Бөлім бойынша қорытынды**

1. Тұтастай алғанда, әртүрлі кезеңдерде қабылданған инновациялық қызмет саласындағы заңнамалық актілер мен бағдарламалар инновацияларды құру, енгізу және тарату нәтижесінде туындайтын өзара қатынастар барлық салаларды қамтиды және республикада тиімді ұлттық инновациялық жүйені дамыту үшін негіз болады. Инновациялық кәсіпкерлікті жүзеге асыруда қол жеткізілген оң нәтижелерге сүйене отырып, оның ең маңызды кемшіліктерін түзететін ғылыми-техникалық басымдықтары аймақтық және ұлттық экономиканы тиімді дамыту стратегияларын қалыптастыруға мүмкіндік береді.

2. Шағын кәсіпкерлікті инновациялық дамытудың теңдестірілген моделі графикалық құрылым әдісін қолдана отырып жасалды. Модель үш тараптың өзара әрекеттесуіне, серіктестігіне негізделген: мемлекет, ғылыми ұйымдар, университеттер мен шағын кәсіпкерлік. Барлық қатысушылар белгілі бір ортада өзара әрекеттеседі.Теңдестірілген модель шағын кәсіпкерліктің инновациялық қызметін ілгерілету мен дамытудың болжамды нұсқауы болып табылады, оны экономиканы жаңғыртудың ұлттық және аймақтық стратегиясында қолдануға болатыны дәлелденді.

**ҚОРЫТЫНДЫ**

Диссертациялық жұмыста шағын кәсіпкерліктің аймақ экономикасының инновациялық дамуына әсері, шағын кәсіпорындардың инвестициялық және инновациялық үдерістердің қатысушыларымен өзара әрекеттері, сондай-ақ Қазақстандағы шағын кәсіпкерлікті инновациялық дамыту бағыттары анықталды.

Аймақтық дамудың тұрақтылығы, экономикалық қауіпсіздігі, аймақтардың экономикалық әлеуетін бағалау, аймақтық өндірістік кешендерді қалыптастыру, аймақтың инвестициялық белсенділігі, нарықтық аймақтық инфрақұрылымды құру, аймақтарда шағын кәсіпкерлікті дамыту, аймақтық инновациялық дамуы қазіргі уақытта маңызды болып табылады:

1. Ағымдағы экономикалық жағдайларда серпінді дамып келе жатқан шағын кәсіпкерліктің инновациялық дамуын қолдауға бағытталатын іргелі негіздер мемлекеттік саясаттың сөзсіз басымдықтарына айналуға тиіс, мұны аймақтың экономикасындағы инновациялық институционалдық бизнес-ортаны қалыптастырумен байланыстыру қажет. Осы орайда шағын кәсіпкерліктің инновациялық дамуын зерттеудің теориялық тәсілдерін нақтылау, кәсіпкерлік қызметті мемлекеттік реттеу мазмұнындағы жаңғыртуға байланысты өзгерістер мен аймақ экономикасының дамуына шағын кәсіпкерліктің әсерін және экономикалық өсуді тежейтін сыни кедергілерді жоюға арналған әрекеттерді жүзеге асыруға мүмкіндік береді. Белгілі отандық және шетелдік экономист ғалымдардың шағын кәсіпкерлікті дамыту бағытындағы ғылыми еңбектерін қарастыра келе, «Шағын кәсіпкерлік», «инновациялық кәсіпкерлік» анықтамалары нақтыланды, біздің ойымызша, шағын кәсіпкерлік – барлық салаларда тұрғындардың әлеуметттік қажеттіліктерін қанағаттандырып, пайда табуға бағытталған, ұйымдық-құқықтық нысандағы заңды тұлғалардың жүйелі, белсенді, дербес қызметі.

2. Аймақ экономикасының дамуына шағын кәсіпкерліктің әсерін бағалаудың әдістемелерін анықтау аймақтың инновациялық дамуын болжауға, инновациялық үдерістің барлық кезеңдері арасында әр түрлі қаржыландыру көздерінен қаржы ресурстарын ұтымды пайдалануға, аймақтың инвестициялық әлеуетін ескеруге мүмкіндік берді. Шағын кәсіпкерліктің аймақ экономикасының инновациялық дамуына әсерін бағалаудың тұжырымдамасы: аймақ экономикасының құрылымдық элементтері ретіндегі инновациялық ресурстардың әлеуметтік-экономикалық жүйелерге әсер ету дәрежесі.

3. Еуропа және Азия елдерінде халықаралық бизнес-практика стандарттарына сәйкес шағын бизнесті инновациялық дамытуды қолдау модельдері қалыптасты. Халықаралық тәжірибені талдау шағын кәсіпкерлікті инновациялық дамытуды қолдаудың негізгі тәсілдері мен қағидаттарын әзірлеуге институционалдық инновациялық ортаны қалыптастыруға, даму институттарымен өзара іс-қимыл жасауға мүмкіндік береді. Шетелдердегі инновациялық қызметті ұйымдастырудың тәжірибелері жинақталып, ынталандырудың әдістері жүйеленді, Қазақстан Республикасының жағдайына тиімді әдістерді қолдану негізделді.

4. Мемлекеттік саясат инновациялық кәсіпкерлікті ынталандыруда шешуші рөл атқарады және нарықтың сәтсіздіктерін түзете алатын, шағын кәсіпкерлік секторды дамытуға бағыт беретін көптеген бағдарламалар мен қаржылық қолдау құралдарын қамтуы мүмкін. Осы мемлекеттік қолдау бағдарламаларын әзірлеу және жүзеге асыру тиімділігінің, кәсіпкерлік қызметті ынталандыруға бөлінетін қаржылар мен олардың мақсатты пайдаланылуының тиісті диагностикасын қамтамасыз ету қажет. Сәйкесінше, инновациялық кәсіпкерлікті жетілдіру жөніндегі ұсынымдар жалпы инновациялық жүйенің нәтижелілігін бағалауға негізделуге тиіс. Инновациялық кәсіпкерлікті дамытуда мемлекеттік қолдау бағдарламаларының тиімділігі, шағын кәсіпкерліктің қызметін ынталандыруға бөлінетін қаржылар мен олардың мақсатты пайдаланылуына баға беріліп, қорытындыланды.

5. Шағын кәсіпкерліктің серпіні, жалпы аймақтық өнім және инновациялық өнімдер көлемі талданып, стратегиялық болжамдар ұсынылды. Шағын кәсіпкерлікті қолдау бойынша жұмыстарды жандандыруда орта және ұзақ мерзімді уақытқа ШҚО ШОБ дамыту перспективаларының жүйелі стратегиялық көрінісін айқындау үшін SWOT талдауы жасалды. Аймақтың әлеуметтік-экономикалық даму мақсаттары мен шағын кәсіпкерлікті дамыту міндеттерінің теңгерімін қалыптастырудың ғылыми-әдістемелік негіздерінде болжау-талдау моделдерінің кешенін ұйымдастыру сызбасы нақтыланды.

6. Аймақтың инновациялық даму нәтижелерін кешенді бағалау интегралды көрсеткіштер негізінде жасалды. Эконометриялық тәуелділіктердің параметрлерін бағалаудың арнайы бағдарламасы негізінде, Шығыс Қазақстан облысы экономикасындағы инновациялық белсенділіктің даму тенденциясын анықтайтын экономикалық-математикалық модель құрастырылды.

7. Шағын кәсіпкерлікті инновациялық дамытудың ғылыми-техникалық басымдықтарын анықтау инновациялық шешімдер іздеудің ұйымдастырушылық-экономикалық нысаны, сонымен қатар осы қызметті ынталандыру мен реттеу тетігі болып табылатындықтан, аймақтағы инновациялық кәсіпкерлікті дамытудың ғылыми-техникалық басымдықтары анықталды.

8. Инновациялық дамудың моделін инновациялық жүйенің құрамдастары мен инновациялық қызмет тиімділігін, аймақ экономикасының даму динамикасын қамтамасыз ететін тетіктердің жиынтығы деуге болады. Ғылыми таным мен зерттеу әдістерін дамытудың, сондай-ақ ғылымды ақпараттандырудың арқасында инновациялық дамуды модельдеуге мүмкіндік туды. Аймақ экономикасының инновациялық даму моделінде облыстың мамандануы мен барлық ерекшеліктері ескерілуі керек. Шағын кәсіпкерлікті инновациялық дамытудың теңдестірілген моделі графикалық құрылым әдісін қолдана отырып жасалды,оны экономиканы жаңғыртудың ұлттық және аймақтық стратегиясында қолдануға болатыны дәлелденді.

**ПАЙДАЛАНЫЛҒАН ӘДЕБИЕТТЕР ТІЗІМІ**

**1 Қазақстан Республикасының 2025 жылға дейінгі Стратегиялық даму жоспары //https://www.akorda.kz/kz/official\_documents/strategies\_and\_programs. 18.09.2019.**

**2.**<https://www.globalinnovationindex.org/gii-blog/2020/where-does-the-global-innovation-index-get-its-data--b236> **16.13.2021.**

3 Галяутдинов Р.Р. Жан-Батист Сэй - французский "Адам Смит" // <http://galyautdinov.ru/post/zhan-batist-sej>. 15.05.2019.

4 [Экономический словарь // http://gufo.me/content\_eco/predprini-matel-stvo-5197.html#ixzz4TSYFGHbK. 15.12.2019.](file:///C:\Users\Tukeyeva\AppData\Local\Temp\Экономический%20словарь%20\%20http:\gufo.me\content_eco\predprini-matel-stvo-5197.html#ixzz4TSYFGHbK. 15.12.2019.)

5 Малый бизнес / под ред. В.Я. Горфинкеля. – М.: Кнорус, 2014. – 336 с.

6 Майданевич Ю.П., Бедрик К.А. Малый бизнес: понятие и преимущества // АНИ: экономика и управление. – 2017. – Т. 6, №2(19). – С. 177-181.

7 Лапуста М.Г. Малое предпринимательство: учеб. – М.: ИНФРА-М, 2011. – 685 с.

8 Сәбден О. Экономика: таңдамалы еңбектер. – Алматы: ҚР БҒМ ҒК ЭИ, 2009. – Т. 14. – 348 б.

9 Гулин К.А., Хамидулина Е.А. Проблемы и перспективы развития малого предпринимательства. – Вологда: ВНКЦ ЦЭМИ РАН, 2005. – 76 c.

10 Назарова Г.Н., Толегенов Р. ҚР шағын және орта бизнесі даму тенденциялары // Молодой ученый. – 2018. – №5.1 (191.1). – С. 62-65.

11 Қазақстан Республикасының Кәсіпкерлік кодексі: 2015 жылдың 29 қазанда,№375-V қабылданған // <https://adilet.zan.kz/kaz/>. 04.12.2019.

12 Байжолова Р.А. Шағын кәсіпкерлікті қалыптастыру мен реттеудің макроэкономикалық механизмдері (Орталық Қазақстан облысының материалдары бойынша): 08.00.05: экон. ғыл. канд. ... дис. –Алматы 1999. – 129 б.

13 Шумпетер Й. История экономического анализа: монография: в 3 т. / пер. с англ. – СПб.: Экономическая школа, 2001. – T. 1. – 552 c.

14 Nixon H. Cultural pedagogies of technology in a globalized economy // In book: Globalizing Education: Policies, pedagogies & politics. –Bern: Peter Lang AGР, 2005. – P. 45-60.

15 Алинов М.Ш. Инновационный менеджмент. – Алматы:Бастау, 2012 204 с.

16 Kotler P. Marketing Management. – NJ: Princeton - Pearson Prentice-Hall, 2012. – 313 р.

17 Майдырова А.Б. Инновационная деятельность предприятий Республики Казахстан // Журнал Научный аспект. – 2019. – №1. – С. 1-6.

18 Крутилина С.Ф. Инновационное предпринимательство // <http://web.snauka.ru/issues/2013/05/24050>. 22.07.2019.

19 Искакова М.С., Ахунова Д.З. Инновациялық кәсіпкерлікті мемлекеттік қолдау негіздері // Қазақстан Республикасы Ұлттық ғылым академиясының баяндамалары. – 2020. – №4. – Б. 124-129.

20 Лухманова Г.К., Габдуллина Р.Ж., Сыздыкбаева Н.Б. Государственная поддержка инновационного предпринимательства в Республике Казахстан // Молодой ученый. – 2016. – №7. – С. 892-895.

21 Пять тенденций инновационного развития Казахстана // http:// tengrinews.kz/markets/pyat-tendentsiy-innovatsionnogo-razvitiya. 14.09.2019.

22 Структуры поддержки предпринимательства // https: //damu.kz/poleznaya-informatsiya/kak-vesti-biznes/struktury.22.12.2019.

23 Drucker P. F. Innovation and entreprenership: Practice and principles. L.: Pan Books, 1986.- С. 55.

24 Қазақстан Республикасы Үкіметінің Қаулысы. Шағын және орта бизнес үшін әкімшілік кедергілерді жою және іскерлік ахуалды жақсарту жөніндегі комиссия құру туралы: 2010 жылдың 14 сәуірі, №308 бекітілген // <https://adilet.zan.kz/kaz/docs/P080000259> 22.11.20219.

25Беломестнов В.Г.Инновационное развитие региона //<https://cyberleninka.ru/article/n/innovatsionnoe-razvitie-regiona>. 29.2019

26 [Агасарова В.И](https://search.rsl.ru/ru/record/01006576094%20Агасарова%20В.И). Развитие методов государственной поддержки малого инновационного предпринимательства: дис. ... канд. эконом. наук: 08.00.05. – М., 2012. – 174 с.

27 Кадакоева Г.В. Инновационное предпринимательство: сущность, типология и возможности развития в условиях российских реалий // Вопросы инновационной экономики. – 2014. – №2. – С. 3-12.

28 Искакова М.С. Шағын инновациялық кәсіпкерлікті мемлекеттік қолдау // «Туран» Университетінің Хабаршысы. – 2020. – №2(86). – Б. 199-205.

29 Темирова А.Б., Абдимомынова А.Ш. Социально-экономическая дифференциация регионов Республики Казахстан // Вестник РУДН. – 2016. – №1. – С. 58-68.

# 30 Хогоева Т.В. Инновационная модель развития экономики региона // //https://cyberleninka.ru/article/n/innovatsionnaya-model-razvitiya. 12.12.2019.

31 Қазақстан Республикасындағы кәсіпкерлік белсенділіктің жай – күйі туралы ұлттық баяндама //[https://atameken.kz/uploads/ content.](https://atameken.kz/uploads/%20content.)20.12.2019.

32 Мазилов Е.А., Кремин А.Е. Оценка влияния малого бизнеса на социально-экономическое развитие регионов // Вопросы территориального развития. – 2018. – №1(41). – С. 1-9.

33 Романенко Е.В. Государственная поддержка малого предпринимательства: особенности формирования и повышения эффективности // Сиб. торг.-экон. журн. -2009. - № 8. -С. 30–35.

34 Москвина О.С.Оценка влияния факторов-доминант

на инновационное развитие региона//Вестник УГТУ-УПИ -2010.- №1.- С.44-54

35 Вертакова Ю.В. Выделение приоритетов инновационного развития регионА на основе интегральной оценки//Регион: системы, экономика, управление -2012.- №1(16).- С.85-89

36Ходжаева К.А. Мотивационный механизм инновационной деятельности предпринимательской среды // [https://cyberleninka.ru/ article/n/motivatsionnyy-mehanizm-innovatsionnoy](https://cyberleninka.ru/%20article/n/motivatsionnyy-mehanizm-innovatsionnoy). 11.01.2020.

37 Иванов Я.Е. Зарубежный опыт инновационного развития малого бизнеса // Молодой ученый. – 2013. – №12. – С. 306-308.

38 Malerba F., Metcalfe J.S.,MontobbioF.et al. Sectoralsystems:ImplicationsforEuropeaninnovationpolicy // Inbook: Sectoralsystemsofinnovation-Concepts,issuesandanalysisofsixmajorsectorsin Europe. – Cambridge,UK: CambridgeUniversityPress, 2004.–433р.

39 Багиев И.А., Асаул А.Н. Организация предпринимательской деятельности. – М.: ИНФРА-М, 2005. – 368 с.

40 Geyer A., Heimer T., Hölscher L. et al. Evaluierung des High-Tech Gründerfonds. – Vienna; Frankfurt: Technopolis Group and Frankfurt School of Finance & Management, 2010. – 210 р.

41 The Booz Allen Hamilton Global Innovation 1000:Money Isn’t Everything// <https://www.urenio.org/wp-content/uploads/2009/01/global>. 25.05.2021.

42 Толысбаев Б.С., Жанкубаев Б.А. Сравнительный анализ занятости России и Казахстана в условиях индустриально-инновационной модели развития экономики // Актуальные вопросы гуманитарных и естественных наук. – 2017. – №3. – С. 7-15.

43 Финк Т.А. Малый и средний бизнес: зарубежный опыт развития // Молодой ученый. – 2012. – №4. – С. 177-181.

44 Сумроев А.В. Зарубежный опыт поддержки и развития малого и среднего бизнеса // Инвестиции в Россию.– 2010. – №4. – С. 14-21.

45 Искакова М.С. Шетелде инновациялық қызметті ұйымдастыру және ынталандыру ерекшеліктері // Статистика, есеп және аудит. – 2020. – №3(78). Б. 161-165.

46 Инновационный менеджмент: учеб. / под. ред. В.А. Швандара, В.Я. Горфинкеля. - М.: учебник, 2006. - 382 с.

47EdquistC.Innovationpolicy–Asystemicapproach:Majorsocio-economictrendsandEuropeaninnovationpolicy.-Oxford:OxfordUniversityPress, 2001. – 442 с.

48 Назарбаев Н.А. «Қазақстан-2050» Стратегиясы – қалыптасқан мемлекеттің жаңа саяси бағыты: Қазақстан халқына Жолдауы // https: [www.akorda.kz](http://www.akorda.kz). 27.01.2020.

49 Искакова М.С., Аманбаева А.А. Инновациялық кәсіпкерлікті дамытуда мемлекеттік қолдау бағдарламаларының әсерін бағалау // «Туран» Университетінің Хабаршысы. –2020. - №3(87). – Б. 183-189.

50 Мутанов Г.М. Инновации: создание и развитие. – М.: РАЕН, 2012. – 236с.

51 Поддержка малого бизнеса: госпрограммы 2019 года //https://business.ru/article/1360-podderjka-malogo-biznesa-2019-gos. 12.12.2019.

52 Hottenrott H., Lawson C. Fishing for complementarities: Research grants and research productivity // International Journal of Industrial Organization. – 2017. – Vol. 51. – P. 1-38.

53 Kniazevych A., Kyrylenko V., Golovkova L. Innovation infrastructure of Ukraine: Assessment of the effectiveness of the action and ways of improvement // Baltic Journal of Economic Studies. – 2018. – Vol. 4(1). – P. 208-218.

54 Дежина И.Г., Салтыков Б.Г. Механизмы стимулирования коммерциализации исследований и разработок. – М., 2004. - 152 с.

55 Коган М.В. Особенности государственной поддержки развития малого инновационного предпринимательства в Россий и Астраханской области // Вестник АГТУ. – 2009. –№1.– С. 122-128.

56 Гусева М.С., Амелькина Д.В. Государственная поддержка малого инновационного предпринимательства в кластере: потребности, ресурсы и возможности // Искусство управления*. –* 2016. – №3. – С. 66-84.

57 Гамидуллаев Р.Б.Анализ механизмов государственной поддержки малого инновационного предпринимательства // Известия Пензенского государственного педагогического университета им. В.Г. Белинского. – 2012. – №28. – С. 295-301.

# 58 Руденко Л.Г. Механизм инновационной инфраструктуры поддержки развития малого предпринимательства // Вестник Московского Университета имени С.Ю.Витте.– 2019. –№1.–С.64-71.

59 Устинова О.В.,Ракша И.Р., Пилипенко Л.М. Государственная поддержка инновационного малого предпринимательства// Фундаментальные исследования.–2015.–№4.–С.818-822.

60 Искакова М.С., Алшембаева Л.Т. Шағын кәсіпкерлікті мемлекеттік басқару // Аграрлық нарық проблемалары. – 2019. –№4. – Б. 185-191.

61 «Даму» Қоры бағдарламаларының ШОБ секторын дамытуға және экономиканы әртараптандыруға әсері (макроэкономикалық әсер): есебі / «Даму» кәсіпкерлікті дамыту қоры. – Нұр-Сұлтан, 2020. – 68 б.

62 Нурмухаметов А.В. Теория и практика государственного регулирования и поддержки развития субъектов малого и среднего предпринимательства // Актуальные проблемы экономики и права. – 2014. – №3(31). – С. 83-89.

63 ҚР Ұлттық статистика бюросының деректері//stat.gov.kz

64 Минаева Е.В. Инновационное формирование корпоративной бизнес-стратегии организации // Вестник университета. - 2013. - №14. - С. 208-213.

65 Шерова Г.К., Сихимбаев М.Р., Сихимбаева Д.Р. Развитие малого инновационного бизнеса в Казахстане // Международный журнал прикладных и фундаментальных исследований. – 2017. – №7-1. – С. 150-153.

65 Гранберг А.Г. Основы региональной экономики. – М.: ГУ-ВШЭ, 2004. – 495 с.

66 Портер М. Международная конкуренция / пер. с англ. – М.: Международные отношения, 1993. – 895 с.

67 Инновации: теория, механизм, государственное регулирование: учеб. пос. / под ред. Ю.В. Яковца. - М.: РАГС, 2000. – 236 с.

68 Искакова М.С., Аманбаева А.А. Шағын кәсіпорындардың инновациялық әлеуетін арттыру жолдары // Транзитная экономика. - 2020. - №3. – Б. 53-62.

69 Горфинкель В.Я. Экономика предприятия. - М.: ЮНИТИ-ДАНА, 2013. – 663 с.

70 Васюхин О.В., Павлова Е.А. [Развитие инновационного потенциала промышленного предприятия](https://monographies.ru/ru/book/view?id=89): монография. – М., 2010. - 175 с.

71 Рогова Е.М., Ткаченко Е.А., Фияксель Э.А. Венчурный менеджмент. - М.: ВШЭ, 2011. - 437 с.

72 Гришин В.В. Управление инновационной деятельностью в условиях модернизации национальной экономики. - М.: Дашков и К°, 2017. - 514 c.

73 Ракша И.Р., Устинова О.В. Научные подходы к понятию «инновационное предпринимательство» // Актуальные вопросы образования и науки: сб. науч. тр. по матер. междунар. науч.-практ. конф. – Тамбов, 2014. – С. 87-89.

74 Сычева И.Н., Пермякова Е.С. Инновационное предпринимательство в регионе: проблемы и решения // Экономика и бизнес: теория и практика. - 2015. - №9. - С. 95-97.

75 В Казахстане намерены создать пояс малых и средних предприятий вокруг ГМК / <https://news.myseldon.com/ru/news/index/267090742> 17.02.2022

76 «Атамекен» кәсіпкерлер Палатасының есебі // <https://atameken.kz/kk/news/46745-v-stolice-nachalsya-ixvneocherednoj-s-ezd-npp-rk-atameken> 6.01.2022

77 IskakovaM. Methods of State Support of Innovative Entrepreneurship. The Example of Rural Tourism //Journal of Environmental Management and Tourism. – 2021. – Vol. 12, Issue 2. – P. 466-472.

78 Юшина О.М.Роль малого предпринимательства в инновационном пути развития экономики региона // <https://cyberleninka.ru/article/n/rol-malogo-predprinimatelstva-v-innovatsionnom-puti-razvitiya-ekonomiki-regiona>. 10.02.2020

79 Прокофьева Н.Л., Домбровская Е.Н.Проблемы малого и среднего бизнеса как компоненты в стратегии преобразования экономики страны // Вестник Витебского Государственного технологического университета. – 2019. – №1(36). – С. 225-237.

80 Сибирская Е.В., Петрухина Е.В., Строева О.А. Формирование региональной системы // http://science-education.ru/ru/article/view?id. 09.06.2021.

81 Юлдашева С.Н. Малый бизнес как фактор развития экономики // Молодой ученый. – 2016. – №13. – С. 559-561.

82WilliamsPaulR.TheInnovationManager'sDeskReference//[www.google.books.com](http://www.google.books.com/).04.03.2020.

83 Қазакстан Республикасы Үкіметінің Қаулысы. Қазақстан Республикасының индустриалды-инновациялық дамуының 2020-2025 жылдарға арналған мемлекеттік бағдарламасын бекіту туралы:2019 жылдың 20 желтоқсаны, №1050бекітілген // <https://adilet.zan.kz/kaz/docs/.> 14.03.2020.

84 Мильнер Б.З. Инновационное развитие: экономика, интеллектуальные ресурсы, управление знаниями. – М.: ИНФРА-М, 2010. – 624 c.

85 Қазакстан Республикасы Үкіметінің Қаулысы. «Цифрлық Қазақстан» мемлекеттік бағдарламасы бекіту туралы: 2017 жылдың 12 желтоқсаны, №827 бекітілген // https://adilet.zan.kz/kaz/docs/P1700000827. 26.03.2020.

86 Экономика инноваций: учеб. пос. / под ред. Н.П. Иващенко. – М.: Экономический факультет МГУ имени М.В. Ломоносова, 2016. – 90 с.

87 Қазақстан және оның аймақтарындағы шағын және орта кәсіпкерліктің даму жағдайы туралы есеп // <https://damu.kz/upload/Files>. 04.04.2020.

88 The Global Innovation Index 2020. Effective Innovation Policies for Development // <https://www.globalinnovationindex.org/userfiles/file>. 12.04.2020.

89 Теребова С.В., Подолякин О.В., Усков В.С. и др. Предпринимательство в регионе: состояние, перспективы: монография. – Вологда: ИСЭРТ РАН, 2011. - 160 с.

90 Василенок В.Л., Сафронова Ж.С., Бразевич Д.С. Малое предпринимательство как фактор развития инновационной экономики // Научный журнал НИУ ИТМО. - 2018. - №1. - С. 98-104.

91 Куркина М.П. Бизнес как субъект региональной экономики // Экономика и предпринимательство. - 2014. - №10(51). - С. 347-351.

92 Сажин Ю.Б. Актуальность инноваций в практике управления малым и средним бизнесом // Инновации в менеджменте. – 2015. – №6. – С. 52-59.

93 Фатхутдинов Р.А. Инновационный менеджмент: учеб. - СПб.: Питер, 2007. - 78 с.

94 Тажибаева Р.М., Жетибаев Ж.К. Қазақстан Республикасынды шағын және орта кәсіпорындарды қолдау // Молодой ученый. - 2019. - №17.1(255.1). - С. 23-25.

95Мартынов А.А. Развитие методов государственной поддержки инновационного предпринимательства // [https://www.dissercat.com/content/ razvitie-metodov-gosudarstvennoi-podderzhki-innovatsionnogo](https://www.dissercat.com/content/%20razvitie-metodov-gosudarstvennoi-podderzhki-innovatsionnogo). 16.04.2020.

96 Ламанов А.В., Зарубина Н.В. Регион как основа инновационного развития // Молодой ученый. - 2011. – Т. 1, №6(29). – С. 157-160.

97 Киреева А.А., Нурланова Н.К. Организационно – экономические механизмы реализации технологической модернизации регионов Казахстана // Проблемы развития территрорий. - 2018. - №4 (96). - С. 168-180.

98 Инновационное развитие региона: монография / под ред. В.М. Юрьева. - Тамбов: Изд-во ТГУ им. Г.Р. Державина, 2004. – 879 с.

99 Спанова Л.К. Проблемы инновационного развития Казахстана // Молодой ученый. - 2015. - №7(87). - С. 490-493.

100 Кайгородцев А.А. Проблемы инновационного развития экономики Республики Казахстан //<http://www.rusnauka.com/17_ENXXI_2016/Economics/16_213226.doc.htm> 14.11.2020

101 Нурланова Н.К. Проблемы инновационного развития регионов Казахстана и пути их решения // Экономика и финансы. - 2011. - №12. – С. 2-8.

102 Сабден О.Инновационнаяэкономика:науч.изд.–Алматы: Эксклюзив, 2008. –491с.

103 Степанова Э.В. Роль инновационной инфрастуктуры в инновационном развитии региона // Социально-экономический и гуманитарный журнал КрасноярскогоГАУ. – 2016. – №4. – С. 142-150.

104 АбдыгаппароваС.Б.Инновационныйменеджмент:учеб.пос.–Алматы, 2003. –196 c.

105 Edquist Ch., Leif H. Comparing National Systems of Innovation in Asia and Europe: Theory and Comparative Framework // In book: Small Country Innovation Systems: Globalisation, Change and Policy in Asia and Europe. – London: Edward Elgar Publishing, 2008. – 52 р.

### 106 Ляманова Е.А. Влияние предприятий малого бизнеса на экономический рост // Фундаментальные исследования. – 2020. – №4. – С. 57-61.

107Суханова П.А. Модель региональной инновационной системы:отечественные и зарубежные подходы к изучению региональных инновационных систем // Вестник Пермского университета. – 2015. –№4(27). – С. 92-102.

108Teece D. Dynamic Capabilities and Strategic Management: Organizing for Innovation and Growth. –Oxford:Oxford University Press, 2009. –317 р.

106 Nicholas J. Lean Production for Competitive Advantage: A Comprehensive Guide to Lean Methodologies and Management Practices. – NY.:Productivity Press, 2010.– 527 p.

109 Чурсин А.А. Управление конкурентоспособностью в условиях инновационного развития экономики: монография. – М.: Экономика, 2017. – 606 с.

110 Baktymbet S.S., Kozhabaev S.A., Baktymbet A.S. Issues of transformation of the national model for the development of small innovative business in Kazakhstan Republic // Economic Series of the Bulletin of L.N. Gumilyov. – 2019. – Vol. 4(2019). – P. 8-16.

111 Elnasri A., Fox K.J. The contribution of research and innovation to productivity // Journal of Productivity Analysis. – 2017. – Vol. 47(3). – P. 291-308.

112 Tsagolov G.N. The Galbraith revolution and the development of convergence theory // In book: Galbraith: Return. – M.: Kul'turnaya revolyutsiya, 2017. – P. 82-113.

113 Porokhovsky A.A. The role and fate of corporations // In book:Galbraith: Return.*–* M.: Kul'turnaya revolyutsiya, 2017. –Р. 155-180.

114 Nurlanova N.K. Technological modernization of the regions of Kazakhstan based on smart specialization: Scenarios and implementation mechanisms // Russia:Trends and Development Prospects.– 2018. – Vol. 113(1). – P. 1024-1028.

115 Zhao Y.H., Song X.G. How should the Chinese government invest R&D funds: Enterprises or institutions? // Computational Economics. – 2018. – Vol. 52(4). – P. 1089-1112.

116 Aguiar L., Gagnepain P. European cooperative R&D and firm performance: Evidence based on funding differences in key actions // International Journal of Industrial Organization. – 2017. – Vol. 53. – P. 1-31.


117Hamilton,BoozAllen,GlobalInnovation1000:MoneyIsn'tEverything//www.boozallen.com. 17.09.2021

**ҚОСЫМША А**

Кесте А.1 – Шағын кәсіпкерлік ұғымы


|  |  |
| --- | --- |
| Шағын кәсіпкерлікті зерттеушілер | «Шағын кәсіпкерлік» түсінігінің мазмұны |
| 1 | 2 |
| Жан Батист Сэй | Кәсіпкерлік – барлық ресурстарды тиімді пайдалануға және ең жоғары нәтиже алуға бағытталған факторлардың тұрақты үйлесімі арқылы жүзеге асырылатын экономикалық қызмет |
| Экономикалық сөздік | Кәсіпкерлік – азаматтардың өз атынан немесе заңды тұлға атынан жауапкершілік ала отырып жүзеге асыратын, пайда табуға бағытталған белсенді дербес қызметі |
| В.Я.Горфинкель | Шағын кәсіпкерлік экономиканың институционалдық секторы ретінде көптеген жылдар бойы әлемнің жетекші елдерінде өндірістің саны мен көлеміне басымдық беріп келеді.Жұмысшылар саны аз кәсіпорындар аймақтың экономикалық жүйесінің икемділігі мен тұрақтылығын қамтамасыз етеді, оны нақты тұтынушылардың қажеттіліктеріне жақындатып, маңызды әлеуметтік рөл атқарады, халықтың едәуір бөлігін жұмыспен қамтамасыз етуге мүмкіндік береді |
| Ю.П.Майданевич | Біріншіден, шағын кәсіпкерліктің дамуы елдегі жұмыспен қамту деңгейінің артуына ықпал етеді; екіншіден, шағын кәсіпкерлік тұтынушылардың алуан түрлі қажеттіліктерін қанағаттандырудағы ең икемді; үшіншіден, шағын кәсіпкерлікті қолдау арқылы мемлекет басымдық санатына жатқызуға болмайтын қызмет салаларын жанама түрде дамыта алады; төртіншіден, шағын кәсіпкерлік ірі кәсіпорындардың шикізат жабдықтаушылары ретінде әрекет ете алады; бесіншіден, шағын кәсіпкерлік нысандарының көп болуы мемлекетте бәсекелестік ортаны жақсартады, бұл қорыта келгенде ұсынылатын тауарлардың сапасына және орташа баға деңгейіне әсер етеді |
| М.Г.Лапуста | Шағын кәсіпкерлік жұмыскерлер саны мен қызмет көлемі аз, тәуекелге бара отырып, өз қызметіне жауапкершілік алады, пайда табу мақсатында өз бетінше шешімдер қабылдайды |
| А.1-кестенің жалғасы | |
| 1 | 2 |
| О.Сәбден | Шағын кәсіпкерлік динамикалылығы, икемділігі, өндірілетін өнім мен көрсетілетін қызмет түрлерін тез ауыстыру қабілеттілігі, технология саласында, сондай – ақ басқа да салаларда жаңалықтарды енгізу қабілеттілігімен ерекшеленеді. Шағын кәсіпкерлікті жаңа ойлардың, жаңа жұмыс орындарының, табыстар мен өркениеттіліктің көзі ретінде қарастырып, дамуына жағдай жасау керек |
| Г.А.Гулин | Шағын кәсіпкерлікті дамыту ғылыми-техникалық үдерістің жетістіктерін пайдалана отырып, ел экономикасын бәсекеге қабілетті экономикаға айналдыру үшін үлкен маңызға ие. Өркениетті елдер экономикасында шағын кәсіпкерлікке үлкен мән беріледі, олар шағын бизнесті дамытумен қатар мемлекеттің экономикалық дамуына негіз болатын орта буынды қалыптастырады |
| Г.Н.Назарова | Шағын кәсіпкерлік ел халқының әл-ауқаты мен әлеуметтік тұрақтылығының материалдық негізін қалыптастыруда үлкен маңызы бар. Ішкі және сыртқы нарықтардағы өнімдер мен қызметтердің бәсекеге қабілеттілігіне қол жеткізуде шағын бизнестің рөлі маңызды болып табылады. Сонымен қатар, нарықта озық технологияларды құру, оларды сәтті коммерциялау және тұтынушылар қажет ететін өнімдерге немесе қызметтерге тез айналдыру қабілеті жаңа білім мен технологияларды құру қабілетіне қарағанда әлдеқайда маңызды |
| Ескерту - Әдебиет негізінде құралған [3, б. 17; 4, б. 177; 5, б. 38; 6, б. 39; 7, б. 21; 8, б. 62] | |

**ҚОСЫМША Ә**




Сурет Ә.1 – Шағын кәсіпкерлік субъектілері инновациялық қызметінің қаржылық ресурстары қайнар көздерін таңдау алгоритмі

**ҚОСЫМША Б**



Сурет Б.1 – Шағын кәсіпкерліктің инновациялық ортасындағы тәуекелдерді төмендету және қорғау бағыттары

**ҚОСЫМША В**

****

Сурет В.1 – Шағын кәсіпкерліктің инновациялық дамуының проблемалары туралы сауалнама

**ҚОСЫМША Г**



Сурет Г.1 - Аймақтың инновациялық даму картасы

**ҚОСЫМША Д**

Акт енгізу





